
Cuvânt-inainte 


De ce este atât de greu sä spui nu? Teama cà vei fi perceput ca 
un individ agresiv, că vei fi respins, dorinţa de a nu-i dezamägi 
pe cei pe care îi iubeşti, toate par să stea la originea acestei for- 
me speciale de autocenzură. Mulţi dintre noi am trăit deja şi mai 
trăim şi acum experienţe de acest fel, şi anume sentimentul că ne 
este foarte greu să refuzăm propuneri altminteri contrare dorin- 
telor noastre, aspirațiilor noastre profunde, intereselor noastre; 
şi acest lucru se întâmplă şi atunci când este vorba despre cumpă- 
rarea unui obiect inutil sau despre tunsoarea nefericită cu care ne 
trezim într-o bună zi, dar poate merge şi până la controlul vieţii 
noastre intime de către copiii, părinţii, prietenii sau şefii noştri. 

În cazurile extreme, neputinta de a spune nu se dovedeşte a fi 
deosebit de periculoasă: un alcoolic care nu poate refuza un pa- 
har îşi riscă nu numai sănătatea, ci şi viața. Deşi de cele mai mul- 
te ori incapacitatea noastră de a spune nu se manifestă în situaţii 
aparent mai puţin dramatice, efectele ei nu sunt adeseori mai pu- 
tin triste, însă în mod indirect. 

Cu toţii am întâlnit persoane prinse în cursa unor relații nesă- 
nătoase, însă tăria lor sufletească şi spiritul de independenţă nu 
sunt suficient de puternice pentru ca ei să îndrăznească să spună 
nu. Zilnic avem de-a face cu persoane tratate nedrept în mediul 
lor profesional, persoane care însă nu au suficientă încredere în 
ele însele pentru a înfrunta o asemenea situație delicată. În fieca- 
re zi ne întâlnim cu cei care, din diferite motive, refuză să-şi asu- 
me riscul de a spune nu în împrejurări care le blochează cu toate 
acestea dezvoltarea personală si le periclitează propria identitate. 

În toate aceste cazuri, a şti să spui nu, departe de a fi o simplă re- 


rendicare poate fi socotită o chestiune de supraviețuire. 


ef 


ALT ii DULURILE O LIT OLIUIIT UC SU 


re, p 
Putinta de a spune nu îi permite individului să se consolideze 


şi să-şi afirme independenţa şi autenticitatea. Va putea fi astfel el 
însuşi şi deopotrivă activ, fără a-l distruge sau răni în felul acesta 
pe celălalt. Relaţiile umane se vor simplifica mult în toate dome- 
niile vieții curente, chiar dacă trăim într-o societate marcată de 
disconfort, stres, lipsă de comunicare şi de înţelegere. 

Lucrarea de faţă este construită în jurul a doi poli: 

e Într-o primă etapă, „Cum să înţelegi“ este o încercare de in- 
vestigare a originilor acestei dificultăţi şi de definire a personali- 
tätii, ca şi a modului în care funcţionează persoanele care nu ştiu 
să spună nu. Vom insista în această primă parte asupra conştien- 
tizării mecanismelor psihice — ce se petrece în tine, ce simti şi, 
de cele mai multe ori, nici nu îţi dai seama —, mecanisme care se 
instituie şi funcționează, pentru a dispărea apoi destul de repede, 
fără să ai răgazul de a le înțelege clar, şi care, cu toate acestea, îţi 
influențează în bună măsură comportamentul. Vom propune, în 
sfârşit, unele metode care să te ajute în depăşirea acestei dificul- 
täti, să îți permită să evoluezi şi să te transformi. Cu alte cuvinte: 
cine eşti, cum functionezi şi cum poţi să te schimbi? 

e Cea de-a doua etapă, „Cum să pui în practică“, aduce în 
prim-plan relatări despre dificultatea de a spune nu, ca şi analiza 
acestora cu scopul de a oferi câteva prime răspunsuri la proble- 
mele prezentate. Exemplele oferite provin din cele mai felurite 
domenii, de la viața profesională şi cea de familie până la relaţiile 
amicale şi cele de dragoste sau din viaţa de fiecare zi. Aceste ilus- 
trări comentate îți vor da posibilitatea să găseşti sugestii concrete 
pentru propriile probleme, să reflectezi asupra lor şi să încerci să 
le depăşeşti. 

În ideea de a simplifica şi de a face mai plăcută lectura acestei 
cărți, ti se dă posibilitatea să o citeşti într-un mod foarte flexibil, 
„la alegere“: poţi citi mai întâi relatările, pentru a te întoarce apoi 
la partea explicativă, sau poţi urma ordinea normală a capitole- 
lor, începând deci cu partea mai teoretică, după cum eşti liber să 
alternezi, trecând de la teorie la practică şi de la practică la teorie. 


ntelegi 


Reaminteste-ti 
să spui nu 


Mulți dintre noi nu îndrăznim să spunem nu; facem deci parte din 
grupul „Să spun eu nu? Niciodată!“, adică al celor care repetă în 
cor: „Nu pot să spun nu“; „Nu am putut să spun nu“; „Nu am reuşit 
să spun nu“; „Ar fi trebuit să spun nu“. Aceste discursuri monoto- 
ne, pe lângă banalitatea lor, reflectă o stare de disconfort şi, deo- 
potrivă, un fel de supunere în fața unui ordin mai puternic decât 
noi. Exemplele sunt la îndemână: un bărbat acceptă o invitaţie la 
masă deşi nu are niciun chef să se ducă; o prietenă îşi cumpără 
o rochie care nu-i stă bine; un funcționar se plânge că e copleşit 
de dosarele care i s-au dat în lucru; o femeie îşi dă numărul de 
telefon unui bărbat cu care nu vrea să se întâlnească; un soţ nu-i 
poate refuza soţiei lui o bijuterie pe care nu-şi poate permite să o 
cumpere; un om de afaceri acceptă să ţină o conferinţă pe care nu 
are timp să o pregătească; o femeie se lasă influenţată de chirur- 
gul care îi recomandă o operaţie estetică. Şi putem continua tot 
aşa, nu suntem decât la începutul listei! 

Şi tu auzi mereu asemenea relatări din gura prietenilor tăi, a 
membrilor familiei tale, a colegilor, şi nu o dată, ci de sute de ori. 

Chiar si tu le-ai trăit nu o dată, ci de zece, de o sută de ori. Putem 
vorbi de o calamitate colectivă, ca si cum am fi cu toții neputin- 
cioşi în fața presiunilor si obligațiilor de tipul „trebuie să accepti 
totul“ sau, mai degrabă, „nu trebuie să refuzi nimic“. Nu îndrăz- 
nim să adoptăm un punct de vedere diferit, nu ne simțim în stare 
să ne exprimăm dorințele, să ne folosim de drepturile noastre, să 
cerem ceea ce este bine pentru noi, într-un cuvânt, să ne afirmăm. 
Chiar dacă resimtim în noi o anume rezistență, până la urmă fa- 
cem ceea ce nu avem de fapt chef să facem, sfârsim prin a accepta 
idei în care nu credem cu adevărat, convingi că trebuie să ne pier- 
dem în masa celor multi si să trăim conform regulilor. 

Însă trăim cu toții un sentiment de melancolie si regret — „Ar 
fi trebuit să spun nu“ —, visând în taină că într-o bună zi, o dată, 
vom putea spune si noi nu. 


BUN VENIT INDIVIZILOR „NORMALI“ 


Unii dintre noi ajung chiar să se întrebe: „Este oare atât de 
grav? Oare problema pe care o am trebuie rezolvată cu ajutorul 
unui specialist, necesită ea un tratament sau medicamente?“ Cu 
alte cuvinte, este cazul să ne considerăm handicapati, infirmi sau 
chiar bolnavi mentali? 

Răspunsul este, bineînțeles, negativ. Faptul că în mod con- 
stant sau, dimpotrivă, ocazional, îți vine greu să spui nu, nu tre- 
buie să-ți fure somnul. Nu e vorba despre semnul unei patologii 
grave şi invalidante, şi nu e cazul să te îngrijorezi. Dacă accepti să 
ai grijă de pisica vecinului, deşi nu-ţi plac animalele, acest lucru 
te va deranja şi indispune, însă nu-ți va pune în pericol sănătatea 
mentală. Dacă, tot aşa, accepti să ieşi la restaurant cu prietenii în 
loc să iei o cină romantică în doi, la care visezi de multă vreme, nu 
vei face o depresie gravă. Cu toate acestea, nu este nici un lucru de 
neglijat, căci o să te trezesti că eşti deprimat şi nemulțumit. 

Într-adevăr, neputinta de a spune nu produce rareori catastro- 
fe, însă, cel mai adesea, îți face viața mai putin plăcută; e ca un fir 
de nisip ce ţi-a intrat în pantof şi te irită. Acest fenomen pe care îl 
constatăm la oameni ca mine şi ca tine, oameni care muncesc, îşi 


cresc copiii, au o viaţă socială activă, merg în concediu, la cum- 
părături, seamănă cu acel zgomot slab pe care îl face motorul, un 
zgomot care nu împiedică maşina să meargă, dar la care te gân- 
deşti tot drumul. Acel nu pe care l-ai refulat îți rămâne în minte, te 
preocupă şi te tulbură mai mult decât crezi, mai mult decât ar tre- 
bui. În realitate, ajungi să plätesti un pret pentru el, pret ce poate 
merge de la neliniştea difuză până la o anume erodare a stării de 
bine în care trăieşti. 

Deoarece toată lumea trăieşte aceste stări, este clar că dificul- 
tatea de a spune nu îi afectează pe toţi, indiferent de generație, 
de sex, de situația socială şi economică. Este o manifestare uni- 
versală, într-un anume sens, democratică şi egalitară, ce ar trebui 
să ducă chiar la crearea unor legături de solidaritate! O observăm 
în orice cafenea, în sălile de şedinţă, la grădiniţă sau în uzină, la 
operă sau la clubul de tenis; o vedem în acţiune într-un mic sat de 
munte, în cartierele de la periferie, în centrul oraşului, pe plajele 
la modă. Este prezentă între membrii aceleiaşi familii, ca şi între 
străini. Căsătorit sau celibatar, în vârstă sau tânăr, absolvent al 
celor mai renumite şcoli sau autodidact, cu locuința pe un mare 
bulevard sau într-un bloc modest, cu toţii ne simțim frustrati si 
perturbati din cauza acestui nu refulat. 

Şi totuşi, se pare că femeile cunosc şi recunosc mai uşor acest 
gen de probleme. În ciuda evoluţiei evidente a statutului lor, mul- 
te femei sunt încă educate prin raportare la o imagine „feminină“: 
să fie în slujba celorlalți, să nu aibă opinie proprie, să-şi ascundă 
sentimentele, să lase luarea deciziilor pe seama celuilalt, să coco- 
loşească pe toată lumea, mai putin pe ea. Când are loc o discuţie, 
de multe ori femeile cred că nu trebuie să intervină sau să-i între- 
rupă pe ceilalţi. Întotdeauna ele încearcă să obțină un consens 
sau, dacă îşi spun cumva părerea, aceasta va fi evident părerea 
grupului, şi nu pentru că sunt de acord cu ea, ci pentru că este lip- 
sit de „feminitate“ să intri în vorbă sau să exprimi o opinie diver- 
gentă. Educate să pună pe primul plan familia şi prietenii, multe 
femei îşi neagă sistematic nevoile şi dorinţele. 

În ciuda unor progrese sociale semnificative, stereotipurile 
sunt foarte rezistente. O soţie „ideală“ este sinonimă cu devota- 
mentul şi generozitatea. În acelaşi mod, o mamă „ideală“ va uita 

mereu de ea în beneficiul copiilor si al soțului. În sfârșit, feminita- 
tea „ideală“ presupune întotdeauna aprobare, docilitate sau chiar 
supunere. Până si în marile instituții si universități, acolo unde 
unele femei se pregătesc pentru exercitarea puterii, mai functio- 
nează încă, subtil întreținută, o anumită dorință de a se conforma 
modelelor trecutului. Nu este, evident, nimic rău în faptul că fe- 
meile joacă uneori, în familie sau la serviciu, rolul unui suporter 
de echipă, însă când aceste tendințe ajung să fie un permanent 
sacrificiu sau să acapareze toate fatetele existenței, se instalează 
pe termen lung frustrarea si suferința. 

Este sigur că oricine se simte mai bine în pielea lui atunci când 
îi ajută pe ceilalți, mai ales dacă educaţia şi societatea încurajează 
o asemenea atitudine. Dar când avem de-a face cu o metodă siste- 
matică de a bloca orice exprimare, opinie sau părere personală, 
atunci este afectat echilibrul individual, iar stima de sine ajunge 
să scadă vertiginos. Continua estompare în faţa celorlalți, chiar 
dacă aceasta e uneori necesară, duce la pierderea rapidă a sen- 
sului dorințelor proprii. Dispare capacitatea de a distinge între 
ceea ce ne aparține nouă şi ceea ce aparține celorlalţi. În cazurile 
cele mai rele, până la urmă, sfârşim prin a nu mai şti cine suntem 
cu adevărat. 

Această carte nu se va referi la cazurile în care imposibilitatea 
de a spune nu pune într-adevăr în pericol viața şi sănătatea menta- 
lă a indivizilor, aşa cum se întâmplă în cazul drogaţilor, al alcoo- 
licilor sau al victimelor abuzurilor sexuale şi violenţei domestice. 
Acestea sunt drame umane ce necesită intervenția specialiştilor 
pe care nicio carte nu o va putea înlocui. 

Dificultatea de a spune nu care ne interesează aici este mai pu- 
tin tragică, şi totuşi trebuie şi ea avută în vedere deoarece ne per- 
turbă şi ne îngreunează viața. 


CUM TE POATE AJUTA ACEASTĂ CARTE 


Cu siguranţă eşti de părere că nu o să te poţi schimba nicioda- 
tă şi că întreaga viață vei târî după tine toate aceste probleme pe 
care le ai când e vorba să spui nu. intenţia cărţii este de a-ți dovedi 


contrariul. În primul rând, este bine să ştii că orice ființă umană 
posedă imense capacități de schimbare de-a lungul întregii sale 
vieți. Fiecare dintre noi are în el rezerve ce nu aşteaptă decât să 
fie utilizate şi resurse din care poate să îşi extragă energia şi cu- 
rajul. Asemenea unui fluviu ce traversează o vale, ființa umană 
este alcătuită dintr-o sumedenie de râuri şi afluenţi; unele din- 
tre acestea sunt perfect cunoscute, altele urmează să fie desco- 
perite. În apa stătătoare a potentialitätilor umane există o mare 
bogăţie de energie care este la îndemâna ta. „În fiecare individ 
există întotdeauna şi pentru totdeauna o mare capacitate de a 
alege şi de a crea altceva“, afirmă geneticianul şi matematicianul 
Albert Jacquard. 

Lucrarea de față nu îţi propune să îți schimbi instantaneu 
comportamentul, ci să treci de la un da obligatoriu şi inevitabil la 
o exprimare mai personală, şi aceasta folosindu-l deopotrivă pe 
nu. Dacă vrei cu adevărat să îţi schimbi comportamentul, această 
carte te poate ajuta. Pentru început, va încerca să îţi atragă aten- 
ţia asupra tipurilor de situaţii în care nu reusesti să spui nu. Mai 
apoi, te va ajuta să-ţi înţelegi sentimentele şi reacțiile pentru a-ţi 
da în cele din urmă posibilitatea de a te responsabiliza şi de a 
te schimba. 

Dacă îţi dai în sfârşit seama că, de ani de zile, nu faci decât 
să te supui voinţei celorlalți sau dacă ai descoperit în ultima vre- 
me că îţi vine greu să spui nu, vei avea posibilitatea să evoluezi 
cu ajutorul metodelor care vor fi expuse în continuare şi care 
ilustrează rezultatele cercetărilor psihosociologice în domeniul 
comunicării umane. Aceste metode, a căror eficacitate a fost re- 
cunoscută din punct de vedere ştiinţific, au obiective foarte pre- 
cise: prezentarea atitudinilor psihice şi comportamentale care 
blochează exprimarea individului, precum şi „replasarea“ inter- 
pretării ce se dă de obicei unei situaţii în vederea formulării unui 
nou sens. Ele au fost adaptate la dificultățile despre care am vor- 
bit şi te vor ajuta să înveți cum să îţi schimbi treptat obisnuinte- 
le şi stilul de gândire. Adoptându-le, nu eşti în pericol să devii 
un tiran ce spune tot timpul nu, dar vei descoperi că astfel îți 
poți uşura şi simplifica viaţa, într-un cuvânt, că aceasta îţi poate 
aduce mulțumire. 

FOLOSEȘTE-TE DE DREPTURILE TALE 

Pe de altă parte, cu ajutorul acestui nu, vei ajunge să te (re)des- 
coperi. Pe măsură ce ne cunoaştem mai bine nevoile şi reuşim ca 
şi ceilalți să le recunoască, identitatea noastră se afirmă. Dacă re- 
uşim să înţelegem ce nu vrem, facem primul pas pentru a obține 
ceea ce dorim. În faţa unor situații care ni se par neclare, care ne 
scapă sau ne intimidează, a unor decizii care ne lasă un sentiment 
de insatisfactie sau de indispozitie, un nu va avea efecte benefice. 
Atunci când ni se pare că ne sacrificăm pentru ceilalți, iar acest 
lucru nu este justificat, avem o bună ocazie să spunem nu. De fie- 
care dată când ajungem să avem o atitudine pasivă sau contrară 
propriei noastre voințe doar ca să nu rănim pe cineva, iată o nouă 
ocazie să spunem nu. 

Să luăm spre exemplu viața profesională (deşi orice altă si- 
tuatie ar putea servi acestei analize). Atunci când, în timpul unei 
pauze de cafea, unul dintre colegii tăi se îndreaptă zâmbind spre 
tine cerându-ti să fii drăguţ şi să termini o lucrare ce ar fi tre- 
buit făcută de altcineva, nu trebuie să ai nicio ezitare să-i spui nu, 
chiar dacă îşi va face o impresie proastă despre tine. De fiecare 
dată când ti se cere să faci ceva contrar principiilor tale sau ceva 
care nu este de resortul tău, este foarte potrivit să spui nu. Acelaşi 
lucru este valabil şi atunci când ti se cere să rezolvi probleme care 
nu te privesc pe tine, când ti se dă să faci o lucrare care nu intră 
în atribuţiile tale. Trebuie să spui nu fără nicio ezitare. Iar dacă nu 
înţelegi ce ti se cere sau dacă acest lucru reprezintă pentru tine, 
sau poate pentru ceilalți, o pierdere de timp, şi de data asta singu- 
rul răspuns este nu. 

Vei fi surprins de reacţiile celorlalti, diferite de cele la care te 
aştepţi. Un tânăr stagiar care lucra într-un birou de avocatură 
avea sentimentul că este persecutat de şeful lui ori de câte ori îi 
prezenta un dosar de care se ocupase. Observațiile necruțătoare 
nu mai conteneau, i se spunea că este imbecil, incapabil, lamenta- 
bil, ceea ce îl aducea într-o stare de nedescris. După ce a discutat 
cu prietenii lui despre această problemă, s-a hotărât să vorbească. 
Cu prilejul unei alte serii de observaţii foarte neplăcute, i-a răs- 
puns şefului că este de acord să i se spună unde greşeşte, dar că 


este profund tulburat, că se simte umilit de observaţiile lui jigni- 
toare care nu îl ajută să facă progrese. Şeful a rămas uluit, dar nu 
a comentat în niciun fel. Însă după acel episod, nu i-a mai făcut 
niciodată remarci nepoliticoase şi nedrepte. 


EXISTĂ UN MU POZITIV 


Un nu folosit cu discernământ ne dă sentimentul că existăm 
şi duce la îmbunătăţirea relațiilor, creând un context de eficaci- 
tate sporită. În schimb, un nu nepotrivit şi sistematic, adică un 
nu „rău“, produce exact efectul invers. Este vorba despre acel nu 
încăpățânat, care nu ţine seama de nicio situație, spus din con- 
vingerea că ai întotdeauna dreptate; este un nu defensiv, urmare a 
unei analize eronate, de pildă teama de a nu fi tras pe sfoară. Acel 
nu iresponsabil, absurd, prin care respingi legea pentru că este 
lege, cum fac acei tineri spanioli care „se distrează“ noaptea pe 
şoselele de centură mergând cu maşinile în sens opus. Sau acel nu 
în faţa necunoscutului, exprimat, pentru unii francezi, prin refu- 
zul obtuz al imigrației şi o respingere a străinilor. În toate aceste 
cazuri, avem de-a face cu un nu care blochează orice discuţie sau 
orice comunicare. 

Să ne întoarcem la relaţiile ce se stabilesc între cei care lucrea- 
ză în acelaşi birou. Atunci când unul dintre aceştia nu reuşeşte să 
facă faţă lucrărilor pe care le are din cauza unor situații exceptio- 
nale (un divorț, o boală sau o perioadă de doliu), este normal să 
intervii şi să îl ajuţi cu înţelegere şi compasiune. Ar fi total depla- 
sat să răspunzi nu dacă acesta îţi cere ajutorul. În acelaşi fel, cole- 
gul mai tânăr care îți cere părerea sau vrea să se folosească de ex- 
perienta pe care o ai nu îți răpește timpul. E mai bine să îl asculti 
cu simpatie şi să îi dai câteva sfaturi, în loc să îl refuzi şi să fii pe 
drept cuvânt socotit neprietenos şi neîntelegätor. Toţi aceştia nu 
au nimic comun cu persoana care îţi cere mereu sprijinul pentru 
că este dezorganizată sau are altceva de făcut. 

În mod paradoxal, dacă îndrăzneşti să spui nu, cresc şi şansele 
unei comunicări mai autentice. Precizarea propriilor limite, prin 
chiar faptul că spui nu, este un mod de a te face respectat. Încetul 

cu încetul, îți vei da seama că, dacă îţi asculti şi îţi iei în serios 
propriile dorinţe, şi ceilalți vor face acelaşi lucru. Sinceritatea 
față de tine însuţi, intenția de a comunica ceea ce este adevărat în 
tine, de a face în aşa fel încât ceilalți să accepte acest adevăr, toate 
presupun şi respectarea celuilalt; dacă vei înțelege că tu exişti cu 
propriile tale nevoi, va trebui să accepti şi că celălalt există şi el cu 
ale sale, şi astfel îl vei înțelege mai bine. O veritabilă comunicare 
se va putea instala, cu posibile contradicții, este adevărat, însă şi 
cu acorduri posibile. Un nu lipsit de agresivitate, dar ferm, per- 
mite o comunicare mai deschisă, mai onestă. Este astfel un nu cu 
efect pozitiv, care face ca lucrurile să meargă înainte. Un nu activ, 
matur, un nu care ne permite să avem un rol mai dinamic şi mai 
gratificator în propria noastră viață şi în lume. 

Şi să nu uităm: dacă Eva ar fi putut să-i spună nu şarpelui, nu 
ar mai fi fost nici păcatul originar, nici blestemul divin, nici nefe- 
ricirea omului! 


De ce ne este 
atât de greu 
să spunem nu? 


Este oare atât de greu să spunem nu? Să pronuntäm aceste două 
litere ce alcătuiesc un biet cuvintel?" 

Să fie mai uşor să spunem da? Mulţi aşa socotesc. Când ni se 
spune: „Cine tace consimte“, suntem tentaţi să credem că aşa stau 
lucrurile. Pentru a spune nu, trebuie să rostim un cuvânt clar, 
chiar răspicat. Ca şi cum ne-am lăuda! Pentru a-l exprima, nu este 
suficient să îl gândim, trebuie să şi îndrăznim... şi nu îndrăznim. 
Ar însemna să dezvăluim partea negativă din noi, să ne precizăm 
limitele, dar şi să exteriorizăm ceva ce poate fi perceput ca o con- 
testare. Or, societatea detestă acest tip de manifestare şi nu o sus- 
ţine deloc. 


* Autoarea face aici un comentariu inspirat (dar, din păcate, irelevant în alte 
limbi) al negatiei non în franceză, la care convoacă şi Sonetul vocălelor al lui 
Rimbaud, pentru a particulariza vocala „o“ prizonieră a celor două consoa- 
ne dentale, şi a pune în lumină surprinzătorul palindrom ce conferă celor 
trei litere citite, fie într-un sens, fie în altul, aceeaşi forţă. (N.t.) 

SOCIETATEA ŞI EDUCAȚIA NU NE ÎNCURAJEAZĂ 
SĂ SPUNEM AU | 


Cel mai adesea, indivizilor li se cere să-şi însuşească regulile, 
interdicțiile, să se supună unei ordini uniformizatoare şi sufocan- 
te. Iar un nu introduce dezordinea, distruge echilibrele, împie- 
dică învârtirea în cerc. ,Politetea, copile dragă, înseamnă să dai 
senzaţia că ai uitat de tine pentru ceilalți“, scrie Balzac. Când spui 
da slujeşti politetea, supunerea, respectul, iar nu când spui nu. 
Educaţia are tendinţa, într-un mod mai mult sau mai putin auto- 
ritar, mai mult sau mai putin subtil, să transforme aceste valori în 
modele dominante şi respinge ceea ce ar putea semăna mai mult 
sau mai puţin cu lipsa de respect, cu opoziţia. Ea ne învaţă să ne 
înfrânăm tendințele naturale, ne îndeamnă să le prelucrăm, să le 
deplasăm, să le amânăm. Practic, ea nu dezvoltă niciodată spiritul 
critic. Diverse idei ne sunt vârâte în cap; dar noi trebuie să vedem 
ce vom face cu ele... Cu ce mijloace însă? Ce disciplină ne învaţă 
să reflectăm — în afară de filosofie, când este cam târziu — şi să 
comparăm, să judecäm, eventual să punem în discuție diferitele 

„teme abordate? 

Cercetătoarea în pedagogie Stella Baruk citează această anec- 
dotă autentică şi exemplară: în 1980, un profesor de la Institutul 
de cercetări pentru predarea matematicii le propune spre rezolva- 
re unor elevi din clasa I şi a II-a următoarea problemă: „Pe un vas 
se află 26 de oi şi 10 capre. Care este vârsta căpitanului?“ Din cei 
97 de copii supuşi testării, 76 au răspuns adunând 26 (oi) cu 10 
(capre)! Nu mai contează ce au răspuns ceilalți, cert este că o ma- 
joritate zdrobitoare dintre copii nu a putut să spună: „Nu, această 
întrebare este absurdă“. 

Educaţia încurajează pasivitatea şi produce indivizi discipli- 
nati şi supuşi. Este greu să mergi în sens contrar acestor norme 
care ne modifică implicit, dar sigur comportamentele şi croiesc 
un răspuns „de-a gata“, o gândire „de-a gata“. Individul ajunge 
astfel să interiorizeze certitudinea că trebuie să fie îngăduitor, că 
trebuie să cedeze în fața legii exterioare pentru a înlesni raportu- 
rile sociale şi a reduce tensiunile. Şi astfel, până la urmă, refuzăm 


să refuzăm, uităm să refuzăm. Presiunea acestei cenzuri colecti- 
ve, la care trebuie adăugată culpabilitatea iudeo-creştină, rămâne 
intensă de-a lungul întregii noastre vieți. 

Aşa se face că nu ne asumăm propriile dorinţe şi că ajungem să 
ne negăm propriile nevoi. Trebuie să ne conformăm. Este cerința 
consensului social, iar întreaga educaţie îl sprijină şi ne pregă- 
teşte în acest scop. Prin aprobarea punctului de vedere dominant 
ne consolidăm apartenenţa la grup, afirmăm că facem parte din 
acelaşi club, că suntem membri ai echipei câştigătoare. Le arătăm 
celorlalți că îi iubim cu adevărat, că facem aceleaşi lucruri, ve- 
dem aceleaşi filme, cumpărăm aceleaşi încălțări sport, pe scurt, 
gândim şi actionäm exact ca ei. Succesul actual si international al 
renumitei „corectitudini politice“ sau al „MacDonaldizării“ o de- 
monstrează cu prisosintä. 


CE SIMŢIM ATUNCI CÂND SPUNEM WU 


Este cu atât mai greu să spunem nu cu cât, în fața noastră, un 
altul face apel la noi. Dacă îndrăznim să îi spunem nu, înseam- 
nă că ieşim din acel tipar comun, confortabil şi liniştitor, intro- 
ducând în relaţie o demarcaţie. Prin această diferenţiere însă, 
ne afirmăm ca individ autonom ce îşi are propriile sale dorințe. 
Unde este răul? De ce atât de multe persoane simt această nepu- 
tință de a spune nu? Trebuie să încercăm o analiză a scenariului 
care se derulează în asemenea situaţii în mintea noastră, un sce- 
nariu cu mai multe faze. 

Totul începe cu o primă barieră: „Nu am dreptul“ sau „Nu se 
face“, un discurs ce pare a fi un reflex al educației. Mai putem 
adăuga aici oboseala ce ne încearcă uneori, atunci când celălalt 
insistă nepermis de mult, numai la gândul că un refuz va trebui 
argumentat şi apoi să ne şi ținem tare pe poziţie. Într-o zi, pen- 
tru a scăpa de un cicălitor şi nemaiavând încotro, actorul Lucien 
Guitry acceptă epuizat invitația acestuia la masă. Imediat după 
ce în sfârşit pisălogul pleacă, actorul îi strigă secretarei: „Amin- 
teşte-mi să-i scriu imbecilului că nu mă duc joi la el la masă“. 

Dar tocmai în acel moment îl vede în oglindă pe pisălogul care se 

întorsese să îşi ia umbrela. Fără nicio tranziție, actorul adaugă: 
„Pentru că joi iau masa cu domnul“. Câţi se pot lăuda că sunt în 
stare de o asemenea prezență de spirit? 

Pe urmă, alături de certitudinea creării unui diferend, apare şi 
teama că îl vei răni pe celălalt. „Dacă am să spun nu, în mod sigur 
va face o cădere.“ Avem nenumărate exemple în jurul nostru de 
prieteni, părinţi, copii care sunt gata să izbucnească în plâns la 
primul nu. Să-l întristezi pe celălalt cu bună ştiinţă nu este un lu- 
cru uşor de gestionat. Consecințele pot fi uneori paradoxale: cine 
a spus nu spune până la urmă da, iar de data aceasta de două ori, 
după ce a putut constata câtă suferință a reuşit să îi provoace in- 
terlocutorului său. Aşa se întâmplă de cele mai multe ori cu îm- 
păcările în dragoste. Răspunderea de a-i fi făcut rău celuilalt este 
prea mare şi există riscul de a fi mäcinati de culpabilitate. Sau 
chiar mai rău, teama de a-i provoca acea furie care ne va lega de 
mâini şi de picioare pentru multă vreme. „Dacă am să spun nu, 
o să tipe întruna.“ Experienţa ne-a arătat că trăim mai uşor, mai 
putin complicat atunci când relațiile individuale sunt consensua- 
le, dar şi că totul poate degenera la primul dezacord. Dacă un nu 
este aproape echivalent cu declanşarea conflictului, celălalt, fiind 
atacat, va dezgropa securea războiului; va fi nevoit să se apere din 
moment ce, în forul nostru interior, avem convingerea că noi sun- 
tem agresorul. Mai bine deci să stăm linistiti decât să declansäm 
un mecanism ce se va întoarce împotriva noastră şi va putea chiar 
să ne distrugă. 

Încă un pas şi apare teama de a fi criticat. În virtutea legii ta- 
lionului, cine critică se expune la critici. „Dacă spun nu, o să crea- 
dă că sunt complet idiot.“ Iată-mă într-o situaţie stânjenitoare şi 
neplăcută! Va trebui să mă apăr, când de fapt sunt convins că am 
dreptate. Risc să fiu pus în discuţie, batjocorit, umilit. Nimic nu e 
mai rău decât să fii luat drept un imbecil. 

Să continuăm acest raționament fantasmatic: celălalt, exaspe- 
rat, mă va respinge probabil, mă va scoate în afara circuitului, 
renunțând să mai stea alături de un individ atât de neprietenos, 
pe scurt, un cusurgiu. Această teamă de a jigni, de a rupe orice re- 
latie, de a fi judecat, atacat, pedepsit, mă face să mă socotesc, în 
ultimă instanţă, ca fiind exagerat de rău şi de egoist. „Am greşit 


când am spus nu, avea dreptate. De ce sunt atât de rău?“ Culpabi- 
litatea îşi face apariția şi mă face să mă evaluez cu măsura seve- 
ritätii atribuite celuilalt. Odată zugrăvit acest autoportret, foarte 
greu reuşim să mai scăpăm de el. Cine nu s-ar recunoaşte privin- 
du-l? Ne mai rămâne să ne scuzäm, să dăm înapoi sau, şi mai rău, 
pentru a ieși din această dilemă, să hotărâm că nu vom mai spune 
niciodată nu. 

„Să ne oprim o clipă şi să visăm. Instalat confortabil într-un 
compartiment de tren pe jumătate gol, te pregăteşti să îţi savurezi 
călătoria solitară pe o banchetă liberă. Tocmai atunci o femeie cu 
un copilaş în braţe se aşază exact în faţa ta. Mintea începe să ti se 
tulbure: „Gata cu călătoria ce se anunţa atât de liniştită; cel mic va 
uria tot timpul, bineînţeles că mama lui o să mă roage să am gri- 
jă de el ca să iasă puţin şi...“ Un potop de înjurături (cenzurate). 
„Dacă am să-i propun să se aşeze în altă parte, o să mă repeadă, va 
trebui să-i explic de ce; o să se uite urât la mine, o să spună că sunt 
al dracului; îngrozitor!“ Ultimul episod: „La urma urmei, copila- 
sul e tåre drăguţ, sunt un ticălos, e o ruşine să nu-ți placă copiii... 
Femeia asta e singură, pot s-o ajut; dacă o să aibă nevoie de mine, 
nu o să dureze prea mult; dacă bebeluşul o să plângă, mama lui 
sigur se va jena. Ce mai, nu trebuie să fiu atât de fără suflet, să mă 
gândesc numai la mine etc.“. Şi iată cum te främânti, culpabilizat, 
neliniștit, pe scurt, prost dispus tot drumul. 

Cum ia naştere acest serial catastrofic? Am vorbit mai sus de- 
spre importanța constrângerilor şi a interdictiilor sociale, dar 
acestea nu pot explica un disconfort atât de mare. Această pro- 
ductie romanescă pare că se autogenerează, alimentată pe ici, 
pe colo de unele poveşti prinse din zbor sau de unele experiențe 
„nefericite“ când am reuşit totuşi să spunem nu. Desfăşurarea ei 
nu este prea conştientă, mici fragmente, impresii confuze, o vagă 
temere, certitudinea că un da este mai comod. Cu toate acestea, 
reacția ce îi pune capăt este întotdeauna aceeaşi: imobilismul. Ca 
şi cum dinamica acestui fenomen este dată de o amprentă veche 
pusă în mişcare aproape fără să ne dăm seama, cvasiautomat, ca 
un reflex condiționat. Cine vorbeşte în felul acesta în noi? Cine ne 
obligă să actionäm împotriva propriei voințe, contrar dorințelor 
şi intereselor noastre? 

COPILUL CE CONTINUA SA EXISTE IN NUI 

Cu toţii am cunoscut (şi uitat) o perioadă în care puteam spu- 
ne nu în mod deschis. „Justine, vrei să-mi aduci cartea?“ „Nu!“, 
„Justine, e ora de culcare.“ „Nu!“, „Justine, bea-ti laptele.“ „Nu!“ 
etc. În termeni clasici, o numim criza de independenţă sau de 
opoziţie ce se situează între doi şi trei ani, perioadă de-a lungul 
căreia copilul pare deosebit de încântat să îl contrarieze sistema- 
tic pe adult. Copilul devine dificil, încăpățânat, ostil, şi începe să 
facă exact contrariul a ceea ce i se cere, sfidându-şi anturajul cu 
o deosebită plăcere. Tot aşa cum adultul îi spune nu la tot pasul: 
„Nu, nu poți să mănânci asta. Nu, trebuie să te culci. Nu, trebuie 
să te speli pe față“, copilul, la rândul lui, îi spune nu adultului. 

Complicitatea jucăuşă a cărții Ursuletul cafeniu spune nu ne dă 
câteva exemple deosebit de grăitoare pentru acest fel de purtare: 
„Trebuie să pui lucrurile la loc, spune mama. — Nu, încă nu am 
terminat, răspunde ursuletul. — Hai să te speli pe mâini. — Nu, 
nu sunt murdar pe mâini. — Du-te şi ia-ti paltonul. — Nu, nu-mi 
place paltonul. — Hai să-ţi pui pantofii. — Nu, nu pantofii, cizmu- 
litele“. În ultima ilustrație, Ursuletul stă în brațele mamei lui: „Nu 
vrei să spui da?, îl întreabă aceasta. — Nu, nu şi încă o dată nu‘. 

Elementul central al acestei crize pare a fi voinţa de a acţiona 
singur şi de a hotărî singur. Scenele lasă impresia că sunt provo- 
cate în primul rând de sugestiile adultului sau de rezistenţa lui în 
fața dorințelor copilului. Sau poate că lipsa de îndemânare a co- 
pilului care acționează singur declanşează reacții neavenite sau 
intervenţii devalorizante din partea adultului. Această dorință de 
a face singur, de a contesta, se înscrie în perspectiva descoperirii 
eului şi a experienţei propriilor limite, ca şi ale celorlalți. 

Copilul se afirmă opunându-se, aşa îşi afirmă el proaspăta lui 
individualitate. Părinţii ar trebui să fie bucuroşi şi să încurajeze 
acest comportament autonom, lucru pe care de obicei nu îl fac. 
Neîntelegând ce se întâmplă, aceştia întâmpină în general foarte 
prost noua atitudine a copilului. Este adevărat că micuța Justine, 
care spune de patruzeci de ori pe zi „nu“, le cam pune celor din 
jur nervii la grea încercare. 


A apărut recent o broşură care ne învață cum să spunem nu, 
însoţită de următorul avertisment: „Această carte despre cum se 
spune nu nu este îndreptată împotriva adulților. Nu este un ghid 
pentru a învăța cum să devii un tiran. — Păcat, răspunde copi- 
lul. — Mai bine ar face cărți despre cum se spune da, vine replica 
adultului“. Şi totuşi, numai traversând această perioadă densă de 
rezistenţă, copilul va putea ajunge la autonomie şi încredere în 
sine, îşi va construi potentialitätile securizante, care îi vor permi- 
te să se desprindă de anxietatea primitivă, să fie mai putin depen- 
dent de părinţii lui în satisfacerea nevoilor sale elementare. 


COPIL AGRESIV, COPIL VINOVAT? 


Această perioadă de criză trebuie pusă în legătură cu trans- 
formările comportamentului copilului care evoluează către o mai 
mare libertate datorită progreselor pe care le face în privința mer- 
sului şi manipulării obiectelor. Justine aleargă, se mişcă fără pro- 
bleme prin toată casa, o explorează fericită; poate să deschidă o 
cutie, să ţină în mână furculita, să încerce să se îmbrace singu- 
ră. Acum este mai stăpână pe ceea ce face, are un scop căruia îi 
atribuie un sens personal, lucruri de care adultul nu pare să ţină 
seamă, intervenind mereu, deranjând şi întrerupând copilul din 
realizările, din „lucrările“ sale. Când Justine colorează, cufundată 
cu totul în ceea ce face şi i se cere să se spele pe mâini şi să vină la 
masă, ea va răspunde aproape întotdeauna: „Nu, eu vreau să de- 
senez“. Şi aproape întotdeauna părinții vor insista, ba chiar o vor 
certa dacă nu renunță, în loc să-i spună pur şi simplu: „Poţi să mai 
stai să-ţi termini desenul, te aşteptăm la masă peste zece minute“, 
adoptând în felul acesta o atitudine deopotrivă fermă şi întelegä- 
toare, prin care se pot rezolva nenumărate conflicte. 

În cazul de faţă, Justine se va simți frustrată, neînteleasä, ne- 
fericită, însă va avea şi sentimente de agresivitate față de adult. Să 
ne oprim un moment asupra naturii agresivitätii specifice acestei 
perioade de dezvoltare, cunoscută încă sub denumirea, pe care i-a 
dat-o Freud, de fază anală, cea în care copilul se confruntă cu în- 
vätarea curäteniei sfincteriene. Din acel moment, spre deosebire 

e petrecea anterior, mama îl va încuraja insistent pe 


e e s 
copil „să fie curat“ atunci când ea hotărăşte acest lucru. Preocu- 
parea maternă pentru această funcție intestinală trezeşte şi la co- 
pil o preocupare similară, la care se adaugă plăcerea de a reţine 
sau de a expulza, de a da sau de a refuza să dea drumul materiilor 
fecale. Considerate de către copil ca o proprietate personală de 
mare valoare, acestea dobândesc o importanță deosebită în rela- 
tiile afective cu mama lui. Ele devin echivalentul fantasmatic al 
unui dar pe care îl face... sau nu îl face, experimentând în felul 
acesta o autonomie şi o putere necunoscute anterior. Să facă pe 
olitä când i se cere devine un fel de recompensă, un semn de dra- 
goste față de adultul care îi cere acest lucru şi care, la rândul lui, 
îl recompensează. 

În schimb, atunci când nu ascultă şi refuză să expulzeze ex- 
crementele în momentul când i se cere, copilul manifestă o agre- 
sivitate de un tip anume ce corespunde dorinţei de a-l domina pe 
celălalt, un fel de control care se exprimă prin fraza: „Nu, nu o să 
ai ce vrei de la mine, ce e al meu“. Sau: „Fac ce vreau cu tine, te 
domin şi nu mă poți împiedica“. Care va fi atunci soluţia pentru 
acest copil, sclav din iubire pentru celălalt şi, în acelaşi timp, răz- 
vrătit pentru a-şi arăta voinţa şi începutul de autonomie, în con- 
flict cu sine şi cu celălalt? 

Totul depinde de atitudinea anturajului. În cel mai bun caz, 
dacă educaţia sfincteriană este suplă, progresivă, adaptată ritmu- 
rilor şi nevoilor copilului, învățarea curäteniei se va putea face 
fără ciocniri, într-o atmosferă calmă şi un climat de încredere re- 
ciprocă. Copilul va reuşi astfel să îşi rezolve conflictele apărute 
între propriile dorințe contradictorii şi interdicțiile mamei sale, 
dar şi să accepte un anume grad de ambivalentä. Va putea astfel să 
fie el însuşi respectându-l în acelaşi timp pe celălalt, acceptând că 
este diferit, spunând acest lucru în primul rând cu ajutorul lui nu, 
fără să se mai teamă că îl va răni sau pierde pe celălalt. 

Însă atunci când cerinţele anturajului referitoare la curăţenie 
sunt excesive — părinții crezând că fac bine silindu-l să fie curat 
mult prea devreme —, aceasta poate deveni o miză a luptei pen- 
tru putere dintre mamă şi copil, momentele dificile în relația din- 
tre aceştia accentuându-se de fiecare dată când voinţa unuia se 


ciocneste de voinţa contrară a celuilalt. În această atmosferă de 
tensiune, copilul, al cărui Eu este încă prea slab pentru a supor- 
ta angoasele provocate de aceste conflicte, va fi silit să se supună 
revendicărilor adultului. Şi va renunța astfel prea devreme, prea 
repede la plăcerea agresivă pe care o resimțea şi care va fi în cu- 
rând percepută ca ruşinoasă. Lui Justine i se reproşează că este 
murdară, că este un copil dezgustător. Pasivitatea şi supunerea 
vor câştiga bătălia cu agresivitatea inhibată, reprimată, uneori în- 
dreptată împotriva ei înseşi. Ceea ce înseamnă, din perspectiva 
care ne interesează, că se va instala interdicţia de a spune nu ce- 
luilalt doar pentru a-şi putea spune nu sieşi, dorințelor şi nevoilor 
proprii. Copilul va ajunge astfel să se controleze excesiv, fără să 
mai vrea (şi fără să mai poată) să îl controleze pe celălalt prin in- 
termediul unui refuz. 

De altfel, adultul poate spori şi mai mult culpabilitatea copilu- 
lui, exercitând un adevărat şantaj cu dragostea. Când copilul spu- 
ne: „Nu, nu vreau“, întotdeauna i se răspunde: „Fiindcă nu eşti 
cuminte, mama sau tata nu te mai iubeşte“. Ce grozăvie! Unui co- 
pil care nu se supune, care îşi manifestă propria voinţă, adultul 
ține să îi arate dezaprobarea spunând-i că nu îl mai poate iubi. 
Or, maturitatea psiho-afectivă a copilului este insuficientă, el se 
îndoieşte de capacitatea lui de a fi demn de iubire şi astfel iubit şi 
va lua această amenințare în sensul ei literal. Nu există pedeap- 
să mai mare pentru un copil decât să piardă dragostea pärinti- 
lor lui, acel univers de blânde mângâieri, acea totalitate pe care 
o reprezintă pentru el familia. Disperării de a fi abandonat i se 
adaugă acum traumatismul produs de faptul că este considerat 
răspunzător pentru această situație. ,Ti-am făcut buba, mama!“, 
va suspina Justine. 

Extrapolând, copilul va asocia acel nu/afirmare de sine cu 
pierderea dragostei şi culpabilitatea, şi îi va fi greu să le disocieze 
de acum înainte. lar când va fi adult, va retrăi în mod inconştient 
acelaşi sentiment, aceeaşi angoasă de a fi abandonat, de a nu fi 
iubit dacă îşi exprimă cumva opoziţia sub forma banală a unui 
nu, asimilată pentru el cu manifestarea unei agresivitäti. Justine 
este acum femeie, dar copilaşul care riscă să piardă dragostea pă- 
rintilor săi continuă să existe în surdină, cuibărit undeva în ea. 

Prin urmare, afirmarea ca individ independent, ca subiect deplin, 
poate produce, în cazul copilului, un conflict interior, iar mai târ- 
ziu teama puternic culpabilizată de a spune nu. Încetul cu încetul, 
aceleaşi scheme vor fi repetate în situații asemănătoare. Astfel, 
cuplul opozitie-autonomie este adesea legat de cuplul culpabili- 
tate-angoasă, funcționând ca atare de-a lungul întregii existente 


sub semnul unei fatalitäti ireductibile. 


CUM ESTE DEPĂȘITĂ PERIOADA 
DE OPOZIȚIE? 


Să ne întoarcem putin la dräcusorul nostru de copil, la micuța 
Justine, care se simte respinsă de anturajul ei, blamată, condam- 
nată, abandonată, rănită. Cum poate fi depăşită această greşeală, 
care trebuie să fie reacţia în fața amenințării care se profilează? 
Nevoia ei de a fi acceptată de către cei din jur, de a păstra dragos- 
tea lor protectoare şi securizantă este atât de mare, încât, treptat, 
va adopta atitudini mai linistitoare şi mai conformiste. Încetul cu 
încetul, va propune chiar ea să meargă la culcare, îi va plăcea ce 
i se dă să mănânce, va spune singură mulțumesc şi bună ziua. 
De acum înainte, preocuparea majoră a copilului va fi „să facă ce 
trebuie şi cum trebuie“ şi să-şi însuşească viziunea despre lume 
a propriilor părinți. Copilul se va identifica cu dorinţa celuilalt, 
aceea de a deveni un copil ideal, cuminte, curat, ascultător, şi ast- 
fel se va transforma prin interiorizarea interdictiilor, în special a 
interdictiei de a spune nu. 

Relatiei de opoziţie îi va urma o relaţie în oglindă în cadrul 
căreia copilul va reflecta voința adultului. Părinţii vor deveni mo- 
delul conform căruia micuțul se orientează, adoptându-le exigen- 
tele şi atitudinile. Şi aceasta cu atât mai uşor, cu cât copilul nu 
are în jurul lui prea multe alte modele, iar, pe de altă parte, există 
deja în el tendinţa de a-l idealiza pe adult, de a-l înzestra cu o atot- 
puternicie magică. Este vârsta la care formula „Mi-a spus degete- 
lul“ funcţionează foarte bine! Iubiţi-mă, pare să implore Justine, 
sunt atât de cuminte, sunt ca şi voi, aşa cum vreți voi să fiu. Acesta 


este sensul frazei magice „Fata ştie tot“ pe care o spune în timp ce 
ajută la pusul mesei. 

Prin această metamorfoză, imitându-şi părinții, cel puţin în 
parte, copilul va reuşi să suprime intolerabilul conflict anterior. 
Este o imitație aparentă, vizibilă, simultană însă constituirii unei 
imagini interne corespunzătoare, un fel de imagine ideală şi o 
primă schiţă a conştiinţei morale. Este bineînțeles vorba despre 
o conştiinţă morală primară, fără prea mari nuanţe, funcționând 
după sistemul „totul sau nimic“, alb sau negru, de o parte, ce este 
întru totul bine, de cealaltă, ce este întru totul rău. 


CONSIMȚĂMÂNTUL ȘI DRAGOSTEA 


Pentru copil, a fi acceptat înseamnă mai presus de orice a se 
simţi iubit. Este într-adevăr vorba despre iubire, despre nevoia de 
a dovedi că iubeşti şi de a aştepta iubirea celuilalt, altfel spus o în- 
cercare de seducere prin chiar actul supunerii. Deşi poate părea 
simplist, punerea în acord cu lumea, nediferentierea de ea, îi dă 
copilului sentimentul că este apreciat. Pentru a fi sigur de această 
iubire, docilitatea seducătoare devine un instrument de cucerire 
a inimilor; folosind-o, copilul va fi plăcut şi admirat. Aşa se face 
că va sări de gâtul tău, te va săruta cu înflăcărare, îți va aduce sti- 
loul, tigärile sau îţi va face desene cu cei din familie, cu casa în 
care staţi. 

Blândetea şi supunerea astfel integrate anunţă în bună măsură 
atitudinile pe care copilul le va adopta în viitor pentru a atrage şi 
a menţine iubirea celorlalți. Avem în fapt un prototip al relaţiilor 
sale amoroase, cel puţin cele de început, atunci când nimeni nu 
contrariază pe nimeni, când atâtea puncte comune apar ca prin 
minune (chiar dacă ulterior lucrurile nu mai stau defel aşa!). 

Dar şi prototipul unui personaj adaptat cerințelor realității so- 
ciale şi familiale, un personaj care joacă — voluntar sau involun- 
tar — un anumit rol cu condiția ca acesta să îi fie folositor. Până 
la un punct, acest personaj încarnează ceea ce trebuie să fim sau 
să părem sau ceea ce vrem să fim. Personaj travestit ce maschează 
propriul adevăr față de celălalt şi uneori chiar faţă de sine. Este 

un personaj-refugiu în spatele căruia se ascunde ca să evite an- 
goasa. Toate aceste lucruri vor reapărea şi se vor exacerba în ado- 
lescentä. Dar asta este o altă poveste. 

Obiectiile la această demonstrație vor atrage fără îndoială 
atenţia asupra faptului că Justine nu poate nici pe departe face 
o asemenea analiză subtilă (când, de fapt, este vorba în primul 
rând despre intuiție: copilul simte imediat nemulțumirea ma- 
mei, înainte ca aceasta să fi spus vreun cuvânt), precum şi asupra 
faptului că niciun adult nu îşi aminteşte să fi făcut un asemenea 
raționament la vârsta aceea. lată de ce este momentul să preci- 
zăm că toate acestea se petrec la un nivel inconştient, iar aminti- 
rile se estompează treptat pentru a se şterge complet înainte de 
cinci ani. Este un fenomen de uitare pe care cu toţii l-am consta- 
tat: cine mai are amintiri din primii cinci ani de viață? Existenţa 
acestei amnezii infantile o putem de altfel verifica şi la propriii 
noştri copii. 

Ceea ce nu înseamnă însă că memoria acestui trecut a dispărut 
şi ea; dimpotrivă, existenţa ei continuă, refulată în adâncurile in- 
constientului de unde îşi exercită acțiunea subterană. Copilul din 
noi va trăi astfel un permanent conflict interior între cel care voia 
să spună nu şi cel care nu vrea acest lucru. Este o luptă inconstien- 
tă care se află probabil la originea tuturor dificultăților de care ne 
izbim atunci când vrem să abordăm şi să solutionäm problemele 
legate de acest nu. 


MĂRTURIA BASMELOR 


Unele dintre cele mai populare basme, foarte cunoscute şi de 
către copii, ilustrează cât se poate de bine pericolul în care se află 
cel ce spune nu. Pentru copil, să refuze ceea ce i se cere, să spună 
nu, echivalează cu neascultarea, cu transgresarea unei interdicții. 
Este un comportament riscant ce poate avea consecinţe neplăcu- 
te. În conformitate cu această particularitate a mentalitätii copi- 
lului, basmele vor aduce în scenă personaje care se confruntă cu 
cele mai mari dificultăți ca urmare a faptului că nu au ascultat şi 
s-au îndepărtat de calea cea dreaptă. 


Soţia lui Barbă Albastră intră, în ciuda interdictiei soțului ei, 
într-o încăpere în care descoperă imaginea terifiantă a trupurilor 
masacrate şi pline de sânge ale fostelor soţii. De altfel, şi ea va 
scăpa cu greu din mâinile celui căruia i-a aflat secretul. Deoare- 
ce refuză să se căsătorească cu tatăl ei, Piele-de-Mägar este silită 
să renunțe la viaţa strălucitoare de la palat şi ajunge să trăiască 
precum slugile, dispreţuită de toată lumea. Frumoasa din Pädu- 
rea adormită atinge fusul interzis, se inteapä la deget şi adoarme 
pentru o sută de ani. Scufita Rosie nu ascultă de mama ei, se plim- 
bă prin pădure, lăsându-i astfel timp lupului să ajungă la Bunicu- 
ta, să o mănânce, să se pună în pat în locul acesteia şi s-o înfulece 
şi pe eroina noastră. Pinocchio, influențabil şi mult prea curios, 
nu urmează sfaturile bătrânului său tată, Gepetto, se lasă atras 
pe calea cea rea de o bandă de ticăloşi şi sfârşeşte în burta unei 
balene. Micuța Sirenă renunţă la soarta ei si, din dragoste pen- 
tru un prinț, hotărăşte să devină o femeie adevărată, îndură su- 
ferinte de neînchipuit în timp ce acesta, nepăsător, se căsătoreş- 
te cu alta şi îi grăbeşte astfel sfârşitul. În general, basmele nu se 
sfârşesc aşa de rău. Deşi unele întâmplări sunt înspăimântătoare, 
deşi răul poate învinge temporar, până la urmă eroii reuşesc să 
scape. Căci una dintre principalele funcții ale basmelor este să-l 
ajute pe copil să-şi facă o idee despre încercările care îl aşteaptă, 
despre eforturile pe care va trebui să le facă, să îl avertizeze, însă 
nu să îl descurajeze. 

Ca pentru a complica şi mai mult situația, trebuie să recunoas- 
tem că există alte basme, şi nu puţine, care prezintă exact contra- 
riul a ceea ce susțin primele, şi anume neputinta de a spune nu. 
Acestea aduc în atenţie nesfârşitul şir de dificultăți şi de pericole 
pe care le creează neputinta de a se opune celuilalt. Albă-ca-Zăpa- 
da, care nu este în stare să o respingă pe vrăjitoare, va musca din 
măr şi va muri. Pentru că nu îndrăzneşte să-şi contrazică mama 
vitregă şi nici surorile, Cenuşăreasa are o viaţă tristă şi nenoroci- 
tă. Am fi înclinați să credem că aceste basme recomandă curajul 
de a spune nu. Şi atunci cum va putea copilul să înţeleagă şi să in- 
tegreze aceastä aparență contradicție? 

Este evident faptul că basmele, pe care copiii continuă să 
le citească şi să le recitească cu pasiune, abordează în felul lor 

problema acestui nu. Ele nu sunt poate decât o modalitate indi- 


mod de comunicare ce apare în viața şi în relațiile copilului. A 
spune nu prin cuvinte inaugurează un stil de relationare cu totul 
original: copilul se va exprima cu ajutorul unui singur cuvânt şi, 
chiar dacă mai există rateuri, nu se va mai folosi în acest scop de 
propriul corp. Altfel spus, o atitudine sau un gest de respingere 
este înlocuit de un nu care le simbolizează. 

Înainte de această etapă, pentru a-şi exprima neplăcerea (şi 
tocmai în felul acesta refuzul), copilul comunica. exclusiv prin 
acte, prin tipete, care semnalau fără vreo deosebire atât furia, cât 
şi suferința, teama, foamea etc. Deşi mama sau substitutul aces- 
teia înțelegeau „din jumătăţi de vorbe“, chemarea adresată astfel 
era lipsită de precizie. Când însă mintea o ia înaintea trupului, 
copilul va cheltui mai puţină energie şi, paralel, exprimarea lui va 
câştiga în precizie şi eficacitate. Acest pas înainte realizat prin cu- 
cerirea limbajului semnalează intrarea copilului în colectivitatea 
oamenilor. Accesul la simbolismul verbal este un comportament 
propriu omului. Folosirea cuvântului în locul unui gest, uneori 
violent, este o realizare ce îl deosebeşte pe om de animal. Este un 
moment-cheie al dezvoltării, care marchează instituirea primelor 
şi adevăratelor relaţii sociale. 

Însă odată cu intrarea sa în comunitatea simbolică şi socială, 
copilul începe şi desprinderea de ceea ce contează cel mai mult 
pentru el, adică mama lui, familia lui. Acest nu, spre deosebire 
de celelalte cuvinte pe care copilul le dobândeşte şi foloseşte la 
această vârstă, este un cuvânt care separă, fie şi temporar, care 
implică un început de judecată, care marchează o distanţă față de 
celălalt. „Nu sunt de acord cu ceea ce vrei, cu ceea ce spui.“ Ase- 
meni părinților săi, copilul devine o ființă care se exprimă prin 
cuvinte şi, în acelaşi timp, se declară diferit, adică el însuşi ca in- 
divid autonom. Din momentul în care poate să spună că nu vrea 
să facă cutare sau cutare lucru, să procedeze aşa cum i se cere, să 
mănânce cutare aliment, copilul începe să aibă control asupra lu- 
mii exterioare. 

De asemenea, prin această încercare de eliberare din pro- 
pria dependenţă, el îşi manifestă şi o opoziţie, o agresiune şi, 


inevitabil, se ciocneste de alte vointe, în primul rând de cele ale 
părinţilor săi. Aceste lucruri nu pot avea loc fără conflicte, atât cu 
sine, cât şi cu familia sa, fără suferinţe şi frustrări. Prin restric- 
tiile pe care i le vor impune adulții, el se va confrunta cu limitele 
propriei voințe, va trebui să ia în considerare voinţa celuilalt şi să 
ia cunoştinţă de realitatea care se opune dorințelor lui. Este un 
drum plin de obstacole. Dar acesta nu poate fi evitat de cel care 
vrea să devină el însuşi. Autonomizarea este o aspirație supusă 
constrângerilor, deci ea nu poate evita tensiunile. 

Este complicat şi delicat să intri în lumea adulților. Pe de-o 
parte, te apropii de ai tăi în calitate de ființă umană; pe de alta, 
te îndepărtezi de ei în calitate de individ distinct şi independent 
care cochetează plin de îndrăzneală cu agresivitatea, cu transgre- 
sarea. Mare atenţie deci la consecințe! Totul va depinde de pute- 
rea de înţelegere a părinţilor care protejează şi interzic deopotri- 
vă, ca şi de răspunsurile lor la aceste noi atitudini ale copilului. 
Cum posibilitățile acestuia sunt tot mai mari la această vârstă, şi 
vulnerabilitatea lui se poate accentua. 

Dacă această descoperire de sine, descoperire a lumii şi a ce- 
lorlalti, dacă aceste initiative nu sunt încurajate în mod subtil şi 
susținute, dezvoltarea ulterioară a copilului va fi împiedicată. 
Dacă interdicția este precumpănitoare, dacă protecţia este exce- 
sivă, copilul își va pierde încrederea în el, în celălalt şi se va îndoi 
de capacităţile sale de a judeca, de a întreprinde ceva. Şi este de la 
sine înțeles că raportarea sa la nu, precum şi folosirea acestuia în 
viitor vor fi perturbate. 

În acest context, basmele ne şoptesc discret cât de importantă 
şi bogată este această etapă fundamentală în care este însuşit nu, 
dar şi pericolele care o însoțesc. Pornind de la ceea ce nu vrea, 
copilul începe să devină conştient de sine, de ceilalți şi de lumea 
înconjurătoare, ceea ce înseamnă naşterea unei ființe umane care 
trebuie să îşi găsească locul ei în propria familie şi în societate. 
Însă nu fără dileme, fără contradicții, fără primejdii. 

Poate sau nu poate să spună nu, aceasta este întrebarea. Chiar 
dacă micuțul va trece mai departe, îndreptându-se spre noi aven- 
turi, în primul rând descoperirea diferenţei dintre sexe şi comple- 
xul Oedip, această scurtă perioadă situată între doi şi trei ani va 

lăsa urme profunde asupra adultului care va fi ei. Dacă interdic- 
tiile au fost excesive, iar agresivitatea puternic reprimată, atunci 
pasivitatea, îndoiala, dependenţa şi evitarea conflictelor vor de- 
veni un fel de a doua natură. Aceste tendinţe vor ieşi din nou la 
suprafață atunci când va trebui să se opună sau când, şi mai grav, 
va fi silit să refuze. Or, un individ autonom, liber, se defineşte şi 
se exprimă prin alegerile pe care le face, fie ele pozitive sau nega- 
tive. Dacă nu suntem destul de siguri de noi ca să ne desprindem 
de comportamentele învățate şi să decidem că sunt momente în 
care trebuie să spunem nu, niciodată nu ne vom putea exprima 
independenţa fără să ne fie teamă că vom pierde astfel legăturile 


interpersonale. 


Cei care E 
să spună nu. 
si cei care 
nu pot 


În ciuda celor afirmate anterior, acest nu este încă prezent în vo- 
cabularul nostru. Iar unii se pricep chiar destul de bine şi îl fo- 
Josesc cu talent, strălucire şi deosebit succes. Există astfel un nu 
amuzant: este cazul pictorului Marcel Duchamp care, în 1921, re- 
fuză să expună la Paris la Salonul Dada şi trimite de la New York o 
telegramă cu următorul text: „Ciuciu“. Un altul cochet, folosit de 
pildă de Greta Garbo şi Brigitte Bardot care renunţă la cinema în 
plină glorie. Sau unul dezinteresat, cum a fost cazul lui Jean-Paul 
Sartre care a refuzat premiul Nobel pentru literatură şi odată cu 
el o sumă frumuşică. Alteori, generos, precum cel pus în practi- 
că de Maica Emanuela care nu acceptă fatalitatea mizeriei şi se 

hotărăşte să se stabilească ia Cairo pentru a-i ajuta pe cei mai să- 
raci, Există şi un nu onest, de pildă cel rostit de Jacques Delors 
când refuză să se prezinte la alegerile prezidențiale din 1995, deşi 
toate sondajele îl dau câştigător. Şi un altul curajos, lansat prin- 
tre alții de către Charles de Gaulle de la Londra în 1940, ca semn 
al neacceptării înfrângerii şi chemare la continuare a luptei, sau 
de către Nelson Mandela care respinge apartheidul şi îşi petrece 
douăzeci şi nouă de ani în închisoare. Dar deopotrivă periculos, 
cum ne amintesc destinele lui Gandhi şi Martin Luther King, care 
plătesc cu viața refuzul oprimării şi al nedreptätii. 

Şi astfel ne întoarcem la punctul din care am plecat: să spui nu 
poate fi periculos. În afara acestor exemple celebre, şi cei mici, 
neînsemnati, fără galoane, riscă atunci când spun nu. Este ca- 
zul greviştilor foamei, al celor care au refuzat până nu de mult în 
Franţa să-şi satisfacă serviciul militar din motive de conştiinţă, 
cazul sindicaliştilor sub toate dictaturile, al feministelor din täri- 
le integriste, al disidentilor în China, al democratilor în Algeria, 
al celor din rezistență la Sarajevo. Toţi cei care luptă şi resping 
totalitarismul, abuzurile şi îşi apără drepturile. Să ne întoarcem 
însă la acele feluri de a spune nu mai puţin ieşite din comun, mai 
superficiale şi nostime, cum se întâmplă atunci când te tocmeşti 
la preţ într-un bazar, un nu obligatoriu, parte dintr-un ritual, din- 
tr-un joc care se desfăşoară întotdeauna cu voioşie în jurul unei 
ceşti de ceai. 


NENUMĂRATELE FELURI DE AU 
PE CARE LE AUZIM ÎN FIECARE ZI 


În realitate, în jurul nostru răsună în fiecare zi cuvântul nu spus 
cu acea autoritate pe care o presupune şi cu acel respect pe care 
îl merită. Gândiţi-vă la rolul protector al acelui „Nu adresat mor- 
ţii“ de către un medic confruntat cu o urgenţă medicală, de către 
un pompier confruntat cu un incendiu, un specialist în deminare 
când există o ameninţare cu bomba sau o explozie iminentă. În 
toate aceste cazuri este vorba despre un nu esenţial, care salvează 


vieţi. Există şi un altul, mai putin dramatic, acel „Nu adresat dez- 
ordinii“, menit să păstreze o anumită armonie socială: polițistul 
care nu te lasă să intri cu maşina în sens invers într-o mare piaţă, 
paznicul de la muzeu care îţi interzice să atingi obiectele expuse, 
şoferul autobuzului care nu vrea să mai deschidă uşile după ce a 
plecat din stație ca să urce din mers un călător grăbit. Este un nu 
exprimat în interesul general: de către directori de firme, institu- 
ţii, de către preşedinţi de asociații, grupuri, de către cei care asi- 
gură respectarea legii, judecători, magistrați, jandarmi etc. 

Dar există şi un nu „politic“ care răspunde aceleiaşi nevoi. Res- 
ponsabilii politici ştiu şi trebuie să spună nu. Indiferent că este 
brutal, cum era cel exprimat de Doamna Thatcher, sau diploma- 
tic, menirea este aceeaşi: respingerea unor propuneri care ar pu- 
tea dăuna bunului mers al statului sau l-ar pune în pericol, ca şi 
asigurarea siguranţei cetățenilor. În mediile diplomatice, circulă 
o anecdotă amuzantă: când o femeie de lume spune nu, înseam- 
nă de fapt poate; când spune poate, înseamnă da; când spune da, 
înseamnă că nu este femeie de lume. Când un diplomat spune da, 
înseamnă de fapt poate; când spune poate, înseamnă nu; când 
spune nu, înseamnă că nu este diplomat! 

Cât despre acel nu „medical“, este o categorie cu care ne con- 
fruntăm în permanenţă. Medicii, infirmierele şi terapeutii, cei 
care cunosc limitele corpului şi încearcă să menţină sănătatea pa- 
cientilor de care se ocupă, nu au de multe ori altă soluție decât să 
spună nu. Un medic care nu i-ar interzice unui diabetic să mănân- 
ce prăjituri, un chirurg care nu l-ar împiedica pe un bolnav recent 
operat de inimă să plece într-un safari extenuant, un psihiatru 
care ar aproba ieşirea din spital a unui sinucigaş, toţi ar fi nişte 
potenţiali criminali. 

Dar poate că cel mai răspândit nu la acest sfârşit de secol neo- 
capitalist este un nu „al profitului“, aflat în legătură cu lumea fi- 
nanciară şi economică: îl spun deopotrivă industriasii, comer- 
ciantii, agenţii de schimb valutar şi bancherii. Scopul lui este de a 
evita investiţiile proaste sau riscurile şi de a proteja beneficiile, fi- 
ind un concept central, asemenea concurenţei. Ne confruntăm cu 
el când ni se refuză un credit. Principala lui expresie o reprezin- 
tă rezultatele. În orice sector economic, la toate nivelurile, de la 

bäcanul din colț la cea mai puternică multinațională, acest nu „al 
profitului“ face parte integrantă din strategia managementului. 

Se pune însă întrebarea de ce un director de întreprindere, 
care poate refuza cu uşurinţă o campanie publicitară mult prea 
costisitoare, este incapabil să-i spună nu soţiei sale care îşi doreş- 
te să facă o coborâre periculoasă pe canioane. De ce un pompier, 
capabil să strige nu unei persoane care vrea să stingă un scurtcir- 
cuit cu apă, nu este în stare să refuze, deşi nu îi mai este foame, o 
a doua portie de varză cu carne? Răspunsul la aceste întrebări nu 
este simplu. Vom începe totuşi să înțelegem câte ceva dacă vom 
face deosebirea între un nu „profesional“, la locul de muncă, şi un 
nu „personal“, în viața particulară. 


UN MU „PROFESIONAL 
ȘI UN AU ,PERSONAL 


Desi uneori este greu sä trasäm o linie de demarcatie foarte 
clară între viața profesională şi viața particulară, aceste două ca- 
tegorii ne vor servi totuşi cel mai bine drept cadru de reflecţie. 
Pregătirea şi experiența ne permit să rostim un nu „profesional“. 
Dezvoltarea lui a fost încurajată în perioada studiilor, în timpul 
stagiilor de practică si al muncii efective, a fost modelat şi a deve- 
nit aproape un reflex. „Unul dintre primele lucruri pe care le-am 
învățat când am început să lucrez a fost să spun nu“, povesteşte 
un bancher. 

Acest nu a devenit elementul major în cântărirea avantajelor 
şi dezavantajelor unei decizii, şi tot el defineşte parametrii res- 
ponsabilitätii profesionale. Respectuos şi conştiincios, acest nu 
„profesional“ este indispensabil pentru confirmarea statutului şi 
competenţei profesionale. Dar se deosebeşte în alt mod de un nu 
„personal“: este profitabil. El aduce cu sine succesul sau eşecul 
unei cariere şi joacă un rol-cheie în supraviețuirea unei societăţi. 
Dacă, într-o bancă, un funcționar superior este incapabil să spu- 
né nu unui client care cere un împrumut ce depăşeşte posibilitäti- 
le lui financiare, nu ar rezista nicio secundă în lumea finanţelor; 


ar fi declarat incompetent, ca de altfel si chirurgul care ar refuza 
să facă o intervenție vitală pentru un pacient. 

Dimpotrivă, un nu „personal“ nu este supus nici unei regle- 
mentări, iar miza sa este diferită. Poate părea greu să îi spui nu 
unui prieten care vrea să te ajute să faci o afacere, dar nu o să te 
ruinezi dintr-atâta. Şi, tot aşa, nu este acelaşi lucru dacă îi spui nu 
unui prieten care te invită să mergi cu el la un film plictisitor sau 
unui subordonat care îți propune o idee contrară intereselor în- 
treprinderii. În primul caz, este doar problema ta, nu trebuie să te 
supui niciunui cod, iar consecinţele sunt individuale; în cel de-al 
doilea, urmările sunt colective şi, în acelaşi timp, functionezi în- 
tr-un sistem de reguli care îl obiectivează pe acest nu şi îți dau po- 
sibilitatea să îl pronunti fără nicio teamă de urmări. 

Cu toate acestea, aşa cum vom vedea în continuare, şi un nu 
„personal“ trebuie şi poate fi învățat. 


UN AU „PATOLOGIC 


Înainte de a face portretul celor din grupul „Să spun eu nu? 
Niciodată!“, să ne oprim o clipă asupra celor din grupul „Să 
spun eu nu? Oricând!“, unde avem în general de-a face cu un nu 
patologic. 

Herman Melville ne oferă un minunat exemplu al acestuia. din 
urmă în nuvela sa Bartleby. Angajat de curând într-un birou de 
avocatură de pe Wall Street, la majoritatea dispoziţiilor patronu- 
lui său, Bartleby răspunde: „Aş prefera să nu“ şi, spre stupefactia 
acestuia, nu vrea deloc să-şi schimbe atitudinea. Treptat, el devi- 
ne total inactiv în spatele acestui paravan al său, iar până la urmă, 
refuzând să se mai hrănească, moare în închisoare, singur, aşa 
cum a fost întotdeauna. Şi în realitate întâlnim asemenea perso- 
naje patetice. Familiile unor bolnavi mentali cunosc foarte bine 
acest negativism, unul dintre simptomele schizofreniei. El se ma- 
nifestă printr-un refuz sistematic şi de neclintit la orice solicita- 
re. Unul dintre pacienții mei vine într-o zi în biroul meu pentru 
o discuţie. Nu îmi întinde mâna ca răspuns la mâna mea întinsă 
şi mi se adresează spunând: „Nu sunt aici“ cu acea ambivalentä 


o 

(totuşi, venise) si opacitate atât de caracteristice acestei boli. Însă 
în spatele expresiei lui lipsite de transparență, puteam să ghicesc 
un întreg abis de frământări şi angoase. 

Paranoicii — şi mai putin sociabili — sunt campionii absoluti, 
cei care sunt gata să afirme „Să spun eu nu? Oricând“. Persona- 
litatea lor neîncrezătoare, rigidă, este dispusă să ofere cele mai 
false interpretări ale realităţii. Se simt întotdeauna atacați de unii 
dintre interlocutorii care — după câte socotesc ei — urzesc întot- 
deauna ceva necurat împotriva lor. Iată de ce trebuie să se ape- 
re în permanenţă. Una dintre modalitățile folosite este opoziția 
totală: „Nu, nu am să ies, nu vreau să plec în concediu. Nu mă 
înţeleg cu vecinul, iar el o să profite că sunt plecat şi o să dea o 
spargere la mine“. „Nu, nu am să-ţi cumpăr rochia asta, o vrei ca 
să îl seduci pe vecin (tot acelaşi).“ Cu toate acestea, uneori este 
mai greu (cel puţin pentru neprofesionişti) să-i recunoaştem din 
cauza caracterului pseudologic al discursului lor. 

Dar să lăsăm aceste cazuri de nu patologic pe seama specialiş- 
tilor. Nu ele fac obiectul acestei cărți.” 


CEI DIN GRUPUL „SĂ SPUN EU MU? 
NICIODATĂ!" 


Într-un moment sau altul, fiecăruia dintre noi i-a venit greu să 
spună nu, în special celor apropiaţi. Cui îi face plăcere să îi supere 
pe cei dragi? „Bineînţeles că pot să-ți cumpăr ce îţi trebuie, să-ți 
împrumut calculatorul meu, să-ți repar chiuveta, să-ţi trimit bani, 
să merg cu tine la teatru, să-l sun pe Cutărică din partea ta, să îți 
mut biblioteca, să ascult ce ti s-a întâmplat“ etc. Ca să păstrăm sau 
să consolidăm legăturile cu ceilalți, ca să ne simțim gratificati, ca 
să ni se recunoască calitățile umane, suntem gata să facem toate 
acestea. 

Există momente în care nu ne simțim în stare să spunem nu în 
alte locuri, altor persoane, cum ar fi superiorii sau colegii noştri 
de muncă. Acest lucru se poate întâmpla în timpul unei angajări 
de probă, perioadă în care suntem evaluati şi vrem să facem o 


impresie bună, sau înaintea unei promovări pe care vrem neapă- 
rat să o merităm şi să o obţinem, sau pur şi simplu pentru că ne 
înțelegem bine cu colegii noştri şi vrem să îi ajutăm. Vrem să fim 
un om de echipă, asta e tot. Însă atunci când neputinta noastră de 
a spune nu devine cronică, apare din nou refrenul cunoscut: „Nu 
am putut să spun nu“; „Nu am reuşit să spun nu“; „Ar fi trebuit să 
spun nu“. Care este deci numitorul comun al celor care facem par- 
te din grupul „Să spun eu nu? Niciodată!“ Aşa cum aminteam în 
capitolul 2, totul pleacă de la temeri: teama de a acționa, de a face 
valuri, de a dezamägi, de a ne asuma responsabilități, de a produ- 
ce certuri, de a deschide cutia Pandorei, de a nu fi luat în serios, 
teama de a fi judecat, izolat, abandonat, pedepsit, atacat, respins, 
perceput ca un egoist, insultat, teama de răzbunare... 

Este adevărat că, la urma urmei, teama poate avea un rol pro- 
tector, ne poate apăra de pericole şi spori şansele noastre de su- 
pravietuire. Când un individ se îndreaptă cu un aer amenintätor 
spre noi cerându-ne bani, iar noi suntem speriați şi incapabili să 
îl refuzăm, teama pe care o resimtim ne poate pur şi simplu salva 
viaţa. Şi, într-adevăr, în climatul actual de violență urbană — dacă 
nu cumva suntem campioni la box — neputinta de a spune nu poa- 
te fi uneori salvatoare. Dar cel mai adesea nu suntem expuşi unor 
situaţii atât de extreme, iar temerile noastre sunt mai curând ira- 
tionale. Vom vedea că unii dintre noi sunt mai predispuşi decât 
alții la asemenea stări. 


PREA TIMID SĂ SPUI MU 


În lucrarea Cum să ne eliberăm de frica de ceilalti?", Patrick Lége- 
ron şi Christophe Andre au făcut un pas înainte în analiza timidi- 
tätii. Există persoane cărora le vine greu să spună nu, însă altmin- 
teri nu sunt timide; în schimb, tuturor timizilor le vine greu să 
spună nu. Altfel spus, atunci când te afli în fața unui nu dificil de 
exprimat, devii dintr-odată un individ timid. Iar în pielea acestui 


* Christophe André, Patrick Légeron, Cum să ne eliberäm de frica de ceilalți? Tra- 
cul, timiditatea, inhibitiile, fobia socială..., Editura Trei, Bucureşti, 2001. (N.L.) 


il i Să Sa 
Mb | Eure 


ei între două tipuri de anxietate: anxietatea 

“ şi ip pei de „evaluare“. În primul caz, exis- 
tă tama ade u fi la înălțime, indiferent că trebuie să tii o con- 
ferință sau să à fierbi nişte ouă moi. În cel de-al doilea caz, apare 
teama de a fi judecat de celălalt: de patronul care îți cere părerea, 
dar la fel de bine de propriii copii care te întreabă care este marca 
ta preferată de masinä. Ne întâlnim astfel cu vechii demoni: Justi- 
ne a crescut, dar temerile ei sunt aceleasi. 

În toate aceste cazuri, ca si în multe altele, faptul de a fi sub 
lumina proiectoarelor sau, pur si simplu, obiectul atenției celor- 
lalți, creează disconfortul. Unii sunt în stare să transforme acest 
sentiment într-un fel de forță care le permite să fie competitivi. 
Nu este cazul timizilor, care se vor simți paralizati, incapabili să 
îşi găsească cuvintele sau să vadă soluțiile adaptate situației, şi 
cu atât mai puțin în stare să spună nu. Iar mâinile le vor tremura 
transpirate, picioarele li se vor înmuia, inima li se va zbate să le 
spargă pieptul, se vor înroşi, vor simţi că nu mai au aer, că li s-a 
pus un nod în stomac, că au muşchii tepeni, că s-au albit la față, 
că li s-a uscat gura, că le vine să verse, vor începe să-şi roadă un- 
ghiile, să râdă prosteşte, pe scurt, întreg cortegiul cunoscut de 
manifestări fizice incontrolabile care însoțesc timiditatea, dar nu 
ajută la nimic. 

Invitat la un prieten unde este mai multă lume, acesta te roa- 
gă să te ocupi de bătrânul lui unchi pe care nu îl cunoşti. Mormăi 
ceva şi petreci o oră cumplită, te laşi terorizat de acest domn care 
spune enormitäti despre tineretul din ziua de azi, eşti prea tulbu- 
_rat să-i răspunzi fiindcă ar putea să te judece, prea tulburat să îl 
contrazici deoarece s-ar putea să îţi pierzi şirul ideilor, să te bâl- 
bâi, să rosesti sau să te apuce tremuratul. Te multumesti să schi- 
tezi un surâs încremenit şi nu scoţi o vorbă. 

LIPSA DE ÎNCREDERE ÎN SINE 


Această teamă de eşec şi această teamă de a fi criticat provin 
dintr-o lipsă de încredere în sine, vecină cu sentimentul de infe- 
rioritate. Te devalorizezi, te judeci negativ, te simţi mai sensibil, 


mai emotiv, într-un cuvânt, mai vulnerabil decât ceilalți. La fel ca 
Justine, care nu poate risca să-i spună nu unei prietene deoarece 
îşi subestimează capacitatea de a face față acestei situații, şi tu 
pari a fi hotărât că ceea ce vei spune de acum înainte este neinte- 
resant sau ridicol; că atunci când îţi vei apăra punctul de vedere 
într-o negociere, vei avea un gol în minte; că dacă vei risca să in- 
tri în discuţie cu cineva, vei spune numai lucruri stupide; că dacă 
vrei să scrii un text, nu vei fi în stare să legi două idei coerente. Cu 
alte cuvinte, ai dobândit „talentul“ de a ghici viitorul, iar viitorul 
tău este dominat de un mesaj simplu şi repetitiv: „Ai să pierzi“. 
Sentimentul de descurajare care te stăpâneşte este prin urmare 
foarte firesc, din moment ce el reflectă această autodepreciere. 

Aşa se face că tu nu poți spune nu deoarece ştii dinainte că 
acel nu va fi un fiasco. Eşti traumatizat de un eşec potential chiar 
înainte ca acesta să se producă, iar de aici tragi concluzia că e mai 
bine nici să nu încerci, că e preferabil să stai deoparte, aproape 
pasiv, dependent, chiar supus, atitudine care îţi va deveni în cu- 
rând o a doua natura. 


DEPENDENȚA 


Deoarece te devalorizezi pe tine, îţi vei devaloriza şi propriile 
nevoi, dorințe, sentimente şi le vei acorda o mai mare valoare 
celor pe care le au ceilalţi. Te consideri „mic, slab, dezarmat“, 
îi consideri „mari, puternici, înarmați“. Şi cum eşti sigur că şi 
ceilalți au despre tine o părere asemănătoare cu a ta — şi anu- 
me că eşti un incapabil —, cum, pe deasupra, ţi-e teamă că vor 
râde de tine, că te vor judeca defavorabil, viața ta relațională va 
fi afectată. 

În societate vei avea un minimum de iniţiative, îi vei lăsa pe 
ceilalți să decidă în locul tău, îi vei deranja cât mai puţin şi nu 
le vei cere nimic. Te vei strădui să fii drăguţ, prevenitor, amabil, 
atent, serviabil. Nu va trebui să nemultumesti niciodată pe ni- 
meni şi vei evita cu orice pret un conflict care nu poate fi până la 
urmă decât în dezavantajul tău. Cu siguranţă, tu eşti cel care gre- 
şeşte, celălalt are cu siguranţă dreptate. Şi apoi, rişti să fii respins 

în numele principiului: „Dacă accept orice, el sau ea o să mă iu- 


rintii, cei din grupul „Să spun eu nu? Niciodată!“ nu îşi pot nici ei 
asuma riscul de a-i dezamăgi pe ceilalți; aşa ajung să îşi reprime 
gesturile şi sentimentele. Deşi maturitatea ar trebui să însemne 
un mai solid sentiment de independenţă şi de încredere în sine, 
acest lucru nu se prea întâmplă în cazul nostru. Şi chiar atunci 
când ştiu că ar trebui să spună nu, teama de eşec sau de respinge- 
re este prea mare. Cei care gândesc „Să spun eu nu? Niciodată!“ 
nu pot exista dacă sunt diferiți de ceilalţi. Prin urmare, ei trebuie 
întotdeauna să aprobe ca să îşi poată asigura apartenenţa la grup, 
ca să se asigure că sunt iubiţi. În spatele comportamentului şi re- 
actiilor lor se ascunde întotdeauna teama de a pierde dragostea. 


IRITABILITATEA 


Ca premiu pentru toate aceste amabilitäti, toate aceste renun- 
țări, te vei simți adesea inconsistent, îngrozitor de neînțeles, com- 
plet uitat. Din moment ce te pleci în faţa celorlalți, cei apropiați 
se vor obişnui să nu țină seama de tine; iar străinii îţi vor impune 
uşor şi brutal propriul lor punct de vedere. Până la urmă, te vei 
simți complet deposedat şi frustrat. Această rană va produce un 
sentiment de iritare pe care o vei întoarce evident împotriva ta. 

La începutul anului şcolar, hotărăşti împreună cu o vecină să-i 
duceti cu rândul pe copiii voştri la şcoală. Dar vecina respecti- 
vă nu se dovedeşte a fi o persoană de nădejde: este mereu în în- 
târziere, uită când îi vine rândul, iar când te duci tu după copiii 
ei, aceştia nu sunt niciodată gata. Nu îndrăzneşti să îi reproşezi 
aceste lucruri, şi nici să rupi înțelegerea făcută. Însă eşti enervată 
şi neliniştită în fiecare dimineaţă când te gândeşti că iarăşi va tre- 
bui să faci ce nu face ea şi să-ți pierzi timpul. În plus, te simți de-a 
dreptul cretină, eşti furioasă pe tine şi cât e ziua de lungă întorci 
toată povestea pe toate feţele. 

Te-ai hotărât să zugrăveşti; meşterul te întreabă dacă poate 
lăsa materialele la tine la sfârşit de săptămână. Or, asta înseamnă 


vreo douäzeci de bidoane cu vopsea, benzina, capra de lemn, scä- 
rile, cârpele îmbibate în diluanti, totul îngrămădit în holul de la 
intrare, în aşa fel încât nimeni nu mai poate trece. Gândindu-te că 
zugravul îşi va da seama că de fapt te deranjează, îi sugerezi timid 
că materialele ocupă prea mult loc. Nimic, nicio reacție. Ca ur- 
mare, nu mai îndrăzneşti să spui nu, îţi înghiți ciuda şi îi faci acest 
serviciu fără să vrei. Asta te înfurie şi mai tare. „N-am să mă mai 
las“, îți spui de o sută de ori şi continui să-ţi rumegi neputintele. 

Însă uneori, când se umple paharul, te trezeşti că îţi verşi ner- 
vii pe o persoană care, în bună măsură, nu are nicio vină şi nici 
nu înțelege nimic. Într-o asemenea situaţie, aceasta se va mira de 
felul în care o primeşti sau de enervarea ta, iar tu nu vei îndrăzni 
să-i spui motivul. Adevărata problemă este că nu ai îndrăznit să 
îţi exprimi furia la momentul potrivit şi ai deplasat-o asupra cuiva 
care nu are nicio vină. 

Un prieten te-a sunat la birou şi te-a ținut la telefon o oră în- 
treagă fără ca tu să reuşeşti să pui mai repede capăt convorbirii. 
Nu ai putut astfel să termini dosarul important la care lucrai şi 
eşti foarte enervat. Când, la sfârşitul programului, fiica ta vine să 
te ia ca să mergeţi la cinema, o primeşti cam indispus şi îi faci tot 
soiul de observaţii. 

Eşti în concediu cu nişte prieteni care îți propun să faci tu 
cumpărăturile. Nu îți convine defel, ai prefera să te ocupi de bucă- 
tărie, dar nu îndrăzneşti să refuzi şi îți pierzi cea mai mare parte a 
timpului la piaţă unde îi critici vehement pe negustori, reproşân- 
du-le prețurile prea mari şi legumele cam trecute. 


TRISTETEA 


Aceste „elanuri bruşte“ sunt de cele mai multe ori însoțite de 
dureroase sentimente de îndoială. Crezi că n-ai să reuşeşti nicio- 
dată să ai altă atitudine şi nici să fii mai tare când e vorba să spui 
nu. Dar, în acelaşi timp, socoteşti că eşti nedrept şi îi faci pe cei- 
lalți să sufere, fiind prea agresiv cu ei. Toate astea vor crea perioa- 
de de incertitudine şi o anumită tristeţe care, mai devreme sau 
mai târziu, vor fi observate de cei apropiaţi. 

De pildă, atunci când iubitul tău îți propune să petreceti week- 
endul la ţară la părinţii lui, nu reusesti să răspunzi: „Nu, nu vreau 
să merg la ţară. De fiecare dată lucrurile, ies prost, mamei tale nu 
îi place de mine şi nu scapă nicio ocazie să mi-o arate“. Ti-e tea- 
mă că nu te va înţelege şi va crede că vrei să îl desparti de familia 
lui. Deci, vei accepta fără niciun entuziasm să mergi cu el. Şi aşa 
cum ţi-ai imaginat, mama lui de-abia schimbă două-trei vorbe cu 
tine, şi atunci numai pentru a-ți spune că nu arăţi bine deloc şi a 
ridica în slăvi meritele altor fete strălucitoare şi fermecătoare. Te 
întristezi şi rămâi tăcută, iar când prietenul tău te întreabă ce s-a 
întâmplat, nu eşti nici de data asta în stare să îi explici. Îi spui că 
eşti obosită şi că o să-ţi treacă. Dar nu îţi trece şi eşti tot mai abă- 
tută, deopotrivă enervată pe prietenul tău — care nu te înțelege 
— şi tristă că te-ai supărat pe el. 

“Să recapitulăm. Aceia dintre noi care nu reuşesc să spună nu, 
ocazional sau frecvent, se vor recunoaşte, în funcție de situaţie 
sau interlocutor, în caracteristicile descrise în tabelul alăturat, de 
la pagina 51. 

Se pare că lipsa de încredere în tine, dar şi în celălalt, este la 
originea majorității problemelor tale. Există, bineînțeles, indivizi 
care manipulează şi care vor încerca să profite de tine; uneori, 
culpabilizându-te („Dacă tot nu lucrezi azi, nu poți să te duci tu 
să-mi scoţi paşaportul?“, îți spune fiul tău); alteori, flatându-te 
(„Conduci nemaipomenit, iar maşina ta e aşa de comodă, nu vrei 
să mă duci tu la gară?“, te întreabă verişoara ta); altă dată, actio- 
nând coarda sensibilă („Sunt atât de obosită, atât de bătrână, nu 
mă ajuţi tu să aranjez altfel mobila?“, te roagă mătuşa Elodie pen- 
tru a treia oară în acelaşi an). 

Însă nu toată lumea este aşa şi cu siguranţă ai întâlnit şi tu 
persoane mai înţelegătoare şi prietenoase. Unii chiar îţi cer câte 
ceva, dar fără niciun fel de gând ascuns şi chiar fără să aştepte ne- 
apărat un răspuns afirmativ, ci pur şi simplu ca un copil care ar 
vrea să îşi verifice limitele. 

Încearcă să crezi mai mult în ceilalți, vei crede mai mult şi în 
tine, 

Încearcă să crezi mai mult în tine şi vei vedea că şi ceilalți vor 
crede. 


Să spun eu nu? Niciodată! 


Caracter 
Temeri 
Timiditate 
Anxietate de performantä 
Anxietate de evaluare 
Emotivitate 


Lipsă de încredere în sine 
Autodevalorizare 
| Îndoieli 


Comportament 
Pasivitate 
Dependenţă 
Dificultate de a se apăra 
Neputintä de a-şi formula clar opiniile 
Evitarea conflictelor 
Crize bruşte de iritare 
Manifestări de tristețe 


RELATIVIZAREA EȘECULUI 


Esecul face parte din viaţă, la fel ca imperfectiunea şi vulnera- 
bilitatea, cel putin atât timp cât ucenicii vrăjitori ai geneticii nu 
vor reuşi să câştige teren în această direcție. Dacă accepti o anu- 
mită fragilitate, ca şi faptul că unele eşecuri sunt fireşti, vei fi mai 
liber, mai senin şi, cu siguranță, mai împlinit şi mai în largul tău. 

Gândeste-te la copilul care face primii paşi: va cădea şi se va 
ridica, va cădea din nou şi iarăşi se va ridica. Şi căderea, şi ridica- 
rea fac parte din procesul de învăţare a mersului; nu poți învăţa să 
mergi fără să cazi. Păstrează în minte această imagine şi foloseş- 
te-o pentru orice situaţie de risc. Dacă ti se întâmplă să cazi, ridi- 
că-te, este singura modalitate de a învăţa şi de a fi mai bun. Sau, 
după cum spune atât de simpatic Christophe André: „Am învăţat 

că, dacă dau chix, asta e“. Să adăugăm: ridicä-te şi încearcă să în- 
egi de ce ai căzut şi cum ai putea evita să cazi at ; 
Şi dacă nu ai mai cădea? Si dacă toată această frământare, 
această anxietate şi această nesiguranță sunt nepotrivite? Şi dacă 
ai putea spune un nu cu mai mare greutate si autoritate decât îți 
imaginezi? Şi dacă interlocutorul tău ar aproba şi te-ar înțelege? 
Şi dacă, încetul cu încetul, exersându-l, ai descoperi că este uşor 
să spui nu? 

Vrem să subliniem aici faptul că trebuie recâştigată nu numai 
încrederea în sine, ci şi în celălalt. Oare interlocutorii tăi sunt ne- 
apărat mai capabili decât tine? Sunt ei neapărat mai cultivați, mai 
isteti sau mai înţelepţi? Sunt ei neapărat nişte judecători atât de 
severi? La restaurant, dacă îi spui chelnerului că farfuria nu este 
curată, crezi că te va considera ridicol? Asta este treaba lui şi nu 
eşti nici primul, nici ultimul care îi sugerează că farfuria ta merită 
mai multă atenţie. 

Poate interlocutorii tăi consideră că un răspuns negativ face 
parte din registrul normal al reacțiilor umane. Poate te apreciază 
şi te socotesc mai de calitate decât îţi închipui tu. Este foarte posi- 
bil ca cererea (pe care, după părerea ta, nu o poţi refuza) de a avea 
grijă timp de o săptămână de un buldog prost crescut să nu fie, de 
fapt, decât o sugestie timidă! Poate interlocutorul tău nu este atât 
de sigur de el; vezi ce se ascunde şi în spatele aparentelor. Poate 
că mătuşa Élodie are de gând să renunțe tocmai când îţi cere pen- 
tru a treia oară într-un an să-i aranjezi altfel mobila. Sunt interlo- 
cutori care ajung să dea înapoi şi chiar să se scuze când întâlnesc 
o rezistenţă justificată şi fermă. 

În loc să-ţi imaginezi cea mai groaznică reacţie cu putinţă, de 
ce să nu îţi imaginezi că aceasta poate fi neutră sau chiar poziti- 
vă? Ar fi un fel de a vedea lucrurile mai dinamizant decât eternul 
mesaj de eşec şi poate nici nu este atât de departe de realitate pe 
cât îţi închipui. 


regătește-te 


Aşa cum navigatorul trebuie să-şi verifice vasul înainte de plecare, 
şi tu trebuie să te pregăteşti înainte de a aborda capitolele urmă- 
toare, în care vei descoperi metodele ce îți vor permite să evaluezi 
mai precis problemele pe care le ai şi să te schimbi. În cele ce ur- 
mează, vom insista în primul rând asupra unor principii generale 
care vor putea servi drept cadru şi imbold pentru conştientizarea 
şi modificarea propriilor tale reacții. 

Dar înainte, să ne oprim o clipă asupra „soluţiilor proaste“ pe 
care le foloseşti de obicei pentru a evita acel nu, uneori chiar fără 
să îţi dai seama. 


SOLUȚIILE PROASTE 


Natacha este o tânără încântătoare de aproximativ treizeci de 
ani, responsabila departamentului marketing într-o mică firmă 
de programe de calculator. De câteva săptămâni, a observat că fru- 
mosul Christophe, inginerul vedetă al societăţii, îi face ochi dulci. 
Însă farmecul lui Christophe nu este defel genul ei. Într-o zi, cu 

siguranta pe care acesta o are în tot ce face, o invită pe Natacha 

împreună. Natacha nu are de gând să accepte, însă, în 
ă-i spună nu: i 

— pretinde că nu a primit mesajul; 

- 0 roagă pe secretara ei să îi transmită că lipseşte; 

— „uită“ să îşi citească poşta electronică; 

- nuÎ sună; 

- face în aşa fel încât să nu se întâlnească cu Christophe în 

pauza de cafea; 

- îi spune că are atât de mult de lucru, încât nu are timp să 
ia masa; 

— fi răspunde că regretă, dar că a programat deja să ia masa 
cu altcineva, şi repetă această scuză ori de câte ori el îşi reînnoieş- 
te invitaţia; | 

— rămâne peste program ca să nu se întâlnească în parcare; 

- verifică dacă el a plecat deja înainte de a pleca şi ea; 
| — evită să treacă prin faţa biroului lui de teamă să nu iasă si el 

tocmai în acel moment; 

— urcă pe scări ca nu cumva să se întâlnească în lift; 

- îl roagă pe un prieten să o ducă cu maşina la birou când e 
sigură că Christophe o să-i vadă împreună; 

- o convinge pe prietena ei, Alice, să îi spună lui Christophe 
cât de fericită este că trăieşte o minunată poveste de dragoste; 

- acceptă invitaţia, dar nu se duce; 

— se scuză că nu s-a putut ține de cuvânt, fixează o altă întâl- 
nire şi nu merge nici de data asta. 

Cine nu a folosit asemenea stratageme, într-un moment sau al- 
tul, pentru a evita să spună nu? Nicio poveste, nicio punere în sce- 
nă, niciun scenariu, nimic nu este prea complicat dacă te scapă de 
a spune nu. lar toate aceste soluţii proaste mai mult te constrâng 
decât te eliberează; în plus, ele te îndepărtează întotdeauna de 
obiectivul pe care îl urmăreşti, provoacă răspunsuri nepotrivite 
sau incontrolabile, te pun în situaţii dificile, chiar imposibile, şi 
te expun la tot felul de reacţii jenante. 


um 
ec 
js 

CR 
fot] 
a 
w 
bi 


FUGA 


În funcţie de propria personalitate, unii vor adopta poziţii ex- 
treme, activându-şi mai degrabă temerile decât dorinţele: 

Pentru a nu fi nevoit să spună că, de fapt, nu vrea să îşi în- 
chirieze casa de vacanţă pe timpul verii, un bărbat a mers până 
acolo încât se scula în fiecare dimineaţă în zori. În felul acesta 
indirect şi epuizant, reuşea să evite o întâlnire cu chiriaşa poten- 
tialä (mult prea insistentă) care lua de obicei acelaşi tren cu el în 
fiecare dimineață. 

O tânără ne-a mărturisit că a fost până la urmă nevoită să se 
mute pentru a scăpa de o vecină care o ruga tot timpul să aibă gri- 
jă de copiii ei. De îndată ce i s-a ivit ocazia, a preferat să se mute 
în alt apartament şi în alt cartier. 

O alta nu a avut curajul să refuze şi a acceptat să facă parte din 
asociaţia de locatari, deşi era deja peste măsură de ocupată. Şi în 
loc să îşi îndeplinească obligațiile, nu participa la şedinţe, nu răs- 
pundea cu săptămânile la scrisorile pe care trebuia să le redacte- 
ze, în aşa fel încât până la urmă a fost exclusă fără menajamente. 
Câtă energie şi cât timp irosit! 


SUBSTITUTUL 


Dacă ai spune nu pe loc şi în mod direct, ţi-ai putea simplifica 
viaţa, ca şi pe a celorlalți. În unele cupluri, unuia dintre parteneri 
îi revin rolul şi obligația de a spune nu în locul celuilalt. Un artist 
povestea că uneori este solicitat de diverse societăți şi de unele 
ziare să realizeze litografii, desene. Cum nu ştie să spună nu, el 
„dispare“, iar soţia lui trebuie să refuze în locul lui, sub pretex- 
tul că el este plecat într-o călătorie, că este bolnav, că pregăteşte 
o expoziţie... În activitatea profesională, secretarele, receptione- 
rii şi asistenții îşi consumă o bună parte din timp încercând să 
îi stăvilească pe nepoftiti şi să răspundă interlocutorilor acesto- 
ra: „Este în şedinţă, are o conferință“; ,Stati să văd dacă a venit“; 
„Vorbeşte la celălalt telefon“... Şi toate astea pentru că patronul 
lor este incapabil să spună nu. Fiecäruia dintre noi i s-a întâmplat 
să încerce să vorbească cu cineva care nu vrea să răspundă: eşti 

rugat să revii, ţi se notează mesajul pe care vrei să îl laşi, niciodată 
nu eşti cu adevărat descurajat, dar... Şi, pe deasupra, secretarele 
sunt ocupate cu clasarea faxurilor şi a corespondenţei. De fapt, 
îşi pierd timpul, deoarece toate răspunsurile vor fi evazive şi pe 
lângă subiect. 

Lăsând pe alții să facă această muncă neplăcută, evităm să ne 
asumăm răspunderile care ne revin, nu încurajăm o comunicare 
de calitate şi suntem lipsiți de respect faţă de interlocutorii noştri 
ca atunci când îi mintim în loc să le spunem nu. 


MINCIUNA 


Aşa cum se lărgeşte o spărtură până ajunge să rupă digul, tot 
aşa o minciună aduce după ea alte minciuni... mai ales dacă nu ne 
mulțumim cu una, lucru care se întâmplă de cele mai multe ori 
atunci când vrem să fim foarte convingători. 

Să luăm cazul profesorului care nu poate participa la şedinţa 
săptămânală a colectivului de catedră de la universitate deoarece, 
pretinde el, exact la aceeaşi oră are un curs în altă parte. Şi ce va 
spune când, din întâmplare, se întâlneşte nas în nas cu un coleg 
exact la ora când trebuia să aibă loc şedinţa care tocmai s-a amâ- 
nat? „Ah, s-a amânat şedinţa? Ca să vezi, ca şi cursul meu!“ Cine 
o să-l creadă? 

Sau cum va ieşi din încurcătură această gazdă, „dezolată“ că 
nu a mai putut primi un invitat în plus, când cel refuzat va afla, 
mai târziu, că alți doi musafiri nepreväzuti au fost invitaţi? Va da 
din colţ în colț. 

Şi acest director adjunct care, la insistența unui superior, tre- 
buie să renegocieze un contract deja semnat? Cum se va putea 
justifica? Cum îşi va putea reface reputația şifonată într-o aseme- 
nea situație? 

Sau această femeie care s-a prefăcut că este bolnavă pentru a 
nu le spune părinților ei că nu vrea să vină la masa organizată cu 
ocazia aniversării cumnatei sale. Însă a dat atâtea detalii cu pri- 
vire la pretinsa ei boală, încât, săptămâni în şir după aceea, a tre- 
buit să le spună cum se mai simte, ce tratament face. 


Este o adevărată muncă, dacă nu chiar o corvoadă, să reusesti 
ca o întreagă reţea de minciuni să rămână coerentă şi să o poţi 
susține indiferent de obstacole, fără să fii descoperit. Va trebui 
în permanenţă să le supraveghezi celorlalți reacțiile şi să le ana- 
lizezi atitudinile reale şi potenţiale. Va trebui în permanență să 
fii cu ochii în patru, să-ţi pândeşti contradicţiile sau un pas greşit 
oricând posibil. Va trebui să fii atent la ceea ce îi spui unei terțe 
persoane şi să te fereşti de orice spontaneitate. Să ne întoarcem, 
de pildă, la Natacha, care ar putea să împrumute de la mătuşa ei 
inelul de logodnă pentru a descuraja insistenţele lui Christophe. 
Cum va ieşi din încurcătură când toată lumea o să-i pună între- 
bări? Cine este fericitul ales? Cu ce se ocupă? Când se vor căsă- 
tori? Ce rochie o să poarte? Mai poate oare spune adevărul, dacă 
are cumva curajul, şi continua ca mai înainte? În stadiul acesta 
este cam greu, s-a împotmolit în propriile-i minciuni şi nu îi va fi 
uşor să scape din această situaţie. Iar anxietatea care va însoți tot 
acest efort va depăşi cu mult starea în care s-ar fi aflat dacă ar fi 
rostit în mod direct un nu. 

Prelungirea unei asemenea atitudini, continuarea fabulării pe 
o asemenea temă are întotdeauna un pret psihic: în afară de stres, 
energia cheltuită pentru elaborarea şi întreţinerea propriului „ro- 
man“ nu mai poate fi folosită în alte domenii. 


GELĂLALT ESTE RĂSPUNZĂTOR 


O soluţie proastă pentru a evita să spunem nu este... să spunem 
da, un da rostit în urma unei solicitări, dar pe care îl regretăm 
imediat după aceea. Este un răspuns aproape automat, care nici 
nu ia în considerare o alternativă posibilă. Acel „Ar fi trebuit să 
spun nu“ survine doar după, atunci când este prea târziu şi nu mai 
putem face nimic. Este un da care refuză să-şi asume orice proble- 
mă, care reprimă nevoile profunde şi se opune stării de bine a eu- 
lui. Un da prin care pentru moment putem fi de acord, deşi ştim 
prea bine că frustrarea, furia sau dezamăgirea vor reveni. În mod 

le-a provocat este de domeniul trecutului, dacă nu chiar uitat cu 
totul. Şi totuşi, în momentul în care aceste sentimente ne cople- 
şesc, avem senzaţia că vinovat este celălalt, şi nu noi. 

De pildă, soţul tău te roagă să mergi cu el la o conferinţă de- 
spre tauromahie, un subiect pasionant pentru el. Nu şi pentru 
tine. Nu ai niciun chef să mergi, dar nu îndrăzneşti să refuzi. 
Pe drum, nu te poți controla, îi faci observaţii în legătură cu fe- 
lul cum conduce, îi spui că nu e îmbrăcat potrivit, că trebuie să 
se tundă, că nu o să aveţi locuri bune în sală şi că, pe deasupra, 
nu o să auziti nimic deoarece acustica sălii este sub orice criti- 
că. Când ajungeţi acolo, te prăbuşeşti pe-un scaun şi dai senza- 
ţia că nu te interesează nimic din ce se petrece în jurul tău; nu 
deschizi nici programul, nu îi aplauzi pe conferentiari, nu râzi 
la glumele oratorilor. Când soțul tău încearcă să lege o conver- 
satie, îi răspunzi foarte sec sau chiar taci. Într-un cuvânt, totul ti 
se pare criticabil... şi, în special, soțul tău. 

Chiar dacă pare exagerat, acest exemplu ilustrează foarte 
bine ce trebuie să îndure ceilalți atunci când le spunem da în 

„loc să le spunem nu. Deşi victima este în general un apropiat, 
se întâmplă uneori ca obiectul enervării şi al exasperării tale să 
fie persoane terţe: şeful care se înfurie mai curând pe secretară 
decât pe superiorul lui, sau pasagerul din autobuz, dezagreabil 
mai degrabă cu şoferul decât cu soţia lui căreia nu are curajul să 
îi spună nu. 

Vorbim despre „deplasare“ atunci când cei din jurul nostru 
devin ţinte comode pentru noi. Deplasarea emoţiilor: furia pe 
care o resimti față de propriul şef este deplasată asupra secre- 
tarei tale. Deplasarea răspunderilor: în loc să te înfurii pe tine, 
pentru că tu nu ai putut refuza să mergi la conferință, încerci să 
îi transferi soțului tău tot disconfortul care te năpădeşte. Ca şi 
cum o minge de fotbal, în loc să fie pasată către un coechipier, 
ar fi trimisă în mod surprinzător către un prieten, un străin sau 
chiar unui animal din casă ori un obiect. 

Împrăştierea emoțiilor asupra anturajului este o alternativă 
practică, alternativă care, eliberând tensiunea, te calmează pe 
moment. Însă această strategie a ţapului ispăşitor nu te va ajuta 
să depăşeşti problemele pe care le ai atunci când trebuie să spui 


nu si nici sà îti corectezi propriile lipsuri. Folosindu-i pe ceilalti 
ca victime ce ispäsesc în locul tău, risti să îţi frânezi evoluţia şi 
să te obişnuieşti să recurgi tot mai des la atitudini din ce în ce 
mai rigide şi mai regresive. 


BANALIZAREA 


Dar poţi deveni şi propria ta victimă, atunci când înlocuieşti 
un nu inexprimabil, pe care îl socoteai totuşi necesar ca să te 
aperi, cu un da „confortabil“. Dacă îți schimbi astfel părerea, 
dacă te gândeşti că vei putea, în ciuda dificultăţilor, să o scoţi 
la capăt pe motiv că situația nu este atât de complicată, te expui 
unor riscuri. Te comporti ca şi cum te-ai confrunta cu o situație 
obişnuită, care nu ridică probleme speciale, în care de obicei te 
simți în largul tău. Or, lucrurile nu stau defel aşa: dificultățile 
nu vor dispărea ca prin farmec numai pentru că aşa ai hotărât 
tu. Refuzi astfel să te recunoşti aşa cum eşti şi încerci să te vezi 
altfel, poate aşa cum ti-ar plăcea să fii. Este o greşeală să judeci 
pe dos şi să nu ţii seamă de riscurile potenţiale ale unui aseme- 
nea comportament. Banalizând reacțiile, sentimentele, emoţiile 
pe care ti le provoacă acest da, îți maschezi propriile slăbiciuni: 
„O să fie bine, îți spui, am să o scot eu la capăt“. Prin atenuarea 
voluntară a efectelor produse de decizia de a spune da atât asu- 
pra ta, cât si a actelor tale, nu ţii seamă de realitate şi te expui la 
mari riscuri. 

Aşa s-a întâmplat cu o tânără secretară, căreia i s-a propus să 
devină casiera asociaţiei sportive din întreprinderea în care lu- 
cra. Nu avea a priori niciun fel de dorinţă să îşi petreacă o bună 
parte din timpul ei cu această activitate. Şi pe deasupra, consi- 
dera că răspunderea este prea mare. Însă în urma presiunilor 
amicale ale colegilor, nu a avut curajul să spună nu. Aşa a apă- 
rut o anumită anxietate pe care a combătut-o minimalizându-şi 
considerabil viitorul rol în asociaţie. „La urma urmei, nu e cine 
ştie ce, şi-a spus, şi acasă tin socotelile, iar dacă va fi nevoie, o să 
le cer ajutorul.“ A trebuit să demisioneze la câteva luni după ce 
a făcut câteva erori de gestiune, a pierdut un cec şi a trăit într-o 
stare de permanentă angoasă. Dacă ar fi putut recunoaşte de la 

început că nu este în stare să îşi depăşească anxietatea, ar fi fost 


A 


crutatä de multe încercări. 


ESTE POATE MAI UȘOR SĂ SPUI MU 


Indiferent dacă manevra de amânare este efectivă (ca atunci 
când evităm să întâlnim o anumită persoană) sau doar închi- 
puită, indiferent în ce mod încerci să scapi de acel „Ar fi trebuit 
să spun nu“, fraza îți răsună în urechi şi poate pune stăpânire 
pe tine, odată cu regretele şi culpabilitatea. Astfel, dacă pe mo- 
ment îți poţi încă păcăli interlocutorul minţindu-l sau evitân- 
du-l, nu te poţi păcăli pe tine şi nu-ţi poţi păcăli nici propriul 
corp care se va manifesta prin toate semnele fizice despre care 
am vorbit deja. 

Care poate fi soluția, te vei întreba, dacă, indiferent de ti 
tudinea pe care o ai față de nu, până la urmă te simţi cuprins 
de anxietate şi disconfort? Şi totuşi, un început de răspuns îşi 
face încet-încet loc: soluţiile proaste (cum ar fi evitarea, fuga, 
minciuna, banalizarea) produc efecte mai nocive decât cele 
create de exprimarea unui „simplu“ n 

În primul caz, nu vei scăpa de na în cel de-al doilea, 
poți spera că, la un moment dat, aceasta se va atenua şi probabil 
va dispărea. Cu condiția să înveţi să spui nu. Ceea ce nu înseam- 
nă că, de-a lungul acestui proces, anxietatea va fi absentă. Însă 
cu cât te vei antrena mai mult să spui nu în mod adecvat, cu atât 
vor scădea manifestările de anxietate şi disconfortul, iar încre- 
derea în tine va fi tot mai mare. 


VOINȚA DE SCHIMBARE 


Primul lucru pe care îl ai de făcut este să recunosti că nu îţi 
este uşor să spui nu, şi asta chiar înainte de a te gândi să cauţi 
soluţii de înlocuire. Şi mai ales să recunosti că poți să ai reacţii 
ca acelea pe care le-am descris. Nu este nici clar, nici simplu să 
faci această constatare. Dacă timiditatea mai poate. fi oarecum 


acceptată, iritabilitatea, îmbufnarea, agasarea, toanele, pasivi- 
tatea nu sunt bine văzute. Nimănui nu-i place să se descrie aşa. 
Şi cu toate acestea, este o etapă obligatorie care îți va permite să 
te vezi aşa cum eşti, nici mai rău, nici mai bun decât un altul, şi 
să îți dai seama că situaţia nu este poate atât de catastrofală, că 
nu eşti atât de handicapat cum credeai la început. 

Dacă după această primă conştientizare apare dorința de a 
acţiona în consecinţă, înseamnă că eşti pe drumul cel bun al 
schimbării, cu condiția ca această hotărâre de înlocuire a vechi- 
lor modele de conduită să fie realistă. Dacă rezultatele nu vor fi 
la înălțimea aşteptărilor, te vei putea simți frustrat, descurajat, 
demoralizat şi te vei întreba: „De ce să fac un efort dacă acesta 
tot nu are sorti de izbândă? De ce să mai încerc doar ca să ajung 
la un nou eşec?“ 

În primul rând, trebuie să înțelegem că există o mare diferen- 
tă între frustrare şi eşec în sensul propriu al termenului. Dacă 
ai recunoscut deja că îţi este greu să spui nu, iar acest lucru îți 
influențează negativ starea de bine, singurul veritabil eşec este 
refuzul schimbării. A accepta o asemenea situație înseamnă, de 
fapt, a nega orice formă de speranță, înseamnă a-ţi eroda opti- 
mismul şi încrederea atât în prezent, cât şi în viitor. Şi ea poate 
chiar duce la perioade de depresie, la o recuzită limitată de com- 
portamente din ce în ce mai greu de suportat. 

Frustrarea, aşa cum o înțelegem noi, este cu totul altceva. 
Frustrare nu înseamnă eşec. În situaţiile dificile, ea îţi poate 
sublinia neajunsurile, însă în acelaşi timp, dacă nu depăşeşte 
anumite limite, poate fi motorul care declanşează dorința de a-ţi 
rezolva problemele si te provoacă să lupti pentru a izbândi. Ea 
poate fi un semn care anunță un pariu pe care îl faci cu tine şi 
poate deveni componenta esenţială a schimbării. Mai curând 
decât indiciul unei situaţii disperate, frustrarea poate repre- 
zenta mersul către un progres posibil. Aminteste-ti de copila- 
şul care face primii paşi: frustrarea lui de fiecare dată când cade 
este însoţită de plăcerea de a se ridica şi de triumful de a sta în 
picioare. Nu există una fără cealaltă. Şi tu eşti în aceeaşi situa- 
tie. La început poate părea greu să înlocuieşti strategiile proaste 
cu o conduită mai dinamică, mai gratificatoare. Însă, dacă ai să 

înţelegi că frustrarea şi progresul pot merge mână în mână, pu- 


tinta ta de a te schimba se va consolida simţitor. 


PROGRESIVITATE SI REALISM 


Bineînţeles, nu vei putea corecta această neputinţă de a spune 
nu de la o zi la alta. Orice schimbare a obisnuintelor şi compor- 
tamentului presupune răbdare şi timp. Este un lucru care trebuie 
acceptat, dar mai ales nu uita să îţi stabileşti obiective realiste. 
Câteva metode concrete de realizare a acestei schimbări vor fi 
prezentate în capitolele următoare. În prealabil, pentru situațiile 
în care nu poţi spune nu, te sfătuim: 

— să încerci să constati şi să îți precizezi starea de disconfort; 

— să îţi identifici atitudinile de evitare, înclinația de a spune 
poveşti sau pasivitatea; 

— să evaluezi situaţia la justa ei măsură, să relativizezi ceea 
ce nu este dramatic şi să nu banalizezi ceea ce poate fi riscant; 

— să îţi afirmi voința de schimbare. 

Faptul că insistăm asupra caracterului progresiv şi asupra 
frustrării se datorează dorinţei de a te ajuta să te pregăteşti 
pentru o schimbare realistă. Într-adevăr, atunci când dorim să 
schimbăm ceva în viața noastră, adeseori abandonăm din cauza 
frustrării pe care o confundăm cu eşecul. Iar când înțelegem că 
schimbarea cere timp, nu avem suficientă răbdare şi renuntäm 
repede la luptă. Însă dacă recunoaştem şi acceptăm încă de la 
început faptul că frustrarea şi nerăbdarea reprezintă chiar mie- 
zul procesului de schimbare, ne sporim considerabil şansele 
de succes. 


REACȚIILE CELORLALȚI 


Schimbarea pe care o ai în vedere va provoca reacţii la cei din 
jur; este un lucru pe care e bine să îl ştii. Insistăm asupra pregă- 
tirii ca nu cumva acest lucru să te uluiască şi să te întristeze. In- 
terlocutorii tăi se pot arăta surprinşi, uimiti, consternati, iritati, 


perplecşi, îngăduitori sau amuzati. Îşi vor putea manifesta neîn- 
telegerea, plăcerea, furia, exasperarea sau aprobarea. 

Tipul de răspunsuri pe care le va provoca acest nu al tău depin- 
de de natura legăturilor pe care le întretii cu interlocutorul. Este 
un intim, un străin, un superior care te poate sancţiona în cadrul 
serviciului sau o persoană de care ai vrea să te apropii? Cei pe care 
i-ai obişnuit cu un lung şir de da se vor lăsa probabil mai greu con- 
vinşi decât cei pe care îi cunoşti mai putin sau de mai putin timp. 
Şi personalitatea interlocutorului este importantă. Este o persoa- 
nă recunoscută pentru abilitățile sale de diplomat sau, dimpotri- 
vă, pentru pornirile autoritare? Este cineva mai degrabă cu toane 
sau mai curând echilibrat? 

Situaţia în care vei spune nu va influența şi ea reacțiile celor- 
lalti. În public, reacţiile sunt în general mai controlate, indiferent 
că este vorba despre sala de şedinţe sau despre foaierul operei. 
În particular, în familie, reacțiile pot fi mai aprinse. După cum, 
la urma urmei, acest nu pe care îl vei rosti poate să nu întâmpine 


niciun fel de opoziţie; spre marea ta surpriză şi satisfacție, el va 


putea fi acceptat în mod simplu şi natural. 


TINTESTE CORECT! 


În absolut toate situaţiile, indiferent de interlocutor, obiecti- 
vele trebuie întâi definite şi apoi enuntate clar pentru ceilalți. 

Ai hotărât să-ţi închiriezi garsoniera unui student care îţi pro- 
pune să zugrăvească în schimbul chiriei pe două luni. Dacă rás- 
punzi: „Poate, da, să văd, am să mă gândesc, e o propunere inte- 
resantă, dar trebuie să mă mai gândesc. Sunati-mä, însă nu prea 
stau pe-acasă, nu ştiu ce să spun“ etc., mesajul tău este mult prea 
vag şi este sigur că va fi receptat mai greu decât dacă ar fi concis 
şi precis. 

Va trebui, de asemenea, să verifici dacă celălalt a înţeles bine 
conținutul mesajului tău ca să eviti neînțelegerile şi manipulările. 
În principiu, un mesaj clar ar trebui să fie înțeles corect de către 
celălalt. Însă lucrurile nu stau întotdeauna aşa, iar cuvintele tale 

pot fi deformate. Celälalt poate interpreta cu bunä-credintä ce i-ai 


9 


i SIOP 
MD | sise 


spus sau, dimpotrivä, „nu aude“ si îşi păstrează propria atitudine 
sau propriul raționament. Când ai să spui nu, asigură-te că celă- 
lalt a înţeles, întrebându-l pur şi simplu într-un fel sau altul. 

Nu trebuie să uiţi nici faptul că şi interlocutorul tău are sen- 
timente, simte emoţii, îşi trăieşte propriile conflicte. Încearcă să 
ţii seama de aceste lucruri evitând să îl răneşti personal. Într-un 
cuvânt, respectă-l. | 


FIECARE AU E DIFERIT DE CELĂLALT 


Când te pregăteşti să spui nu, trebuie să ştii ce fel de nu vei ros- 
ti: aşa cum nu există două gene similare, şi fiecare nu este diferit 
de celălalt. Unul poate fi rostit mai uşor decât altul. Unul este au- 
tomat, iar altul dureros de dificil. Mai este şi unul inutil. În acest 
sens, un sfat: nu te bate cu morile de vânt, nu face eforturi dispro- 
portionate pentru a obține rezultate derizorii. Uneori este pre- 
ferabil să nu te încăpățânezi în situaţii în care refuzul nu aduce 
mare lucru şi să ştii să renunti. Dacă, de pildă, un alt automobilist 
îți „fură“ locul în parcare, dacă soțul tău preferă tocänita de pui 
în locul ostropelului de vită pe care i-l propui tu, dacă cineva dă 
peste tine pe stradă, nu trebuie neapărat să îți spui: „Nu, nu am să 
mă las“. Căci nu merită; e mai bine să îți păstrezi energia pentru 
treburi şi situaţii mai importante. 

Un nu pregătit, la care te-ai gândit şi pe care l-ai anticipat, îţi 
poate simplifica viața. Un nu reţinut de mult timp şi încărcat emo- 
tional (un nu pe care îl spui unui prieten care te cheamă în fieca- 
re săptămână să joci cărţi cu el) este diferit de un nu spontan şi 
impulsiv (un nu pe care îl spui unui agent comercial la domiciliu 
care vrea să îți vândă o enciclopedie). Un nu brutal care apare 
după o serie de „da, da“ este mai surprinzător decât un nu fără 
nicio introducere. Un nu slab sau lipsit de convingere este o breşă 
prin care va năvăli celălalt. lar un nu sceptic sau neîncrezător este 
poate cel mai greu de rostit; oricum, acesta din urmă va suscita 
cea mai puternică opoziţie. 

În legătură cu acel nu pregătit, întotdeauna poţi să te gândeşti 
şi să ai în minte ceea ce William Ury numeşte o SALVIS (Solutie 


Alternativă pentru o Viitoare Ieşire Superioară) pe care o asimi- 
lează unei „ieşiri în caz de pericol“, adică o alternativă pentru o 
situaţie blocată sau stânjenitoare. Când urmează să spui nu, pre- 
găteşte o asemenea SALVIS adaptată şi realistă care îţi va permite 
să te simți liniştit încă dinainte („Am să pot oricum să scap dacă 
situaţia devine prea delicată pentru mine“), să îţi aperi interesele 
şi să eviti unele discuţii lungi şi sterile. 

Ai de gând să îţi vinzi maşina, iar un cumpărător îţi propune 
un pret ridicol. Gândeşte-te că poți căuta şi alți cumpărători sau 
o mai poți păstra fiindcă, deşi este deja veche, nu merge chiar aşa 
de prost. Sau atunci când mama te invită la un concert la care nu 
ai niciun chef să mergi; dacă n-ai cum s-o refuzi, du-te, dar spu- 
ne-i că eşti nevoit să pleci înainte de terminarea spectacolului. 

Un alt tip de nu, destul de apropiat de o SALVIS şi în legătură 
cu care este bine să fii avertizat este acel „Nu, dar...“. Este un nu 
de compromis, specific negocierii, care îți permite să îți exprimi 
deosebirile, evitând în acelaşi timp altercatiile. Este un nu inter- 
mediar, care are avantajul de a nu fi irevocabil şi rămâne deschis 
altor alternative. În majoritatea cazurilor, acest „Nu, dar...“ îţi dă 
posibilitatea să nu te pronunti în mod definitiv şi, în acelaşi timp, 
să nu recurgi la obişnuita ta amabilitate. Este de cele mai multe 
ori un nu uşor de rostit fiind, prin natura lui, temporar. 

Unul dintre prietenii tăi dă o petrecere în grădina lui şi eşti 
şi tu invitat. În ajun, previziunile meteo anunţă frig şi ploi di- 
luviene. Prietenul te sună şi te întreabă dacă poate ține petrece- 
rea la tine. Ai vrea să-i faci acest serviciu şi, în mod normal, ai 
fi fost de acord; dar în momentul de față nu te simți în stare să 
faci un asemenea efort. Poţi răspunde: „Nu, dar... aş putea să dau 
o petrecere altă dată“, sau: „Nu, dar... de ce nu îl întrebi pe X“, 
sau chiar: „Nu, dar... aş vrea foarte mult să te ajut dacă găseşti o 
altă soluție“. 

Acest „Nu, dar...“ conţine infinite resurse de cordialitate şi 
curtoazie. Deoarece nu accentuează refuzul, ci pune în lumină 
propunerea alternativă, răspunsul pare mai putin brutal şi se do- 
vedeşte mai deschis. Atenţia interlocutorului tău se deplasează 
de la „nu“ către „dar“, astfel încât refuzul este amortizat, chiar 
protejat, de „dar“ şi are astfel un impact mai mic. Aşa se explică 

folosirea frecventă a acestui nu în cadrul negocierilor pentru a îm- 
bunätäti calitatea comunicării şi a încuraja dialogul. Când te pre- 
găteşti să spui nu, întreabă-te: „Există alte soluţii pe care pot să le 
propun în locul acestui dezacord?“ 

Însă, atenţie: dacă rosteşti un nu care este prea amortizat, poţi 
părea indecis. Răspunsul: „Pentru moment îţi spun nu, dar am 
să mă mai gândesc“ sugerează întotdeauna o posibilă revenire, 
Interlocutorul tău poate înțelege că îţi vei schimba părerea şi vei 
fi de partea lui. Ajungem astfel la un aspect esenţial: eşti sigur că 


vrei să spui nu? 


UN MU ADEVĂRAT 


Toate analizele, sugestiile şi sfaturile cuprinse în această car- 
te vor avea un impact foarte slab dacă nu eşti sigur ce vrei să faci 
sau să spui. Vei rosti un nu vulnerabil dacă el nu este sprijinit de 
propria ta voinţă. Nehotărârea merge întotdeauna mână în mână 
cu riscul de a fi pus sub semnul întrebării. Un nu inconsistent este 
ca un tigru de hârtie: de departe, pare puternic, dar de aproape 
se vede că este fragil şi uşor de eliminat. Un nu adevărat, ca să fie 
eficient, trebuie să pornească dintr-o puternică certitudine inte- 
rioară. Nimic nu poate susține un nu slab. Un nu care nu porneşte 
dintr-o convingere solidă este un nu care va fi înlăturat. 

Un nu inconsistent scade calitatea comunicării şi poate chiar 
pune sub semnul întrebării precizia şi adevărul dialogului în care 
apare. Dacă rosteşti un nu care nu este un nu adevărat, poate că 
şi alte cuvinte pe care le foloseşti sunt la fel de lipsite de vigoare, 
atât de slabe, de puţin clare sau poate, în mod latent, sunt şi ele 
legate de ambivalenta ta. 

Pentru a evita să rosteşti un asemenea nu lipsit de consistenţă, 
stabileşte clar ce nu vrei, ce ti se pare inacceptabil şi contrar inte- 
reselor tale. far dacă nu eşti deloc hotărât, încearcă să amâni acest 
nu pentru un moment când situaţia va fi mai clară. 

Dar dacă eşti sigur de acest nu, nu mai ezita şi treci la treabă. 


onstientizarea 

Despre ce conştientizare este vorba şi în ce scop? Nu suntem oare 
convinşi că ne-am identificat de multă vreme şi breşele, şi puncte- 
le slabe? De altfel, orice prezentare a problemelor pe care le ridi- 
că rostirea unui nu ne smulge imediat exclamatia: „Dar sunt chiar 
eu“, ceea ce atestă, pe de o parte, o experienţă intimă a acestui tip 
de situații şi, pe de altă parte, o intuiţie, dacă nu chiar înțelegerea 
unei disfuncţii personale. 


TREBUIE SĂ ÎNŢELEGI CUM FUNCȚIONEZI 


În mod evident, aici este problema dureroasă. Deşi suntem în 
măsură să descriem destul de exact împrejurările în care ne vine 
greu să spunem nu şi să desemnăm partenerii care ne îngheaţă 
orice nu wpe buze, deşi reuşim de asemenea să recunoaştem că 

indign u şine, toate aceste fenomene continuă să ră- 
mână enigmatice si confuze. De câte ori vrem să le aprofundäm, 
apare un blocaj însoțit de sentimentul că nu suntem în stare nici 
să înțelegem ceva, nici să schimbăm ceva. Ne închidem astfel în 
propriile noastre contradicții ce devin în curând un adevărat cerc 
vicios: Sunt anxios pentru că nu reuşesc să spun nu şi nu reuşesc 
să spun nu pentru că sunt anxios. 

În realitate, suntem descurajati, convinşi din capul locului că 
întotdeauna am fost aşa şi aşa vom rămâne, situaţie care ne în- 
depărtează de dorinţa şi putinţa de a ne opri o clipă la propriul 
nostru caz şi de a reflecta serios asupra lui. Alături de dificultatea 
şi complexitatea înțelegerii de sine, lipsa distanţei față de lumea 
noastră interioară ne împiedică să facem cu adevărat o autoobser- 
vatie şi o autoanaliză. Ne trăim propriile probleme fără reculul 
necesar şi deci ne socotim incapabili să le surprindem şi lipsiţi de 
mijloacele necesare pentru a le corecta. 

Am ajuns astfel în chiar miezul cercetării pe care o nine 
dem. A sosit momentul să înfruntăm problema legată de ceea ce 
simți tu cu adevărat, să aruncăm o altă privire asupra funcționă- 
rii tale intime, să încercăm să o analizăm cu mai multă luciditate 
şi atenţie. Va trebui să învăţăm să înţelegem ce se află în spatele 
acestei stări: o abordare ce urmăreşte să numească, să conştienti- 
zeze manifestările care se află în miezul dificultății de a spune nu 
şi să elimine explicaţiile gata făcute sau inconsistente. 

O modalitate simplificatoare de a rezolva o problemă constă 
în a o nega. Un alt impas frecvent, la fel de simplificator, ne paş- 
te atunci când recurgem la soluţii utopice, inaccesibile. Pliantele 
publicitare care promit să îți transforme şi amelioreze radical per- 
sonalitatea în opt zile sunt profund mincinoase. Demersul nostru 
este complet diferit; el presupune un anumit număr de etape care 
îți vor permite să înaintezi în propria înţelegere şi să te schimbi 
fără nicio grabă, treptat. Unele teorii psihologice recente te vor 
ajuta să conştientizezi legăturile existente între modurile tale de 
gândire şi reacţiile pe care le ai. 

Prima fază a acestei intervenţii asupra propriei persoane con- 
stă într-o autoevaluare al cărei scop este evidenţierea, clarifica- 
rea şi înțelegerea a ceea ce se petrece în tine. Autoanaliza este o 


sarcină delicată deoarece, cel mai adesea, numeroase sentimente 
şi emoții se amestecă şi interacționează. De aceea, va trebui să 
profiti de ocazie şi să le notezi într-un caiet care va deveni jur- 
nalul tău de bord. Scriindu-le, le vei pune în plină lumină, le vei 
putea revedea, analiza, studia. Adeseori, scrisul ne permite să 
ne obiectivăm stările subiective. Este un pas în plus care ne aju- 
tă să devenim conştienţi de propriile idei şi sentimente, de pro- 
priul comportament. De cele mai multe ori uităm ce gândim; în 
schimb, ne vom aminti ce am scris şi va trebui să ne asumăm acele. 
lucruri. Dacă vei scrie ce se petrece atunci când nu poţi spune nu, 
vei începe.să te responsabilizezi. Este încă o modalitate de a lua 
distanţă şi, fără să devii neapărat un contopist, vei avea ocazia de 
a fi mai precis şi de a vedea mai clar ce se întâmplă cu tine. Nu vei 
avea decât de câştigat dacă, pentru înţelegerea situaţiilor prezen- 
tate în continuare, vei folosi acest caiet. 


EVALUAREA ANXIETATI 


Trăsătura comună tuturor situațiilor în care trebuie să rosteşti 
un nu este añxietatea pe care ţi-o provoacă. Ele conţin o dublă 
ameninţare: pe de o parte, interlocutorul tău şi cererea lui, iar pe 
de altă parte, neputinta ta de a te apăra printr-un răspuns negativ. 

Tatăl tău te roagă să te scoli devreme într-o dimineaţă, dar tu 
eşti foarte obosit. Şeful te roagă să stai peste program la serviciu, 
iar tu trebuie să îți iei copilul de la şcoală. În ambele cazuri, te 
simți foarte încurcat, aproape nelinistit. Însă, în măsura în care 
ştii deja că nu vei avea curajul să spui nu, anxietatea ta va fi şi 
mai mare. 

Trebuie să facem distincția între evenimentul care declanşea- 
ză reacția de anxietate (factorul stresant), care este exterior, şi 
anxietatea însăşi, care este reacția organismului tău şi se produce 
în tine. Anxietatea este o teamă care te invadează şi nu prea poate 
fi controlată în fața unor evenimente deosebite, care cel mai ade- 
sea te surprind şi la care trebuie să te adaptezi şi să răspunzi în 
general rapid. Sub aspect negativ, impactul acesteia se Produce la 

zatii de sufocare, tensiuni musculare, voce tremurätoare, roseatä, 
gesturi mai sacadate. 

— la nivelul comportamentului, dezorganizare şi apariţia 
unor conduite agresive sau de evitare, de inerție. 

— la nivelul gândurilor, confuzie şi dificultăți de a-ţi aduna 
ideile, de a judeca, de a te concentra. 

Iar pentru a încununa totul, pe plan emoțional te simți irita- 
bil, slăbit, epuizat. 


FEEDBACKUL 


Felul în care evaluezi factorul stresant şi, în-special, felul în 
care concepi soluţiile acceptabile îți vor determina reacția de an- 
xietate. După opinia psihologului Lazarus, această evaluare cu- 
prinde două faze: o primă evaluare în care iei act de caracterul ne- - 
plăcut, neliniştitor sau insuportabil al situaţiei. O a doua evaluare 
în care îți analizezi capacitatea de a-i face față. Cele două evaluări 
sunt în strânsă interdependentä. Cu cât posibilităţile tale de a-i 
face față sunt mai reduse (este cel mai adesea cazul persoanelor 
care nu pot să spună nu), cu atât factorul stresant ti se va părea 
mai amenintätor. 

Fiul tău vrea să-şi serbeze succesul obținut la bacalaureat şi te 
roagă să îi laşi pentru o seară apartamentul, exact în ziua în care 
ai vrea să stai şi tu liniştit acasă după o săptămână de lucru foarte 
grea. Ideea de a te închide în camera ta sau, şi mai rău, de a ieşi 
pentru a face loc unei haite dezläntuite de tineri îți displace pro- 
fund: prima evaluare. Însă, pe de altă parte, te simţi blocat, inca- 
pabil să-i refuzi ceva fiului tău, cu atât mai mult cu cât tocmai şi-a 
luat în mod strălucit bacalaureatul: cea de-a doua evaluare, cu un 
surplus de anxietate în fața acestui nu irealizabil şi a senzatiei că 
nu poți să controlezi nimic. 

Trebuie să înţelegi că între elementul declanşator (stresant) 
şi reacția ta intervine întotdeauna o evaluare, adică aprecierea ta 
subiectivă asupra situaţiei şi asupra capacității pe care o ai de a-i 
răspunde. La ființa umană nu există schema predictivă „acelaşi 


stimul = acelaşi răspuns“. Nu eşti o broscutà si nici un câine care 
au întotdeauna aceleaşi reacții la aceiaşi stimuli. Faptele psihice 
nu se reduc la comportamente, nu există gânduri sau acte fără 
semnificaţie. Întotdeauna intervine o reinterpretare a realității 
asupra căreia proiectezi ceea ce eşti şi ceea ce simți; de aceasta de- 
pinde calitatea răspunsurilor tale. Şi tot ei trebuie să îi recunoşti 
importanţa şi rolul în aprecierea unei situaţii. 

Prin autoevaluare îţi vei repera reacţiile de anxietate la unele 
situaţii şi interlocutori care te stresează. Aşa cum am explicat pu- 
tin mai devreme, anxietatea se manifestă la patru niveluri: nivelul 
corpului, al comportamentului, al gândurilor şi al emoţiilor. No- 
tează în caietul tău aceste patru categorii. Iar în fiecare categorie 
va trebui să înscrii persoana sau persoanele cărora îţi vine greu 
să le spui nu. După aceea, vei încerca să-ţi descrii propriul tip de 
anxietate. 

Spre exemplu, atunci când tatăl tău te roagă să mergi cu el la 
biserică, iar tu nu eşti credincios, îți vine greu să îl refuzi. Anali- 
zând situația, îţi dai seama că strângi din dinți, refulând acel nu 
care l-ar putea mâhni pe tatăl tău. Noteazä-ti în carnet această 
reacție de anxietate a corpului. Sau atunci când mama ta insistă 
să îi spui ce sumă ai în contul de la bancă, iar tu te simți epuizat şi 
iritat, noteazä-ti şi de data acesta reacţiile „emoţionale“. În sfârşit, 
dacă, mergând cu maşina, fratele tău te roagă să îi spui o minciună 
soţiei lui dintr-un motiv sau altul, iar tu treci pe roşu printr-o in- 
tersectie, notează şi această reacţie anxioasă „de comportament“. 


Situație Data Emotii Gânduri automate 
SU contractie „Dacă refuz, 
tata/biserică 16.2.97 Ati à er 
maxilare se va înfuria. 
Ross „Nu o să mă mai 
mama/cont la bancă 20.3.97 se iubească dacă nu 
epuizare 23 «u 
îi spun. 
3 ; „Iot pe capul meu 
frate/mesaj 10.4.97 neatentie pe cap 
7 cad toate. 

O mai mare familiaritate cu propriile reacţii de anxietate pro- 
duse de nu te va învăța să le faci faţă mai prompt, mai eficient şi 
chiar să reuşeşti o răsturnare a situaţiei în favoarea ta. Ascultä-ti 
anxietatea, analizeaz-o cu mare atenție. Fă o vreme efortul de a 
nota aceste lucruri. Simplul fapt de a te observa te va ajuta să fii 
mai conştient de situaţiile în care nu poți spune nu, ca şi de ti- 
purile de anxietate pe care ele ti le provoacă. Cu ajutorul acestor 
însemnări vei putea să le vizualizezi mai uşor şi să le analizezi în 
comparaţie unele cu altele. Păstrează-le. După ce vei asimila şi 
pune în practică sfaturile cuprinse în această lucrare, va veni mo- 
mentul când te vei putea întreba: am progresat? 


CUM SĂ ÎȚI ASCULȚI GÂNDURILE AUTOMATE 


Recunoaşterea şi descrierea propriei anxietäti reprezintă o 
etapă importantă, dar nu suficientă. Ancheta trebuie continua- 
tă prin analizarea unui alt fenomen care survine odată cu încer- 
carea de a spune nu: gândurile automate. Aceste monologuri in- 
terioare se declanşează în mod spontan şi în permanenţă când 
avem de-a face cu asemenea situații. Se pare că este mai greu să 
ne evaluăm gândurile automate decât anxietatea care, în general, 
este imediat perceptibilă. Cu puţin antrenament însă, vei reuşi să 
le identifici. 

Pentru început, învaţă să le recunosti: ele pot fi fugitive, apar 
şi dispar la fel de repede. De-abia le poţi remarca. Sau altă dată, 
au un caracter atât de evident încât le accepti fără să încerci să le 
critici, mai ales în dimensiunea lor interpretativă („Dacă m-a in- 
vitat la ziua ei, înseamnă că mă iubeşte“) sau predictivă („Dacă 
spun nu, îşi vor bate joc de mine“). Alteori, dimpotrivă, te inva- 
dează odată cu autoreproşurile („Nu am putut să spun nu, sunt 
chiar un bleg“) şi nesfârşitele frământări („Trebuie să spun nu, 
însă mi-e greu, iar dacă spun da, nu am să mai găsesc nicio ieşire 
din situația asta, dar cum să fac să spun nu“ etc.). 

Revenirea asupra unui asemenea tip de gânduri nu este nici 
simplă, nici la îndemână. Şi totuşi, va trebui să conştientizezi 
aceste idei automate, cel mai adesea rigide şi fără nuanţe, care 


par să ti se impună. Într-adevăr, aceste discursuri imuabile şi ti- 
ranice pe care ti le adresezi îți determină comportamentul şi îl 
împiedică să se modifice. 

Dacă în toate contextele în care un nu este dificil şi provoacă 
angoase, ai ajuns să îți spui de fiecare dată: „Nu o să mă mai iu- 
bească dacă spun nu“, şansele tale de a ajunge într-o zi să spui 
cu adevărat nu sunt reduse. Această muzică interioară în surdină, 
pe care nici nu o remarcăm întotdeauna, poate surveni în orice 
moment şi traduce felul nostru propriu de a prelucra informa- 
ţia. Specialiştii în comunicare susțin că un individ primeşte zece 
mii de informaţii senzoriale pe secundă (indiferent dacă vin din 
exterior sau din interior). De aceea trebuie făcută diferența în- 
tre ceea ce este esențial şi ceea ce este neesential pentru a nu ne 
simţi coplesiti. 


MECANISMELE DE DEFORMARE A INFORMAȚIEI 


Această selecţie, care are ca rezultat vizibil, ca element de su- 
prafatä, izolarea ideilor automate, pare în bună măsură indusă de 
anumiți parametri putin conştienţi, mai precis de mecanismele 
de deformare a informaţiei. Psihologia cognitivă — care studiază 
procesele de însușire a cunoştinţelor despre lumea exterioară şi 
despre propria persoană, precum şi modul de prelucrare a acestor 
informaţii — desemnează aceste mecanisme cu termenul de „dis- 
torsiuni cognitive“. Acestea atestă existenţa unor tulburări ale 
funcționării gândirii logice şi corespund unor erori de judecată. 
Caracterul lor inadecvat va împiedica o analiză cu adevărat validă 
şi eficace a situaţiilor respective. 

Încearcă să le identifici pe cele care îţi aparţin: 

—  Inferenţa arbitrară: tragi unele concluzii fără nicio probă. O 
prietenă te roagă să îi împrumuţi o rochie. Ai impresia că, 
dacă accepti, nu ţi-o va mai înapoia sau că, oricum, ţi-o va stri- 
ca. Cu toate acestea, nu ai curajul să spui nu. 

—  Suprageneralizarea: pornind de la un fapt unic, îţi imaginezi 

acestea, nu ai ut să à pui: nu. 

— Personalizarea: exagerezi importanța unor legături existente 
între tine şi o situaţie defavorabilă. La insistența unei vânză- 
toare, ai cumpărat un pantalon care nu se poate purta şi îţi 
spui: „Numai eu pot să ajung în asemenea situații“, 

- Maximalizarea şi minimalizarea: dai o importanță mai mare 
unor evenimente negative şi depreciezi evenimente pozitive. 
Coafeza te-a tuns fără acordul tău, însă toată lumea îţi spune 
că îţi stă mult mai bine şi te întinereşte; nu crezi nicio clipă şi 
continui să îţi reprosezi lasitatea. 

- Selecția arbitrară: te concentrezi pe un fleac şi neglijezi restul. 
Dacă şeful, care îți spune tot timpul că este mulțumit de mun- 
ca ta, te roagă să rămâi săptămâna asta peste program, tu crezi 
că, dacă îl refuzi, îl vei dezamăgi definitiv. În consecinţă, nici 
măcar nu încerci să discuti şi îi dai răspunsul pe loc. 

-  Catastrofismul: rationamentele tale evoluează între totul sau 
nimic, bineînţeles în cel mai alarmist registru, cel mai defetist 
cu putință: „Dacă îi spun nu soției mele, o să mă părăsească“. 


0 MORALĂ INDIVIDUALĂ 


Aceste idei automate se bazează pe nişte reguli imaginare care 
îţi modelează dintotdeauna modul de a te comporta, de a reactio- 
na, de a judeca. Asemenea unei eminente cenuşii, ele îşi exercită 
în mod misterios şi neclar acțiunea. La urma urmei, aceste princi- 
pii esenţiale reprezintă un fel de morală individuală care creează 
şi întreține de-a lungul timpului o viziune personală şi coerentă 
despre lume, despre ceilalți şi despre tine însuţi, însă oarecum 
fără ştirea ta. 

Tată câteva mostre: 

„Dacă vreau să păstrez dragostea şi prietenia celorlalți, nu tre- 
buie să îi contrazic“. 

„Pentru a reuşi în viaţă, nu trebuie să contest nimic“. 

„Pentru a face față la serviciu, nu trebuie să îi deranjez 
pe ceilalți“. 


„Pentru a fi fericit în familie, trebuie întotdeauna să fiu de 
acord cu toate“. 

„Pentru a fi acceptat de ceilalţi, trebuie să fiu ca ei“. 

Aşa se face că aceste fundamente arhaice ale personalităţii 
ajung să joace un rol important în comportamentele, judecätile 
şi reflectiile noastre prin intermediul acestor gânduri automate 
care le reflectă după ce au trecut prin filtrul deformării. 

Cum le putem constientiza? De fiecare dată când te afli într-o 
situaţie în care îți vine greu să spui nu, fii atent la ce se petrece în 
tine şi noteazä-ti observaţiile. În felul acesta, îţi va fi mai simplu 
să asociezi gândurile automate şi regulile imaginare (prea com- 
plexe pentru a putea fi evidentiate) cu emotiile pe care le simti si 
care sunt mult mai usor perceptibile. Aceste asocieri, cu care nu 
eşti obişnuit, te vor aduce în mod firesc în situaţia de a reflecta şi 
de a te întreba: „Oare de ce gândesc şi simt întotdeauna acelaşi 
lucru în fața cutărei sau cutărei situații?“ 

Scoate carnetul şi notează ora, situaţia respectivă şi sen- 
timentele pe care le identifici. Apoi, fii atent la ceea ce, înce- 
tul cu încetul, te vei auzi spunând. Dacă eşti conştient de gân- 
durile tale automate înseamnă că ai făcut primul pas în vederea 
schimbării lor. 


FAȚĂ ÎN FAȚĂ 


Acum eşti antrenat să te observi, aşa cum un astronom studia- 
ză şi urmăreşte stelele pe cer. Dar nu este de-ajuns, va trebui să 
mai faci un efort. Într-adevăr, reacțiile, comportamentele tale, pe 
care ai învăţat deja să le identifici, nu au apărut ex nihilo, ci atunci 
când eşti față în faţă cu cineva. Manifestările pe care le-ai notat 
şi înregistrat sunt întotdeauna legate de o comunicare interper- 
sonală şi se produc înaintea, în timpul sau după o asemenea dis- 
cutie. Trăieşti într-un sistem de relații şi trebuie să îi înţelegi re- 
gulile pentru a putea aprecia forțele care împiedică sau înlesnesc 
difuzarea mesajului. 

Vei încerca acum să precizezi natura relațiilor care te leagă de 


celălalt. Fie că sunt de suprafaţă sau intime, ele nu pot apa artine 

decât unuia dintre cele două modele fundamentale: relația „sime- 
trică“, în cadrul căreia există o egalitate între parteneri, şi relaţia 
„complementară“, în cadrul căreia unul dintre parteneri ocupă o 
poziţie „primă sau înaltă“, iar celălalt o poziție „secundă sau joa- 
să“. În ambele cazuri se poate stabili o relație autentică deoarece 
există doi subiecți deplini care îşi comunică emoțiile, gândurile, 
dorinţele. 

Într-adevăr, o relaţie simetrică presupune reciprocitatea în- 
tr-un context de securitate şi de respect împărtăşite. În acelaşi fel, 
într-o relaţie complementară, cum este cea dintre un părinte şi 
copilul său, dintre profesor şi elev, fiecare se comportă într-un fel 
care admite şi, în acelaşi timp, întemeiază comportamentul celui- 
lalt; există un fel de aprobare reciprocă a rolurilor, o solidaritate 
în cadrul căreia comportamentele sunt diferite, dar adaptate unul 
la celălalt. În principiu, în ambele cazuri poți să te simţi în largul 
tău şi poţi chiar să spui nu în mod direct, fără teamă, deoarece 
aceste relaţii funcționează pe bază de încredere şi cu respectarea 
reciprocă a particularitätilor şi diferențelor care se pot evidenția 
şi exprima. În cadrul lor, comunicarea este întotdeauna deschisă 
şi sinceră, discuţia este întotdeauna posibilă. 

În schimb, pot interveni distorsiuni, iar acestea au efecte peri- 
culoase de natură să împiedice o comunicare deschisă şi directă. 
Atunci când relaţia devine „pseudocomplementară“, unul dintre 
parteneri îl constrânge pe celălalt să depindă de el, îi impune idei- 
le, nemailăsând loc pentru dezbatere. Este, de pildă, cazul unui 
soţ care nu vrea ca soţia lui să lucreze sau al unui profesor care nu 
suportă să fie contrazis de elevii lui. Dacă te afli în poziţie ,joa- 
să“ şi nu poți să spui nu, îţi va fi greu să te faci auzit. Dacă relația 
devine „pseudosimetrică“, caracteristica ei va fi rivalitatea, unul 
vrând să îl devanseze pe celălalt într-o competiţie ce nu mai poate 
fi oprită. Şi de data aceasta, dacă nu ştii să spui nu, vei fi repede 
copleşit, celălalt luându-te drept obiect, şi nu un subiect căruia 
trebuie să îi respecte individualitatea şi particularitätile. 

În consecinţă, fii foarte atent la modul relational în care te 
închide interlocutorul tău: nu trebuie să te laşi prins în capcana 
unor relații în care raportul de forță devine lege şi în care nu îţi 
vei putea exprima nici dorința, nici refuzul. 

Să examinäm cazul relațiilor amicale. Într-o relaţie simetrică, 
vei fi liber să îți exprimi sentimentele, iar prietenii tăi şi le vor ex- 
prima la fel pe ale lor. Dacă însă, dimpotrivă, te afli într-o relație 
pseudosimetrică şi îţi vine greu să spui nu, celălalt te va putea ma- 
nipula constrângându-te să-i accepti punctele de vedere. În cazul 
unei relații pseudocomplementare, în care te găseşti în situație de 
aşteptare față de cineva şi faţă de părerile lui, de pildă în relația 
cu un medic, acesta nu te va asculta, nu te va lăsa să vorbeşti de- 
spre problemele tale aşa cum ai vrea tu, nu te va lăsa să îţi exprimi 
îndoielile sau chiar să refuzi tratamentul pe care ţi-l va impune 
aproape ca pe o pedeapsă. 


SPAȚIUL VITAL 


Este momentul potrivit să încerci şi o delimitare a propriului 
spaţiu vital. Acesta reprezintă distanța adecvată dintre tine şi cei- 
lalti, care îți permite să te simți în largul tău în societate. Căci nu 
acordăm întotdeauna suficientă importanță acestui „limbaj tăcut“ 
ca formă de comunicare nonverbală. 

Modul de ocupare a spațiului reglementează şi structurează 
relaţiile sociale. Pentru a ne convinge de acest lucru, este suficient 
să ne gândim la diferenţele culturale de utilizare a spațiului inter- 
relational: japonezii, de pildă, se salută de la distanță, fără să se 
atingă, brazilienii se îmbrățișează strângându-se afectuos, fran- 
cezii îşi strâng mâna sau se sărută pe cei doi obraji. Prin apropie- 
rea sau depărtarea de celălalt, exprimăm întotdeauna ceva din noi 
înşine, apartenența noastră culturală sau socială, dar şi răceala, 
convivialitatea, stânjeneala sau agresivitatea care ne sunt proprii. 
Din păcate, nu acordăm prea multă atenţie acestor lucruri. 

Imagineazä-ti o serie de cercuri concentrice în centrul cărora 
te afli tu. 

Testează şi verifică la modul concret spaţiul ideal în care te 
simţi cel mai performant şi cel mai putin destabilizat. Există fără 
îndoială distante care îți convin mai mult decât altele, în func- 
tie de intimitatea cu celălalt sau de situație, ca şi în funcţie de ce 


ai de spus. În unele cazuri, dacă eşti prea aproape, te poți sir mti 

C 


D 


A = spațiu intim (15-45 centimetri) 

B = spațiu personal (45 centimetri-l metru) 
C= spațiu social (1-3 metri) 

D = spațiu public (peste 3 metri) 


copleșit, „devorat“ de interlocutorul tău; trebuie să te îndepăr- 
tezi. Invers, dacă eşti prea departe, te poți simți slab şi inconsis- 
tent; trebuie să te apropii. 

Găsirea distanţei optime asigură relaţiei o anumită mobilita- 
te, reglarea acesteia permițând plasarea celuilalt în cercuri mai 
îndepărtate sau, dimpotrivă, acceptarea lui în propria intimitate, 
asigurând o mai corectă transmitere a mesajului. În toate aceste 
situații, sentimentul de siguranță interioară şi încrederea în sine 
se vor consolida. 

De exemplu, dacă unul dintre colegii de birou vine direct la 
tine în timp ce aştepţi liftul, te ia de braţ şi te întreabă dacă nu 
vrei să îl înlocuieşti la viitorul congres, trebuie să începi prin a 
face un pas îndărăt, apoi răspunde-i. Spaţiul creat între voi va ate- 
nua atmosfera de complicitate şi îţi va permite să fii mai inde- 
pendent, adică mai puternic în fața oricărei manipulări. Sau, dacă 


eşti confruntat cu o situație dificilă, apropiindu-te pentru a spune 
nu, vei putea atenua brutalitatea răspunsului, compensând-o cu 
proximitatea fizică. În ambele exemple, o distanță mai mare asi- 
gură mai multă forță; o distanță mai mică reduce șocul. 


CU CINE VORBEȘTI? 


A sosit momentul să încerci să îți cântăreşti interlocutorul, să 
îl observi şi să îl evaluezi. Ti se pare că este prietenos sau agresiv, 
rezervat sau exuberant, firesc sau manierat, sincer sau ipocrit? 
Este încă o încercare de a lua distanță pentru a nu te lăsa invadat 
de relaţie, pentru a te elibera de ea. Această descentrare îți va da 
posibilitatea de a vedea mai bine, de a auzi mai bine, de a judeca 
mai bine. Este şi important, şi necesar să ştii la ce trebuie să te aş- 
tepti. Dacă te obişnuieşti să înregistrezi mental un anumit număr 
de semnale nonverbale şi verbale, vei fi la curent cu starea internă 
a interlocutorului tău şi îți vei putea adapta mai bine răspunsul. 

Într-adevăr, de multe ori comportamentul exterior reflectă va- 

„riații interioare. Vei fi surprins când îţi vei da seama că celălalt nu 
este atât de în largul lui pe cât credeai. Din poziția de observator, 
poţi constata că este tensionat (maxilare crispate, mâini care tre- 
mură), că roşeşte, că i se accelerează debitul verbal, că nu îşi gă- 
seşte cuvintele... 

Poţi de asemenea încerca să detectezi strategiile de care se fo- 
loseşte interlocutorul tău. Insistenta cu care te roagă ceva urmă- 
reste, de fapt, să îţi reducă rezerva de energie; nu există altă op- 
tiune decât aceea pe care ţi-o repetă cu tenacitate. Intimidarea, o 
strategie care îți creează o asemenea stare de disconfort, încât nu 
poţi refuza: „Dacă nu pot dormi la tine în seara asta înseamnă că 
nu mai eşti prietena mea“. Tehnica păcălelii, prin care buna ta cre- 
dintä este folosită pentru a fi manipulat: „Dacă nu vii imediat, o 
să mi se facă rău“. Rugămintea de ultim moment: după ce tocmai 
ai acceptat cu mare greutate să mergi la o cină, eşti rugat să aduci 
tu vinul şi desertul. 

Evitând să ajungi la un interogatoriu inabil care ar provoca re- 
actii ostile, îl poţi întreba pe celălait care este exact dorinţa lui. 

Colectarea acestor informaţii mai precise îți va da şi un răgaz pen- 
tru a reflecta... şi argumente pentru un eventual nu. Urmează să 
pleci în concediu pe Coasta de Azur, iar mama ta vrea să îi telefo- 
nezi în fiecare seară la 8 fix. Încearcă să obţii câteva explicaţii în 
legătură cu această cerere: de ce exact la ora 8? O dată la trei zile 
nu ar fi destul?... Dacă îţi va vorbi despre anxietatea ei, despre în- 
grijorarea ei şi dacă o asculti cu interes şi răbdare, cu siguranță 
veţi reuşi fiecare să vă reduceti angoasele şi veți putea astfel să vi 
le fmpärtäsiti. 

Pe de altă parte, vei avea în felul acesta şi ocazia să verifici dacă 
ai înțeles corect mesajul partenerului tău. Una dintre prietenele 
tale care urmează să se mute se plânge că este obosită şi că n-o 
ajută nimeni. Poţi trage concluzia că ar vrea să obțină ajutorul 
tău, ceea ce îți creează o stare de panică, deoarece eşti extrem de 
ocupată şi în acelaşi timp nu te simți în stare să îi spui nu. Discu- 
tând însă cu ea, ajungi să înţelegi că de fapt ea aşteaptă mai degra- 
bă sprijin din partea familiei ei, şi în niciun caz ca tu să o ajuţi să 
împacheteze şi să-şi mute lucrurile. 

latä-te în măsură să ai o perspectivă diferită, o privire nouă 
asupra ta şi asupra celorlalți. Ce vei face cu aceste informaţii? Te 
vei folosi de toate lucrurile pe care le-ai scos la lumină. Te-ai des- 
coperit, te-ai recunoscut... ei bine, e momentul să te schimbi! 


Schimbarea — 
mod de folosință 


Este foarte posibil ca, după ce ai făcut această evaluare, imaginea 
problemelor cu care te confrunti să îți fie mai clară, dar... să nu 
mai simţi defel nevoia să te schimbi, să ti se pară inutil, prea com- 
plex sau prea greu. Chiar dacă aşa stau lucrurile, nu te grăbi să 
închizi această carte — sau poate doar o vreme, cât să îţi tragi su- 
fletul — şi dă-ţi o şansă, nu pentru a pleca de la zero, ceea ce ar fi o 
altă utopie, ci pentru a continua cu dreptul, mai încrezător în fap- 
tul că acum ai armele necesare pentru a putea în sfârşit îndrăzni 
să spui nu. Gândeşte-te că, dacă vrei să te eliberezi de presiunile 
interne şi externe care se exercită asupra ta sau pe care le-ai lăsat 
să se exercite asupra ta de atâta vreme, ai nevoie de multă hotărâ- 
re şi de ceva răbdare. Elimină complet tendința ta spre defetism 
şi... porneşte la drum. 


Capitolul acesta îți va oferi mijloacele de care ai nevoie pen- 
tens a tao tenn ofa sama a Manli că maj incité dară orme 

progresivitätii acestei transformări. În primul rând, pentru a 
evita descurajarea: aga cum nu poți învăța o limbă străină într-o 
lună, este greu să înveți într-o lună să spui nu. În al doilea rând, 
pentru a evita repercusiunile unei schimbări prea brutale nu nu- 
mai asupra celorlalți, surprinși să te audă spunându-le nu, ci si 
asupra ta însuți, încă începător în marea aventură a lui nu. În 
afara unei anumite neîndemânări, scuzabilă la un novice, adop- 
tarea unei noi conduite „îndrăznețe“ te poate face mai fragil 
pentru început. | 

Una dintre prietenele mele, căreia îi arătasem proiectul aces- 
tei cărți, a hotărât că îi va spune nu soţului ei. Am încercat să o 
pun în gardă, dar nu am reuşit să o opresc. În fiecare vară, deşi 
îi făcea rău, trebuia să plece în croazieră cu ambarcatiunea fami- 
liei; vacanţa era aproape şi, odată cu ea, perspectiva detestată de 
a pleca pe mare. A luat deci telefonul şi şi-a anunţat direct soțul 
că această croazieră este pentru ea o încercare infernală, că este 
de acord să navigheze de-a lungul coastei, dar nu mai mult... ceea 
ce soţul ei a acceptat. După câteva zile, a făcut o criză de tahicar- 
die şi febră mare! Repercusiunile unui nu exprimat în legătură cu 
lucruri deosebit de importante pentru tine nu vor fi întotdeauna 
atât de severe, însă este bine să fim atenți. 

Va trebui deci să te antrenezi în mod prudent şi î în etape, în- 
cepând să spui nu în situații ce presupun o mai mică investiție 
afectivă. Este bine să experimentezi acest nu în repetate rânduri, 
în special după unele eventuale eşecuri. Nu trage concluzii defi- 
nitive după o singură încercare. Înainte de a-ţi spune: „Nu sunt 
în stare de aşa ceva“ sau „Niciun rezultat“, încearcă să foloseşti 
metodele prezentate aici în diverse situaţii, cu persoane diferite, 
continuând în acelaşi timp să te analizezi. Doar aşa îţi vei putea 
forma o părere proprie despre schimbările propuse. Nu te marti- 
riza şi ai răbdare. Printr-o practică susținută şi hotărâtă, noul tău 
comportament va deveni într-o bună zi simplu şi firesc. 

Pe de altă parte, este bine să ştii că metodele pe care le vom 
dezbate în cele ce urmează nu sunt nişte soluţii „de-a gata“. Va 
trebui să ti le însuşeşti, este adevărat, dar şi să le alegi pe acelea 
care ti se par cele mai adaptate şi, de ce nu, să le modifici. În felul 
acesta, vei găsi modul tău personal de a spune nu. 


DESTINDE-TE 


Ne vom întoarce la anxietate, zestrea comună a celor din gru- 
pul „Să spun eu nu? Niciodată!“ Cum să îi faci față mai eficient, 
să o controlezi sau să o reduci ţinând seama de cele două dimen- 
siuni ale sale, factorul stresant şi reacţia ta. În mod firesc, ţi-ai 
dori să suprimi — dacă excludem soluţiile proaste, cum ar îi evi- 
tarea factorului stresant — toate manifestările neplăcute care in- 
tervin la nivelul corpului, al comportamentului şi gândurilor. Va 
trebui să le înlocuieşti treptat cu noi moduri de reacţie, mai bine 
adaptate şi mai eficiente. 

Acesta este obiectivul relaxării care, chiar dacă nu suprimă 
sursele de tensiune, te va ajuta să te sustragi multiplelor agre- 
siuni ambiante prin favorizarea momentelor de calm psihologic 
şi fizic. Vor fi astfel evitate stările de tensiune sau cel puţin vor fi 
reduse efectele lor, permiţând instalarea unui echilibru, atât psi- 
hic, cât şi fizic. 

Deşi tehnicile de relaxare au fost adesea vulgarizate şi bana- 
lizate, vom încerca să revenim în cele ce urmează asupra unor 
principii esenţiale. Ne vom inspira din ceea ce Schultz numes- 
te „training autogen“ (antrenament efectuat de către subiect) în 
cadrul căruia destinderea, indusă prin autosugestii, este integra- 
tă relaxării tonusului muscular, încetinirii ritmului respirator şi 
cardiac. Scopul lui este crearea unei stări de calm reparatoriu prin 
suprimarea unor tensiuni musculare şi psihice. Şi îl vom asocia 
metodei Jarreau-Klotz, care prin alternarea contractiilor şi des- 
tinderii permite o mai bună identificare a zonelor de tensiune 
musculară şi astfel eliminarea lor. 

Trebuie să înveţi să te relaxezi şi să te antrenezi cu regularita- 
te practicând un anumit număr de exerciţii. Pentru a putea învă- 
ta mai uşor, la început acestea se vor limita la o parte a corpului. 
Începe prin contractarea unui braţ timp de câteva secunde, apoi 
relaxează-l şi încearcă să simţi destinderea. Repetă de mai multe 
ori. Când stăpâneşti bine această primă fază, fă acelaşi lucru cu 
tot corpul. Succesiunea momentelor de activitate şi de pasivitate, 
prin contrastul pe care îl introduce, îți va permite să constienti- 
zezi mai uşor o destindere adevărată. 

Pe de altă parte, vei înţelege destul de repede că anumite zone 
sunt mai contractate decât altele, dezvăluind astfel anumite poziţii 
greşite asimilate de-a lungul anilor. Poţi interveni şi la acest nivel 
folosind aceeaşi tehnică şi, progresiv, vei reuşi să suprimi tensiuni- 
le inutile prin relaxarea muschilor care nu trebuie să fie crispati în 
permanenţă. Vei începe astfel să te familiarizezi cu această metodă, 
să te decontractezi. 

Este momentul să te concentrezi asupra ritmului respirației. 
Respiră profund pe nas, încearcă să simţi aerul intrând şi coborând 
în plămâni, umflă abdomenul şi dă încet aerul afară. Dacă înceti- 
neşti mişcarea şi amplifici respirația, ritmul cardiac se va calma, 
iar tu te vei destinde total. Concentrează-te acum asupra corpului, 
încercând să îl vizualizezi mental. Gândeşte-te la spatele tău, la 
partea de jos a spatelui, la umeri, la ceafă, la articulaţii, la față, la 
sprâncene, la gură. Totul este calm şi destins, greu şi cald. 

Pentru a uşura această destindere totală, poţi folosi imagini plă- 
cute, asociate în mod obişnuit cu calmul, cu natura. Dacă îţi pla- 
ce marea, imagineazä-ti o plajă în plin soare, clipocitul valurilor şi 
cântecul greierilor. Poți evident alege orice altceva. Spune-ti câteva 
cuvinte liniştitoare („Sunt liniştit“, „Sunt calm“, „Sunt destins“). 
Poţi să pui şi o muzică în surdină, o lumină filtrată şi să te înveleşti 
uşor într-o pătură pufoasă. La început, va trebui să faci aceste exer- 
citii la tine acasă, încet, pe pat. Dar âpoi, vei putea să le faci oriun- 
de, când te uiţi la televizor, la birou, în metrou, când stai cu maşina 
la stop, în avion, în tren. 

Nu vei dobândi această disponibilitate psihică şi acest calm de- 
cât încetul cu încetul. Vor fi mijloacele tale de adaptare la stres. Vei 
putea astfel, pe de o parte, să îţi controlezi zilnic starea de tensiu- 
ne. Iar pe de alta, te vei înarma împotriva factorilor stresanti, având 
întotdeauna posibilitatea de a-ţi modera sau suprima manifestările 
de anxietate. Poţi să te convingi de acest lucru când, în fața unei si- 
tuatii amenințătoare, eşti enervat, înspăimântat, simți că ti se pre- 
cipită respiraţia, că ritmul cardiac se accelerează, că ti se tensionea- 
ză corpul. Încearcă să te calmezi prin relaxare înainte de a aborda 
dificultățile. 

Toate astea nu înseamnă însă că ai terminat. Dar, aşa cum un vin 
bun se face tot mai bun cu fiecare zi, şi tu eşti pe calea metamorfozei. 


CONVERTESTE-TI GÂNDURILE AUTOMATE 


Va trebui şi vei putea să-ți modifici toate aceste gânduri care se 
amestecă, care te apasă, toate aceste idei care te domină. 

Pentru început, vei încerca să atenuezi înclinația pe care o ai 
către „asimilare“, adică tendința de a interpreta situaţiile întotdea- 
una în acelaşi sens, sensul prejudecätilor tale, şi care te împiedică 
să spui nu. În exemplele care urmează, convingerea latentă este 
următoarea: „Nu suport ideea să fiu dezagreabil, să fiu criticat sau 
să mă simt devalorizat, să nu fiu la înălțimea situației. Deci, spun 
întotdeauna da“. 

În fiecare an în luna iulie, femeia care te ajută la menaj te anun- 
tă că pleacă în concediu cu o săptămână mai devreme decât era 
prevăzut. Niciodată nu ai curajul să o refuzi, convinsă că, dacă vei 
îndrăzni, o să spună că eşti rea. Unul dintre prietenii tăi, care joacă 
foarte prost tenis, te roagă întotdeauna să fii partenerul lui la du- 
blu. Şi în cazul acesta, nu ai niciodată curajul să îl refuzi, convins 
că o să te considere egoist. Unul dintre colegii tăi te roagă în mod 
sistematic să te uiţi şi peste dosarele lui. Nici de data asta nu ai cu- 
rajul să refuzi, convins că, dacă spui nu, o să creadă că nu eşti aşa 
de grozav cum se zice. Ai cumpărat o antenă parabolică. Când vine 
să o instaleze, tehnicianul nu are cu el toate sculele de care are ne- 
voie. Te roagă să termini tu lucrarea. Nu ai curajul să refuzi, gân- 
dindu-te că, la urma urmei, eşti şi tu în stare să termini o treabă... 
pentru care ai plătit deja o sumă frumuşică. 

Toate aceste exemple ne arată felul în care „asimilarea“ ne con- 
duce absolut întotdeauna la aceleaşi concluzii. Revenim mereu în 
acelaşi punct, în mod mecanic, adesea fără măcar să ne dăm sea- 
ma. Obiectivul va fi deci, de data aceasta, înlocuirea „asimilării“ cu 
„acomodarea“, adică o mai atentă analiză a faptelor şi adaptarea la 
ele luând o mai mare distanță şi cu mai multă hotărâre. Într-ade- 
văr, „acomodarea“ permite o lectură mai putin simplificatoare şi 
radicală a situaţiilor, o relativizare a evenimentelor şi elaborarea 

"unor comportamente mai adecvate. 

Prin „acomodare“, interpretarea pe care o vei face realității va 

ține seama şi de alţi parametri. În exemplele citate mai sus, iaşi 

impresia că nu eşti în stare să observi că solicitările interlocutori- 
lor tăi sunt adesea lipsite de amabilitate, supărătoare, chiar impo- 
sibile. Iar răspunsul tău este favorabil, dar, în acelaşi timp, datori- 
tă adeziunii rigide la modelele interioare pe care acum le aplici la 
situația concretă, te culpabilizezi si te simți pradă angoasei. Tre- 
buie să te întrebi care sunt motivațiile celorlalți si să le analizezi 
pe ale tale. Ca toată lumea, si tu ai dorințe şi nevoi de care trebuie 
să ţii seama. Nu poţi să te simţi în permanenţă obligat să răspunzi 
celei mai mici dorinţe a celorlalți. Însă, dacă nu reuşeşti să îți spui 
tie ce doreşti şi ce nu doreşti — în cazul de față, să nu te laşi păcă- 
lit, să nu te laşi exploatat —, vei fi mereu frustrat. Gândeşte-te că 
eşti liber, că ai dreptul să refuzi dacă asta vrei. Şi este valabil atât 
pentru femeia în casă, cât şi pentru prietenul tău, pentru colegul 
tău sau pentru un tehnician impertinent. 

Încearcă să examinezi autoverbalizările iraționale pe care le 
faci în diverse situații şi să te întrebi care este temeiul lor. Nu îţi 
este interzis nici să vorbeşti despre toate astea cu prieteni în care ai 
cu adevărat încredere sau care au aceleaşi probleme ca şi tine. Vei 
putea astfel să hotărăşti înlocuirea unor gânduri automate, cele 
mai lipsite de logică şi cele mai criticabile, cu gânduri mai con- 
structive. Imaginarea unor noi autoverbalizări care te vor ajuta să 
reduci controlul exercitat asupra ta de gândurile iraționale şi chiar 
treptat să le elimini reprezintă o adevărată activitate creatoare. 

Cu alte cuvinte, fii atent la ceea ce faci şi ascultä-ti gândurile au- 
tomate. Analizeazä-ti felul de a gândi şi schimbă-l. 

De pildă: în fiecare an sora ta îți pune la dispoziție apartamen- 
tul pe care îl are la mare. De fiecare dată, te roagă să-i aduci aşter- 
nuturi, plante, borcane.cu dulceaţă, pe scurt te încarcă ca pe un 
măgar cu toate lucrurile ei, deşi tu mergi cu trenul. 

“` — Nu ai curajul să o refuzi, gândindu-te că, altminteri, nu o 
să-ți mai împrumute niciodată apartamentul. Te afli în plină „in- 
ferenţă arbitrară“. Întreabă-te dacă nu există şi alte interpretări 
posibile, adică imaginează-ţi un discurs alternativ. De exemplu, ar 
putea pur şi simplu să protesteze, dar dacă îi explici că îţi este greu 
să vii cu atâtea pachete călătorind cu trenul sunt şanse să înțelea- 
gă mai bine. După cum ai putea să fii de acord, dar să îi propui să 
aduci obiecte mai mici. 


— Nu ai curajul să o refuzi, gândindu-te că, altfel, o să te uras- 
că. Pluteşti în plin „catastrofism“. Gândeşte-te bine: în împreju- 
rări atât de banale, un refuz bine argumentat nu poate avea ase- 
menea consecinţe. 

— Dacă adaugi inevitabilul: „Doar mie mi se poate întâmpla 
una ca asta“, ajungi în plină „personalizare“. Gândeste-te, întrea- 
bă-i şi pe alții şi ai să constati că nu eşti singura care nu are curajul 
să spună nu într-o situație asemănătoare. 

— De asemenea, poţi să gândeşti: „Niciodată nu am putut să îi 
refuz nimic surorii mele“. În felul acesta, ajungi la „supragenera- 
lizare“. Gândeste-te bine: în mod sigur ti s-a mai întâmplat să îi 
răspunzi cu nu surorii tale. 

— Poți să îţi spui şi: „Refuzul meu o să mă pună într-o situație 
imposibilă, am să mă simt vinovată“, dar te vei afla în plină „ma- 
ximalizare a negativului şi minimalizare a. pozitivului“. Gândeş- 
te-te bine: ai, dimpotrivă, ocazia să pui problema dificultăților cu 
care te confrunti şi să vorbeşti despre ele cu cineva care, la urma 
urmei, îţi este apropiat şi cu siguranţă va putea să te înțeleagă. 

— În realitate, te afli în plină „selecţie arbitrară“: exagerezi 
consecinţele ipoteticului tău refuz şi nu ţii seama de afecțiunea 
care există de atâta timp între tine şi sora ta. 


Cu puţină practică, vei reuşi destul de uşor să-ţi identifici gân- 
durile iraționale în momentul în care acestea apar. Socoteşte-le 
ca pe un semnal de alarmă, încearcă să imaginezi gânduri alter- 
native, mai adaptate realității, căutând argumente care să justifice 
sau să infirme fiecare gând automat. Scoate-fi carnetul. Uită-te la 
lista cu gândurile tale automate. Fă alături o altă listă în care fie- 
care gând automat este înlocuit cu un gând mai adaptat la realita- 
te şi la dorințele tale. Acolo unde ai scris: „Fratele meu mai mare 
o să mă urască dacă nu sunt de acord cu el“, scrie, de exemplu: 
„Putem să nu fim de acord unul cu celălalt fără să ne supäräm din 
cauza asta“. 

Simplul gest de a scrie un gând mai raţional în fața unui gând 
automat îţi va da mai întâi posibilitatea să le compari, iar apoi să 
îţi dai seama că ai şi alte alternative şi să te familiarizezi cu ele. Vei 
putea adopta şi utiliza în mod curent aceste gânduri alternative 

care te vor ajuta să progresezi şi să reduci dificultăţile de care te 
ciocnesti atunci când vrei să spui nu. În felul acesta, vei consta- 


ta că emoțiile neplăcute care însoțeau gândurile automate se vor 
atenua şi vor dispărea, înlocuite de emoţii mai plăcute. 


Gânduri automate Gânduri alternative 


„De fapt, copilului meu îi merge 


Sunt un tată rău.“ ; Ace Dig 
i bine şi chiar pare că mă iubeşte.“ 


„Am dreptul să am părerile mele şi 


„O să fiu ridicol dacă spun asta.“ ATIR ie ai 
9 u ridicol dacă spun ast să mi le spun ca şi ceilalți.‘ 


„Şi totuşi, sunt şi lucruri care mi-au 
„Nu sunt în stare de nimic.“ reuşit în viaţă, deci nu sunt chiar 
` « ? 
zero. 


„Poate că, dimpotrivă, are să fie in- 


Dacă spun asta, am să-l deranjez.“ LS 
j sp | J teresat de ceea ce vreau să-i spun.“ 


„O să-mi întoarcă spatele dacă fac „Dacă îmi întoarce spatele înseam- 
asta.“ nă că, de fapt, nu-mi este prieten.“ 


MODIFICA-TI MORALA PERSONALĂ 


Convingerile profunde pe care le ai şi care ajung la suprafață 
doar prin gândurile automate, adevăratele lor purtătoare de cu- 
vânt, sunt şi mai greu de identificat şi de modificat. Aşa cum ai 
putut vedea în capitolul 5, ancorarea lor este profundă şi veche, 
reuşind să contribuie în mod perfid la (de)formarea viziunii tale 
despre lume. Par a fi fără glas, de fapt acționează cu mare discre- 
tie. Nu poţi ajunge la ele dintr-odată. Te-au marcat şi au ajuns să 
facă parte din tine într-o solidaritate perfectă, fără ca tu să fii ne- 
apărat conştient de aceste lucruri. 

Şi pe deasupra, nici nu sunt complet absurde: au toate carac- 
teristicile unui bun simț unanim acceptat. Într-adevăr, să fii de 


acord, să fii aprobat, să fii perfect, să fii iubit, toate par a fi mai 
simple şi mai accesibile majorităţii oamenilor. Dar după ce le vei 
analiza cu mai mare atenţie, vei descoperi că aceste convingeri 
sunt de neclintit, intolerante, excesive. Nu poţi renunța uşor la 
ele, şi nici nu poți să le elimini uşor deoarece prin ele se subînte- 
lege că trebuie în mod obligatoriu „să fii de acord, să fii aprobat, 
să fii perfect, să fii iubit“. 

Într-o primă etapă, va trebui să temperezi aceste convingeri 
profunde, să le nuantezi pentru a le putea apoi modifica. Pornind 
de la gândurile automate care îţi vin, vei putea încerca să ajungi 
la principiile care stau la baza lor, punându-ţi de fiecare dată în- 
trebările corecte: De ce? Şi ce dacă? 


SITUAŢIA 1: Deşi eşti răcită, nu ai putut refuza să iei cina în 
oraş cu un prieten, o întâlnire pe care aţi stabilit-o de mult. 

De ce? 

I-am promis de două săptămâni. 

Şi ce dacă? 

Nu vreau să creadă că nu sunt parolistă. 

De ce? 

Când promit ceva, mă tin întotdeauna de cuvânt. 

De ce? 

Nu-mi place să îi dezamăgesc pe ceilalți. 

Şi ce dacă? 

L-aş fi dezamăgit pe prietenul meu. 

Şi ce dacă? 

Nu o să mai ţină la mine. 


SITUAŢIA 2: Ai cumpărat nişte pantofi care te strâng. Nu ai 
avut curajul să nu îi cumperi. 

De ce? . 

Vânzätorul a insistat. 

Si ce dacă? 

I-am spus că pantofii mă strâng, dar a susținut că se vor lăsa. 

Şi ce dacă? 

N-am vrut să par un individ dificil şi pretentios. 

De ce? 

Nu-mi place să fiu criticat. 

Şi ce dacă? 

Vânzătorul părea foarte sigur pe el, iar când cineva este autori- 
tar, mă simt în inferioritate, sunt ca hipnotizat şi atunci e clar că 
celălalt are dreptate. 

În toate exemplele din acest capitol, poți să îţi spui: 

„Nu sunt obligat să gândesc mereu ca ceilalți“. 

„Nu sunt obligat să fac întotdeauna ce vor ei“. 

„Nu trebuie să mă iubească toată lumea“. 

„Nu am de ce să îmi dovedesc tot timpul valoarea“. 

„Nu sunt obligat să cheltuiesc atâta energie pentru lucruri care 
nu merită sau pe care nu trebuie să le fac eu“. 

„Am dreptul să exist şi eu“. 

„Nu am niciun motiv să mă devalorizez“. 

Pe scurt, trebuie să-ţi trădezi încetul cu încetul postulatele fun- 
damentale. Moderează-te, modelează-le şi remodelează-le pentru 
a le modula, a le modifica în sfârşit. 


AFIRMĂ-TE 


Perfecționarea poate continua prin adoptarea a ceea ce psi- 
hologii americani Alberti şi Emmons numesc un „comportament 
afirmat“. Un asemenea comportament presupune să exprimi ce ai 
de spus, să spui ceea ce ai pe suflet, „direct, clar, calm“. Însă, aten- 
tie! Nu este în niciun fel vorba să pui în locul gândurilor iraționale 
înspăimântate exact contrariul lor, adică un triumfalism la fel de 
irațional. Nu este cazul să înlocuieşti un comportament pasiv cu 
un comportament agresiv şi nu trebuie să confunzi un comporta- 
ment agresiv cu un comportament afirmat. Iată care este diferența: 

Comportamentul agresiv: o fiinţă agresivă este cel mai adesea o 
persoană cu care este greu să convietuiesti. Se spune că are un 
caracter urât, are tot timpul toane, că este mereu tensionat, se 
enervează din nimic. Este intolerant, contradictoriu, ironic. Si- 
gur de sine, acest individ nu se pune niciodată în discuţie şi în- 
cearcă în permanenţă să îşi impună opiniile la modul imperativ. 
Nu îl interesează decât propriul său punct de vedere, nevoile lui 


trec întotdeauna pe primul plan, iar comunicarea cu ceilalți este 
pentru el un raport de forte. Nu îi ascultă pe ceilalți, nu acceptă 
să fie contrazis, îşi frustrează şi irită interlocutorii cărora le re- 
cunoaşte dreptul de a vorbi doar pentru a-şi exprima acordul cu 
el. Cel mai adesea, îşi rezolvă problemele prin violență sau prin 
constrângere. | 

Comportamentul afirmat: despre o asemenea fiintä se poate 
spune cä se simte bine în pielea ei, cä este echilibratä si lasä o 
impresie de calm şi de confort interior. Fire statornică, acest in- 
divid nu se enervează cu uşurinţă. Este mai degrabă încrezător în 
sine, deşi e conştient de propriile limite şi capabil de a se pune 
în discuţie. Atent cu sine şi cu ceilalți, el ştie să îşi apere şi să îşi 
exprime cu claritate ideile şi nevoile, dar le respectă şi pe cele ale 
celorlalți. Confruntat cu probleme de relație, va încerca întotdea- 
una să le rezolve prin stabilirea unui dialog autentic şi deschis, în 
măsură să concilieze puncte de vedere aparent diferite şi opuse. 

De ce am insistat asupra comportamentului agresiv? Deoa- 
rece nu este cazul să te metamorfozezi într-un individ violent, 
chiar dacă visezi uneori să poți spune un nu care să răsune ca o 
palmă. Pentru situaţiile anxiogene, se recomandă un comporta- 
ment mai adaptat, mai eficace şi, este de la sine înțeles, revalori- 
zant. Să te afirmi înseamnă să comunici mai uşor, să ai un control 
mai bun asupra relaţiilor sociale, să reduci ponderea presiunilor 
exterioare, să te simți mai liber în comunicarea cu ceilalți, să îți 
(re) găseşti încrederea în tine, să te simți responsabil şi plin de sa- 
tisfactii personale. 


Cum se poate obține aşa ceva? Înainte de a detalia aceste teh- 
nici, să vedem câteva sfaturi pentru „cei care pleacă de la zero“: 

e Utilizează de preferință „eu“, şi nu „tu“ sau „voi“, deoarece 
altminteri dai impresia că acuzi sau că vrei să faci un rechizitoriu. 

Eşti la masă la socrii tăi şi la desert se servesc prăjituri, iar tu 
eşti în cură de slăbire. Trebuie să răspunzi: „Nu, mulțumesc, dar 
nu mănânc prăjituri“, şi nu: „Ar trebui să nu mai mâncaţi dulciu- 
rile astea, nu sunt deloc bune pentru sănătate“. 

ə Nu trebuie să îţi fie ruşine să simți şi să exprimi emoții „ne- 
gative“, cum sunt iritarea, nemulțumirea, deceptia, supärarea, 

din moment ce le formulezi în numele täu si färà animozitate. 
Dacă soţul tău insistă — la aceeaşi masă — să iei totuşi o prăjitu- 
ră, este firesc să fii iritată pe el şi să îi spui: „Nu în nteleg de ce vrei 
să mănânc prăjitură când ştii bine ce eforturi fac să slăbesc“, în 
loc să taci şi să te simți neînțeleasă, sau chiar să îi răspunzi: „Nu 
e treaba ta, lasä-mä în pace“. | 

ə Învață să foloseşti formula „Vă înțeleg, dar“, care ține seama 
de punctul de vedere al interlocutorului tău, dar, în acelaşi timp, 
îl apără şi pe al tău. Stai de o bună bucată de vreme la coadă la 
casa unui mare magazin. Cineva trece pe lângă tine şi încearcă să 
intre în față. Spune-i calm, dar ferm: „Vă înțeleg că sunteți grăbit, 
dar şi eu mă grăbesc. Încercati să aveți răbdare ca şi ceilalţi“. 

Enumerarea tehnicilor care permit afirmarea de sine este 
amuzantă şi pitorească: placa stricată, perdeaua de fum, ancheta 
negativă, afirmaţia negativă (sic), informarea despre sine, informa- 
rea despre celälalt si propunerea de compromis. În realitate, în ciuda 
acestor formuläri cabalistice, este ceva cât se poate de serios. Poti 
folosi aceste tehnici în aproape toate împrejurările. Cu ajutorul 
lor, vei putea să te aperi, să rezişti, să scapi de propriile contra- 
dictii, să rezolvi situații conflictuale. Vei ştii cum să spui nu, cum 
să îți exprimi dezacordul, cum să răspunzi la critici, cum să le for- 
mulezi pe ale tale. De fapt, vei reuşi în sfârşit să spui ce gândeşti, 
ce simți, fără să îi agresezi pe ceilalți. Însă nu uita: nu trebuie să 
devii un manipulator sau un tiran. 


PLACA STRICATĂ 


Această tehnică te va ajuta să îți sustii punctele de vedere în 
ciuda tuturor piedicilor, exprimându-le cu consecvență si fermi- 
tate până când vei fi auzit. Asemenea unei bărci care nu ţine sea- 
ma de curenți şi îşi urmează cursul, trebuie să îți spui cu calm 
poziţia, o dată şi încă o dată, până când interlocutorul tău va înte- 
lege că rezistența ta este mai mare decât şi-o imagina. 

Dacă prietenul tău insistă să luaţi cina în oraş, deşi i-ai spus că 
ai febră, îi vei răspunde: 

— Ştiu că am fixat de mult această întâlnire, dar am 380 tem- 
peratură şi nu pot ieşi. 


— 389 nu e aşa de mult. 

— Poate pentru tine, dar eu nu pot să ies când am febră. 

— O să mâncăm mai repede şi ai să fii în pat devreme. 

— Nu mi-e bine şi trebuie să stau în pat. 

— Hai, vin să te iau cu maşina. 

— Eşti drăguţ, dar am febră, sunt obosită şi nu pot să ies 
din casă. 

— Am să iau ceva de mâncare şi vin la tine, o să fie plăcut. 

— Am luat deja un medicament şi aproape dorm. Etc. 

Totul este să rezisti. 


PERDEAUA DE FUM 


Dacă, din nefericire, această tehnică se dovedeşte insuficientă, 
vei folosi o alta, perdeaua de fum, care constă în a da sentimentul 
că accepti eventualele critici, fără a renunța însă la punctul tău de 
vedere. Prietenul tău de adineauri, atât de bine intenționat, înce- 
pe să se enerveze şi să devină mai virulent: 

— Eram atât de bucuros că am să te văd. 

— Nu am nici cea mai mică îndoială. 

— Am renunţat la altă întâlnire din cauza asta. 

— Te cred. 

` — Dacă mi-ai fi spus mai devreme, aş fi aranjat altfel. 

— Ar fi trebuit, dar nu pot să mă gândesc la toate. 

— Îmi strici seara. 

— Aşa este, aşa este. 

— Nu eşti deloc drăguță. 

— Uneori, aşa e, nu sunt drăguță. 

— Şi acum, trebuie eu să o încasez eu. 

— Ai dreptate, tu o încasezi. 

— Nu faci niciun efort. 

— Nu sunt în stare să fac niciun efort în seara asta... 

Asemenea răspunsuri îl vor descuraja destul de repede pe in- 
terlocutorul care nu întâmpină nicio rezistență concretă şi, cu 
toate acestea, nu reuşeşte să te descumpănească. 

Acest exemplu pune în evidenţă situația pe care va trebui să o 
infrunti dacă spui nu: ai să te expui criticilor celorlalți. Este unul 

dintre punctele taie slabe, căci am văzut deja că nu TRAI ide- 
ea de a fi criticat. Trebuie însă să rămâi calm, să te destinzi si 
înveți să răspunzi criticilor care nu vor întârzia să-ți fie ee 

Perdeaua de fum nu este singura tehnică propusă într-o ase- 
menea situație. Vom vedea în continuare şi altele. Însă, nu uita, 
în niciun caz nu trebuie să răspunzi unei critici printr-o altă cri- 
tică; nu te ambala, nu intra în jocul celuilalt, ascultă ce are să 
îţi spună. 


ANCHETA NEGATIVĂ 


Dacă vei răspunde unor critici nejustificate folosind tehnica 
anchetei negative, vei reuşi să scapi de sentimentul de culpabili- 
tate pe care celălalt vrea să ţi-l transmită. Este un procedeu prin 
care poţi să afli ce se ascunde î în spatele unei critici nemotivate şi 
să stabileşti o comunicare mai sinceră. 

Stai la acelaşi birou cu un coleg. Într-o zi, îţi reproşează că nu 
ai pus receptorul bine în furcă. Iar tu răspunzi: 

— Nu, nu-i adevărat, nu eu. 

— Nu poate fi altcineva: aseară, tu ai plecat ultimul, iar azi-di- 
mineatä, când am venit la birou, am găsit receptorul pus greşit. 

— Nu se poate, am întotdeauna mare grijă cu telefonul. 

— Nu are cine să fie altcineva; dacă cumva telefonul nu merge 
ca lumea, nu prea ai aerul cä-ti pasă. 

În acest punct, trebuie să îți începi „ancheta negativă“. 

— Ai şi altceva să-mi reproşezi? 

— Păi, de multe ori uiţi să stingi lumina. 

— Nu este exclus. Dar altceva, mai e şi altceva care te enervea- 
ză la mine? 

— Da, eşti foarte dezordonat. 

— Şi de ce te deranjează asta pe tine? 

— După ce cauţi tu ceva pe biroul meu, eu nu mai găsesc 
nimic, 

— Am să încerc să fiu mai atent cu lucrurile tale. 

— Mulţumesc, mi-ai face o mare favoare. 

După ce dialogul s-a restabilit pe baze mai puţin polemice, 
poţi adăuga: 


sn chestia cu telefonul, să ştii că nu eu l-am pus greşit“. 

Iar colegul tău va schimba tonul: 

„Aşa este, nu m-am gândit că şi femeia de serviciu are cheile 
de la biroul nostru, poate este vina ei“. 

În schimb, dacă celălalt insistă cu acuzaţia lui, nici tu nu tre- 
buie să renunti la opoziţia ta, însă te vei opri şi îi vei sugera cole- 
gului tău să facă o anchetă mai serioasă. 

e Nu este uşor să răspunzi unei critici întemeiate, în special 
dacă este exprimată în mod agresiv. 


AFIRMAŢIA NEGATIVĂ 


Această tehnică îţi va fi de folos acum. Ea îţi cere să nu te aperi 
cu virulență, ci să accepti punctul de vedere al celuilalt, însă să îi 
explici cu calm, desigur, şi poziţia ta. 

Eşti în vacanţă la părinţii tăi care te roagă să mături frunzele 
uscate din grădină. Tu refuzi, iar părinții îți reproşează că nu îi 
ajuţi niciodată la treburi, ceea ce e adevărat. În loc să te retragi 
solemn în vastele tale apartamente, mai bine ai recunoaşte des- 
chis că au dreptate şi că eşti de acord cu ei; spune-le apoi că eşti 
foarte obosit după anul şcolar care abia s-a terminat, că ai nevoie 
de odihnă, dar că observaţiile lor nu te lasă indiferent şi le pro- 
miti să îi ajuţi când ai să te simţi mai odihnit. Este o modalitate 
care, în general, dezamorsează conflictul şi îți permite să te cul- 
pabilizezi mai puţin. 

Folosindu-ne de acelaşi exemplu, vom aborda alte trei tehnici 

de afirmare: informarea despre sine, informarea despre ceilalți şi 
propunerea de compromis. 


INFORMAREA DESPRE SINE 


Dacă oferi informaţii în ceea ce te priveşte, îţi dezvălui în 
„mod deschis sentimentele şi problemele, lucru care, doar dacă 
nu cumva ai de-a face cu un autocrat certäret, te va umaniza în 
ochii interiocutorilor tăi. Vorbind despre tine cu sinceritate, fără 
să te devalorizezi, bineînțeles, recunoscându-ți însă imperfectiu- 
nile şi frământările, te vei apropia de ceilalți. Cine se poate lăuda 

că este perfect? Cine nu s-a simţit dezamăgit şi nu a trecut prin 
momente dificile? Părinţii tăi vor înţelege mai bine care sunt mo- 
tivele comoditätii tale dacă le vorbeşti despre tine şi despre obo- 
seala ta de moment. 


INFORMAREA DESPRE CELĂLALT 


Poţi de asemenea să îi întrebi pe părinţii tăi dacă nu cumva au 
trecut şi ei prin asemenea momente şi ce au făcut. Această cerere 
de informaţii despre celălalt, despre experiențele sale, despre viața 
sa şi interesul pe care i-l arăţi pot produce o apropiere, consoli- 
dează calitatea relaţiei şi facilitează comunicarea. De pildă, tatăl 
tău va avea astfel prilejul să-ți vorbească despre tinerețea lui. 


PROPUNEREA DE COMPROMIS 


Este o tehnică prin care de multe ori tensiunile se calmează, 
iar dificultățile sunt aplanate. Însă compromisul trebuie să fie ac- 
ceptabil pentru ambele părți. Prin găsirea unui echilibru corect 
între două poziţii diferite se evită frustrările: ceea ce tu câştigi nu 
este în mod obligatoriu o pierdere pentru celălalt şi invers. Ai să 
faci treaba în grădină mai târziu, iar părinţii tăi ştiu că aşa va fi. 
Pe scurt, toată lumea este mulțumită! 


Aşa cum ai putut constata, cel mai adesea trebuie să combini 
diferite tehnici pentru a reuşi să te faci auzit. Timpul şi practica te 
vor ajuta să stăpâneşti aceste modalități de a acţiona. 


TREBUIE SĂ EXERSEZI 


O posibilitate amuzantă de a exersa fără prea mari riscuri pen- 
tru tine constă în imaginarea unei situații neplăcute, prilej cu 
care vei testa diferitele metode descrise în acest capitol. Poţi să 
faci această experiență după ce te-ai destins sau în timp ce te rela- 
xezi. Vei pune astfel în scenă o piesă personală: decorul, persona- 
jele, scenariul, dialogurile piesei Cum să scap de un pisălog. 


Te poti imagina asezatä confortabil la terasa unei cafenele, 
stând la soare şi citind într-un ziar un articol foarte interesant. 
Un bărbat îţi oferă o cafea. 

— Mulţumesc, nu, citesc ceva şi nu vreau să mă întrerup. 

— O cafea nu o să dureze prea mult. 

— Mulţumesc, nu, vreau să termin de citit articolul. 

— Nu sunteţi prea amabilă. 

— Tot ce se poate. 

— Nu vreau să vă acostez, doar să schimbăm o vorbă. 

— Mai sunt aici şi alte persoane cu care puteţi sta de vorbă, dar 
nu cu mine, vă rog să mă lăsaţi în pace. 

Încearcă să îţi imaginezi şi care sunt gândurile tale automate: 
„Bietul om, nu pare un ticălos, poate chiar simte nevoia să stea 
de vorbă cu cineva, şi eu nu sunt prea sociabilă“. Sau altfel: „O să 
spună că sunt urâcioasă şi ridicolă“, iar tu ai în minte ideea că nu 
“trebuie niciodată să fii egoistă, că trebuie întotdeauna să faci o im- 
presie bună, care să nu poată fi criticată. 

Imagineazä-ti nişte gânduri alternative: „Nu pot să mă ocup de 
toată lumea, am dreptul să îmi apăr propriul confort, să fiu câteo- 
dată antipatică, iar dacă cineva crede că sunt ridicolă, treaba lui“. 

Dar poţi să exersezi şi în mod real, la început în situaţii care ti 
se par mai uşor de controlat şi doar după ce te-ai pregătit încearcă 
să îţi înfrunţi interlocutorii. Destinde-te, respiră profund, calm şi 
fixeazä-ti cu claritate obiectivele sau, în cazul de față, cum să neu- 
tralizezi un vânzător. 

Mergi să cumperi o maşină de găurit. Ştii exact ce model vrei 
şi ce sumă vrei să cheltuieşti. Odată ajuns în magazin, continui 
să te destinzi şi apoi adresezi clar întrebarea pe care ai pregătit-o: 
„Aş vrea să cumpăr o maşină de găurit, modelul X, la cutare preţ“. 
Vânzătorul începe prin a-ţi spune că nu are aşa ceva, dar că are 
alte modele echivalente. Dacă simţi că te cuprinde panica, încear- 
că să te destinzi şi să te concentrezi asupra cumpărăturii tale. Vei 
putea astfel examina celălalt model — este bine să fii informat —, 
însă vânzătorul te anunță că este mai scump decât cel pe care îl 
vrei tu. 

Gând automat: „O să creadă că sunt zgârcit dacă îi spun că este 
prea scump“. Gând alternativ: „Nu-mi pasă ce o să creadă acest 

vânzător“. Îi vei spune deci că este prea scump. iar el o să laude 
meritele aparatului său, evident, mai rezistent, mai performant, 
o să-ți spună că, de fapt, ieşi în câştig dacă plăteşti acum ceva mai 
mult. Joacă atunci jocul „plăcii stricate“, repetând că este prea 
scump şi că preferi modelul tău. Vânzătorul îți poate spune de 
data asta că modelul tău este depăşit şi că este aproape convins că 
nu se mai găseşte. Acum e momentul să îi oferi informaţii despre 
tine: „Nu am ce face cu un model aşa de complicat, nu mă omor 
cu treburile gospodăreşti“. Iar apoi, râzând, poţi adăuga: „Ştiţi, 
nu renunţ prea uşor şi sunt sigur că am să găsesc unul, chiar dacă 
am să-l caut toată viața!“ Puțin umor, o piruetă şi gata, ai reuşit să 
ieşi din încurcătură şi din magazin. 

Să recapitulăm: trebuie să te destinzi; să îți controlezi anxieta- 
tea; să îţi modifici gândurile automate şi convingerile profunde; 
trebuie să te afirmi. Acum e rândul tău să intri în joc! 


-tapa a doua 
CUM SA PUL 
IN PRACTICA 


Pentru a ilustra problematica pe care o ridică orice nu şi a încerca 
să circumscriem mai bine acest tip de fenomen, ca de altfel şi în 
tentativa noastră de a-l înţelege şi explica, am folosit interviurile 
pe care le-am realizat cu zeci de persoane, prieteni, colegi sau cu- 
nostinte. I-am întrebat mai întâi dacă au probleme când trebuie să 
spună nu. Apoi, dacă îşi amintesc şi dacă pot să ne povestească o 

situaţie în care le-a venit greu sau le mai vine şi acum greu să spu- 
nă nu. Marea lor majoritate s-a confruntat într-un moment sau 
altul al vieţii lor cu asemenea dificultăţi, ceea ce subliniază încă o 
dată caracterul banal al acestei experienţe care pare să facă parte 
din zestrea noastră comună. 

Am trecut apoi la analizarea informaţiilor culese şi am con- 
statat imediat că am obținut unele modele a căror sinteză ne-a 
condus prin extrapolare la relatări tipice. (Evident, numele, pre- 
numele şi situațiile au fost modificate pentru a proteja viața pri- 
vată a persoanelor care au avut amabilitatea să ne încredinţeze 
experienţele lor.) 

Ulterior, aceste relatări au fost organizate pe teme: serviciul, 
prietenia, dragostea, familia, viaţa de fiecare zi. Dacă faci parte 
dintre aceia cărora le este greu să spună nu, vei întâlni aici şi vei 
recunoaşte situaţii şi reacții deosebit de familiare. 

În ceea ce priveşte analizele plasate după fiecare relatare, in- 
tentia lor este de a evidenția unele dintre punctele-cheie abordate 
în prima parte. Tot aici va trebui să te întorci dacă vrei să aprofun- 
dezi tehnicile care te vor putea ajuta. 


Cum să spui nu 
la serviciu 


Orice nu exprimat în mediul profesional prezintă caracteristici 
care îl deosebesc de toate celelalte, iar acest lucru se datorează 
importanţei capitale a muncii în viața noastră personală. Pen- 
tru cea mai mare parte dintre noi, să muncim, să avem şi să ne 
păstrăm o slujbă reprezintă garanția propriei noastre libertăţi şi 
supravietuiri. Banii pe care îi obținem astfel ne garantează inde- 
pendenta şi siguranța, ei reprezintă certitudinea că putem avea 
o locuinţă, că ne putem hrăni şi îmbrăca. Dar tot ei reprezintă şi 
condiţia de bază a participării noastre la viaţa socială. Cu ajutorul 
lor ne putem permite să mergem la restaurant, la cinema, la mu- 
zeu, să invităm prieteni şi să mergem în concediu la mare. Aceste 
activități de timp liber şi de consum ne definesc roiui în coiectivi- 
tate la fel de mult ca munca de care ele depind. 

Munca este prin natura ei o activitate de grup. Facem par- 

te dintr-o echipă, muncim împreună, colaboräm şi ne împărtă- 
şim ideile; ne întâlnim, discutăm despre proiecte, sărbătorim 

împreună succesele si deplângem esecurile. Rareori însă perfor- 
mantele noastre individuale au o influență majoră asupra profi- 
turilor şi pierderilor întreprinderii. Cel mai adesea, nu suntem 
decât o verigă a lanţului, iar nu „centrul“, cel ale cărui acţiuni vor 
determina succesul sau eşecul unei afaceri sau al unui program. 
Este o poziţie liniştitoare, în măsura în care nu suntem izolaţi de 
ceilalți şi nu purtăm singuri povara unor responsabilităţi covâr- 
şitoare. Cei care se află în vârful ierarhiei ne protejează, ceilalți 
ne susțin. Trăim momente pline de satisfacţii alături de colegii 
noştri şi avem relaţii cordiale cu celelalte categorii. Toate acestea 
consolidează o imagine de sine pozitivă care confirmă participa- 
rea noastră activă, productivă, valorizantă în cadrul societății. 

Dar toate acestea ne îndeamnă şi la un anume conformism. A 
fi un bun jucător într-o echipă presupune, prin definiţie, a fi soli- 
dar şi a acționa ca şi ceilalți pentru consolidarea poziţiei grupu- 
lui. Există un „spirit al casei“ de la care nu se admite nicio abatere. 
Suntem cu toţii în slujba aceleiaşi cauze, rolurile sunt stabilite, 
fiecare trebuie să îşi găsească locul şi să îl păstreze. În numele 
interesului general şi pentru menţinerea consensului, putem fi 
puşi în situaţia de a ne sacrifica autonomia sau de a accepta de- 
cizii cu care nu suntem de acord. Loialitatea noastră ar putea fi 
pusă în discuție dacă am îndrăzni să ne facem auziti, să ne mani- 
festăm diferența sau am refuza să ne abandonăm opiniile. În loc 
să exprime capacitatea noastră de gândire, de creație sau măsura 
iniţiativei noastre, cuvântul „nu“ ar putea până la urmă — aceasta 
este temerea noastră — să ne amenințe bunăstarea şi poziția pe 
piaţa muncii. 

Mulţi dintre noi vor prefera să accepte condiții nesatisfăcătoa- 
re numai să nu îşi pericliteze în niciun fel siguranța, după cum 
vor lua hotărârea de a-şi stăpâni frustrarea, în speranța că vor ob- 
ține „note bune“ atunci când se pune problema evaluărilor, pro- 
movărilor sau măririlor de salarii. În sfârşit, se poate întâmpla 
să şi ținem la cei cu care muncim şi să nu dorim să îi dezamăgim 
sau să îi stresăm, chiar atunci când aceştia profită uneori de noi. 
De aceea, este destul de greu să facem o distincţie între intere- 
sele noastre profesionale şi interesele personale, şi să actionäm 
în consecinţă. 


VANESSA, SECRETARA SUPRASOLICITATĂ 


— Poţi să corectezi acest raport şi să îl trimiti prin fax în 
trei exemplare? întreabă dl Renaud. 

— Sigur, domnule, răspunde Vanessa, deşi în sinea ei se 

- simte depăşită. Are deja o tonă de hârtii de terminat şi rapor- 
tul ăsta cade cum nu se poate mai prost. „Dl Renaud ar fi pu- 
tut să i-l dea lui Delphine, ea nu are nimic de făcut astăzi. Dar 
el, nu! Tot pe capul meu cad toate!“, se gândeşte Vanessa care 
bănuieşte că Delphine are întotdeauna mult mai putin de lucru 
decât ea. „Se descurcă bine Delphine!“, îşi spune ea cam tristă. 
La început, Vanessa se gândea că, fiind nouă, dl Renaud vrea 
să opună la încercare. Apoi, s-a gândit că este mai eficientă de- 
cât Delphine şi ideea nu i-a displăcut deloc. Dar după şase luni, 
tot ea este cea care rămâne până târziu la birou, mult după 
Delphine, dl Renaud şi ceilalți. A început să se sature! Dar ce 
poate să facă? Dacă are curajul să refuze o parte din treburile 
care i se dau de făcut, la sfârşitul perioadei de probă n-o să ob- 
țină postul. Este prea devreme să se plângă. Şi ce este cel mai 
rău, oricând poate fi dată afară. 

— Vanessa, se aude vocea dlui Renaud în interfon, poţi să 
vii un minut, te rog. 

Supusă, Vanessa se duce în biroul patronului. 

— Am uitat că biroul nostru din Barcelona are nevoie de 
transcrierea şedinţei de marți. Poţi să o baţi astăzi? 

— Am să fac tot posibilul, răspunde Vanessa, sigură că este 
imposibil. Poate îi spuneți lui Delphine să o bată ea, sugerează 
Vanessa cu timiditate. i 

— Ah! Acum dumneata repartizezi sarcinile? spune dl Re- 
naud zâmbind. Vanessa şi-ar trage palme pentru ce a zis. 

— Oh, nu! Voiam doar ca treaba să fie gata la timp, se co- 
recteazà ea, sigură că a făcut o gafă. Ce s-ar întâmpla dacă i-ar 
răspunde că, dacă nu e mulțumită, nu are decât să îşi caute 
de lucru în altă parte? Nu sunt prea multe locuri de muncă as- 
tăzi. Iar Vanessa se simte în siguranță cu slujba ei, chiar dacă 
aceasta e departe de ideal. 

DI Renaud îi întinde dosarul. 

— Delphine este tot timpul depăşită. 

Întorcându-se în biroul ei, Vanessa nu se poate abtine să nu 
arunce o privire în biroul lui Delphine care stă de vorbă la tele- 
fon. „Depăşită! Se aude cât este de depăşită! De atâtea zâmbe- 
te, de atâtea chicoteli!“ Vanessa se aşază în fața unui munte 
de hârtii. Nu va putea pleca înainte de ora 10 seara sau chiar 
mai târziu. Ore suplimentare care nici măcar nu sunt plătite! 
Delphine trece prin faţa uşii ei în drum spre pauza de cafea. 

— Delphine! o strigă Vanessa. Am o rugăminte. DI Renaud 
mi-a dat iarăşi alte dosare de bătut. Poţi să mă ajuţi? 

— Cu mare plăcere, dar nu acum; şi eu am foarte mult de 
lucru, exclamă Delphine. Dacă ai vedea ce e la mine pe birou! 

— Da? spune Vanessa. Mie mi s-a părut că tu stai mai bine. 

— Nici vorbă, răspunde Delphine. De fapt, dl Renaud ştie 
că nu-mi văd capul de treburi. 

Vanessa sună acasă să îi spună soțului ei că n-o să ajungă 
la cină. Când acesta răspunde, Vanessa îl întreabă dacă a avut 
timp să facă treburile pe care i le lăsase. Nu le-a făcut. 

— Stau nemişcaiă la biroul meu zece ore pe zi şi tu nu 
eşti în stare să faci trei amărâte de treburi şi să duci pisica la 
veterinar? 

— Am avut probleme cu maşina şi a trebuit să o duc la 
reparat. 

— Cum, nu găseşti şi tu cinci minute să duci pisica la vacci- 
nat? Ştii că nu mai am nicio secundă pentru mine de când cu 
slujba asta noud. Tu, tu ai timp să faci tot ce vrei. 

— Fac ce pot, răspunde el. 

— Bine, uite, nu pregăti nimic pentru cină, am să mănânc 
în oraş când termin. 

Vanessa închide telefonul furioasă şi începe să sorteze co- 
respondenta cocotatà în vârful grămezii de dosare. 


„e Situaţia cu care se confruntă Vanessa este una relativ banală: 
un subordonat copleşit de treburi, care mai face pe deasupra şi 
munca altuia (sau chiar a mai multora), dar care nu are curajul să 
îi spună nu patronului şi primeşte în continuare alte noi lucrări. În 
cazul lui Vanessa, există şi condiții suplimentare care îi agravează 


situaţia. Este în perioada de probă şi aşteaptă să fie angajată de- 
finitiv. Deoarece are o fire mai curând timidă, se simte deosebit 
de fragilă în această perioadă dificilă. Pe de altă parte, colega ei, 
Delphine, a reuşit să îşi convingă şeful că ea este cea suprasoli- 
citată. Cum va reuşi Vanessa să spună nu în aceste împrejurări? 

Să ne oprim o clipă asupra consecințelor pe termen mediu ale 
acestui nu greu de exprimat. La terminarea perioadei de probă, 
Vanessa va obţine un calificativ excelent, va fi angajată şi până la 
urmă va fi... total frustrată. Iar furia ei pe Delphine va creşte cu 
siguranță. Dacă nu reuşeşte să elimine acest sentiment încercând 
să stea de vorbă cu patronul, va ajunge să îl deplaseze în alte di- 
rectii, aşa cum a făcut deja cu soţul ei la telefon. Orice nu pe care 
nu îl poate spune o duce la exasperare şi până la urmă nu se poate 
împiedica să fie nesuferită cu persoane care îi sunt apropiate. Aşa 
se face că riscă să compromită relaţii care nu au nicio legătură cu 
profesia. Iar marele ei vis de a fi în siguranță se poate transforma 
într-un coşmar în care toată liniştea s-a dus pe apa sâmbetei şi 
acasă, şi la birou. 

Şi ca şi cum temerile de a pierde o slujbă potenţială nu ar fi 
de-ajuns, Vanessa le adaugă temeri personale născute din convin- 
gerile, din gândurile ei: este convinsă că, dacă îi explică patronu- 
lui că este depăşită, acesta o va critica sau, mai rău, o va ridicu- 
liza. Va trebui deci să facă față unei duble poveri: tendința către 
catastrofism şi teama de a fi judecată greşit. Prin prisma primei 
eventualitäti, îşi imaginează viitorul în termenii cei mai negativi 
(„Dacă refuz aceste sarcini suplimentare, voi fi dată afară şi nu o 
să mai am destui bani nici pentru a-i da de mâncare pisicutei care 
o să moară de foame“); pe de altă parte, anxietatea „de evaluare“ 
o paralizează şi o împiedică să spună ce simte, chiar atunci când 
i se oferă posibilitatea. Atunci când dl Renaud îi dă ocazia să se 
explice, Vanessa simte în tonul lui uşor amuzat mai curând zefle- 
mea şi renunță imediat, schimbând vorba. . 

Pentru a schimba în bine această situaţie, Vanessa va trebui 
în primul rând să analizeze firea patronului ei (în cazul de față, 

; 
are niciodată timp să stea de vorbă cu ei sau îi critică tot timpul? 
Îi concediază în mod brutal? Se înfurie des? Are reputația unui 

om arogant şi dificil? Dacă Vanessa ar reuşi să îşi pună aceste în- 
trebări, şi-ar da seama că, departe de a fi un tiran, patronul ei 
este socotit o persoană care ştie să asculte... Un lucru pe care de 
altfel Delphine l-a înţeles foarte bine si îl foloseşte în propriul ei 
interes. Atunci când ne este teamă să ne exprimăm părerile sau 
sentimentele, unul dintre primele lucruri pe care le putem face 
pentru a reduce anxietatea este să îl credităm pe interlocutorul 
nostru cu o anumită capacitate de înţelegere (şi nu să-l suspectăm 
de incapacitate). 

După aceea, Vanessa va trebui să lupte împotriva tendinței 
sale către catastrofism, imaginându-şi rezultatele pozitive cu atât 
mai probabile ale unei discuţii cu patronul, cu cât faptul că a fost 
angajată îi poate da o anumită siguranţă. Cine ştie, poate remar- 
cile ei îl vor pune în gardă şi va fi mai atent la ceea ce face de fapt 
Delphine la birou. Sau poate va înțelege că Vanessa este într-ade- 
văr eficientă şi poate avea încredere în ea. Data viitoare când o 
va întreba dacă poate să se ocupe de un dosar, iar ea va fi foarte 
ocupată, se poate gândi să îi răspundă: „Aş vrea să vă pot ajuta, 
dar lucrez deja de opt ore la calculator şi nu cred că mai am vreun 
randament dacă îmi dati şi altceva de făcut. Nu am putea găsi o 
altă soluție?“ 

Simplul fapt de a exprima un lucru care o afectează în mod 
direct şi îi creează o stare de nelinişte o va ajuta pe Vanessa să gă- 
sească o cale de a ieşi din acest impas înainte ca toate acestea să 
devină o sursă permanentă de disconfort în viața ei. 


PROPUNERILE LUI PHILIPPE 


— Putem lua astăzi masa împreună? o întreabă Philippe 
pe Helene. 

— Nu pot, mulţumesc, răspunde Helene. Am oră la medic. 

— Nimic grav, sper. 

— Un control de rutină, vine replica ei, în timp ce continuă 
să bată aplecată deasupra tastaturii ca să îl facă pe Philippe 
să înțeleagă că este ocupată. 

— Atunci, poate mâine? insistă el. 


— Sunt foarte ocupată toată săptămâna răspunde Hélène, 
în speranța că îl va face să înţeleagă indirect. Nici pomenea- 
lă. Ceva mai târziu, în faţa copiatorului, Philippe mai face o 
încercare, 

— Nu vrei să mergem la un film după ce ieşim de la birou? 

Hélène zâmbeste încurcată. 

— Sunt invitată la cină în familie. 

— Şi mâine? 

— Mâine, mâine am ora de gimnastică. Îmi pare rău, 
Philippe. 

Şi iese din birou. Philippe se uită după ea. Este cea mai dră- 
gutà fată care a lucrat vreodată în asigurări. Si, pe deasupra, 
necăsătorită. Dar îi va trebui timp, se gândeşte el, ca să îi în- 
vingă rezistenţa. După două zile, se întâlnesc pe culoar, iar el 
îi spune că are bilete la teatru şi o invită să meargă împreună. 

— Mi-ar face plăcere, serios, spune Helene, dar plec din 
oraş în weekend. | 

„O să mă lase în sfârşit în pace individul ăsta? se întreabă 
Helene. Of! Sper că nu o să mai insiste acum, probabil că a în- 
teles.“ Şi chiar în clipa aceea vede pe biroul ei un pachetel al- 
bastru. „N-ai chef să bem ceva?“ citeşte pe cartea de vizită care 
însoţeşte un portchei şi care este semnată: „Admiratorul tău 
înflăcărat, Philippe“. 

— Eşti liberă deseară?, îl aude întrebând din uşă. Helene îi 
mulţumeşte pentru cadou. 

— Merg la cumpărături cu Paule. 

Philippe nu renunță şi zâmbeste: 

— Atunci, poate mâine? 

Helene este la capătul puterilor. La urma urmei, e un tip 
destul de cumsecade, chiar dacă nu e genul ei. „Poate“, răspun- 
de ea, gândindu-se că, oricum, mai devreme sau mai târziu tot 
0 să iasă într-o zi împreună la o cafea. Şi, de altfel, se gândeşte 
că asta ar fi într-adevăr o ocazie să pună în sfârşit lucrurile la 
punct! 


e Şi alte nenumărate femei s-au aflat într-o situație identică: 


aceea de a spune nu unui admirator inoportun şi insistent. Este 

un lucru destul de frecvent în mediul profesional, un spațiu în 
care trăim şi întâlnim aceleaşi persoane opt ore pe zi. O glumă 
afectuoasă poate da culoare monotoniei zilelor, mai ales atunci 
când este reciprocă. Din păcate, nu întotdeauna lucrurile stau 
aşa, iar în cazul celor doi despre care am vorbit nici nu se poate 
pune problema. Însă Philippe este încăpățânat, hotărât să obţină 
ceea ce vrea, chiar atunci când toate lucrurile par să fie împotriva 
lui. De fapt, pentru el, acel nu pe care Hélène nu îl rosteşte este un 
posibil da, un fel de încurajare de a persevera. 

Să examinăm acum situația din punctul de vedere al lui Hélène. 
Faptul că este dorită nu este neapărat ceva neplăcut... chiar dacă 
atracția nu este împărtăşită. Uneori, poate fi un lucru valorizant. 
Cu toate acestea, faptul că nu reuşeşte să refuze o invitaţie poa- 
te sugera o complicitate involuntară din partea ei. Poate că, în 
adâncul ei, Hélène nu este aşa de sigură că vrea să îl respingă pe 
Philippe. Dacă şi-ar analiza mai atent sentimentele, poate ar des- 
coperi într-adevăr că îşi doreşte ca el să continue „să o asalteze“, 
iar faptul că nu poate să spună nu la modul direct reprezintă mai 
degrabă o încurajare din partea ei. 

Pe de altă parte, gândul că poate, într-o zi, va ieşi totuşi cu el 
să bea ceva confirmă această interpretare şi ridică o problemă pe 
care am abordat-o în capitolul 4: Ai cu adevărat intenţia să spui 
nu? Într-adevăr, dacă nu eşti foarte hotărât să spui nu, toate sfatu- 
rile şi toate metodele expuse în această carte nu te vor putea ajuta 
pe termen lung. Numai un nu pornit dintr-o hotărâre reală poate 
fi eficace. Asemenea unui imobil construit pe fundaţii greşite, un 
nu care nu este susținut de o puternică convingere interioară nu 
are nicio şansă să aibă efecte pozitive; se va nărui la cea mai mică 
încercare la care este supus. 

Să presupunem totuşi că Helene vrea cu adevărat să spună nu. 
În orice caz, ea aşa crede şi este convinsă de acest lucru. Sustrage- 
rile ei repetate, si chiar si minciuna, se substituie unui nu direct 
pe care îi este teamă să îl exprime. Toate sunt un mijloc bun, cre- 
de ea, de a evita să spună un nu care ar avea în viziunea ei efectul 
unui pumn în față. La urma urmei, se întâlneşte cu Philippe în 
fiecare zi, iar el nu este un băiat rău. Nu ar vrea să îl rănească, nici 
să îl pună într-o situaţie neplăcută, şi nici să fie ea într-o poziţie 


delicată. În realitate, un asemenea raționament ajunge exact la 
efectul invers. În ceea ce o priveşte, se simte foarte prost din ca- 
uza încercărilor lui Philippe. În permanenţă trebuie să inventeze 
scuze şi să fie mereu atentă. În ceea ce îl priveşte pe el, într-o zi se 
va simți cu siguranţă dezamăgit în raport cu speranţele pe care şi 
le-a făcut şi pe care ea nu le-a descurajat imediat printr-un nu clar 
şi ferm. Nehotărârea ei creează o stare de disconfort care până la 
urmă poate degenera. Există o tehnică — reamenajarea spaţiului 
interpersonal — deosebit de eficientă pentru crearea condiţiilor 
de exprimare a unui nu dificil. Dar numai după ce Hélène va reuşi 
să admită că acest nu este lipsit de gravitate şi nu poate să o ducă 
la pierderea slujbei, şi nici să îi pună ei sau lui Philippe viaţa în 
pericol. Adică atunci când va fi sigură că poate şi vrea să spună nu. 
În acest sens, în loc să fugă, să stea la distanţă, va putea în mod 
deliberat să reducă „spațiul vital“ dintre ea şi Philippe, atât pen- 
tru a amortiza acel nu, cât şi pentru a arăta că domină situația, 
că nu o evită. Această strategie se dovedeşte deosebit de eficace 
atunci când este asociată cu o recunoaştere a sentimentelor celui- 
lalt. Prima dată când Philippe va intra în biroul ei şi îi va propune 
să ia masa cu el, Hélène va trebui să se apropie — însă nu foarte 
mult — şi să îi spună fără să ezite: „Sunt măgulită că persoana 
mea te interesează şi că vrei să mă cunoşti mai bine, dar acest lu- 
cru nu este posibil. Îmi place foarte mult să lucrez cu tine, dar re- 
latiile noastre nu pot depăşi acest cadru“. Prezentată atât de clar 
si de ferm, hotărârea ei nu va putea decât să stingă „flacăra“ lui 
Philippe, fără să deterioreze în vreun fel relațiile lor profesionale. 


CLIENTUL URSUZ 


— Bună ziua, agenția Sky-Jet, răspunde Stéphane. 

— Di Derli la telefon. Sun în legătură cu călătoria mea în 
Australia, declară o voce întepatä. 

Stephane simte un nod în gât. A mai vorbit la telefon cu 
acest domn Derli de vreo zece ori în ultimele două săptămâni 
pe motiv că acesta e nemulțumit, că nu înţelege nimic, că hote- 
lul ia care şi-a rezervat camera la Coral Reef nu este cel pe care 

îl alesese din broşură, că prețul cerut pentru bagajele suplimen- 
tare nu este cel anunțat de compania de transport aerian etc. 

— Cu cevă pot ajuta astăzi? întreabă Stephane amabil. 

— Vreau să schimb data excursiei la Ayer-Rock. Aş vrea să o 
fac în perioada 16—18, în loc de 15—17. 

— Dar datele acestea le-aţi fixat ieri. 

— Am dreptul să mă răzgândesc şi dumneavoastră sunteți 
plătit pentru asta, răspunde clientul pe un ton înțepat. „Din 
păcate, aşa este, se gândeşte Stéphane. Asa sună sloganul 
acestei păcătoase de agenţii: totul pentru client.“ 

— Sunteţi angajat ca să mă serviţi şi nu pentru altceva, 
continuă dl Derli. 

— Am să văd ce pot face, domnule. 

Stephane îl roagă pe dl Derli să aştepte, timp în care încear- 
că să găsească o soluţie. 

— Chiar aşa, dar ştiu că a durat! 

— Îmi pare rău, dar hotelul este plin şi nu putem modifica 
datele. 

— Cum adică, hotelul este plin? Dar ieri mai erau locuri! 

— Din păcate, astăzi hotelul este plin, repetă Stephane cu o 
voce calmă, deşi îi vine să urle. 

— Ştiţi ce? Am ales agenţia dumneavoastră pentru că pre- 
tindeti că sunteți în măsură să îi mulţumiţi pe clienți. Ei bine! 
Eu nu sunt mulțumit. 

— Îmi pare nespus de rău, domnule, răspunde Stephane cu 
un ton servil. 

— Voi anula călătoria în Australia, vine răspunsul d-lui 
Derli. Voi merge în Africa de Sud (Stephane îşi muşcă buzele). 
Dar, de data asta, încercaţi să fiţi la înălțime. 

Făcând un efort să nu explodeze, Stephane întreabă: 

— Când vreţi să plecaţi, domnule? 


e Aceia dintre noi care lucrează în domeniul serviciilor ştiu 
foarte bine că a spune nu unui client echivalează cu o greşeală 
profesională. Iar în măsura în care munca lui constă în a-l mul- 
tumi pe consumator, Stéphane trebuie să răspundă cererilor 
domnului Derli... dar, oare, într-adevăr trebuie? 


Chiar dacă salariaţii lor sunt remunerati şi pentru a înfrun- 
ta şi rezolva anumite situaţii dificile sau neplăcute, conducătorii 
societăţilor nu doresc ca aceştia să fie trataţi prea dur. Stresul da- 
torat condiţiilor de muncă putin sau deloc satisfăcătoare afectea- 
ză moralul salariaţilor care vor deveni astfel mai putin productivi 
şi vor înregistra o rată crescută de boli profesionale şi de absen- 
teism. Nu este nici în interesul angajatorului, nici al întreprinde- 
rii să aibă salariați supuşi în mod repetat unor tratamente nepo- 
trivite. Ca să nu mai vorbim de faptul că nu se prea poate spune 
că cineva îşi doreşte.o slujbă ca să fie nefericit sau caută un loc de 
muncă insuportabil. 

Străduindu-se să îşi facă meseria cât se poate de bine, este po- 
sibil ca Stéphane să fi exagerat ceea ce datorează agenţiei în care 
lucrează. Sau poate că el nu există decât prin statutul său profe- 
sional? Poate că îşi iubeşte atât de mult slujba, încât încearcă în- 
totdeauna să aibă comportamentul unui funcționar model? Dar 
indiferent de motive, acceptând atitudinea grosolană a dlui Derli, 
St&phane a pus datoria profesională înaintea dreptului său de a fi 
` tratat cu politeţe şi respect. Ascunzându-se astfel în spatele res- 
ponsabilitätilor sale profesionale, el renunţă la prerogativele lui 
personale şi nu se mai socoteşte un individ în sensul deplin al 
cuvântului. Se aşază complet în umbră, iar exigenţele sale profe- 
sionale devin un ideal de perfecțiune. Şi acest lucru este cu atât 
mai surprinzător cu cât nimeni nu i-a cerut să îşi sacrifice amorul 
propriu sau să accepte să fie exploatat în mod abuziv: nu a fost 
angajat pentru a deveni un sfânt sau un martir! - i 

Ar trebui să facă o distincție între nevoile lui personale şi res- 
ponsabilitätile la locul de muncă. Dacă dl Derli este un client im- 
portant, care călătoreşte mult, îl poate ruga, de pildă, pe şeful 
lui să se ocupe de el, explicându-i toate dedesubturile relaţiei cu 
acest client. Dar dacă dl Derli nu este decât un client printre alţii, 
St&phane îşi poate permite riscul de a-l pierde, asumându-şi pro- 
priile sentimente: „Nu, domnule, îmi pare nespus de rău, dar nu 
mă voi putea ocupa de călătoria dumneavoastră în Africa de Sud“. 


Cr+ânhana trahino că +3 x ian A i a 
Stéphane trebuie să ştie că un client atât de dificil cum este dl 


Derli reprezintă pentru agenţie un cost, dat fiind timpul pe care îl 
presupune rezolvarea problemelor lui, timp pe care de fapt nu îl 

plăteşte. Iar dacă di Derli provoacă o nouă altercație, Stéphane ar 
utea să îi sugereze cu calm să se adreseze unei alte agenții. 

În general, i se poate recomanda lui Stéphane să se destindă 
atunci când are o zi grea, când trebuie să facă față unui client difi- 
cil sau să organizeze o călătorie mai complicată. Prin practicarea 
unor exerciţii de relaxare fie acasă, fie la birou, va reuşi să nu mai 
fie în permanenţă crispat şi prost dispus, iar tensiunea musculară 
şi psihică excesivă la care este supus va putea fi suprimată. Va ob- 
ține în felul acesta calmul interior de care are nevoie pentru a în- 
frunta situaţii stresante, pe care le va putea aborda cu sânge rece 
şi seninătate. De asemenea, dacă are posibilitatea de a alege şi de 
a-şi reprezenta mental imagini plăcute de fiecare dată când sim- 
te o anume anxietate, efectele acestora vor amplifica senzaţia de 
destindere. Reuşind treptat să îşi înlocuiască reacțiile emoționale 
exagerate cu reacții mai echilibrate, va fi în măsură să răspundă 
agresiunilor cu un maxim de economie. În felul acesta va putea 
să păstreze o anumită distanță față de unii clienți antipatici, fiind 
în continuare politicos şi disponibil, fără a-şi pune însă sănătatea 
în pericol. 

Iată de ce ar exista şanse ca dialogul cu dl Derli să se ameliore- 
ze, dacă, după ce ar respira profund, Stéphane, destins, ar folosi 
tehnica perdelei de fum, o modalitate de a nu îi da celuilalt niciun 
prilej de controversă, fără a te opune în vreun fel spuselor sale, 
modalitate care până la urmă îi dezarmează şi pe cei mai vajnici 
adversari. Într-un asemenea context, cuvintele ostile îşi pierd in- 
evitabil forța. 

— Chiar aşa, dar ştiu « că a durat! 

— Da, mi se întâmplă uneori să fiu mai încet. Îmi pare foarte 
rău, dar hotelul este plin şi nu vă putem modifica datele. 

— Dar ieri, ieri mai erau locuri! 

— Aşa este, ieri erau locuri. 

— Şi astăzi nu mai sunt! 

— Nu, astăzi nu mai sunt. 

— Dar cum se face? 

— Mă întreb şi eu. 

— Dar sunteţi aici ca să ştiţi! 

— Nu am întotdeauna răspunsuri la toate. 

— Nu sunt multumit. 

— Înţeleg că nu sunteți mulțumit. 

— Şi totuşi, credeţi că mai pot pleca în Africa de Sud? 

— 'Toate rezervările dumneavoastră au fost deja făcute. 

— Dar credeţi că nu există nicio posibilitate de modificare a 
datelor. 

— Nu cred că se mai pot modifica datele. 

— Bine, văd că nu am încotro. Dacă nu se mai poate face nimic, 
am să plec aşa cum a fost programat. 


LYDIE, O STAGIARĂ PREA ZELOASĂ 


Blanche a ales-o pe Lydie ca stagiară la ziarul unde lucrea- 
ză deoarece, dintre toţi candidaţii, părea cea mai motivată, 
cea mai inteligentă, cea mai dinamică. Pentru început, îi în- 
credinteazä o muncă de rutină: verificarea unui articol despre 
argintăria veche. Dar când articolul îi vine înapoi cu o punc- 
tuatie diferită, Blanche e uimită. Nu suni schimbări majore, 
ele arată chiar o bună cunoaştere a gramaticii, dar nu par 
esenţiale. Şi, mai ales, fac textul mai greoi. Blanche se gândeş- 
te să stea de vorbă cu Lydie mai încolo, când aceasta va avea 
mai multă experienţă. Nu ar vrea să o bruscheze. Îi plac oame- 
nii care au iniţiativă, iar Lydie este atât de drăguță cu ea, nu 
ca gaşca asta de cinici care o iau peste picior de câte ori au oca- 
zia. Însă când acelaşi lucru se întâmplă pentru a doua oară, 
Blanche este foarte încurcată. Îi sugerează cu blândete să nu 
mai facă modificări în articolele ei înainte de a-i cere părerea. 

Lydie pare surprinsă. 

— Credeam că fac bine, răspunde ea fără niciun fel de 
regret. 

— Ar fi trebuit să stăm de vorbă înainte, bineînţeles, spune 
Blanche, oarecum stânjenită. Şi cu asta încheie. 

Peste câteva zile, Blanche îşi reciteste articolul pentru a tre- 
ia oară. Nu îi vine să creadă: Lydie a schimbat unele fraze, a - 
refăcut planul. Nu mai este acelaşi articol. Ce să facă? Mai 
ales că este deja în tipografie. Simte cum o cuprinde panica şi 
se duce să stea de vorbă cu redactoarea-şefă. 

— Trebuie să o concediezi, răspunde Martine. 

— Dar cu ce motiv? Şi cum am să îi spun lucrul ăsta? răs- 
punde Blanche cuprinsă de nelinişte. 

— Ştii ce, am să îi spun eu. Nu-mi trebuie decât cinci minute. 

Blanche, tulburată, pretextează un interviu urgent pentru 
a nu asista la explicaţie şi pleacă, evitând să o întâlnească pe 
Lydie pe culoare. 


e Blanche încearcă să spună nu când stagiara ei îşi depăşeşte 
drepturile... dar, oare, chiar încearcă? Blanche pare să aibă sen- 
timente contradictorii față de Lydie. Pe de-o parte, socotește că 
este o tânără fermecătoare şi o admiră pentru inteligenţa ei, pen- 
tru puterea de muncă şi, în special, pentru simţul ei de indepen- 
dentä şi de iniţiativă. Pe de altă parte, nu îşi poate permite să aibă 
probleme la ziar din cauza unei salariate care ia singură decizii. 
Iată de ce, prinsă în aceste contradicții, Blanche nu îi spune nimic 
lui Lydie când această comite prima abatere, ca şi cum ar şterge 
greşeala ignorând-o. Data următoare, când se hotărăşte să îi vor- 
bească, mesajul ei este confuz şi lipsit de convingere. Iar apoi, nu 
are curajul să o înfrunte pe Lydie; şi va face totul pentru a evita o 
confruntare. 

Ironia sorții face ca o asemenea evitare să ducă în mod sigur 
la confruntări mult mai greu de gestionat. Blanche presimte acest 
lucru când, după ce Lydie a depăşit limitele, îşi dă seama că tre- 
buie să intervină cât mai repede. Ea realizează că nu a fost la înăl- 
timea îndatoririlor sale pe care, într-un fel, le-a neglijat. Dacă i-ar 
fi putut spune lui Lydie, clar şi de la început, că unele aspecte ale 
atitudinii ei sunt incompatibile cu funcţia pe care o are, aceasta 
ar fi rămas cu siguranţă la locul ei şi nu ar fi încercat să i-l uzurpe. 
Însă acum este prea târziu. Initiativele lui Lydie au încălcat res- 
ponsabilitätile lui Blanche, i-au pus în pericol munca, astfel încât 
singura modalitate pe care aceasta din urmă o are pentru a se aco- 
peri este de a o pune la curent pe redactoarea şefă. Nu este deci de 
mirare că Blanche se simte atât de tulburată. 

În asemenea situaţii, când Blanche trebuie să facă faţă unui 
nu, anxietatea şi frica ei sunt atât de mari încât este obligată să o 
ia la fugă. Însă fuge degeaba, nu va putea evita consecinţele unui 


nu inconsistent, aşa cum a fost cel pe care l-a spus. Este un nu care 
se va întoarce cu prima ocazie, sub orice formă. Cum ar putea ieşi 
din acest cerc vicios greu de suportat? 

Înainte de orice, o persoană cum este Blanche, care are mari di- 
ficultäti în asumarea unui adevărat nu, trebuie să devină constien- 
tă de situaţiile în care îi este cu neputinţă să spună nu: când, cu 
cine, în ce împrejurări. Dacă îşi va face timp să noteze aceste fapte 
într-un caiet, va descoperi destul de repede trăsăturile definito- 

- rii ale atitudinii sale. Într-un asemenea caz, dacă reusesti să recu- 
noşti ceea ce simţi, ceea ce trăieşti, înseamnă că ai parcurs prima 
etapă în reuşita controlului asupra propriilor emoţii şi reacții. 

În ceea ce o priveşte, Blanche ar putea să îşi dea seama în pri- 
mul rând de faptul că problemele pe care le are când trebuie să 
spună nu par a fi în legătură cu problema asumării unei anumite 
autorităţi, o autoritate de drept de data aceasta, din moment ce 
este superioara ierarhică a lui Lydie. În această relație complemen- 
tară, ea se află deci în „poziţie înaltă“ şi trebuie să îşi asume res- 
ponsabilitätile sau chiar să îşi impună voinţa atunci când împreju- 
rările o cer... bineînţeles, întotdeauna cu tact şi respectându-l pe 
celălalt. Neavând încredere în ea, Blanche nu pare în stare să joace 
acest rol în momentul de faţă. Ea are nevoie de cineva care să îi ia 
locul: redactoarea şefă, adevărată mamă protectoare, acceptă să 
fie purtătoarea ei de cuvânt. Conştientizând acest lucru, Blanche 
va putea cel putin să se întrebe din ce cauză, în asemenea situații, 
ea caută întotdeauna un intermediar şi să înceapă astfel să se ana- 
lizeze, încercând să fie mai puţin dependentă. Cu timpul, în loc 
să intre iarăşi într-o panică totală de fiecare dată când nu poate să 
spună nu, va fi astfel în măsură să îşi anticipeze mai uşor reacțiile 
şi să fie mai încrezătoare în puterile ei. 

Cu o asemenea înţelegere a cazului, Blanche este candidata 
ideală pentru testarea tehnicii „plăcii stricate“, acea tehnică prin 
care mesajul se exprimă ferm şi insistent, un excelent mijloc de a 
impune un nu, în special în cadrul relaţiilor profesionale. 

lată cum ar arăta în această variantă discuţia dintre Blanche 
şi Lydie: 

— Nu trebuie să modifici nici punctuatia, nici nimic altceva în- 
tr-un articol fără să stai înainte de vorbă cu mine. 

s rerea dumitale, părerea mea este alta si te rog să 
vii la mine înainte de a face orice modificare. 

— Dar voiam să vă arăt că pot să corectez un text. 

— Te înțeleg, dar înainte trebuie să stai de vorbă cu mine, aces- 
ta este rolul meu. 

— Încercam să vă ajut, ca să aveți mai puțină treabă. 

— Eşti foarte drăguță, dar nu asta este sarcina dumitale, dum- 
neata eşti aici ca să înveți de la mine, eu sunt aici ca să te ajut pe 
dumneata, şi nu invers. Dacă ceva nu este în regulă, trebuie să vii 
să stăm de vorbă. 

— Credeam că modificările pe care le-am făcut sunt bune. 

— Dacă modificările dumitale sunt bune, trebuie ca eu să le 
aprob, iar pentru asta, trebuie înainte să le văd. Etc. 

Atunci când ai de-a face cu un interlocutor deosebit de rezis- 
tent, la sfârşitul discuţiei trebuie să te asiguri că a înţeles conti- 
nutul mesajului. Dacă Blanche şi-ar fi luat asemenea măsuri de 
precauţie cu Lydie, astăzi ar avea în continuare o stagiară alături 
de ea. 


SANDRINE, MEREU ÎN ÎNTÂRZIERE 


Sandrine, tânără şi strălucită profesoară, lucrează într-o 
institutie privată. Christian, noul director, o stimează în mod 
deosebit, în ciuda obiceiului ei supărător de a întârzia. La 
început, nu a dat prea mare atenţie acestui fapt, însă după 
o vreme, când elevii au început să se plângă, a înţeles că tre- 
buie să stea de vorbă cu ea. Nu este genul de discuţii pe care îl 
agreează. Si, în plus, Sandrine nu acceptă uşor să fie critica- 
tă. Dar trebuie să stea de vorbă cu ea, se încurajează singur 
Christian, altfel va pierde o parte din elevi. Situaţia se com- 
plică şi prin faptul că sunt prieteni, uneori iau masă împreu- 
nă când termină orele. 

— Trebuie să stăm de vorbă, îi spune el lui Sandrine după 
câteva zile. Începe prin a-i explica: 

— A, să ştii, nu spun eu, dar sunt elevi care s-au plâns că 
unele ore au început la 8, deşi ei aşteptau de un sfert de oră şi... 

— Ce elevi? Care ore? întreabă Sandrine înţepat. 

— Nu îţi reprosez nimic, eşti o profesoară excelentă, elevii 
sunt foarte interesați... l 

— Atunci care este problema? 

— Mi s-a spus că nu ajungi întotdeauna la timp. 

— Ti s-a spus? Crezi tot ce ți se spune, te ştiam mai 
inteligent. | 

— Dar nu este vina mea, nu eu te critic. 

— Ah! Deci, pe deasupra, „unii“ mă critică! E prea de tot! 
Vin să fac ore în şcoala ta de doi bani şi, pe deasupra, „unii“ 
mă critică, spune Sandrine ridicând vocea. Dacă ţi-ai face trea- 
ba cum trebuie, nu s-ar ajunge la aşa ceva, însă tu preferi să ai 
grijă mai degrabă de motocicletă decât de şcoală. Dacă aşa 
stau lucrurile, demisionez. La revedere. 

Christian e la pământ. Aleargă să o ajungă din urmă, dar 
Sandrine a şi dispărut. Rămâne înlemnit în uşa biroului său. 


e La fel ca lui Blanche, lui Christian îi vine greu să îşi asume 
rolul pe care îl are şi să dea dovadă de autoritate. În consecință, 
deşi ar trebui să îi spună imediat lui Sandrine: „Nu, nu poți să în- 
târzii la ore“, el nu se poate hotărî să abordeze această problemă 
cu ea. Ca şi Blanche, Christian lasă să se degradeze situaţia şi nu 
intervine decât atunci când este constrâns de plângerile repeta- 
te ale elevilor. Dar, dacă Blanche se poate baza pe altcineva pen- 
tru a spune nu în locul ei, Christian nu are această posibilitate. 
Şi totuşi, şi el foloseşte un procedeu analog: pretinde că este în 
afara chestiunii, pretextează că reproşurile vin din partea alto- 
ra. Faptul că se referă la „alții“, aceştia fiind cei care o critică pe 
Sandrine, agravează şi mai mult situaţia. Deoarece nu spune clar 
ce gândeşte şi se ascunde în spatele celorlalți pentru a se expri- 
ma, Christian trimite un mesaj confuz, echivoc, pe măsura pro- 
priei lui ambiguitäti, devenind astfel vulnerabil la atacurile lui 
Sandrine. Şi, pe deasupra, Sandrine nu este o persoană care să 
accepte uşor un nu. 

După cum am văzut în capitolul 3, majoritatea res 
nu au nicio problemă când trebuie să spună nu în mediul profe- 
sional, deoarece pentru ei nu este vorba despre un nu personal. 

veste, se pare că lui Christian nu îi vine uşor să facă distincție 
între viața profesională şi viața personală. Faptul că ia din când 
în când masa cu Sandrine este de natură să provoace acest tip de 
confuzie. Cu toate acestea, ar trebui să dea prioritate instituţiei pe 
care o conduce. Dacă, înainte de a sta de vorbă cu Sandrine, s-ar 
fi gândit cum să confere acelui nu un aspect mai instituţional, cu 
siguranţă l-ar fi putut enunta mai uşor... şi cu mai mult succes. 
Reacţia pe care a avut-o Sandrine la felul inabil în care Chris- 
tian a reuşit să spună nu aduce în discuţie, printre altele, o impor- 
tantă problemă privitoare la relaţia cu interlocutorul. Ce putem 
face atunci când ne confruntăm cu cineva care nu acceptă să îi 
` spunem nu? Sau, şi mai grav, care este răspunsul pe care îl putem 
da ostilitätii? Primul lucru înainte de a avea de-a face cu o situație 
în care reacțiile celuilalt pot deveni agresive este să ne pregătim 
pentru aceasta. Sau alteori, de îndată ce avem primele semne ale 
unui răspuns ostil, trebuie să ne înarmăm cu o mare doză de re- 
zistentä. În toate cazurile, constatarea şi acceptarea posibilității 
unei reacții agresive permite un mai bun control al acesteia şi ast- 
fel un mai bun control al propriei persoane. Ostilitatea urmăreşte 
să te provoace, să te destabilizeze, să te enerveze, să te facă să îţi 
pierzi controlul, pe scurt, să te împiedice să te mentii pe poziţii şi 
să te oblige să dai înapoi. În loc să intri în panică, aşa cum a făcut 
Christian, îți poţi spune mental: „Eu am zis nu, iar reacţia a fost 
una de ostilitate, dar nu am să cedez“. Dacă recunoşti că trebuie 
să faci faţă unei situații agresive înseamnă că ai deja posibilitatea 
să o neutralizezi cel putin partial. 

O tehnică eficace în asemenea situații constă în exprimarea 
emoţiilor negative. De pildă, Christian poate să îi spună lui San- 
drine că este dezamăgit de atitudinea ei şi nu înțelege de ce se 
înfurie tocmai ea, cea care a greşit. Că mai curând el ar trebui 
să se înfurie deoarece este nemulțumit de atitudinea ei. Că este 
responsabil de bunul mers al instituţiei, iar consecinţele întâr- 
zierilor repetate ale unui profesor pot să îi creeze probleme lui, 
şi nu ei. Că nu înțelege cum poate să nu vadă acest lucru sau că 
nu îi pasă în niciun fel. Mai poate, de asemenea, să îi propună să 
găsească împreună o soluţie. În felul acesta, pe primul plan sunt 


räspunderile lui şi propriile sentimente, si nu închide nici uşa so- 
lutionärii unui conflict ce are legătură cu Sandrine. 

În ultimă instanță, dacă Sandrine persistă în atitudinea ei 
agresivă, poate să tragă concluzia că o persoană care ia prea uşor 
munca pe care o face şi demisionează la cea mai mică problemă 
nu este cu siguranță cineva de care instituţia lui are nevoie. Încă o 
dată, dacă Christian poate face distincţia între sentimentele sale 
personale şi profesionale, va găsi atât curajul să spună nu, cât şi 
motive temeinice pentru a-şi asuma consecinţele acestuia. 


LEO, O REPUTAŢIE UZURPATĂ 


Léo si Denis sunt amândoi ingineri consultanţi şi lucrează 
în aceeaşi societate de un an de zile. Absolvenți ai aceleiaşi fa- 
cultäti, au acelaşi salariu si de multe ori lucrează la aceleaşi 
dosare. Ultima oară au lucrat destul de mult împreună deoa- 
rece analiza întreprinderii a cerut mai multă atenţie decât se 
aşteptau. De aceea, şi-au împărţit sarcinile: Léo s-a ocupat de 
chestiunile financiare şi economice, iar Denis a studiat impac- 
tul schimbării asupra personalului. La două zile după preda- 
rea raportului sunt convocați de către dl Godeau, patronul cel 
mare, la el în birou. Denis este agitat; Léo, deloc. 

— V-am chemat, spune dl Godeau, ca să vă felicit. Am fost 
deosebit de impresionat de partea care se ocupă de conflictele 
din cadrul echipei... 

— Mulţumim foarte mult, domnule, am acordat o atenție 
deosebită acestei părţi, răspunde Leo. „Ca şi cum el ar fi au- 
torul acestei părți care este a mea, se gândeşte Denis. De ce 
întotdeauna e aşa? Of! Doar mie mi se poate întâmpla una 
ca asta.“ 

— Ea dovedeşte un ascuţit simt al psihologiei umane, un 
lucru care se întâlneşte foarte rar, continuă dl Godeau. Ne-aţi 
ajutat să câştigăm mult timp. Resursele umane reprezintă o 
funcție căreia trebuie să îi acordăm cea mai mare atenție. Este 
şi cea mai complexă. 

— Sunt întru totul de dată cu dumneavoastră; de altfel, 
am multe idei în acest sens, reia Léo. 

— Şi eu, intervine Denis. Prea târziu: dl Godeau nu i se mai 
adresează decât lui Léo. 

— Încă o dată, felicitări. La revedere. 

— Ura, exclamă Léo, a mers. 

— A ieşit bine, răspunde Denis. 

Nu ştie ce să îi spună lui Léo, aşa că nu spune nimic. Si 
când, peste o lună, dl Godeau îi propune lui Leo să lucreze în 
echipa lui, Denis tot nu spune nimic. Dar se simte lezat, neîn- 
teles si se hotărăşte să plece la altă agenție. 


e Animozitatea lui Denis apare atunci când Léo îşi atribuie 
meritele unei munci pe care a făcut-o Denis. Însă acesta nu are 
curajul să spună nimic nici patronului, nici mai târziu lui Léo. 
Or, date fiind împrejurările, Denis şi Léo ar trebui să aibă o rela- 
tie de egalitate; nu este cazul. Aşa cum am văzut în capitolul 5, o 
asemenea relație, numită „simetrică“, se poate foarte uşor deze- 
chilibra, transformându-se într-o situație „pseudosimetrică“, în 
cadrul căreia unul va folosi toate mijloacele pentru a se arăta mai 
puternic decât celălalt, mai inteligent, mai eficient. Atunci când 
se instalează o asemenea relație dezechilibrată, dacă îţi este greu 
să te faci recunoscut, va trebui să faci de două ori mai multe efor- 
turi pentru a putea spune nu. În cazul lui Denis, care nu se poate 
evidenția şi nici nu îl poate contracara pe Léo, handicapul pe care 
îl are îl împiedică să spună în fața patronului: „Eu m-am ocupat 
de analiza relațiilor umane“. Şi nu va reuşi să discute această pro- 
blemă nici cu Léo. Un asemenea comportament pasiv se asociază 
şi cu o tendință de „personalizare“. Altfel spus, putem fi siguri că 
Denis se aştepta ca lucrurile să se întâmple aşa cum s-au întâm- 
plat, el refugiindu-se în spatele unei fraze de genul: „Bănuiam eu, 
întotdeauna e aşa, doar mie mi se poate întâmpla una ca asta“, ca 
şi cum nu ar putea avea nicio influență asupra unei situaţii, iar 
orice intervenție a lui ar fi inutilă. Datorită acestor reacții, el va fi 
întotdeauna manipulat de evenimente sau de persoane care îl do- 
mină cu uşurinţă. Şi, este de la sine înțeles, el se simte victimă a 
unei nedreptäti, fără să poată analiza cu exactitate motivațiile sau 
să stabilească cine este autorul acesteia. Înduioşându-se de pro- 
pria lui soartă, Denis evită să reflecteze la cauzele disconfortului 


în care trăieşte şi să găsească soluţii care i-ar putea permite să iasă 
din acest impas. Singura lui reacţie va fi fuga şi deci schimbarea 
firmei. Procedând astfel, el reuşeşte să elimine chestiunea pro- 
priei lui responsabilități şi speră să îşi rezolve problema. Însă este 
sigur că, mai devreme sau mai târziu, se va regăsi într-o situaţie 
similară. Cum va rezista în aceste condiții? 

Certitudinea lui conform căreia „doar lui i se poate întâmpla 
una ca asta“ are drept fundament o convingere iraţională, un fel 
de morală personală care, aşa cum am văzut în capitolele 5 şi 6, 
acţionează fără ştirea noastră, întotdeauna în acelaşi sens, şi ne 
dictează dintotdeauna în surdină şi atitudinea, şi gândurile. În 
cazul lui Denis, această convingere ar putea fi formulată astfel: 
„Trebuie să respect şi să nu contrazic niciodată o persoană care 
îmi impune considerație“. În consecinţă, un asemenea individ va 
avea întotdeauna dreptate. De data aceasta, patronul lui, cel care 
l-a desemnat pe Léo drept cel mai bun din tandemul lor. Dicta- 
tul unei asemenea persoane nu poate fi pus la îndoială de Denis, 
care, dacă ar face acest lucru, ar acționa împotriva celor mai inti- 
me convingeri ale sale, fundamentul şi garantul personalităţii lui. 
Este preferabil să rămână pasiv, chiar să se lase exploatat. 

Pentru a-l ajuta să se schimbe, i se poate recomanda lui Denis 
să îşi analizeze cu mai mare atenţie convingerile iraționale, să de- 
vină conştient de caracterul lor rigid şi nociv. Şi nu este un lucru 
uşor: acestea sunt profund ancorate în el de foarte mult timp şi 
probabil îi asigură o protecţie, chiar dacă într-un mod nesatisfă- 
cător. Întrebările „De ce? Şi ce dacă?“ pe care le-am văzut în capi: 
tolul 6 pot fi deosebit de eficiente în această situație. 


Trebuie să respect si să nu contrazic niciodată o persoană care 
îmi impune considerație. 

De ce? 

Deoarece mă simt întotdeauna inferior ei. 

Si ce dacă? 

Nu vreau să arăt acest lucru. 


ece? 


Pentru că întotdeauna a fost aşa, întotdeauna am suferit fiind- 
că m-am simțit inferior. 

Nu pot să Ko 

De ce? 

Mă simt ca un copil în fața părinților săi. 

Şi ce dacă? 

Nu mă pot opune lor, ei sunt mai puternici decât mine. 
Şi ce dacă? 

Prefer să mă supun. 


Dacă Denis va deveni conştient de „copilul care continuă să 
existe în el“, va putea să nu mai dea vina pe fatalitate pentru a 
explica toate nenorocirile care i se întâmplă. Se va putea astfel 
orienta către alte moduri de comportament, căci va avea atunci 
posibilitatea de a-şi modifica şi mlădia convingerile fundamen- 
tale. Mai concret, va trebui să repereze când şi unde acționează 
aceste. scheme şi asupra cui le proiectează. Prin însuşi faptul de 
a-şi pune întrebări în această direcţie, va ajunge treptat să nu mai 
suporte rolul de perdant pe care şi l-a stabilit şi să se schimbe. 


Um să spui nu 
rietenilor 


Un nu spus prietenilor poate părea un lucru extrem de delicat. 
Cum putem risca să rănim sau să jignim pe cineva la care ținem 
sau cu care ne petrecem în mod plăcut o bună parte din timp? În 
același timp, relațiile amicale sunt prin excelență un spațiu al dis- 
cutiei, al dezbaterii de idei. Cum putem concilia teama de a ofensa 
un prieten contrazicându-l cât de puţin cu dorința legitimă de a 
ne exprima opiniile în mod liber? 

Să analizăm ce mai înseamnă astăzi, în zilele noastre, priete- 
nia. Vechile adagii par să fie încă de actualitate: „Dacă ai prieteni, 
eşti bogat“; „Un vechi prieten este cea mai bună oglindă“; „Cine 
trăieşte fără prieteni moare fără martori“. Prietenii îşi petrec tim- 
pul, se distrează împreună şi au interese comune. Şi de multe ori 
preferăm să mergem la cinematograf, să asistăm la un spectacol, 
să plecăm în vacanţă sau să luăm masa în tovărăşia unuia sau mai 
multor prieteni decât singur. În paralel, existența prietenilor con- 

firmă capacitatea noastră de sociabilitate: când ştim că alte per- 


soane doresc să îşi petreacă timpul cu noi, ne simțim valorizati şi 
avem astfel certitudinea deschiderii noastre către ceilalți. 

N] Cum să spui nu 
ul MARIE HADBOU 


Însă prietenii joacă un rol mai profund, un roi de întrajutora- 
re. Odată cu acumularea experiențelor comune, legăturile dintre 
noi se consolidează. Ne simțim legaţi de prietenii noştri, suntem 
într-o coeziune care se vrea perfectă. Prietenia presupune încre- 
dere reciprocă, solidaritate şi mai ales sentimentul că putem con- 
ta unii pe ceilalți, că putem să ne destăinuim unii altora şi ne pu- 
tem ajuta unii pe alţii. Cui să îi vorbim despre ce avem pe suflet, 
dacă nu unui prieten? Ce ne-am face fără urechea lui gata să ne 
asculte cu atenție atunci când maşina rămâne în pană, când hoţii 
ne-au spart casa, când riscăm să ne pierdem slujba, când copilul 
nostru are probleme, când survin boala sau alte evenimente nefe- 
ricite? În toate aceste situații, prietenii ne oferă un sprijin fără de 
care nu am putea reflecta şi lua decizii. Ei sunt întotdeauna ală- 
turi de noi când avem nevoie. 

Astăzi mai mult ca oricând, sprijinul prietenilor este crucial 
pentru starea noastră de bine. În măsura în care rolul conferit în 
mod tradițional familiei a evoluat — familii mai mobile sau des- 
trămate —, ştafeta a fost preluată de prieteni. Când traversăm o 
criză, suntem mai înclinați acum să ne întoarcem către un prieten 
decât către rude. Această situație este cu atât mai firească pentru 
cei care, dintr-un motiv sau altul, sunt „în exil“, departe de țara 
sau zona lor de origine. Iar prietenii nu se mulțumesc doar să ne 
ajute, ci constituie în multe privinţe familia noastră de substituție. 

Însă dacă legăturile afective pe care se bazează prietenia ne 
oferă siguranţă, confort şi plăcere, ele pot deveni şi abuzive. 
Atunci când se pune problema de a da şi nu numai de a primi, 
când dependenţa înlocuieşte reciprocitatea şi respectul în ambele 
sensuri, cu alte cuvinte, atunci când un prieten devine ò povară 
sau încearcă să ne manipuleze, exploatându-ne amabilitatea sau 
bunăvoința, este momentul să fixăm limitele. Dar cum? 


FREDERIC, PRIETENUL PRIETENULUI MEU 


Michel şi Jean sunt prieteni din copilărie. Se văd însă rar; 
ocupațiile fiecăruia i-au îndepărtat treptat pe unul de celălalt. 
Jean este căsătorit, are copii şi lucrează într-o societate de in-. 
formatică. Michel, eternul celibatar, este fotograf şi lucrează 


pentru reviste internationale, cälätorind tot timpul. Cu toate 
acestea, amândoi fac tot posibilul si TAB să se întâlnească o 
dată sau de două ori pe an. 

Aşa se face că, într-o zi, când Michel îl sună pe Jean şi îi 
propune să ia masa împreună, acesta se uită repede în agendă 
să vadă când găseşte un moment liber. 

— Spui marți? Michel îi răspunde că se gândeşte să rezerve 
o masă într-un restaurant italian şi că va veni şi Frédéric. Täce- 
re. Jean socoteşte că Frederic este îngrozitor de snob. 

— Oh! Îmi pare rău. M-am uitat în agendă şi am deja o în- 
tâlnire marți, aruncă el o minciună ca să nu spună nu. Însă 
cum vrea neapărat să se întâlnească cu Michel, adaugă: | 

— Poate mai poţi în altă zi? 

— Păcat, dar Frédéric nu poate decât martea, răspunde Mi- 
chel. Şi voiam să îţi arăt fotografiile pe care le-am făcut în Ir- 

` landa, unde vrei tu să mergi în concediu. 

— Stai aşa, poate ne vedem altă dată. 

— Sigur, răspunde Michel. Dar nu ştiu când o să mai poată 
Frederic. Are mult de lucru în perioada asta. 

— Ah! da, răspunde Jean. 

— N-ai aflat că tocmai şi-a cumpărat o maşină sport şi că 
are şi o tipă pe măsură. 

Jean se gândeşte că puţin îi pasă lui de maşina cea nouă a 
lui Frederic şi de cine se urcă în ea. 

— Am putea atunci să ne vedem numai noi doi vinerea 
viitoare. 

— Vineri, de acord, răspunde Michel. Dar mă gândesc că o 
să poată veni şi Frederic. Mi-a zis că îşi ia câteva zile libere la 
sfârşitul săptămânii viitoare. 

— Ah! răspunde Jean fără niciun entuziasm. 

— Te sun peste o zi sau două, mai spune Michel înainte de 
a închide. 

Jean se gândeşte că va inventa o scuză atunci când o să-l 
sune Michel, ca să nu se ducă la întâlnire. 


e Cui nui s-a întâmplat să spună o minciună cât casa numai ca 
să scape dintr-o situație neplăcută, în loc să spună pur şi simplu 

1 acesta, Jean va pure o minciună pentru a scăpa de 
o intäinire nepläcutä pentru el, iar o minciună nu vine niciodată 
singură... Dar de ce să se încurce în propriile lui minciuni care se 
vor ține lanţ? De ce nu poate Jean să-i spună odată pentru totdea- 
una prietenului său adevărul: „Aş vrea foarte mult să ne întâlnim, 
dar fără Frederic“? Se pare că Jean nu vrea să dea nicio explicaţie 
atitudinii lui. Cea mai mare parte a bărbaţilor sunt mai putin dis- 
puşi decât femeile să îşi mărturisească sau justifice sentimentele. 
Un model cultural subteran, conform căruia identitatea masculi- 
nă este sinonimă cu afectivitatea inexprimabilă, nu încurajează 
defel asemenea confidente. Deşi modelele sociale sunt în plină 
evoluţie, Jean nu este singurul bărbat care a fost crescut în ide- 
ea că trebuie întotdeauna să fie puternic, să îşi ascundă vulnera- 
bilitatea şi să îşi controleze sensibilitatea. Masculinitatea se mai 
măsoară şi astăzi prin capacitatea de a-ţi controla sentimentele si 
emoțiile. Dezvăluirea acestora poate fi percepută ca un semn de 
slăbiciune şi de declin al propriei masculinitäti. 

În concluzie, Jean va avea nevoie de un timp pentru a reuşi 
să spună şi să împărtăşească şi altora ceea ce îl afectează, în spe- 
cial dacă astfel are sentimentul că îşi depreciază propria imagine 
construită pe ideea unei organizări raționale a emoţiilor. Cu toate 
acestea, pe termen scurt, Jean poate învăţa să folosească o SALVIS 
(Solutie Alternativă pentru o Viitoare Ieşire Superioară) — despre 
care am vorbit în capitolul 4. O asemenea SALVIS bine folosită te 
poate pregăti mental să faci față unor situații potential dezagrea- 
bile, oferindu-i la nevoie o portitä de scăpare. Si, în acelaşi timp, 
nu ai nici sentimentul că fugi sau minţi; vei putea înfrunta situa- 
ţia cu o mai mare încredere în tine (ai întotdeauna o ieşire) şi te 
vei simți mai în largul tău, fără să trebuiască să renunti la punctul 
tău de vedere. În cazul de față, Jean poate accepta să ia masa cu 
prietenul lui, dar în anumite condiții pe care le fixează el. Nu este 
obligat să participe la toată masa, dacă crede că se va plictisi peste 
măsură. Foarte simplu, va putea să meargă doar la sfârşit, ca să 
bea cafeaua împreună sau, dimpotrivă, să plece înainte de desert. 
În felul acesta, va reuşi să îl vadă pe Michel şi să păstreze legătu- 
rile lor de prietenie, scurtând în acelaşi timp o întâlnire care nu îl 
mulţumeşte... decât pe jumătate. 


CINA NEAȘTEPTATĂ 


Edouard conectează robotul telefonic, se aşază ia birou şi 
se concentrează asupra textului de pe calculator. Raportul este 
aproape gata, mai are de scris concluzia, de verificat părţile pe 
care le-au redactat asistenții lui, de recitit toi textul şi... Cine- 
va sună la uşă. ; 

„Cine poate să fie duminica seara?“ Se uită la ceas: ora 
nouă. „Destul, nu mă duc să văd cine e.“ 

Sună din nou, mai apăsat. Uşor neliniştit, Edouard se ridi- 
că să deschidă. 

— Bună, bună! exclamă Elise. Surpriză! Ti-am pregătit 
mâncarea ta chinezească, uite-o aici, gata de pus pe masă. Ah! 
Ai putea să-mi multumesti! Un zâmbet, acolo! (Elise îi zâm- 
beşte cu toată fața.) 

„Ah, nu! Nu, Elise“, suspină în sinea lui Edouard. 

Când aceasta şi-a pierdut soțul cu un an în urmă, şi 
Edouard a pierdut un prieten. Din când în când, iese cu Elise la 
restaurant sau la cinema. Nu este nimic neclar între ei, au de- 
- venit buni prieteni, iar Édouard, care este divorțat, îi face câte- 

odată confidente. Elise este încă foarte deprimată de pierderea 
` soțului ei, iar Edouard încearcă întotdeauna să fie înțelegător 

şi să o ajute. 

— Bună seara, Elise, hai, intră. 

— Am adus numai ce-ţi place tie, creveţi cu ghimbir, carne 
de porc cu sos, rață pechineză şi mango. Sper că ai vin, nu? 

— Da, sigur, spune Edouard, depăşit când vede că Elise 
scoate farfuriile din dulap şi începe să pună masa. 

— Elise, eşti tare drăguță că ai muncit atât, dar, ştii, mâine 
trebuie să prezint un raport şi... 

— Nu-ţi fă nicio problemă, bäietas. Nu o să dureze prea 
mult, totul e gata. Si fără prea mare interes: 

— Despre ce raport e vorba? 

Edouard mai încearcă o dată: 

— Elise, putem să punem totul în frigider şi să mâncăm 
mâine seară. Nu mi-am terminat încă lucrarea. 


[] | 

Cut, 


e 
crezi mai bine cu stomacul plin. Ti-am to 
cum trebuie. 

Edouard, resemnat, se aşază şi gustă din creveţi. Nu are 
nici chef de mâncare şi niciun entuziasm. În timp ce Elise tu- 
ruie, el înghite mecanic rața pechineză, porcul cu sos şi fructele 
de mango. Nu aude nimic din ce spune ea: nu se poate gândi 
decât la raportul lui, la cât timp îi mai rămâne ca să îl termine, 
la cât de obosit o să fie mâine dimineaţă. 

— Nu te-am bătut la cap prea mult, spune Elise în timp ce 
face cafeaua. 

— Nicio clipă, răspunde Edouard gândindu-se că progra- 
mul lui de studiu s-a dus pe apa sâmbetei. 


— O să mâncăm repede, răspunde 


ə Lui Édouard îi vine foarte greu să îi spună nu lui Elise deoa- 
rece nu vrea să o supere sau să o rănească. Este o femeie sensibilă 
care îşi revine cu greu după un doliu recent. Este uşor de înțeles 
că din cauza stării ei de fragilitate, este deosebit de vulnerabilă la 
orice refuz. Cum îşi poate imagina Edouard că, în aceste condiţii, 
va reuşi să o refuze spunându-i nu? Este oare o dovadă de egoism 
din partea lui că îşi pune propriile interese înaintea intereselor 
lui Elise? | 

Şi totuşi e elar că Édouard are nişte priorități, mai ales în seara 
aceea în care trebuie să lucreze ca să termine raportul. Şi atunci 
cum poate concilia obligaţiile profesionale şi rolul de prieten fi- 
del? Dacă le neglijează pe cele dintâi pentru un „capriciu“ ami- 
cal, este sigur că va intra într-o stare de anxietate şi va percepe la 
modul negativ prezenţa lui Elise. În ceea ce o priveşte pe aceasta, 
cum Edouard i-a dat nenumărate dovezi de atenție, dorința ei este 
de a se revanşa. Însă nu ştie ce să facă ca să îi fie pe plac; această 
cină neaşteptată nu este deci decât un pretext pentru a-i face şi 
ea o plăcere lui Édouard. Nu i-ar înţelege reticenta. În consecin- 
tă, există încă de la început o neînțelegere între ei în legătură cu 
această cină. 

Dar este o neînțelegere pe care o recunoaşte doar Edouard, 
deci numai el ar putea să o risipească încercând să explice situa- 
tia. În ultimă instanță, Édouard ar trebui să o refuze pe Elise, 


comportament cu care nu a obişnuit-o în ultimul timp. Exprima- 
rea unui astfel de nu surprinzător ar trebui deci să fie precedată de 
prezentarea mai multor informaţii despre sine. Astfel, Edouard îi 
va atrage atenţia interlocutoarei sale adresându-i-se direct prin 
folosirea prenumelui şi punându-i următoarea întrebare: „Elise, 
pot să îţi spun ceva foarte important?“ Această întrebare (sau o 
întrebare similară), rostită pe un ton confidential şi cu multă con- 
vingere, urmăreşte să trezească curiozitatea celuilalt. După ace- 
ea, Edouard va trebui să profite de climatul de intimitate creat 
pentru a se apropia de interlocutoarea lui cu scopul de a da mai 
multă greutate vorbelor sale. Pentru început, i se va adresa deci 
încet, aproape şoptit, pentru a-şi da o şansă suplimentară de a fi 
ascultat: „Nu aveai de unde să ştii, dar mâine am de făcut un lucru 
extrem de important pentru viitorul meu profesional. Voi preda 

un raport pe care trebuie să îl termin în seara asta“. După care, va 
continua: „Sunt sigur că ai să înţelegi că acum trebuie să lucrez“. 
Această frază nu încurajează defel obiectia celuilalt, deoarece ar 
presupune „că ea nu îl înțelege pe cel de care este atât de apro- 
piată“ şi s-ar pune astfel într-o situație neplăcută. Bineînţeles, va 
adăuga: „Ştiu că te-ai obosit să pregăteşti toate felurile astea“, ex- 
primând astfel un sentiment de empatie care subliniază înțelege- 
re pentru strădaniile celuilalt. 

Să ne închipuim că, în ciuda acestor explicații, Élise va dori 
în continuare să cineze împreună, sub motiv că Edouard va lucra 
mai bine cu stomacul plin. În acest caz, mai rămâne propunerea 
de compromis, cu condiţia să fie sinceră şi realizabilă, dar mai 
ales să fie rostită cu fermitate; un fel de a-şi preciza propriile limi- 
te. Propunerea unei alternative atenuează întotdeauna impactul 
celor spuse şi creează, prin participarea pe care o induce, o com- 
plicitate. „Bine, Elise, va putea deci spune Édouard, cred că sunt 
două soluţii: sau punem totul la frigider şi mâncăm mâine, ceea 
ce îmi va permite să am mai mult timp pentru lucrarea mea; sau 
mâncăm imediat, cât mai repede; trebuie să fiu din nou la masa 
de lucru peste 45 de minute.“ După ce condițiile compromisului 
au fost stabilite şi acceptate, ele trebuie neapărat respectate. Indi- 
ferent de opțiune, într-un fel sau altul, Elise se va bucura de cină, 
iar Edouard va avea timp să îşi termine raportul. 

— Bună, Carole! Édith la telefon. Ce mai faci? Nu te rețin. - 
Te-am sunat doar ca să-mi spui dacă îmi poţi împrumuta ro- 
chia ta roz, ştii, cea pe care ţi-ai cumpărat-o la Londra, chiar 
de la atelierul de creaţie. | 

Carole a amuţit. Este vorba despre rochia ei preferată, cea 
pe care nu o îmbracă decât la ocazii speciale. În plus, este o ro- 
chie foarte delicată, o superbă muselină cu nesfârşite pliuri. Si 
ține la ea ca la ochii din cap. | 

— Ştii, o să ies într-o seară cu Franck, un tip care lucrează 
într-o bancă şi e tot timpul între Paris, Londra şi Tokio. Mi-a 
spus că o să mergem într-un restaurant ultraelegant, şi eu nu 
am nimic de genul ăsta să îmbrac. Înţelegi, trebuie să fiu bine 
îmbrăcată. Dacă îmi împrumuţi rochia ta, îţi promit că ţi-o 
dau înapoi imediat. 

„Ultima dată când î-am împrumutat lui Edith sacoul roşu, 
se gândeşte Carole, mi l-a adus după o lună... plin de pete de 
cafea. Şi înainte de asta, i-am împrumutat o eşarfă pe care a 
pierdut-o la operă.“ 

— Vrei să-ţi împrumut rochia..., spune până la urmă Caro- 
le, în timp ce toți muşchii i se contractă dureros. 

Vocea lui Edith se face caldă şi învăluitoare. 

— Să ştii, chiar o să am grijă de ea. Înţelegi cât de impor- 
tantă este cina asta pentru mine. Şi eşti singura mea prietenă 
cu un gust atât de rafinat. Nu mă poți lăsa baltă. În plus, con- 
tinuă Edith, sigur n-o să mai am ocazia să merg în acel resta- 
urant. Îmi fac atâtea griji, aş vrea tare mult să fiu la înălţime. 
Mă înţelegi, nu? 

— Sigur, răspunde Carole. (Înţelege perfect că nu are de 
ales.) 

— Ştiam eu c-ai să mă ajuţi. 

Carole ofteazä. Se simte complet blocată. 

— Când vrei să treci să iei rochia? 


e Carole are suficiente motive întemeiate să o refuze pe Edith. 
Mai întâi, este rochia ei preferată, pe care nu o îmbracă nici ea 


decât la ocazii; pe urmă, este o rochie foarte delicată, care se poa- 
te strica foarte uşor; pe de altă parte, ar costa o avere să o dea la 
curățat; şi mai e şi faptul că este aproape sigură că Edith nu i-o va 
înapoia imediat. 

Să analizăm acum aceeaşi situaţie din punctul de vedere al lui 
Edith. Ea are nevoie de o rochie elegantă. Carole i-a împrumutat 
întotdeauna tot felul de haine de-ale ei fără niciun fel de proble- 
mă. Şi niciodată nu s-a plâns când Edith i le aducea cu întârziere 
sau într-o stare jalnică. În realitate, Edith este îndreptățită să con- 
sidere că prietena ei nu dă o importanță prea mare lucrurilor per- 
sonale, dar că, în schimb, este gata să facă orice pentru a-şi ajuta 
prietenii. Într-o anumită măsură, Edith nu are nicio îndoială şi 
rămâne încredinţată că prietena ei îi va împrumuta rochia. 

În ceea ce o priveşte, Carole transmite un mesaj, în timp ce 
în mintea ei se derulează un altul. De pildă, dacă Edith ar putea 
ghici cât de importantă este această rochie pentru Carole, dacă ar 
şti că aceasta nu este deloc mulțumită de felul în care ea are grijă 
de lucrurile pe care le împrumută, dacă ar afla că asupra ei pla- 
nează îndoieli serioase cu privire la capacitatea de a i le restitui 
în aceeaşi stare şi că acest gând o întristează şi îi creează o stare 
de anxietate, atunci probabil că Edith nu ar mai fi insistat atât 
pentru a împrumuta acea rochie. Or, Edith îi cere acest serviciu 
lui Carole tocmai pentru că, dimpotrivă, ea îşi închipuie că prie- 
tena ei nu acordă o importanţă prea mare hainelor. Edith nu are 
niciun motiv să creadă că în situația de față Carole va fi neliniştită 
şi se va frământa. 

Avem de-a face cu o situaţie destul de frecventă. Adeseori, 
când vrem să spunem nu, găsim suficiente motive pentru a ne ar- 
gumenta refuzul. Din păcate, nu reuşim decât arareori să le exte- 
riorizäm şi să le prezentăm şi altora. Dacă am vorbi şi le-am dez- 
vălui acestora sentimentele pe care le trăim, ar fi mult mai uşor 
să spunem nu. În cazul pe care îl analizăm, dacă Edith ar înţelege 
că ideea de a-i împrumuta rochia o tulbură pe Carole peste mäsu- 
ră, ar renunța să i-o mai ceară sau, cel puțin, nu ar mai considera 
acest împrumut ca un lucru firesc. 

În măsura în care lui Carole îi vine greu să spună ceea ce gân- 
deşte, trebuie să se pregătească pentru acest lucru. Oricum, ca să 

după ce se va mai gândi. În general, când suntem confruntati cu o 
problemă dificilă, uităm faptul că avem posibilitatea de a da răs- 
punsul mai târziu, că avem dreptul să îl amânăm; aşa se face că ne 
comportăm ca şi cum ar trebui să dăm răspunsul pe loc. Şi este pă- 
cat; o pauză ne poate ajuta să fim mai fermi în hotărârile noastre 
şi mai siguri pe felul în care le vom formula. Iar pe de altă parte, 
faptul că nu acceptăm pe loc sugerează deja o eventuală ezitare 
din partea noastră, ceea ce îl poate tulbura oarecum pe celălalt. 

Carole va folosi acest timp câştigat pentru a se gândi cum îi va 
răspunde prietenei sale. Va putea astfel încerca să îşi amintească 
toate situaţiile în care a reuşit să spună nu fără ca acest lucru să 
îi creeze probleme, ceea ce îi va da mai multă încredere în posi- 
bilitätile ei de a refuza. Apoi, se va strădui să îşi creeze aceeaşi 
stare de spirit, să se gândească la argumentele pe care le-a folosit 
în acele ocazii şi să le aplice relaţiei pe care o are cu Edith. Sim- 
plul fapt că îşi poate imagina o intervenţie la care nu reuşea nici 
măcar să se gândească, care i se părea imposibil de realizat, o va 
ajuta să înlăture unele obstacole, în primul rând această teamă 
care aproape o obligă să împrumute rochia, deşi nu îi face nicio 
plăcere. Şi îşi va putea organiza viitoarea reacție găsind resursele 
necesare pentru a putea spune nu. 

Sfatul nostru ar fi să facă şi câteva exerciții de contractare /de- 
contractare pentru a atenua tensiunea fizică instalată după dis- 
cutia cu Edith, şi care o dezavantajează. Este vorba despre câteva 
exerciții simple şi eficiente după care, în scurt timp, se va simți 
eliberată de o jenă suplimentară. Mai senină şi mai sigură pe ea, 
îi va putea astfel telefona lui Edith. Dacă simte nevoia, va putea 
folosi şi câteva fraze, notate dinainte, ca să nu îşi piardă şirul idei- 
lor şi să se concentreze pe obiectivul urmărit: să o informeze pur 
şi simplu pe Edith că această rochie este prea prețioasă pentru ea 
ca să o poată împrumuta cuiva, chiar şi unei prietene foarte bune; 
că numai gândul că rochia s-ar putea strica în vreun fel îi face rău. 
Prin mărturisirea propriilor emoții şi sentimente, Carole îşi afir- 
mă astfel dreptul de a fi respectată şi îi dă lui Edith posibilitatea 
de a înţelege de ce o refuză. 


BATE MIEZUL NOPȚII 


Tir, fir... În patul lui, Gilles visează că este pe o pla- 
jă cu mult soare, în Tahiti, sunt şi multe păsări, apoi marea. 
Tirrrrrrrr.… Este şi o apă care curge repede, nu, o cascadă. 
Tèrrrrrr. lar păsările sunt minunate, au penele în toate culorile 
şi... Tirrrrr. Of! Ce este? Tirrrr. 

— Alo! articulează Gilles, cu gura uscată şi inima zbătân- 
du-i-se în piept. Cine?... Ah! tu eşti, Nicolas... Cât e ora?.... 
Miezul nopții!... Cum?... Unde eşti?... Zugrăveşti bucătăria... 
Da, sunt bine... Nu, nu mă deranjezi deloc... 


e Aflat într-o situaţie în care nu îndrăzneşti să spui nu, o solu- 
tie proastă constă în a pretinde că problema nu există sau că este 
minoră, lucruri de genul celor prezentate sub numele de „banali- 
zare“ în capitolul 4. Consecințele unei asemenea atitudini pot fi 
mai mult sau mai puţin serioase, însă niciodată inofensive. Un nu 
neexprimat te va urmări, chiar dacă îți spui că este lipsit de im- 
portanță, că nu este nimic grav. Mai devreme sau mai târziu, un 
nu reprimat îşi va face simțită prezenţa. 

În relatarea de mai sus, Gilles acceptă să îi fie tulburat somnul 
şi să fie supus unui stres puternic. Acceptă să poarte o conversa- 
tie lipsită de importanţă, în loc să răspundă: „Dormeam, vorbim 
mâine“ şi să închidă. Resemnându-se să suporte convorbirea tele- 
fonică nocturnă, Gabriel îi transmite mai multe mesaje prietenu- 
lui său: poți să mă suni la orice oră din zi sau din noapte, nu-mi 
tulburi somnul, odihna mea nu contează, cele mai neînsemnate 
aspecte ale vieţii tale au prioritate în fața nevoilor mele funda- 
mentale. Gilles nu recunoaşte că Nicolas îl tratează fără nicio con- 
sideratie, socotindu-l o cantitate neglijabilă. În schimb, îi recu- 
noaşte dreptul de a-l deranja, de a-i crea angoase şi de a-l tulbura. 
Gilles nu se protejează, fiind fără îndoială prea timid pentru a-şi 
preciza propriile limite. În asemenea împrejurări, preocuparea 
lui este de a face plăcere altora, de a se arăta amabil, de a aplana 
dificultățile, chiar dacă acest lucru îl deranjează. 

Reacţiile lui corespund unor puternice înclinații către „asi- 
milare“, despre care am vorbit în capitolul 6. Gilles pare că 

interpretează situația numai din punctul de vedere al lui Nicolas, 
fără îndoială datorită următoarei idei care este regula lui de con- 


fără îndoială datorită următoarei idei care regul i 
duită: „Trebuie să fiu simpatic în orice situaţie şi totul va fi bine, 
nu voi avea nicio problemă“. O atitudine care îl împiedică să ţină 
seama de propriile sale dorinţe, dar, în acelaşi timp, îl linişteşte 
pentru moment: nimeni nu îl va critica, şi nici nu îl va acuza de 
ceva. Este ireproşabil..., ceea ce presupune că s-ar simţi vinovat 
dacă ar fi altfel. | 

Nu este uşor să îți asumi o anumită culpabilitate. Dar, la urma 
urmelor, de ce ar trebui Gilles să se simtă vinovat doar pentru că 
vrea să doarmă? Pare o reacție disproportionatä, putin adaptată 
realităţii. lată de ce ar trebui să se antreneze pentru „acomodare“, 
o modalitate de a aborda situaţiile din unghiuri de vedere diferi- 
te, care le relativizează. Cu alte cuvinte, ar trebui să ia o anumi- 
tă distanţă faţă de ceilalți, dar şi față de sine, şi mai ales față de 
ideile stereotipe care îl împiedică să îşi schimbe atitudinea. Dacă 
va reuşi să vadă că atitudinea prietenului său este total puerilă şi 
insuportabilă şi va admite că nu trebuie neapărat să îi răspundă 
favorabil, Gilles va putea să îşi pună în discuție propriile retineri, 
va înţelege că acestea nu au nicio rațiune de a fi (în afară de a-l in- 
toxica pe el!) şi se va elibera de ele. Iar dacă Nicolas este un prie- 
ten autentic, va fi cu siguranţă de acord că nici telefonul acela, la 
o oră atât de nepotrivită, nu avea niciun rost... 


DAVID, MOARA STRICATĂ 


Imediat după ce s-a întors din lunga lui călătorie în Africa, 
o călătorie care a durat şase luni, Thomas se grăbeşte să fie pre- 
zent la petrecerea pe care o dă Véronique. 

— Hai, spune-mi cum a fost, îl întreabă ea cu mult interes, 
Ai fost în Kenya sau în Zair? 

— În Kenya. Am avut ocazia să întâlnesc populaţia kikuius. 

— Kikuius? N-am auzit niciodată de ei, îl întrerupe David, 
un prieten de-al lui Veronique. Am fost în Africa în '82, am ur- 
cat pe cele mai înalte trei vârfuri. 

— Chiar? reia Véronique. Thomas s-a întors săptămâna 
trecută. 


— Acum două zile, precizează Thomas. Sunt încă şocat. Am 
descoperit o mulțime de lucruri acolo... 

— Ah! Africa ar schimba pe oricine, reia David. Îmi amin- 
tesc ce idei preconcepute aveam când am ajuns acolo, despre 
populaţii, despre mâncare, despre peisaje, chiar şi despre hote- 
luri şi magazine. O mulţime de informaţii pe care le adunasem 
uitându-mă la televizor de-a lungul anilor. De când eram mic. 
Unchiul meu dinspre mamă... 

— Scuză-mă, îl întrerupe Véronique. Thomas, chiar vreau 
să îmi povesteşti cum a fost în călătorie. A fost greu? 

Thomas se uită neputincios în sus. 

— Am făcut o hepatită, aproape sigur din cauza unei mân- 
cări pe care am cumpărat-o într-o piață din Uganda. Mi-era 
atât de foame, femeile care vindeau păreau de treabă, iar frigă- 
ruile erau atât de apetisante, încât am... 

— Mâncarea în Africa este o problemă, preia stafeta Da- 
vid. Dar nu se compară cu cea din Antarctica. Am fost acolo cu 
un grup. În mod normal, nu-mi place să merg în grup, dar un 
prieten de-al meu îmi găsise o ocazie. Prietenul ăsta nu ratează 
nimic interesant. E suficient să îi spui şi îţi găseşte ce vrei. Nu 
sunt multi ca el. Deşi am o mătuşă care descoperă întotdeauna 
cele mai bune ocazii. Dar să mă întorc la Pol... 

Véronique îşi goleşte paharul şi îl întreabă pe Thomas dacă 
nu vrea să bea ceva. 

— Merg cu tine, răspunde Thomas. 

— Aş mai bea si eu unul, spune David. Ştiţi, ultima dată 
când am băut un vin ca ăsta, eram într-un hotel lângă Nisa cu 
un prieten care venea din...“ 


e Unul dintre motivele care îi împiedică pe oameni să spună 
nu, prezent şi în întâmplarea de mai sus, ține de importanța acor- 
dată educaţiei. Cu toate că regulile care reglementează viața so- 
cială variază în funcţie de ţări, există unele invariante. De pildă, 
` când eşti invitat la o petrecere, eviti să fii antipatic sau grosolan 
cu ceilalți invitaţi în ideea de a nu-ți pune gazdele într-o situaţie 
delicată sau stânjenitoare. Şi chiar şi atunci când eşti confruntat 
cu o persoană ca David, regulile de politeţe îţi cer să nu manifesti 


`, 

el. În ceea ce îi priveşte, nici 
ibă faţă de comportamentul 


o atitudine a sai esivă sa 
Véronique, Thomas nu par 
lui David pie care pot degenera într-o adevărată scenă. Amân- 
doi au o atitudine foarte conciliantă şi politicoasă, care pare să 
confirme faptul că, în ciuda agasării lor, acceptă. să fie întrerupţi. 
de monologul acestuia. 

Este adevărat că în forul lor interior situaţia este cu totul alta. 
Fiecare din cei doi ține cu adevărat să povestească şi, respectiv, să 
asculte povestea unei călătorii şi a unor experienţe pasionante. 
Prin urmare, şi unul, şi celălalt ar dori ca David să tacă, să întelea- 
gă că nu este cazul să se pună în felul acesta în prim-plan. Dar nu 
este limpede cum vor îndrăzni să facă un asemenea gest curajos. 
Thomas nu îndrăzneşte să îl înfrunte pe David. Iar cele două în- 
cercări politicoase pe care le face Véronique pentru ca Thomas să 
poată vorbi eşuează deopotrivă. 

Este momentul să amintim că, oricât de necesare şi de respec- 
tabile sunt constrângerile impuse de educaţie, ele nu trebuie, in- 
diferent de situaţie, să elimine spontaneitatea şi autenticitatea. 
Şi mai ales, ele nu trebuie să încurajeze stabilirea între prieteni a 
unor relații pseudosimetrice. În principiu, prietenia este spațiul 
prin excelenţă în care apar relaţii simetrice, egalitare, oneste şi 
„deschise; în cadrul cărora nenumărate probleme pot fi aborda- 
te cu sinceritate şi fără nicio temere. Chiar dacă discuţiile sunt 
animate, ele nu periclitează relaţiile de prietenie; e vorba despre 
dezbateri de idei deopotrivă profitabile, şi nu despre competiţii 
înverşunate în care fiecare trebuie să îți dovedească forța. 

Însă în cazul în care unul dintre prieteni nu mai respectă re- 
gula jocului, dacă instaurează relaţii noi prin care încearcă să se 
impună şi să îi domine pe ceilalți, atitudinea lui nu trebuie tole- 
rată. În fapt, comportamentul lui David seamănă, până la iden- 
tificare, cu comportamentul agresiv aşa cum l-am definit în ca- 
pitolul 6. Astfel, el monopolizează discuţia, nu este interesat de 
ce spun ceilalți şi nu ține seama de aceştia, nu este în stare să se 
pună în locul lor şi să le înţeleagă dorinţele. Înainte de orice, el 
vrea să devină centrul atenției şi să fie admirat; are deci nevoie de 
un public docil, public pe care îl întâlneşte printre prieteni, prea 
politicoşi pentru a i se opune. În aceste împrejurări, Véronique si 


Thomas ar trebui să poată recunoaşte că atitudinea lui David este 
grosolană şi brutală; ei pot să-şi permită să îl readucă cu blânde- 
te, dar ferm, la ordine, fără să se lase coplesiti de teama de a fi 
nepoliticoşi. Véronique i se poate foarte bine adresa lui David, 
spunându-i: „Nu m-am văzut cu Thomas de multă vreme şi de-abia 
aştept să-mi povestească cum a fost în călătorie. Ai să ne poves- 
teşti şi tu aventurile tale, dar acum trebuie să îl lăsăm pe Thomas 
să vorbească“. | 

Pe de altă parte, folosind persoana întâi singular, cu calm şi 
gentilete, Véronique va putea vorbi despre situație din punctul ei 
de vedere, fără să pară că îl culpabilizează pe celălalt. Dacă spune 
„eu“, înseamnă că îşi asumă răspunderea şi îşi manifestă propri- 
ile dorinţe. Iar atunci când spune „noi“, va insista pe oferta de 
compromis, prezentă implicit în propunerea finală. Aşa cum am 
mai văzut, cu cât un mesaj este mai clar, cu atât acesta are mai 
multe şanse de a fi auzit şi acceptat. Dacă nu se întâmplă aşa, va 
trebui repetat. i 


PAUL NU PLĂTEŞTE NICIODATĂ CONSUMATIA 


— Nota, vă rog. Paul face un semn în direcția chelnerului si 
apoi se întoarce către tânăra din fața lui. 

— Ca întotdeauna, a fost o plăcere să te revăd, Carine. 

Carine zâmbeşte. Îl apreciază mult pe Paul, cu care poate 
discuta lucruri pasionante... dar acesta are un defect supără- 
tor: întotdeauna o lasă pe ea să plătească, indiferent că merg 
la cinema, la o cafea, la muzeu, peste tot. Săptămâna treculă, 
l-a luat cu maşina şi au mers la teatru, iar el nu s-a gândit nici 
măcar să plătească parcarea. 

„E un lucru care începe să mă agaseze“, se e gândeşte Carine. 
„Și nu se pune problema că nu îşi poate permite, nici pe depar- 
te. Pur şi simplu, nu face gestul. “ 

Carine se uită la nota de pe masă. 

— Bine, trebuie să mă întorc la birou, spune Paul. 

— Şi eu. Cât este? întreabă Carine. 

— 280 de franci, răspunde Paul în timp ce îl cheamă pe 
chelner. Ai cartea de credit? 

Cheinerui e în a lor. Carine, daia la gândul de a 


a lui Matisse. 

— Foarte interesantă, răspunde Carine fără să se uite la el. 

— Am auzit că sunt expuse şi nişte mici capodopere, pro- 
babil foarte timpurii, înainte ca Matisse să înceapă să picteze. 

Carine îşi roade o unghie şi nu răspunde. 

— Si am mai auzit că există si una sau două picturi în 
expoziție. 

Chelnerul se întoarce, Carine îşi tastează codul. 

— Vrei să vii cu mine sâmbătă la ţară, la nişte prieteni? 
continuă Paul. 

Carine aşteaptă să vadă dacă Paul lasă un bacşiş. La 
țară!... Şi la ţară va trebui să îl ducă cu maşina şi să plătească 
benzina. Nu spune nimic, 

— S-a întâmplat ceva? o întreabă Paul. 

— Nu, nu, nimic, bâiguie Carine în timp ce se ridică. Caută 
în buzunar după märuntis şi îl pune pe masă. 

— Poți să mă laşi pe strada Rennes? întreabă Paul în timp 
ce îi ține uşa ca să iasă din restaurant. 

— Sigur, răspunde Carine cu ochii în lacrimi. 

— Ce s-a întâmplat? întreabă Paul încă o dată. 

— Nu e nimic... 

— Hai, spune-mi, o încurajează acesta. 

— Nu vreau să vorbesc despre asta. 

Paul nu mai insistă. Îl duce, fără să scoată o vorbä, până 
pe strada Rennes. Când Paul coboară din maşină, după ce i-a 
mulțumit, nici măcar nu îi face semn cu mâna. Cum se vede sin- 
gură, demarează şi îşi înghite lacrimile. 


ə Carine traversează o criză în relația ei cu Paul. Comporta- 
mentul lui o exasperează brusc şi nu mai poate suporta gândul că 
s-a lăsat atât timp exploatată. Se pare că a atins pragul de sus al 
frustrării şi iritării. Însă nu poate să îşi exprime nici sentimentele, 
şi cu atât mai putin un nu care, socoteşte ea, ar obliga-o să mear- 
gă prea departe. Într-adevăr, din multe puncte de vedere, Paul 


reprezintă mult pentru ea, în special pe plan intelectual şi cultural. 
Îi este deci teamă să nu strice această legătură gratificatoare, în ca- 
zul în care ar critica şi pune în discuţie conduita curentă a lui Paul. 

Dar ar putea, oare, să facă aşa ceva? Carine este într-o situație 
dificilă. De fiecare dată când iese cu Paul, problema banilor capătă 
o importanţă exagerată. Este obsedată de gândul că iarăşi va trebui 
să plătească pentru el. Până într-atât încât până la urmă această 
perspectivă domină întreaga ei relație cu Paul. Sunt momente în 
care ar vrea să stea de vorbă cu el despre acest lucru, însă nu reu- 
şeşte, ceea ce îi sporeşte furia contra lui, dar şi contra ei. Blocată 
în această dezordine emoţională, nu mai poate decât să plângă. Nu 
are alte mijloace pentru a-şi exprima frustrarea. Aşa cum se întâm- 
plă uneori la cei care nu au curajul să spună nu, insatisfactia duce 
la apariția unei anumite tristeti; o tristeţe de nerostit în cazul lui 
Carine, care nu reuşeşte nici să exprime, nici să îi împărtăşească 
acest sentiment lui Paul, care totuşi îi pune întrebări. Carine rămâ- 
ne singură cu durerea ei. 

Pentru a-şi putea controla mai bine gândurile şi emoțiile, Ca- 
rine va trebui pentru început să le identifice şi să le clarifice. Cel 
mai bun mijloc ar fi să le pună pe hârtie. De pildă: „Dacă îi spun 
lui Paul să îşi plătească biletul de intrare la muzeu, mi-e teamă 
că nu o să mai meargă niciodată să vadă o expoziție cu mine“. În 
spatele acestui gând, se află un altul: „Lui Paul nu îi place de mine 
decât pentru că plătesc pentru el.“ Aceste gânduri sunt automate; 
iar pentru Carine sunt atât de evidente încât nu le mai repune în 
discuţie niciodată. Ea reacționează ca şi cum ar trebui să plătească 
ca să aibă dreptul de a petrece câteva ore cu o persoană atât de inte- 
ligentă, atât de strălucitoare, atât de cultivată. Ca şi cum s-ar simţi 
inferioară lui Paul şi nu ar merita norocul de a-l avea ca prieten. 
Aşa se face că multă vreme a maximizat avantajele acestei relații şi 
i-a minimalizat inconvenientele. Reacția ei neobişnuită de exaspe- 
rare şi de tristeţe poate fi începutul conştientizării unei probleme 
şi a nevoii de a o rezolva. În acest scop, va trebui să aibă răbdare 
şi să îşi scrie gândurile automate, să fie mai atentă şi mai ales să le 


În următoarea etapă, va trebui să înlocuiască aceste gânduri 
automate cu gânduri alternative, mai pozitive şi mai corelate cu 


NI] Cum să spui nu 
| MARIE HADEOU 


propriile sentimente. De exemplu, făcând o comparaţie între ceea 
ce se întâmplă cu Paul şi ceea ce se întâmplă cu ceilalți. Într-ade- 
văr, Carine mai are şi alți prieteni, iar pentru aceştia nu plăteşte 
în mod sistematic. Deci, va putea trage concluzia că are prieteni 
care tin la ea, şi asta indiferent de contribuţia ei financiară. În loc 
să îşi spună: „Paul mă apreciază numai din cauza banilor“, Cari- 
ne poate nota: „Paul, ca şi ceilalți prieteni ai mei, mă apreciază 
cu siguranță pentru calitățile mele personale. Probabil şi pentru 
el sunt o persoană interesantă şi simpatică“ Dacă va continua în 
direcția aceasta, va face un mare pas înainte, reuşind astfel să fie 
mai încrezătoare şi să îi poată spune lui Paul pur şi simplu: „Tre- 
buie să îți vorbesc despre o problemă care există între noi şi care 
mă tulbură şi mă întristează. Mă simt întotdeauna obligată să plă- 
tesc pentru tine şi îmi este din ce în ce mai greu să suport aceas- 
tă situaţie. Cred că relația noastră ar fi mai simplă dacă, de acum 
înainte, am împărți cheltuielile, aşa cum fac şi cu alți prieteni“. 


Cum să spui nu 
in dragoste 


“SL 


Sentimentele de dragoste sunt fără îndoială cele mai intense sen- 
timente pe care le trăim în întreaga noastră viață. Pasiunea ne 
ascute simţurile, ea dezvăluie şi amplifică adeseori posibilități ne- 
bănuite. Fiecare îşi împinge mai departe propriile limite, se depă- 
şeşte pe sine, simte cum îi cresc aripi. Farmecul primelor desco- 
periri, atunci când unul iese în întâmpinarea celuilalt, vine şi din 
împletirea unor rezonanţe mai profunde şi din dezvăluirea unor 
afinități împărtăşite. Odată cu trecerea timpului, fndrägostitii îşi 
creează un limbaj propriu, plin de subîntelesuri, de gesturi codi- 
ficate, toate acestea nefiind decât afirmarea intimitätii lor, a unei 
priviri pereche asupra lumii. | | 

Oglindă unul pentru celălalt, fndrägostitii nu contenesc să 
poarte acest dialog amoros în care fiecare este unic şi minunat: 
doar aici suntem sexy, atrăgători, seducători, inteligenți, amu- 
zanți, plini de umor, de neînlocuit, irezistibili şi... iubiţi. Nu este 
de mirare că ne simţim atât de bine, în afara timpului şi spaţiului! 
Această senzație de fericire este atât de puternică încât ne lăsăm 

în voia ei, visăm să o prelungim, să iubim şi să fim iu- 
biți mereu, să fim fericiți pentru totdeauna, să ne depăşim în ie 
care clipă. Când am cunoscut şi împărtăşit o asemenea intimitate 
cu cineva, suntem tentaţi să credem că aceasta va fi veşnică. 

Prin urmare, suntem gata să facem orice pentru a păstra in- 
tactă această relaţie. Îndrăgostiţii se apără unul pe celălalt, dar 
îşi apără şi dragostea. Avem o asemenea nevoie de dragoste, încât 
multi dintre noi suntem gata să facem orice pentru a o descoperi 
sau pentru a o păstra, nu ne oprim în fața unor eforturi şi concesii 
teribile. Dacă începuturile în dragoste sunt îndeobşte fără proble- 
me deosebite, legătura de dragoste întâlneşte ulterior nenumă- 
rate obstacole. În primul rând, atunci când îndrăgostiții trebuie 
să se întoarcă cu picioarele pe pământ, să înfrunte realitatea şi 
problemele acesteia. 

Pericolul apare la orizont dacă trăim cu convingerea că, pen- 
tru a fi fericiţi şi a-l păstra pe celălalt, trebuie să avem în continua- 
re şi mereu aceleaşi gânduri, aceleaşi păreri. În felul acesta, uităm 
complet de propriile noastre nevoi şi le înlocuim cu cele ale ființei 
iubite. Cea mai mică discuție poate însemna atunci punerea sub 
semnul întrebării a unei iubiri care se vrea absolută şi, deopotri- 
vă, convingerea că suferi, că îl faci pe celălalt dă sufere, ba chiar 
că îl vei pierde. Într-un asemenea caz, putem lua hotărârea de a 
uita de interesele proprii şi de a sta în umbră. Trăim cu teama că 
un nu rostit ar putea trăda un dezacord mai profund; nu am mai 
fi atât de aproape de fiinţa iubită pe cât ne închipuiam, între noi 
ar exista şi diferenţe, nu doar similitudinile care ne-au apropiat 
la început. 

În realitate, acest nu ar putea semnala o falie în natura idilică 
a unei relaţii, pe care ar pune-o astfel în discuţie. Pe de altă parte, 
ar exista riscul ca portretul valorizant, atât de bine realizat de ce- 
lălalt, să se tulbure, compromitându-ne imaginea „perfectă“, care 
s-ar putea prăbuşi... şi dragostea noastră odată cu ea. Să spui nu 
ar echivala cu întreruperea acestei minunate maşinării atât de ar- 
monioase: dacă unul nu mai este la fel, cei doi se îndepărtează au- 
tomat unul de celălalt şi, în paralel, niciunul nu mai este atât de 
frumos, de inteligent, de sensibil. Pe scurt, niciunul nu mai este 
demn de iubit; oglinda reflectă acum o imagine insuportabilă. De 


© 


multe ori, deoarece nu suntem în stare să acceptăm ideea unei 
dezamăgiri, preferăm să păstrăm reprezentarea unei unități idea- 
le la care ținem cu orice preț. Cum să spui nu în aceste condiții? 


THIBAUD, MAESTRUL DE CEREMONII 


Thibaud si Léa stau împreună de câteva săptămâni. Au ace- 
leaşi gusturi, joacă amândoi tenis, le place să meargă prin ma- 
gazinele de antichități, adoră natura si călătoriile. Pe scurt, o 
întelegere perfectă, o fericire fără pereche. Deşi... Din când în 
când, Léei i se pare că Thibaud este puțin prea sigur pe el. „Nu, 
se gândeşte ea, mi se pare.“ În seara asta, au hotărât să se 
ducă la un restaurant. 

— Aş prefera să mergem alături, la cel chinezesc; putem 
parca şi mai uşor. 

— Întotdeauna sunt locuri, răspunde Thibaud. Hai mai 
bine la cel italian. 

S-au aşezat, stau faţă în faţă, privindu-se în ochi. 

— Ce vrei să iei? întreabă Thibaud. 

— O pizza cu măsline. 

— Mai bine iei spaghete cu sos de lămâie, este specialitatea 
casei, îi sugerează Thibaud. Şi fără să mai astepte, comandă 
spaghete cu sos de lămâie şi pepene cu şuncă la început. 

— Thibaud, nu vreau aperitiv, îmi sunt de-ajuns pastele. 

— Dar îţi place atât de mult pepenele cu şuncă, dragostea 
mea. Gräbeste-te, chelnerul aşteaptă. 

— Bine, dacă vrei tu. 

— Luăm amândoi acelaşi lucru, îl anunță Thibaud pe chel- 
nerul impasibil şi îi întinde meniul. Léa se întreabă de ce a mai 
primit şi ea unul. În timpul mesei, Thibaud îi vorbeşte despre 
locul pe care l-a ales pentru zilele de concediu de luna viitoare. 

— De ce la Londra, dragul meu? întreabă ea, gândindu-se 
că nici măcar nu i-a cerut părerea. 

— Pentru că ştiu că o să îţi placă la nebunie magazinele lor 
de antichități. 

— Am auzit de un hotel bun lângă Picadilly 

— Am reținut deja hotelul. Spune, la meciul de tenis din 


Nici de data asta nu a întrebat-o dacă vrea sà joace te- 
nis la sfârşitul săptămânii. De fapt, ar vrea, dar nu asta este 
problema. 

— Două cafele! comandă Thibaud. Mi-ar plăcea să îmbraci 
mai des pulovărul verde pe care îl ai de la mine. Îţi stă aşa de 
bine cu el. 

— Da, sigur, dragul meu, răspunde Lea, care are gusturi ves- 
timentare mai rafinate, dar în acelaşi timp se simte măgulită. 

Thibaud îşi pune cu grijă la loc cartea de credit şi îi propune 
să se grăbească dacă vor să ajungă la timp ca să vadă un film 
excelent despre care a citit nişte cronici foarte bune. i 


e Léa este blocată într-o relație de cuplu în cadrul căreia voin- 
ta unuia pare să se armonizeze, ba chiar să anticipeze dorințele 
celuilalt; un angrenaj din care se pare că nu îi este uşor să iasă, a 
cărui prizonieră simțim că a devenit. Personalitatea lui Thibaud 
joacă un rol important în această situaţie: este o persoană obis- 
nuită să ia decizii, care, cu toată buna-credintä, alege ce consi- 
deră a fi cea mai bună soluţie, şi asta în toate ocaziile. Ca şi cum 
ar cunoaşte-o pe Léa la fel de bine sau chiar mai bine decât se cu- 
noaste ea însăşi, ca şi cum ar şti de ce are ea nevoie şi ar ghici ce 
simte sau ce trebuie să facă ea înainte să îşi dea seama ea însăşi. 
Şi de multe ori, se şi potriveşte: ce îi propune el nu îi displace. 
Leei îi place să intre în magazinul de antichităţi, să joace tenis, să 
meargă la restaurant. În fond, ceea ce hotărăşte el pentru cuplul 
lor exprimă interesele amândurora, nu trădează gusturile ei, nu 
o privează de ceva, mai degrabă o copleşeşte. Este deci de înţeles 
că, în asemenea condiţii, Léa ezită înainte de a se opune decizi- 
ilor prietenului ei. La urma urmei, el vrea întotdeauna să îi facă 
plăcere, ştie ce vrea ea şi acționează înainte ca ea să se manifeste. 
Ca şi cum i-ar traduce gândurile, dorințele ei cele mai intime. De 
aceea, nu atât conținutul ofertelor lui Thibaud o deranjează, cât 
modul în care le formulează, felul în care, de fapt, îi impune ceea 
ce îi propune. Îi vine greu să accepte această punere în faţa faptu- 
lui împlinit, această scurtcircuitare a oricărei discuţii în legătură 


cu un proiect comun. În acest punct al relatiei lor, Léa nu are cu- 
rajul să intervină şi să spună „Nu, şi eu exist şi vreau să iau parte 
la discuţii şi la decizii“. pi 

Dar este oare în stare? Lâa încearcă din când în când să îşi spu- 
nă părerea, ceea ce înseamnă că are propriile ei dorinţe, propriile 
preferinţe. Însă nu prea poate să se facă ascultată şi, de îndată ce 
Thibaud insistă, ea cedează. Cum să se opună, în măsura în care a 
găsit în Thibaud un alter-ego cu care este fericită, care o iubeşte şi 
este atent la toate. Léa consideră că el vrea să îi facă plăcere şi că, 
la rândul ei, şi ea trebuie să îi facă plăcere acceptând. S-ar simți 

' vinovată să refuze tot ce îi oferă el, tot ce îi aduce. Se gândeşte, de 
asemenea, că Thibaud nu ar înţelege, că nu ar mai recunoaşte-o, 
ca şi cum ar fi o alta. Şi deci nu are curajul să spună nimic de tea- 
mă să nu strice această înțelegere perfectă şi să fie respinsă fiind- 
că este diferită. Dar Léa nu are curajul să spună nimic, deşi ar vrea 
mult să spună ceva. Ceva la care îşi permite să se gândească din 
când în când. Printre altele, faptul că Thibaud „este puţin prea si- 
gur de el“, chiar dacă gândul ăsta o fulgeră doar din- când în când 
şi îl respinge imediat. , 

Şi totuşi, se pare că această critică incipientă persistă în ea la 
modul latent si poate trezi un sentiment difuz de disconfort, care 
îi va intoxica viața si relația cu Thibaud. Ar trebui deci să poată 
vedea mai clar ce se întâmplă în ea, încercând să fie mai atentă 
la propriile păreri si să reflecteze mai temeinic asupra lor. I se 
poate sugera să deschidă un carnetel în care să noteze ce i se în- 
tâmplă si simte. În fond, ideea că nu i se cere niciodată părerea 
poate ascunde ideea că nici ea nu şi-o exprimă sau că nu poate să 
îşi susțină punctul de vedere. Problema ei pare a fi următoarea: 
cum pot să am iniţiativele pe care vreau să le am? Simplul fapt 
de a pune pe hârtie gânduri atât de fugitive o va obliga să le ia 
în serios, să le examineze, să le găsească motivaţia. Aşa va putea 
ajunge să găsească soluții alternative, să îşi relativizeze temerile. 
Şi să se întrebe dacă nu este mai normal să poată fi ea însăşi cu 
cineva cu care doreşte să-şi împartă viaţa. Va putea descoperi că îi 
este teamă să nu îl rănească pe cel pe care îl iubeşte, că îi este tea- 
mă să se arate diferită de imaginea pe care acesta o are despre ea. 
Dacă se va analiza, s-ar putea să ajungă să dorească să se schimbe 

şi să-i comunice această dorinţă lui Thibaud. La urma urmelor, 
dacă acesta vrea ca ea să fie fericită, va putea cu siguranță întele- 
ge dorinţa ei de a se implica. De ce să nu stea de vorbă cu el de- 
spre toate astea, după ce în prealabil a parcurs etapa de reflecţie 
care o va ajuta să găsească cuvintele potrivite şi momentul propi- 
ce abordării problemei lor? 


NU FĂRĂ PREZERVATIV 


Charles o sărută cu multă pasiune pe Rebecca, iar aceasta 
simte că se topeşte. Totuşi, ceva o frământă... 

— Adă... ai, ăăă, foloseşti, ää... 

— Prezervative? Numai în situații extreme, îi răspunde el 
în timp ce îi descheie nasturii de la bluză. 

— Adică acum nu ai? 

Charles o sărută, muşcând-o în joacă de ureche. 

— Ştii doar că nu am SIDA, îi şopteşte el. 

— Nu ai de unde să ştii, îi şopteşte şi ea. 

— Ca şi tine. 

Bluza îşi ia zborul şi se opreşte pe covor; şi odată cu ea o 
parte din hotărârea ei. Rămâne totuşi o nelinişte stăruitoare, 
gândul că acesta a avut zeci de aventuri, şi nu întotdeauna cu 
femei. Fără să vrea, îşi întoarce capul. 

— Ces-a întâmplat? o întreabă în timp ceîi desface cordonul. 

— Nu vreau să fac dragoste dacă nu ... 

Tocmai i-a scos fusta şi o acoperă cu sărutări. 

— Crede-mă, frumoasa mea, e mult mai bine fără. 


e Spre deosebire de majoritatea situațiilor prezentate în 
această lucrare, întâmplarea despre care este vorba acum aduce 
în scenă un nu care are o legătură directă cu sănătatea, cu viața şi 
cu moartea. În zilele noastre — în afara cazurilor unui cuplu sta- 
bil şi fidel —, să faci dragoste fără protecţie a devenit o practică 
riscantă. Şi totuşi, de multe ori, de prea multe ori, acest tip de nu 
poate fi greu de rostit. 

Este cât se poate de clar că în timpul unei partide sexuale do- 
rinta violentă de intimitate si de obținere a plăcerii fizice are 


întâietate față de cea mai riguroasă reflecţie critică. Nevoia pro- 
fundă de a te simți iubit fizic şi de a răspunde cu dragoste poate 
avea câştig de cauză în faţa certitudinii că trebuie să te protejezi. 
Mai mult, dorința de a fi pe placul partenerului poate zădărnici 
orice cuvânt care ar putea să i se pară acestuia neplăcut. Mai in- 
tervin şi teama de ridicol, ca şi sentimentul că vei fi respins dacă 
abordezi problema prezervativului. 

Atunci, cum să îţi păstrezi capul limpede într-o situație în 
care totul pare făcut pentru a ţi-l pierde? Acest lucru i se întâm- 
plă Rébeccäi, care nu prea mai ştie ce este cu ea, căreia îi este 
frică, dar nu reuşeşte să îşi adune gândurile, şi nici să facă ceea 
ce îi dictează temerile ei. Trezirea ei este cam târzie. lată de ce, 
cu mult înainte ca ultimul nasture să fie desfăcut, înainte ca să- 
rutările să fie înflăcărate, înainte ca suita gesturilor să ducă la o 
concluzie inevitabilă, trebuie să se stabilească clar şi ferm ter- 
menii unei partide sexuale... După cină, în maşină, pe drumul 
spre casă... Cu alte cuvinte, când celălalt nu a fost încă admis în 
spaţiul tău intim. 

Majoritatea persoanelor care folosesc cu uşurinţă prezer- 
vativul recunosc că vorbesc despre acest lucru, într-un fel sau 
altul, dar indiferent de împrejurări, „înainte“. Ele pot face acest 
lucru cu umor, delicateţe, însă întotdeauna în mod deschis, ceea 
ce sugerează un anumit simț de răspundere. Dimpotrivă, dacă 
aştepţi până când raportul sexual a demarat deja, îți va fi mult 
mai greu să îţi exprimi neliniştea şi preocuparea. După ce i-ai 
acordat partenerului tău libertatea de a intra în spaţiul tău in- 
tim, înseamnă că ai pierdut deja controlul. Dacă te laşi dus, pur- 
tat de valul emoțiilor, în mod sigur ai spus deja da. Eşti mult 
mai fragil şi vulnerabil; nu mai poţi reflecta cu claritate. Şi to- 
tuşi, dacă ţi se întâmplă să ajungi în această situaţie, încearcă 
să restabileşti între tine şi partenerul tău un spațiu în care te vei 
simți mai liber să vorbeşti. Distanţa fizică te va ajuta să îți con- 
trolezi mai bine emoţiile şi gândurile, dar şi să îți comunici mai 
clar intenţiile. 

Poţi să îți spui că precizarea acestor limite ori de câte ori ai 
o partidă sexuală, adică faptul de a-i cere partenerului să folo- 
sească prezervativ, nu este o atitudine extravagantă şi poate fi pe 

deplin acceptată. Refuzând na sa 


nu îți va putea reprosa nimic. 


CLAUDIA ATERIZEAZĂ ÎNTOTDEAUNA FĂRĂ SĂ ANUNTE 


— Trebuie să stăm de vorbă, spune Claudia. 

Patrick stă în pragul uşii, pe jumătate adormit. 

— Am nevoie de tine, îi spune Claudia rianan l de mână. 

Patrick cască. 

— Claudia, avionul meu pleacă dimineaţă la prima oră. 

— Nu o să stau mult; bem ceva şi plec. Voiam doar să te 
văd, să te ating, să îţi aud vocea, să mă iei în braţe. 

Patrick face un pas îndărăt. 

— Cred că ar trebui să te întorci acasă. 

Chiar şi frânt de oboseală cum este, Patrick îşi aminteş- 
te că ultima oară Claudia a rămas toată noaptea să stea de 
vorbă. Că altă dată a venit fără să anunţe, întrerupând o 
şedinţă de lucru cu colaboratorii lui. Claudia se întristează. 

— Nu vreau decât să stau cu tine câteva clipe. 

— Sunt obosit. 

— Nu vrei să fii cu mine. 

— Ba da, dar nu acum. 

— Nu mă iubeşti, continuă ea. Dacă înţeleg eu bine, tu 
vrei să fii cu mine doar când îţi convine tie. Dar eu, când 
vreau eu să fiu cu tine, trebuie să îţi dau întâlnire cu două 
săptămâni înainte. 

— Cum poţi să spui aşa ceva? Mâine am de ţinut o con- 
ferinţă şi pentru mine este ceva foarte important. Te iubesc, 
însă trebuie să mă odihnesc, adaugă el complet trezit. 

Claudia se uită cu atenţie la el, aproape cu răutate. 

— Întotdeauna îmi spui acelaşi lucru. Şi adaugă mai dră- 
gălaş... Lasă-mă să intru numai o clipă. 

— Bine, spune Patrick dându-se la o parte ca să o lase să 
treacă. | 


e Aşa cum am amintit în capitolul 2, culpabilitatea este unul 
dintre resorturile dificultății de a spune nu. Atunci când Claudia 
îl acuză că nu are niciodată destul timp pentru ea, în afară de 
momentele în care, după cum precizează, îi convine lui, Patrick 
se simte vinovat. Şi într-o anumită măsură, Patrick socoteşte că 
ea nu greşeşte total, deoarece programul lui foarte încărcat îl 
face uneori mai putin disponibil. Însă, pe de altă parte, şi el face 
tot ce fi stă în putință, iar după părerea lui, Claudia exagerează 
câteodată, în special atunci când aterizează fără să anunţe, nu 
vrea să înțeleagă că nu poate să o primească şi îl agresează. 

În situaţia pe care o analizăm, atitudinea Claudiei reprezin- 
tă o adevărată problemă pentru Patrick, care trebuie să se scoa- 
le devreme şi să fie în formă a doua zi. Nu este mai putin ade- 
vărat că o iubeşte pe Claudia şi nu vrea să o piardă, şi nici să o 
rănească, însă dacă nu reuşeşte să îşi precizeze propriile limite, 
aceeaşi situaţie se va produce din nou. 

În aceste împrejurări, în loc să se lase culpabilizat şi să à îşi 
spună că trebuie să evite cu orice preţ o confruntare, Patrick ar 
trebui să încerce să înţeleagă ce se ascunde dincolo de neaştep- 
tatele şi repetatele intervenţii ale Claudiei. Pentru a o ajuta să 
‘spună cu claritate ce gândeşte şi ce aşteaptă de la el, Patrick ar 
putea folosi tehnica „anchetei negative“, despre care am vorbit 
în capitolul 6. Este o modalitate de a deveni stăpân pe situație 
în loc de a te întrista Sau, mai rău, de a reacţiona impulsiv şi 
agresiv. Atunci când Claudia îl atacă, în loc să se dezvinoväteas- 

„că — în mod cu totul inutil —, poate încerca, dimpotrivă, să o 
ajute să îşi precizeze critica pentru a afla cu adevărat ce o ne- 
mulţumeşte în principal în atitudinea lui. Criticile vagi sau ne- 
drepte pot distruge foarte repede un cuplu şi întotdeauna ai de. 
câştigat dacă îl ajuţi pe celălalt să se explice şi dacă te informezi 
ascultându-l. Doar aşa putem, ulterior şi în cunoştinţă de cau- 
ză, să hotărâm dacă dorim să ne schimbăm sau nu atitudinea. 
Chiar şi numai gestul de a-i pune celuilalt aceste întrebări, de a-i 
asculta poate reduce intensitatea agresivitätii lui. O atmosferă 
de colaborare se poate astfel stabili, permițându-i fiecăruia să ia 
în considerare punctul de vedere al celuilalt şi să şi-l precizeze 
peal său. 

După ce Claudia va răspunde la una dintr 

trick, acesta o poate întreba dacă o deranjează si altceva în atitu- 
dinea lui. Va trebui să se mulțumească să îi asculte plângerile şi 
să se explice dacă socoteşte necesar, însă fără să se înfurie. Apoi 
va continua să îi pună şi celelalte întrebări fără a-şi pierde cal- 
mul, până ce ea va epuiza toate criticile. În acel moment, Patrick 
va putea reveni la critica inițială, pe care acum o va putea aborda 
în condiții mai bune. Într-adevăr, după ce a exteriorizat ceea ce 
ținea în ea, Claudia se va simți uşurată, iar agresivitatea ei va fi 
într-un anume fel neutralizatä. 

Discutia ar putea evolua în felul următor: 

— Dacă înţeleg eu bine, tu vrei să fii cu mine când îţi convine 
tie. Dar eu, când vreau eu să fiu cu tine, trebuie să-ţi dau întâlnire 
cu două săptămâni înainte. 

— Mai este şi altceva ce am făcut şi nu-ţi place? 

— Da. Când te sun la birou, uneori nu îmi răspunzi. 

— Se întâmplă aşa când sunt în şedinţă. Ai şi altceva să îmi 
reproşezi? 

— Acum două săptămâni, mi-ai promis că vom merge să pe- 
trecem weekendul împreună la Madrid, dar de-atunci nu ai mai 
găsit timp să vorbim despre asta. 

— Aşa este. Dar am aşteptat să închei raportul de sfârşit de an. 
Nu am uitat de acest plan, fii sigură. Mai este şi altceva? 

— Nu îți pui niciodată cravata pe care o ai de la mine. 

— Ba da, o port pentru că îmi place, dar poate că tu nu m-ai 
văzut încă niciodată cu ea. Când mă întorc înapoi mâine seară, 
putem ieşi să mâncăm undeva, să vorbim despre weekend şi... am 
să-mi pun cravata de la tine care îmi place foarte mult. 

În acest punct al discuţiei, Claudia se va putea simţi liniştită 
de răspunsurile lui Patrick, care a ascultat-o cu atenție şi a încer- 
cat în mod sincer să găsească soluții la problemele lor. Poate să o 
mai întrebe dacă mai sunt şi alte lucruri care o deranjează. 

— Nu, asta este tot ce voiam să-ți spun de multă vreme. Mă bu- 
cur că am putut să îţi vorbesc. 

A venit momentul să te întorci la punctul de plecare. 

— Vezi, am putut discuta, însă data viitoare o să alegem un 
moment mai plăcut; fiindcă acum trebuie să mă culc imediat. 


— Foarte bine; adineaori, m-am cam montat, dar nu o să se 
mai repete. 

Claudia se simte în siguranţă şi acum poate să plece; Patrick 
nu a căzut în cursă, şi nici nu a răspuns acuzațiilor ei cu alte acu- 
zatii. Nu a creat conflicte inutile, şi nici nu a escaladat spirala 
violenței. A lăsat-o să înțeleagă faptul că poate face gafe, că nu 
este perfect şi că va face tot posibilul pentru a ameliora situația 
lor, dar în special că este în stare să asculte. 


SERGE, ODILE ŞI TELEVIZORUL 


Düpä. şase luni de „logodnă“ fără niciun nor, Odile si 
Serge tocmai s-au căsătorit. Odile, foarte complexată încă 
din adolescență, se bucură în fiecare zi că Serge a binevoit să 
o ia de soție. De aceea, este dispusă să facă orice concesie, 
numai să aibă o căsătorie perfectă. Când s-au mutat în noul 
lor apartament, Serge a propus să pună televizorul în camera 
lor, şi nu în camera de zi (cum ar fi preferat Odile). Cum tele- 
vizorul nu o interesează în mod special — ea preferând lectu- 
ra —, dar mai ales pentru a-i face plăcere soțului ei, Odile nu 
a discutat această decizie. Nu se gândise că Serge se va uita 
la televizor în toate serile. Într-adevăr, îi place să motdie la 
televizor, apoi se trezeşte si îl stinge. Acest televizor a devenit 
repede oaia neagră pentru Odile. O deranjează când citeşte, 
când vrea să stea de vorbă cu Serge, când vrea să doarmă. Îl 
roagă să dea mai încet sonorul, dar niciodată nu este sufi- 
cient. Auzind-o cum se întoarce şi se foieşte în pat, Serge în- 
telege mesajul. 

— Te deranjează televizorul? o întreabă el într-un târziu. 

— Oh! nu, minte Odile. Şi dacă el insistă, ea ţine să îl asi- 
gure că televizorul nu o deranjează câtuşi de putin. 

— Hai, o îndeamnă el. Trebuie să-mi spui dacă ceva nu e 
în regulă. 

— Totul e în regulă, dragul meu, repetă ea, prea speriată 
la gândul că, dacă va avea curajul să se plângă de un lucru 
atât de neînsemnat, dar esenţial pentru el, cum este televizo- 
rul, Serge o va iubi mai puţin. 

e Aceia dintre noi care am păstrat urma unei vulnerabilitäti 
legate de perioada copilăriei sau adolescenţei avem mari proble- 
me în a spune nu. Riscul de a fi respinşi şi de a ne trezi singuri ne 
sperie şi ni se pare insuportabil. Ne poate obseda în asemenea 
măsură, încât ne invadează toate gândurile şi se manifestă în fie- 
care vorbă şi în fiecare gest de zi cu zi. Aşa se întâmplă cu Odile. 
Îi este profund recunoscătoare lui Serge că s-a îndrăgostit de ea şi 
a luat-o în căsătorie, însă se teme atât de tare să nu îl piardă dacă 
îl contrariază, încât nici nu are curajul să îl refuze într-o situaţie 
atât de banală cum este alegerea locului în care să stea televizo- 
rul. În mintea ei, cea mai neînsemnată remarcă negativă pe care 
ar face-o ea ar echivala cu punerea sub semnul întrebării a tot ce 
este pozitiv în căsătoria lor. Dacă ar exprima acest nu, Odile este 
convinsă că ar săpa singură o breşă în stima şi iubirea pe care i le 
poartă soţul ei. Îi este teamă să se arate aşa cum se percepe ea sin- 
gură: neîndemânatică, meschină, într-un cuvânt, jalnică. 

Am abordat, în capitolul 5, „distorsiunile cognitive“ care ne 
perturbă perceperea realităţii, atât interioare, cât şi exterioare, şi 
ne conduc la erori de judecată. În cazul lui Odile, sunt implicate şi 
se asociază mai multe distorsiuni cognitive în evaluarea pe care o 
face situaţiei. Pe de o parte, „suprageneralizarea“, care constă în 
imaginarea unor consecințe generale plecând de la un eveniment 
precis. Pe de alta, ,inferenta arbitrară“, în virtutea căreia va inter- 
preta negativ faptele, fără nicio probă. 

Altfel spus, Odile este sigură că o simplă critică va avea un im- 
pact considerabil şi efecte teribile asupra relaţiilor ei conjugale, 
în spatele tuturor rationamentelor ei profilându-se teama de eşec. 

În loc să se tortureze în felul acesta, Odile ar trebui să ţină sea- 
ma de atitudinea soțului ei. Într-adevăr, se pare că Serge nu este 
insensibil la disconfortul ei, are sentimentul că acest televizor din 
camera lor reprezintă o problemă pentru Odile. De aceea, Serge 
deschide discuţia, insistă, însă ea nu se poate hotărî să vorbeas- 
că. Deşi el încearcă să o liniştească, Odile susține în continuare 
că totul este în regulă, paralizată de certitudinile şi neliniştile ei. 
Nicio secundă nu se gândeşte să i le împărtăşească lui Serge, în 
ciuda semnelor lui de încurajare. Ea nu îşi imaginează că o ase- 
menea mărturisire ar putea avea efecte benefice; că a sta de vorbă 


cu soţul ei despre ce o frământă reprezintă, contrar temerilor ei, o 
dovadă de încredere, care i-ar putea apropia şi mai mult. 

Aşa cum am sugerat în capitolul 3, Odile trebuie să îi creadă 
ceva mai mult pe ceilalți, mai ales pe cei care o iubesc, şi va crede 
mai mult şi în ea. Faptul că Serge s-a căsătorit cu ea e o dovadă că 
o iubeşte şi că are încredere în ea, că nu va pune totul sub semnul 
întrebării din cauza unui banal incident cum este locul televizo- 
rului şi, în sfârşit, că pare mai degrabă deschis către dialog. Dacă 
Odile ar putea înţelege şi analiza aceste elemente, comparându-le 
cu propriile ei gânduri şi, mai mult decât orice, discutându-le cu 
Serge, ar reuşi să facă un mare pas către fericirea lor. Ar afla ast- 
fel în special faptul că are un cuvânt de spus (inclusiv un nu) şi că 
încrederea în celălalt este garantul unor relaţii autentice şi solide. 


MATHILDE ARE TUPEU 


În fiecare toamnă, Richard, arhitect într-o mică agenţie 
pariziană, angajează pentru o perioadă de un an un nou 
stagiar. De data asta, stagiarul... este o bruneticä cu nume- 
le de Mathilde, foarte dulce, competentă (spre deosebire 
de stagiarul de anul trecut, Mathilde pare că ştie ce are de 
făcut) şi inteligentă. De altfel, ea a cerut să lucreze în mod 
direct cu el! Pentru prima oară după foarte multă vreme, 
Richard descoperă uşurat că poate conta pe un ajutor te- 
meinic. Mathilde este întotdeauna acolo când e nevoie de 
ea, surâzătoare şi eficientă. Încetul cu încetul, Richard îi dă 
tot mai multe sarcini. 

Într-o seară, având de lucru la un proiect în vederea 
concursului pentru reamenajarea pieţei L..., îi propune să 
rămână peste program. În timp ce ea pregăteşte dosarul, el 
face ultimele retusuri la o primă serie de desene. Pe la ora 
opt, Richard comandă o pizza. 

— Nu trebuie să suni pe cineva? îi sugerează în timp ce 
mănâncă, 

Ea zâmbeşte. 

— Ce vrei să spui? 

— Adică, nu te aşteaptă nimeni acasă? 

— Ca soţia ta? 
Richard este surprins. Bineînţeles, se e 
un prieten care o aşteaptă, dar nu vrea să se exprime 

— Mă întrebam... spune Richard. 

— Dacă trebuie sau nu să facem dragoste? 

— Ce vrei să spui? | 

— Nu de-asta mi-ai cerut să rămân? 

Richard dă din cap. A avut tot felul de stagiare, dar este 
prima dată când aude aşa ceva. 

— Ti-am cerut să rămâi peste program doar din cauza 
acestui proiect şi.. 

Ea zâmbeşte ana: de data asta cu ironie, ca si cum el 
ar fi luat-o peste picior. | 

— Am face mai bine să ne continuăm lucrul, spune 
Richard foarte jenat. 

A doua zi, când Mathilde ajunge la agenție după 
cursuri, Richard nu se simte în largul lui. Îi evită pe cât 
poate privirea. Dar, la un moment dat, Mathilde reuşeşte 
să îi facă un mic semn cu ochiul. Richard se simte imediat 
vinovat. Este foarte fericit, foarte îndrăgostit de soția lui 
şi nu se uită în dreapta şi-n stânga. Era o senzație ciuda- 
tă. Spre seară, nu îi mai cere lui Mathilde să rămână. Însă 
pe la ora nouă, când lucra şi era singur în agenţie, aude 
soneria de la intrare. Mathilde stă în uşă, cu sendvisuri 
în mână. 

— Ti-e foame, nu? 

Mathilde intră şi face loc pe un colț de masă. Richard nu 
ştie ce atitudine să aibă. Până la urmă, se aşază să îşi mă- 
nânce sandvişul şi o ascultă povestindu-i despre cursuri, 
despre proiectele la care lucrează. Este atât de drăguță, 
atât de pasionată, atât de entuziastă încât, deodată, nu 
mai rezistă şi îi fură un sărut, apoi un altul şi un altul... 

„Sunt nebun, se gândeşte Richard, complet nebun.“ 

Când ajunge acasă, se simte într-adevăr prost, mai ales 
când vede că frumoasa lui soţie îl aşteaptă citind. Însă a 
doua zi, e şi mai rău. Mathilde lucrează la calculator cu 
un aer fericit. Richard o ignoră toată dimineaţa, însă după 

prânz, când majoritatea membrilor echipei lor pleacă pe 
un şantier, Mathilde se apropie de el. 

— În seara asta, îi zâmbeşte ea. Acelaşi loc, aceeaşi oră. 

— Nu e o idee bună, spune el. 

— De ce nu? Şi se apleacă, sărutându-l în timp ce îi 
şopteşte: 

— A fost grozav. 

— Termină, ar putea să ne vadă cineva... 

— Nu-mi pasă. 

— Mie da. 

Chiar în clipa aceea, domnişoara Martin, una din cele 
mai vechi secretare din agenţie, îşi face apariţia. Pare tul- 
burată de scenă. Dar pune dosarul cu care a venit pe birou 
şi iese fără să spună un cuvânt. 

— Bravo, spune Richard. Acum o să afle toată lumea. 

— Ce o să afle? 

— Ştii tu foarte bine. 

- — Nu, nu ştiu, Richard, spune-mi. 
— Ar trebui să te întorci la biroul tău. 
În seara aceea, ca să evite orice problemă, Richard îşi ia 
` acasă planurile de reamenajare a pieței L..., calculatorul şi 

lectorul de CD-Rom. Oricum, un inconvenient mai mic decât 
acela de a se trezi cu Mathilde aterizând pe nepusă masă la 
agenţie. Tot restul săptămânii, nu se mai apropie de el. Sâm- ` 
bătă după-amiază, după ce şi-a lăsat copiii la cinema, Ri- 
chard trece pe la birou ca să scaneze nişte planuri. Cineva 
sună la uşă. Este Mathilde: 

— Ti-am văzut maşina jos în siradă. Pot să intru? 


e Aşa cum am văzut deja în povestea lui Hélène şi a lui Philip- 
pe, unele probleme apar atunci când unul dintre cei doi doreşte 
să aibă o legătură, iar celălalt nu. Şi totuşi, în cazul lui Richard, 
acesta s-a lăsat purtat de dorinţă şi ceea ce ar fi trebuit să fie un 
prim nu nici măcar nu a ieşit la iveală. Prin urmare, acesta se 

află acum într-o situaţie foarte dificilă. Richard trebuie să pună 


punct unei legături pe care o regretă şi care nu ar fi trebuit să 
înceapă niciodată. El are de spus un nu deosebit de complex si 

delicat, deoarece, cedând o dată, Mathilde 
mai ceda. În aceste condiții, pentru ea, oric 
poate semăna cu un da deghizat. 

Richard a ajuns într-o situație critică nu numai din cauza per- 
turbärilor pe care acest lucru l-ar putea produce în viața lui priva- 
tă, dar si a problemelor pe care le poate avea la birou. În schimb, 
Mathilde, stagiara lui, se află în poziție de forță. A obținut stagiul 
pe care îl voia, responsabilitätile la care aspira şi legătura la care 
râvnea. Pe de altă parte, modul lor de comunicare este radical 
diferit. Richard preferă să nu abordeze problemele pe față si să 
meargă pe căi ocolite. Exact invers, Mathilde excelează printr-o 
atitudine impetuoasă si evident manipulatoare, care îl destabili- 
zează complet pe Richard. Cum trebuie să procedeze pentru a ieşi 
basma curată? 

Decât să fugă şi să se ascundă, i-am sugera lui Richard să adop- 
te un comportament afirmat, asemenea celui descris în capito- 
lul 6. În conformitate cu acesta, va încerca să fie cât mai sincer cu 
putință, să îşi exprime fără agresivitate nevoile, respectându-le 
în acelaşi timp pe ale celorlalți şi lăsându-i şi pe ei să se exprime. 
Actiunii deliberate de seducţie a lui Mathilde, iniţiativelor ei pro- 
vocatoare, Richard va trebui să le opună cu calm un discurs precis 
şi fără ambiguitäti, singurul care are şanse să ajungă până la ea. 
Trebuie să aleagă în acest scop un moment propice discuţiei (de 
exemplu, când sunt singuri într-un birou) şi să-i prezinte, fără iri- 
tare şi deschis, sentimentele şi poziția lui. De asemenea, va trebui 
să îi spună că regretă ce s-a petrecut între ei şi că este ferm hotă- 
rât să pună capăt acestei situații. După ce va face aceste precizări, 
poate să o întrebe ce părere are şi ce are de gând să facă. 

O asemenea atitudine este în general eficace, deoarece deschi- 
de dialogul şi permite exprimarea ideilor şi a emoţiilor, lăsându-i 
şi celuilalt posibilitatea de a face la fel; este un comportament care 
urmăreşte comunicarea într-un context de înţelegere reciprocă şi 
pune accentul pe căutarea unui posibil acord. Dacă Richard se va 
arăta suficient de clar şi îşi va exprima intenţiile cu o voce fermă, 
care nu lasă loc niciunei interpretări echivoce, există mari şanse 
ca Mathilde să îi înţeleagă mesajul. În acest din urmă caz, îi va 
putea propune să îşi termine stagiul la agenţie, adăugând că va 


putea lucra cu un alt responsabil de proiect. Aceastä solutie este 
de natură să simplifice viitoarele lor relaţii, mediate de acum îna- 
inte de o terță persoană. Pe de altă parte, este soluția care îi va 
permite lui Mathilde să îşi termine stagiul fără să-şi pericliteze 
anul universitar. | 

Din cauza contextului special propriu relațiilor familiale, cel mai 
adesea ne este foarte greu să le spunem nu părinţilor noştri, fra- 
tilor sau surorilor, ca şi restului familiei. În general, membrii fa- 
miliei (în sens larg) ne cunosc dintotdeauna. Ei îşi amintesc de 
noi de pe vremea când eram sugari sau putin mai mari, fie că se 
jucau, că mergeau în vacanţă cu noi, sau pur şi simplu că au văzut 
fotografii din vremea aceea. De asemenea, ei îi cunosc pe părinţii 
noştri dinaintea noastră. Pe scurt, dețin informaţii intime despre 
noi, pe care noi înşine nu ni le mai amintim. Poate sunt şi în pose- 
sia unor secrete de familie pe care noi nu le ştim. Această situație 
specială — o înmagazinare, în altă parte, a unui trecut îngropat, 
ascuns — le conferă persoanelor respective o anumită greutate şi 
ne inspiră un soi de respect, ba chiar temeri difuze. 

Pe de altă parte, relaţiile familiale se înscriu în timp. Membrii 
unei familii se cunosc şi se frecventează cu regularitate de foarte 
multă vreme. Dacă prietenia sau dragostea vin şi pleacă în func- 
tie de împrejurările vieţii, în schimb, consangvinitatea creează 


legături care, în general, durează de-a lungul anilor. Cu foarte 
rare excepții, familia rămâne elementul stabil al existenței noas- 
tre. Această permanenţă stabileşte un puternic precedent. Rela- 
tiile interpersonale astfel constituite vor crea nenumărate obis- 
nuinţe a căror schimbare nu se va putea produce decât ca urmare 
a unor eforturi considerabile. Dacă nu erai în stare să îi spui nu 
fratelui tău mai mare când aveai cinci ani şi el doisprezece, cum 
să îi spui nu acum când ai treizeci? 

Însă aceste obisnuinte se formează într-un cadru special: nu- 
cleul familial. Nu există niciun alt grup social, în afara familiei, 
în care individul să fie într-un mod atât de exclusiv şi prelungit 
dependent de câţiva indivizi. Dependenţa profundă care îi leagă 
pe membrii unei familii este o dependență reciprocă. Într-adevăr, 
dacă, pentru asigurarea confortului său, copilul depinde o lungă 
perioadă de timp de siguranţa şi de dragostea oferite de părinţii 
lui, la rândul lor, aceştia sunt profund legaţi de copilul lor atât 
prin fericirea şi frământările pe care le trăiesc prin el, cât şi prin 
afecțiunea şi tandretea pe care i-o nutresc. Legătura lor este vi- 
zibilă şi în implicarea totală în educarea şi dezvoltarea copilului 
lor, care îi va putea valoriza prin reuşite sau devaloriza, chiar cul- 
pabiliza, prin eşecuri. 

Aşa se face că fragilitätii copilului, neajutorat din multe punc- 
te de vedere, îi corespunde un devotament neprecupetit al pă- 
rintilor, o disponibilitate pentru a-l apăra de pericolele care îl 
ameninţă. Însă această protecţie are şi un revers. Foarte des, pă- 
rintilor le vine greu să accepte faptul că au un copil diferit. Pentru 
ei, acesta este o prelungire a ceea ce sunt ei, îl vor asemenea lor. 
De aceea părinţii întâmpină nenumărate dificultăți când se pune 
problema de a-i accepta acestuia caracteristicile proprii, initiati- 
vele personale, aspirațiile către o anumită libertate. Iar copilului, 
care simte prea bine ce le datorează părinţilor săi, care îi iubeşte 
şi vrea să se simtă acceptat, ajutat, nu îi va fi uşor să se desprin- 
dă din găoacea reprezentată de mediul familial. Constientizarea 
faptului că depinde de membrii familiei sale, recunoştinţa pe care 

compenseze“ prin acte conforme cu aşteptările lor. În consecință, 
pentru a fi acceptat ca unul dintre membrii săi, pentru a aparține 

amiliei, copilul va putea încerca să uite de sine ca individ şi să se 

alinieze la modelul familial. În ceea ce îi priveşte, nici părinţilor 
nu le va fi uşor să renunţe la rolul lor în care se contopesc dragos- 
tea, protecţia, autoritatea, păstrarea unei unităţi şi unei unifor- 
mitäti fără fisură. 

Rezultă că ponderea experienţelor trăite în familie va deter- 
mina în bună parte evoluţia viitoare a relaţiilor dintre membrii 
acesteia. Este uşor de înțeles că există o puternică forță care ne 
determină să păstrăm legăturile stabilite în trecut, şi aceasta cu 
orice pret. Am putea chiar vorbi — cu precauție — despre carac- 
terul arhaic al legăturilor familiale, atunci când, în timpuri în- 
depărtate, termenii familie şi supravieţuire erau sinonimi, când 
familia se bătea unită împotriva duşmanului sau lupta pentru 
subzistență în fața unei naturi ostile. Chiar dacă familia acestui 
sfârşit de mileniu este mai degrabă descrisă în termeni de ruptu- 
ră şi dezmembrare, este încă puternic ancorată în noi pornirea de 

„a-ţi dori să apartii unei familii şi să îi aperi unitatea. Iată de ce, 
în scopul de a o salva, suntem tentaţi să ne supunem conventi- 
ilor care reglementează viața familială. Un nu spus unui membru 
al familiei poate fi resimţit ca un refuz al familiei însăşi şi poate 
atrage după sine teama de respingere şi de singurătate. Dar, oare, 
acest nu spus familiei trebuie să ducă în mod obligatoriu la o ire- 
parabilă tulburare şi la o repudiere definitivă? 


PRÂNZUL DE DUMINICĂ 


În fiecare duminică, Gabriel ia masa de prânz la părinţii 
lui, împreună cu sora, cumnatul şi cei trei copii ai lor. Întreaga 
săptămână se gândeşte cu teamă la acest dejun. Şi nu pentru 
că nu şi-ar iubi familia sau nu i-ar face plăcere să îi revadă, dar 
nu se poate împăca cu ideea că în fiecare duminică va trebui să 
ia masa cu aceleaşi persoane, şi asta până la sfârşitul zilelor 
sale. Singura lui scăpare este în timpul verii, când pleacă în 
concediu. Din când în când, mai face totuşi câte o încercare. 

— Nu am să pot veni duminică, îi spune mamei sale la 
telefon. 

— Gabriel, ştii cât de mult ține tatăl tău să vii. 


— Am ceva de făcut. 

— Dacă trebuie să iei masa cu cineva, puteți veni împreună. 

— Nu e vorba despre asta, trebuie să fac altceva. 

— Nu înţeleg, vine replica mamei sale. Ce poate fi mai im- 
portant decât masa în familie? 

— Dar, mamă, în unele duminici nu mi-e deloc uşor. 

— De când asta? 

— Dar încearcă să înţelegi. 

— Înţeleg, înțeleg că îmi ascunzi ceva. 

— Nu îţi ascund nimic. Pur şi simplu, nu pot veni duminică. 

— Ei bine, vino totuşi. 

`— Ti-am spus că... 

— Nu ştiu. Te aşteptăm. 

— Vrei totuşi să încerci să înţelegi? 

— Înţeleg că ne vedem duminică şi că o să vorbim atunci. 


e Este o poveste cât se poate de clasică: o mamă ce continuă să 
se poarte cu fiul ei ca şi cu un copil, cu toate că acesta a depăşit de 
mult vârsta. Deşi... 

Este de domeniul evidenţei. Din clipa în care unul dintre pă- 
rintii noştri se manifestă în mod autoritar, simțim imediat cum 
regresăm şi suntem tentaţi să ne lăsăm infantilizati. În aparenţă, 
am depăşit treizeci de ani, în fond, avem tot trei. În capitolul 2, 
am văzut că majoritatea dificultăţilor de a spune nu îşi au originea 
în copilul care dăinuie în noi, care se simte vinovat şi nu suportă 
ideea de a fi respins, gata mereu să facă orice pentru a păstra dra- 
gostea părinţilor lui. Indiferent de vârstă, de situația profesiona- 
lä, de controlul pe care îl avem asupra noastră, aceste sentimente 
şi această stare de spirit se prelungesc şi ne influențează în mod 
perfid relațiile pe care le avem cu familia. 

Toţi anii aceia de dresare, mustrările de genul: „Trebuie să îi 
asculti pe părinții tăi, dar să şi asculti de ei“, toate ne-au marcat, 
iar efectele se prelungesc mult după sfârşitul copilăriei. Gabriel, 
persoană civilizată şi bine-crescută, nu îşi poate permite să îi răs- 


pundà mamei sale să îl lase în pace si să îsi vadă da treburile ai 

Şi nici nu poate să înfrunte veşnicele întrebări ale mamei sale cu 
un „Nu, pentru că nu vreau“, care ar aduce din nou în faţă copilul 


"I Cum să spui nu 
ul MARIE HARDOU 


agresiv care a fost cândva. Este de neconceput si intolerabil. Si to- 
tusi, el trebuie să reugească să iasă din această situație cin 
du-şi propriile limite şi asumându-şi propriile responsabilități. 

Într-o primă etapă, îşi va stabili cu precizie obiectivele: să nu 
mai participe cu regularitate la mesele duminicale (ceea ce nu în- 
seamnă să nu mai participe deloc); să evite să-şi rănească mama şi 
familia; să nu se culpabilizeze sau să se lase culpabilizat. 

În loc să îşi exprime cu brutalitate hotărârea, poate face apel 
la singurul discurs acceptabil şi pe înţelesul mamei sale, şi anu- 
. me importanţa capitală pentru ea de a fi o bună mamă. Deci, când 
aceasta îi răspunde: „Ştii cât ţine tatăl tău să vii“, Gabriel îi poate 
cere ajutorul spunându-i: „Am nevoie de tine ca intermediar, să îi 
spui lui tata că am foarte mult de lucru şi că nu am să pot veni du- 
minică la masă. M-ai ajuta foarte mult dacă îi spui tu asta“. Chiar 
dacă acest procedeu nu rezolvă problema de fond, el are avantajul 
că menajează susceptibilitatea interlocutoarei. Într-adevăr, această 
declaraţie a lui Gabriel introduce o nouă carte în joc — tatăl este cel 
exigent — şi îi conferă mamei rolul de părinte fntelegätor si bine- 
voitor care îşi susține copilul când acesta are nevoie. 

Pe de altă parte, Gabriel se poate folosi şi de acel „nu, dar“, în 
măsură să reducă, aşa cum am văzut în capitolul 4, impactul unui 
nu, punând accentul pe „dar“ şi pe deschiderea adusă de acesta. Le 
poate propune, de pildă, să vină altă dată, eventual cu un prieten 
sau o prietenă, sau să îşi invite părinţii la un restaurant. Toate aces- 
te soluţii de compromis pot duce la rezolvarea progresivă a proble- 
mei. Ele atestă bunăvoința lui Gabriel, dorința lui de a le face pläce- 
re părinților săi şi de a nu-i brusca. În plus, ele introduc o mai mare 
suplete în relaţie şi îl ajută pe Gabriel să își asume noua autonomie 
- fărăa se culpabiliza excesiv. 

Fie că eforturile lui de conciliere sunt sau nu aprobate, Gabriel 
va face astfel un mare pas către independenţă. Îşi va dovedi pe 
această cale că este în stare să înceapă „tăierea cordonului ombili- 
cal“ prin introducerea cu tact, dar şi cu fermitate, a unei schimbări 
în relaţiile sale cu părinții. Iar în continuare, se va simţi mai liber să 
persevereze în aprofundarea intentiilor lui, chiar dacă nici mama 
sa nu va renunţa la ale ei. 


BANII FAMILIEI 


— Poți să-mi împrumuţi 100 de euro? o întreabă Chloé pe 
sora ei. | 

Séverine se simte brusc foarte încordată. Nu mai vrea să îi îm- 
prumute bani lui Chloé. De altfel, nici nu îşi poate permite. 

— Nu cred că se poate în clipa de faţă, spune ea. 

— Dar mi-ai împrumutat de mai multe ori, protestează Chlo€. 

— Si nu mi i-ai dat niciodată înapoi, se aude Séverine spu- 
nând, cu inima bătând să-i spargă pieptul. 

— De data asta, îţi jur că ți-i dau înapoi, promite Chloé. Hai, 
poți fii sigură. Îmi trebuie doar pentru câteva săptămâni. 

Séverine păleşte şi se gândeşte că a mai auzit refrenul ăsta. 

— Şi de fapt, ce înseamnă câteva sute de euro între surori, 
continuă Chloé. Chiar îmi trebuie, altfel nu te-aş bate la cap. 

— Ştii, cred că bărbatul meu n-o să fie de acord. 

— Nici nu trebuie să ştie... doar dacă vrei tu să-i spui. 

„Oh, Doamne! Nu!“ se gândeşte Séverine. Dacă ar afla câţi 
bani i-a împrumutat lui Chloé în ultimii ani, s-ar înfuria. 

„— De fapt, poate n-ar fi rău să ştie şi el. Aşa, lucrurile ar fi 

clare, exclamă Chlo€. 

Séverine simte un frison, palmele îi transpiră. 

— Lasă-mă să mă gândesc, spune ea. Poate găsesc o soluţie 
să te ajut. 


e Séverine este foarte indispusă, teribil de tulburată de cererea 
surorii ei. l-a mai împrumutat bani de mai multe ori şi ştie sigur că, 
dacă îi dă din nou, nu o să-i mai vadă niciodată. Această certitudine 
îi produce o criză de anxietate de care profită Chloé. Cu cât Séverine 
este mai tulburată, cu atât sunt mai mari riscurile de a ceda iarăşi. 
Ce poate să facă în aceste condiţii? 

După cum am încercat să subliniem în această lucrare, este foar- 
te greu, dacă nu chiar imposibil, să exprimi un nu eficient când te 
laşi invadat şi copleşit de o puternică anxietate. Ritmul cardiac se 

acceicrează, începi să tremuri, iar coeziunea interioară pare ca se 
risipeste. Aceste manifestări ale unei tulburări interioare împiedi- 
că orice concentrare pentru rostirea unui nu, totuşi necesar. Nu vei 

putea controla acest nu dacă nu îţi poţi controla propriul corp si 
propriile emoţii. Şi chiar mai rău, cu cât te vei controla mai putin, 
cu atât ceilalți vor avea un ascendent mai mare asupra ta. Nu uita 
acest lucru: vei fi la cheremul celorlalţi de fiecare dată când te laşi 
dominat de anxietate. 

Pe de altă parte, Chloé ştie foarte bine că soţul lui Séverine nu 
ar fi de acord cu acest împrumut. Propunându-i să vorbească cu 
soţul ei, Chloé îşi manipulează sora, încercând în mod deliberat 
să o pună într-o situație dificilă şi să îi sporească anxietatea. După 
ce va respira profund ca să se calmeze şi să reducă semnele fizice 
de anxietate, Séverine îi poate propune surorii ei să-i dea răspun- 
sul mai târziu. Unul dintre primele lucruri care se pot face când 
te confrunti cu o situaţie delicată este să nu te angajezi imediat şi 
să obţii un timp de gândire. 

Acest răgaz o poate ajuta pe Séverine să înțeleagă că sora ei o 
manipulează. Dată fiind situaţia, dacă nu se simte destul de pu- 

ternicä pentru a face faţă singură acestor tertipuri, poate să stea 
„de vorbă cu un sau o prieten(ă) în care are cu adevărat încredere. 
Comunicarea problemelor este un mijloc de uşurare, dar şi posi- 
bilitatea de a lua distanță pentru a le examina din toate unghiuri- 
le. În primul rând, Séverine îşi va putea da seama că sora ei nu are 
un comportament corect. Apoi, se va întreba dacă chiar trebuie să 
se simtă răspunzătoare pentru datoriile sau nevoile financiare ale 
lui Chlo€. În sfârşit, va putea să se deculpabilizeze când îşi va da 
seama că a făcut deja nenumărate eforturi de acest gen pentru a-şi 
ajuta sora; că aceasta nu i-a restituit niciodată banii, fără niciun 
scrupul, şi că nici ea nu îşi poate permite să-i mai împrumute 
bani. Toate aceste argumente o vor putea susține şi o vor ajuta să 
fie sigură pe sine când îi va spune nu lui Chloé. Aceasta este sin- 
gura soluţie pentru a-şi preciza propriile limite şi a-şi exprima 
dorinţa de a fi în sfârşit respectată. Altminteri, Chlo€ va continua 
să îi ceară bani, iar Séverine va continua să îi dea. 

Dialogul ar putea decurge în felul următor: 

— Nu o să-ţi împrumut bani, pe de o parte, pentru că nu îmi 
pot permite si, pe de altă parte, pentru că nu-mi dai niciodată îna- 
poi ce îmi datorezi. 

— De data asta, îți jur că ti-i înapoiez. 


— Se poate, dar nu mai am încredere în tine. 

— Eşti meschină. Mă dezamägesti. 

— Poţi să crezi ce vrei, hotărârea mea e definitivă. 

— Nu e o sumă mare. 

— Pentru tine, poate, dar nu pentru mine. Cere de la altcineva 
sau fă un împrumut de la bancă. 

Dacă Chloé insistă, Séverine trebuie să scurteze discuția încer- 
când să îşi exprime sentimentele: „Cred că nu mă respecţi deloc 
dacă insişti atât. Vreau să nu îmi mai ceri bani“. Rămânând fermă 
pe poziţii, Séverine va reuşi cel putin să îşi transmită cu clarita- 
te.mesajul şi să înlăture orice ambiguitate cu privire la intenţiile 
ei. Pe de altă parte, stabilind astfel o comunicare mai deschisă cu 
sora ei, relaţiile lor viitoare vor putea fi mai autentice şi mai puţin 
stresante pentru Séverine. 


ALEX VREA BOMBOANE 


După ce l-a pus pe Alex în scaunul de sus al căruciorului de 
cumpărături, Camille începe să caute în mare viteză produsele 
de care are nevoie. Este foarte grăbită. În goana ei, uită că tre- 
buie ca de obicei să evite raionul cu bomboane. 

— Bomboane, spune Alex de îndată ce dă cu ochii de ele. 
Vreau bomboane. 

Camille nu răspunde. 

— Vreau bomboane, ţipă Alex cu o voce ascuţită, încercând 
să sară din cărucior. 

— Aşază-te, îi spune Camille. 

— Vreau bomboane. 

— Nu avem timp. 

— Eşti o mamă rea, strigă Alex. Nu te mai iubesc. Eşti rea. 

(Ceilalţi clienţi încep să se uite la ea.) 

Camille se simte foarte jenată. 

— Ba da, o iubeşti pe mama. 

— Nu, nu, nu te mai iubesc, urlă Alex, roşu la faţă. 


C M ab >, h 
— Stai cuminte, îi spune Camille indispusă, tulburată, ne- 


putând suporta ideea că este o mamă rea. Bine, o să cumpă- 
răm bomboane. 

ə Am remarcat deja faptul că uneori este deosebit de greu să 
spunem nu când suntem în exterior, înconjurați de persoane ne- 
cunoscute. Acest lucru i se întâmplă lui Camille, care se simte 
de două ori stânjenită. Pe de o parte, fiul ei o face să întârzie, şi 
ea este grăbită, iar pe de altă parte, urletele copilului atrag aten- 
ţia celorlalţi asupra ei. În aceste împrejurări, Camille îşi pierde 
repede cumpătul şi, pentru a evita judecata celorlalți sau a nu-i 
deranja, cedează şi cumpără bomboanele. În mintea ei, aceasta 
este soluția cea mai simplă pentru a scăpa de o situaţie în care al- 
ţii o observă şi o pot critica. La urma urmei, de ce nu! Procedând 
astfel, nu mai pierde timpul şi nu e aşa de grav dacă îi cumpără o 
dată copilului bomboane. 

Cu toate acestea, problema este alta. Vor mai fi şi alte ocazii 
similare. Va ceda întotdeauna? De fapt, şi acest lucru este mai 
grav, cuvintele lui Alex au indispus-o; a ajuns să creadă că este o 
mamă rea. Anxietatea care apare în asemenea momente simila- 
re poate fi asimilată anxietätii de performanţă; cu alte cuvinte, 
atunci când nu te simți la înălțimea unei misiuni. Aşa cum am 
văzut în capitolul 3, nu ne socotim în stare să dovedim calitățile 
necesare pentru a face față unei situaţii date. 

Nenumărate mame au avut reacții identice, iar Camille nu 
este nici prima, nici ultima care trece prin aşa ceva. De altfel, 
poate să vorbească despre acest lucru cu alți părinți mai experi- 
mentati: să mergi la cumpărături cu un copil este o probă de for- 
tă care creează conflicte şi iritare, şi foarte des se întâmplă să te 
întorci mai degrabă prost dispus. După cum poate încerca şi să 
combată tendința pe care o are de a se culpabiliza, punându-şi 
o serie de întrebări. Alex are probleme de sănătate? Este cumva 
trist şi speriat? Este închis în el şi solitar? I s-au făcut observaţii, 
la grădiniță sau în familie, care ar lăsa să se înțeleagă că nu ştie 
să se poarte cu copilul ei? Dacă va răspunde negativ la toate aces- 
te întrebări, va putea fi liniştită; nu va mai trebui să îşi imagine- 
ze că este o mamă rea, ci doar să recunoască faptul că este putin 
prea sensibilă la semnele de agresivitate „normale“ exprimate 
de copilul ei şi că trebuie să încerce atenuarea acestei tendinţe. 

Iată de ce, data viitoare când se va confrunta cu o aseme- 
nea situaţie, Camille va trebui cu orice pret să nu se mai simtă 


devalorizată. În primul rând, nu mai trebuie să acorde o im- 
portanță excesivă privirilor celorlalți. Nu îi cunoaşte şi nici nu 
îi va mai vedea niciodată. Apoi, trebuie să rămână calmă şi ho- 
tărâtă în fața furiei şi cuvintelor neplăcute ale fiului ei, căruia 
îi va putea răspunde, de pildă: „Nu ai tu norocul să ai o mamă 
rea, îmi pare rău pentru tine, dar nu poţi să-ți schimbi mama“. 
Aceste câteva cuvinte care nici nu îl ceartă, nici nu îl umilesc 
sunt cel mai adesea suficiente pentru a calma un copil furios pe 
mama lui. 

Mai general vorbind, în asemenea situaţii, este de preferat 
ca ieşirea să fie pregătită, iar mama să spună nu înainte de a 
ajunge la locul respectiv. Când ţi-e teamă de judecata celorlalți, 
este mai uşor să spui nu la adăpost de privirile lor. În plus, ai şi 
mai mult timp pentru explicaţii. Pentru a evita confruntarea cu 
asemenea situații, Camille va trebui să îl avertizeze pe Alex că 
merg să facă cumpărături pentru casă şi că nu trebuie să ceară 
bomboane. Chiar dacă îi va cumpăra cu alte prilejuri, atunci va 
fi hotărârea ei, plăcerea ei de a-i face plăcere fiului său. 


ASTĂ-SEARĂ DORM LA O PRIETENĂ 


— Bună, tată. Te sun să-ţi spun că astă-seară, după petre- 
cere, am să dorm la Sabrina. 

— Ai să ce? 

— Am să dorm astă-seară la Sabrina. Părinţii ei sunt 
foarte O.K. I-am spus Sabrinei că şi tatăl meu este O.K. 

— Ascultă, o să vorbim despre asta deseară, când ajung 
acasă. 

— Nu avem timp. Trebuie să fiu acolo înainte de şase pen- 
tru pregătiri. | 

— Nici vorbă. În cazul ăsta, am spus nu. 

— Dar de ce, tată? Ştii, toți ceilalți fac la fel şi părinţii lor 
sunt de acord. 

— Nu-mi pasă ce fac ceilalți părinţi, ai cincisprezece ani, 
am spus deja nu, rămâne nu, gata. 


— Dar, tată, eu sunt singurul care se întoarce acasă. 
— Încă o dată, nu. 

Te rog, tată. Ştiu că nu vrei să m. 


p 
face aşa ceva. Si, pe urmă, nu pot să-i las baltă. pe prietenii mei 
care ştiu că am să vin. Sau, atunci, explică-le tu. 

— Bine, sunt chemat pe celălalt telefon. De data asta, faci 
cum vrei. 

— Grozav. Pa. 

e Situaţia prezentată mai sus este destui de obişnuită. Un tată 
nu este de acord cu fiul lui, încearcă să îi spună nu, apoi revine. De 
ce? Din lipsă de timp. 

Aşa cum am subliniat în repetate rânduri în prima parte a 
acestei cărți, să spui nu este un lucru care nu se învaţă de pe o zi 
pe alta. lar, pe de altă parte, nu este întotdeauna bine să spui nu 
pe loc. Într-adevăr, să spui nu cere timp şi o anumită pregătire. 
Indiferent de situație, indiferent de metoda folosită, îţi trebuie 
un răgaz înainte de a exprima un refuz. Acest timp adesea nece- 
sarvariază în funcţie de situație. Uneori un nu poate fi rostit după . 
un scurt moment de gândire; însă alteori este mai greu de spus 
şi va cere un efort susţinut atât pentru elaborare, cât şi ponnu 
exprimare. 

Primul lucru pe care îl ai de făcut, dacă eşti grăbit, este să... 
îți faci timp şi să amâni hotărârea pentru mai târziu. Acest tată, 
a cărui agendă profesională este supraîncărcată şi care îşi răpeş- 
te câteva minute pentru a vorbi cu fiul lui, nu este în situaţia dea 
negocia, şi nici de a-şi afirma autoritatea. În plus, riscă să treacă 
drept o marionetă în ochii fiului său. Prin urmare, va trebui să 
suspende luarea deciziei şi să reia discuţia când o va putea purta 
fără să fie obligat să se uite la ceas sau să fie tot timpul întrerupt 
de telefon. Este de asemenea preferabil să aibă această discuţie 
în particular şi față în faţă, arătând astfel că acordă importanță 
situaţiei. Va putea deci insista să se vadă acasă, la birou sau, dacă 
altfel nu este posibil, într-un alt loc. 

Intervalul de timp care îi rămâne până atunci îi va permite ta- 
tălui să nu mai fie tensionat şi să se gândească. Ce ştie în legă- 
tură cu această faimoasă petrecere? Mult prea puţine lucruri. Ar 
putea, de exemplu, să îi sune pe părinţii Sabrinei ca să aibă mai 
multe informaţii. Cu ajutorul lor, va putea înțelege mai bine ce 


se întâmplă. lar când va discuta cu fiul lui, va fi în cunoştinţă de 
cauză. Însă este foarte important să asculte cu calm şi răbdare şi 
ce îi va spune fiul lui. După aceea, indiferent de decizia lui finală, 
„aceasta va avea cel putin meritul de a fi argumentată şi de a ţine 
seama de poziţiile diferiților „actori“ implicaţi în această poveste. 

Oricum, pentru acest tată este esenţial să înţeleagă că a spune 
nu cere timp. Dacă merită să spui nu, atunci merită şi să încerci 
să-l spui într-un mod potrivit şi într-un moment potrivit, indife- 
rent care sunt presiunile la care suntem supuşi. 


PRIETENII NEPOFTITI AI SOȚULUI 


— Joëlle, am invitat familia Paquin vineri la cină. 

Joëlle nu se clinteste, dar dintr-odatà se simte abătută. So- 
ţii Paquin, se gândeşte ea, iarăşi ei! 

— Poţi să faci ceva foarte simplu, paste, de pildă, iar la 
început ardei la cuptor sau o salată de roşii cu mozzarella. 
Ce zici? 

— Ce zic despre ce? 

— Despre ardei. 

— Scuză-mă, nu am fost atentă... 

— Soții Paquin. Vrei să faci ardei sau salată de roşii? 

Cel mai mult aş vrea să nu fac nimic, se gândeşte Joëlle. Co- 
lette Paquin este rea de gură cum nu se mai poate, şi cât e ziua 
de lungă nu face altceva decât să vorbească de rău pe toată 
lumea. lar Antoine Paquin adoarme întotdeauna pe canapea. 
Soții Paquin... iar soţii Paquin... 

—Ai auzit? 

— Ce, dragă? 

— Ardei sau roşii? 

— Orice. 

Orice din moment ce Paquin-ü vin la cină. Bineînţeles, ştie 
că sunt relaţii importante pentru agenția imobiliară a sotu- 
lui ei, dar oare trebuie să se întâlnească atât de des? Când au 


fost ultima dată la masă? Acum două săptămâni, noate trei? 

Atunci le-a făcut o friptură pe care Colette Paquin a socotit-o 
prea uscată. Pe urmă, cafeaua era prea tare... şi, ca să pună 

— Ai auzit ce te-am întrebat? 
— Da, răspunde Joëlle. Am să fac mai bine ardei. 


e Sigur că Joëlle ar vrea să îi spună soţului ei: „Nu, nu vreau 
să cinăm iarăşi cu soţii Paquin“, dar de fapt nici nu se gândeşte 
la asta. În schimb, deşi pare că ascultă ce îi explică soţul ei, ea 
este departe. Închisă către lumea exterioară, retrasă în univer- 
sul ei în care întoarce pe toate fețele motivele pentru care nu 
vrea să se vadă iarăşi cu soții Paquin. Este într-atât de dominată 
de gândurile ei negative, încât soţul se vede silit să o întrebe de 
mai multe ori înainte ca ea să răspundă. Însă el nu ştie că ceea 
ce poate trece drept neatentie este, în realitate, o manifestare de 
anxietate. 

După cum am văzut în capitolul 5, anxietatea are efecte peri- 
culoase, adesea incontrolabile, care se exprimă la diferite nive- 
luri. În cazul lui Joëlle, anxietatea este atât de puternică încât o 
paralizează. Pe de o parte, o izolează de ceilalți — nu îl mai as- 
cultă pe soțul ei, nu mai poate dialoga cu el, şi cu atât mai putin 
să îi împărtăşească emoţiile pe care le resimte. Pe de alta, o îm- 
piedică să se gândească la soluţii care ar putea să o ajute. Joëlle 
pare cufundată în frământările ei care scurtcircuitează orice po- 
sibilitate de a se apăra şi de a analiza situaţia pentru a-şi rezol- 
va problema, situaţie pe care a judecat-o de altfel odată pentru 
totdeauna. Pare prinsă în capcana propriei evaluări a factorilor 
stresanti, soţii Paquin: cina a fost atât de jalnică ultima dată, în- 
cât este convinsă că se va repeta acelaşi scenariu; se va simți din 
nou umilită, devalorizată, discreditată. 

În mod sigur, nu este plăcut să petreci câteva ore cu nişte per- 
soane care nu îţi plac. Însă, în cazul de faţă, faptul că Joëlle per- 
cepe foarte negativ situaţia o face să considere evenimentul şi 
mai greu de trăit şi de suportat. Sentimentul subiectiv că nu este 
stăpână pe nimic, că nu poate să spună nimic îi accentuează an- 
xietatea. În asemenea condiţii, este normal să aibă o reacție atât 
de puţin adaptată, care o împiedică să controleze eficient situa- 
ţia şi mai ales să stea de vorbă cu soțul ei. Este foarte probabil că 


anxietatea ei nu îi permite nici măcar să îşi imagineze că ar putea 
să spună nu, pur şi simplu să spună nu explicând de ce. 

Joëlle nu este singura în această situaţie. Nenumărate persoa- 
ne sunt atât de obişnuite să accepte un anumit grad de anxietate, 
încât nici măcar nu le vine în minte că ar putea îndrepta ceva. 
Ca şi Joëlle, ele sunt copleşite, convinse că nimic nu se va putea 
schimba niciodată. Trăiesc cu stresul lor incomunicabil, într-un 
fel de circuit închis care le alimentează şi sporeşte disconfortul. 
Cu toate acestea, exteriorizarea unei probleme, prin exprimarea 
anxietätii, în primul rând, dar şi a emoţiilor şi sentimentelor pe 
care se sprijină, ne poate ajuta să luăm o anumită distanţă şi să 
ne controlăm mai bine. Într-o primă etapă, Joëlle ar trebui să 
scrie ce simte, ieşind şi în felul acesta din monotonia ideilor pe 
care le frământă încontinuu în minte şi care o tulbură. Va avea 
astfel posibilitatea de a relativiza unele critici pe care le suportă 
foarte greu. Este o gazdă atât de lipsită de calități? Găteşte atât 
de prost? S-a îngrăşat într-adevăr în ultimul timp? Dacă da, o 
deranjează? 

După ce va scrie toate aceste întrebări, poate încerca să răs- 
pundă chiar ea la ele, dar poate să i le pună şi soţului ei. Cu aju- 
torul lor, va putea astfel începe un dialog prin care va ajunge la 
adevărata ei problemă: să-i invite sau nu la cină pe soţii Paquin. 
Va fi şi o ocazie pentru ca soţul ei să ia cunoştinţă de dificultățile 
pe care ea le are şi vor putea căuta o soluție împreună. O va pu- 
tea linişti mai ales în legătură cu performanţele ei culinare şi cu 
aspectul fizic, asigurând-o că nu are de ce să se teamă în această 
privință. La rândul ei, îi va putea sugera să se întâlnească cu soții 
Paquin în altă parte, într-un cadru mai profesional, un dejun de 
afaceri, de exemplu, la care ea nu va fi nevoită să meargă. 

Acest schimb de idei, indiferent de decizia pe care o vor lua 
în comun, va avea drept efect reducerea anxietätii lui Joëlle. Iar 
dacă această ciină va avea totuşi loc, Joëlle va fi în stare să o abor- 
deze în cu totul alte condiţii. 


Cum să spui pu 
in viața de zi cu zi 


Orice nu din viaţa de fiecare zi ne interesează cel mai adesea ca 
simpli cetățeni, de pildă, în raport cu instituţiile sau în calitatea 
noastră de consumatori. Aproape întotdeauna când trebuie să îl 
rostim, regăsim în el acelaşi element important: persoana căre- 
ia vrem să îi spunem nu este pentru noi un străin, o persoană pe 
care o întâlnim pentru prima dată sau pe care o cunoaştem foarte 
putin. Putem accepta că suntem influențați de o persoană pe care 
„o iubim, dar nu de cineva care ne este complet străin! De ce are 
acesta atâta putere asupra noastră? 
O parte a răspunsului are legătură cu contextul: un necunos- 
` cut ne poate impresiona deoarece trebuie să rostim nu în public, 
sub privirea celorlalți. Peste tot există martori, în metrou, într-un 
magazin, la piaţă. Se poate presupune că aceştia ascultă ce spu- 
nem, ne observă reacţiile, iar temerea noastră este că ne judecă. 
Cum să suportăm ideea că ne aflăm într-o situaţie stânjenitoare în 
fața unor persoane care ne observă şi pe care într-o zi — Doamne, 
fereşte! — le putem întâlni din nou? Uneori am dori ca ele să ne 


ajute, să ne susțină atunci când ne exprimăm refuzul, însă de cele 
mai multe ori nu se întâmplă aşa. Este posibil să îi simțim chiar 
uşor agasati de atitudinea noastră. De aceea, ne place să ne ima- 
ginăm că, dacă aceste persoane nu sunt cu noi, ele sunt împotriva 
noastră. La urma urmei, din moment ce nu le cunoaştem, ele pot 
avea aceeaşi părere, deci pot fi asimilate unui grup în fața căruia 
trebuie să facem o demonstraţie, pe care trebuie să îl convingem. 
Provocarea este prea mare. Mai bine ne înfrânăm sentimentele 
decât să ne lăsăm umiliti în public. 

Însă există şi un alt motiv, poate mult mai important, care spo- 
reste dificultăţile pe care le avem de a rosti nu în viața de fiecare 
zi. El este susținut de dinamica puterii inerente relației client/ 
profesionist. Se admite în mod tacit că acela care vinde un pro- 
dus sau un serviciu ştie mai multe decât cel care îl cumpără. Noi 
suntem cei care solicităm experiența, competența vopsitorului 
sau florarului, şi nu invers. În principiu, considerăm că acela care 
vinde este mai bine informat şi mai competent decât acela care 
cumpără. 

Aşa se face că, atunci când suntem confruntati cu acest expert, 
avem tendința de a fi mai încrezători în ceea ce ne spune el decât 
în noi înşine, în părerile şi în instinctele noastre. Îi ascultăm deci 
cu atenție sugestiile şi chiar îi urmăm supuşi recomandările. Ni 
s-ar părea o dovadă de stângăcie şi chiar de aroganță să nu fim 
de acord sau să stăm la discuţii cu un profesionist căruia ne-am 
adresat. Din moment ce acesta se pricepe mai bine decât noi în 
problema respectivă, ar însemna că suntem peste măsură de orgo- 
lioşi sau peste măsură de bădărani dacă ne imaginăm că ştim mai 
mult decât el. În concluzie, ne vom supune unor condiții pe care 
le socotim abuzive, vom cumpăra produse prea scumpe şi vom ac- | 
cepta servicii inutile. Metamorfozati în clienţi, nu suntem numai 
creduli, ci şi uşor de manipulat. 

De ce? Pentru că prin relaţia profesionist/client ne întoarcem 
pe un teren familiar, ne transformăm în copilul aflat în fața pă- 
rintilor atotputernici. Dorim să-i facem plăcere reprezentantu- 

lui autorităţii. Vrem să facem o bună alegere, adică alegerea lui. 


Nu vrem să îl criticăm. În faţa riscurilor unei confruntări, cei mai 
mulți dintre noi preferă să dea îndărăt şi să facă ce li se spune să 

facă, în loc să îşi argumenteze poziţiile şi să îşi afirme şi susti- 
nă părerile, nevoile, dorințele. Avem de-a face aici cu o mecanică 
personală care nu poate fi uşor schimbată. 


FRIZERUL GARE ȘTIE SĂ TUNDĂ 


Pierre-Louis şi-a fixat oră la un stilist mai special dintr-un 
cartier bun. Un tânăr, foarte în temă, îl conduce până la „col- 
tul“ lui Regis. Cât îl aşteaptă, Pierre-Louis se priveşte cu o anu- 
me satisfacție în oglindă: un bărbat la patruzeci de ani, dis- 
tins, trăsături fine, tâmplele uşor grizonate. 

— Deci, îl anunță Régis, am putea tunde în spate, înălța în 

“partea de sus şi tăia scurt în părți. 

— Bună ziua, răspunde Pierre-Louis. 

— O, scuzati-mä, spune Regis, în timp ce spoturile îi lumi- 
nează părul roşu. Bună ziua. V-am zărit în oglindă şi am vå- 
zut imediat linia de care aveți nevoie. Trebuie să scoatem asta, 
continuă el intrând cu degetele în părul de pe ceafa lui Pier- 
re-Louis, şi să ridicăm aici, adaugă în timp ce îi atinge uşor 
creştetul capului. 

— Prefer mai lung pe ceafă, răspunde Pierre-Louis. 

— Fiindcă aveţi fața mică şi gâtul lung, ar fi mai bine să 
puneţi în valoare pariea de sus a capului. Deci, ceafa trebuie 
tunsă scurt şi luat de pe margini. 

— Dar eu am venit doar să mă tund puţin, doar atât. 

— Bineînţeles, pot să vă fac ce-mi cereti, răspunde Régis. 
Dar ar fi cu mult mai bine să schimbăm look-ul. Régis zâmbeş- 
te. Zâmbeşte şi Pierre-Louis. Se gândeşte la colegii lui de birou. 

— Lucrez într-un mediu prea putin extravagant, explică el. 
Nu îmi pot permite să semän cu un rocker. 

Régis, vexat, îi răspunde cu o anumită răceală. 

— Cum vreţi. Dar pot să vă asigur că tunsoarea pe care o 
aveți nu vă avantajează. Îşi încruntă sprâncenele. Ati putea 
arăta mult mai bine. 

Pierre-Louis se priveşte în oglindă. Ridurile din jurul ochilor 
i s-au accentuat, aşa i se pare, ca şi cum ar fi îmbătrânit brusc. ` 

— Ce vreţi să spuneţi mai precis? 


Régis se străduieşte să îi demonstreze avantajele noii linii si 
încheie, zâmbind din nou: 

— Eu ştiu mult mai bine decât dumneavoastră ce vă stă 
bine şi o să vă întinerească. Dumneavoastră vă cunoaşteţi me- 
seria dumneavoastră, eu, pe a mea. 

Dar în timp ce Regis execută faimoasa tunsoare, 
Pierre-Louis îşi dă repede seama că a greşit acceptând. Nici nu 
se mai recunoaşte. Îşi simte ceafa goală şi rece, meşele lungi de 
pe vârful capului îi stau în sus şi nu par să se potryeasca nici 
cu vârsta lui, nici cu profesia. 

— E magnific, nu? îi întreabă Régis pe ceilalți frizeri. 

De jur împrejur se aud exclamaţii: „E bombă“, „E grozav“, 
„E foarte reuşit“. 

Pierre-Louis încearcă să înțeleagă ce vor să spună cu asta, 
dar degeaba. Trage concluzia că remarcile lor sunt adresate 
tunsorii, şi nu lui. 

— A, sunt mândru de mine, declară Regis radios, în timp ce 
îi vaporizează noua coafură cu un spray care o fixează definitiv. 

Pierre-Louis nu îndrăzneşte să îi spună lui Regis cât de mult 
îi displace noua lui înfăţişare. Ar trebui să-i ţină piept nu nu- 
mai lui Régis, ci întregii echipe. Numai la gândul de a'pronun- 
ta asemenea cuvinte într-un loc în care toți ceilalți sunt de altă 
părere, simte cum inima îi bate mai repede. „Inutil să protes- 
tez. Nu mai pot schimba nimic dacă fac o scenă“, suspină el, 
resemnat în sinea lui să aştepte să îi crească la loc părul. 

Pierre-Louis achită costul, nu lasă niciun bacşiş şi întră în 
prima frizerie care îi iese în cale ca să repare dezastrul. 


e Pierre-Louis a avut posibilitatea să spună nu în două rânduri: 
prima dată înainte de tuns, a doua, după tunsoarea catastrofală. 
Însă în ambele rânduri, ceva l-a reținut şi l-a împiedicat să spună 
ce gândeşte. 

Acest bărbat, care pare sigur de el, se simte brusc stânjenit, 
intimidat de argumentele lui Regis. Foarte abil, acesta joacă la si- 


zur: promisiunea întineririi. Cine nu a visat măcar o dată să iasă 

de la frizer mai frumos şi cu zece ani mai tânăr? Aşa se face că 
Pierre-Louis se lasă prins în cursă, sedus de ideea de a străluci 

Régis este cu atât mai convingător cu cât se impune cu autorita- 
tea unui „profesionist“, deținător al unei competenţe, în fața unui 
novice ignorant şi lipsit de experiență. Suficiente motive pentru ca 
Pierre-Louis să îşi piardă siguranța şi să se trezească fără apărare. 
Numai gândul de a-i face față acestui specialist, de a-l dezamägi re- 
fuzând să îl asculte, îi trezeşte anxietatea şi îl face să accepte pro- 
punerea. Acest tip de anxietate — anxietatea „de evaluare“, despre 
care am vorbit în capitolul 3 — constă în teama de părerea celor- 
lalti. Pierre-Louis nu se simte în stare să îşi mențină poziţia, îi este 
prea teamă de a fi judecat şi criticat. Şi chiar după ce a constatat, de 
visu, că tunsoarea nu îi vine, tot nu îndrăzneşte să spună nimic, cu 
atât mai mult cu cât alți frizeri consultați de Régis confirmă avan- 
tajele noii tunsori. Este prea mult pentru Pierre-Louis, se simte 
dezarmat şi incompetent pentru a lupta împotriva unui grup unit 
şi entuziast. Dacă îşi exprimă cea mai mică îndoială, toată lumea 
îi va explica probabil că se înşală, că îi stă foarte bine aşa. Această 
certitudine îi sporeşte angoasa şi îl paralizează cu totul. 

În împrejurările date, Pierre-Louis uită că un frizer este acolo 
pentru a răspunde nevoilor sale de consumator. Când suntem con- 
fruntati cu o situaţie intimidantă, este suficient să ne amintim cum 
stau lucrurile (eu sunt clientul, iar dumneavoastră sunteți la dis- 
poziția mea) pentru a readuce lucrurile la adevărata lor valoare. Să 
analizăm acum reacţia lui Pierre-Louis. El creează în permanență 
sentimentul că ocupă poziţia „de jos“ într-o relație complemen- 
tară, devenită din această cauză „pseudocomplementară“ rigidă, 
în care orice comunicare este imposibilă. Prin urmare, după ce a 
ascultat sfaturile frizerului, Pierre-Louis ar trebui să ocupe la rân- 
dul lui poziţia „de sus“; ar trebui să îşi spună părerea şi să dea mai 
multe informaţii despre el, astfel încât să-i permită lui Regis să în- 
teleagä faptul că nu vrea o tunsoare incompatibilă cu funcțiile lui. 

Cu scopul de a relativiza anxietatea care se află la originea re- 
actiei lui, Pierre-Louis ar trebui să înceapă prin a-şi pune câteva 
întrebări. În ultimă instanţă, oare chiar are nevoie de aprobarea 
frizerului? Este atât de grav dacă acesta este dezamăgit? Pe de altă 
parte, anxietatea de evaluare reflectă adesea teama de a fi respins. 


Dar, la urma urmelor, ce se va întâmpla dacă Régis îl respinge? Este 
cumva un prieten apropiat, o persoană pe care Pierre-Louis o întâl- 
neşte în fiecare zi? Dacă Pierre-Louis ar analiza problema din acest 
unghi, ar ajunge repede la concluzia că nu are nimic de pierdut 
dacă îl dezamägeste pe Régis sau dacă acesta din urmă îl refuză. 
Va simţi dintr-odată că anxietatea lui este deplasată, dacă nu chiar 
ridicolă. 

În plus, nu este defel sigur că Régis va fi furios sau sarcastic. De 
multe ori, indivizii care încearcă să ne forţeze mâna nu fac decât să 
ne testeze limitele. Iar atunci când ne exprimăm în mod clar şi ferm 
voința, cel mai adesea aceştia dau înapoi. 


PANTOFI PE MĂSURĂ 


— Este un treizeci şi opt, e măsura dumneavoastră, spune 
vânzătoarea. | 

— Dar mă strânge la degetul mare, răspunde Dominique ui- 
tându-se în jos la picioare, ca şi cum s-ar putea vedea că pantofii 
o strâng. 

Vânzătoarea se uită şi ea atent la pantofi. 

— Se vor lăsa foarte repede. Este ultima pereche. Dacă nu îi 
luați acum, nu vă pot garanta că o să mai primim. 

Dominique este nehotărâtă. Pantofii merg perfect cu taiorul 
ei negru şi ar putea să-i încalţe chiar astă-seară, dar îşi simte 
picioarele prinse ca într-o menghină. Încearcă să facă o obiectie. 

— Ştiu că sunt un treizeci şi opt. Dar, probabil, un calapod 
mai mic. 

— Nu, este un treizeci şi opt normal. Gresiti dacă nu-i luaţi 
acum. Vă vin de minune. 

Dominique este tot nehotărâtă. 

— Parcă am senzaţia că nu sunt chiar pentru piciorul meu. - 

— Dar este măsura dumneavoastră, insistă vânzătoarea, 
aplecându-se şi apăsând pe marginea pantofului. Sunt perfecţi. 
Ati văzut ce moale este pielea? Dacă par prea strâmti, or să 

Vânzătoarea se uită la Dominique ca şi cum aceasta n-ar 
fi normală. Dominique simte că roşeşte şi, fără să fie prea 

convinsă, cumpără pantofii. Odată ajunsă acasă, se pregätes- 
te să iasă la restaurant şi îşi pune pantofii noi, repetându-si: 
„Vânzătoarea a spus că o să se lase“. Si, minune, nu o strâng. 
Nu încă... Cum masa este servită la bufet, de fiecare dată când 
trebuie să se ridice, are nişte dureri groaznice, aşa că preferă să 
renunţe să mai mănânce. 

Când îi dă jos, noaptea târziu, picioarele îi sunt înroşite şi 
pline de băşici. Furioasă că a cheltuit o grămadă de bani pen- 
tru o pereche de pantofi prea mici, îi pune la loc în cutie, pe care 
o aruncă în fundul unei debarale. „N-am să mai calc niciodată 


€ A 


în magazinul ăla“, îşi jură ea. 


e Situaţia prin care trece Dominique este cum nu se poate mai 
banală. Cine nu a avut de-a face cu un vânzător insistent şi con- 
vingător? Cine nu a cumpărat un obiect inutil sau o haină de ne- 
purtat după ce a ascultat gogoşile irezistibile şi irevocabile ale 
unui profesionist abil? La fel ca Dominique, şi noi ne-am lăsat 
convinşi. La fel ca Dominique, şi noi am crezut că vom regreta 
mai târziu că nu am luat acel obiect sau acea haină, devenite pen- 
tru moment indispensabile. Şi atunci, decât să ne pară rău că am 
lăsat să treacă aşa o ocazie, preferăm să cumpărăm. 

Procedăm astfel de multe ori când ne lăsăm prinşi în cursa de- 
ciziei rapide, întinsă de vânzător — n-o să vă mai întâlniți cu aşa 
o ocazie —, la care se adaugă argumentul decisiv legat de stoc — 
sunt printre ultimele bucăţi. Şi, în fundal, certitudinea că vânză- 
torul este întotdeauna mai calificat decât cumpărătorul. Astfel, 
convinsă că pantofii îi vin foarte bine şi că este ultima pereche din 
magazin, Dominique îşi scoate cartea de credit. Va realiza că a 
greşit mai târziu, când îşi va da seama că pantofii cumpăraţi sunt 
cu adevărat prea strâmți. Iar reacția ei de furie nu va schimba cu 
nimic situaţia. 

Pentru a evita să mai ajungă într-o situație asemănătoare, Do- 
minique trebuie să încerce pentru început să îşi măsoare bine in- 
terlocutoarea, să-şi amintească cu cine are de-a face. După cum 
am văzut în capitolul 5, este important să ținem seama de persoa- 
na cu care tratăm ceva. Dominique poate să îşi amintească faptul 
că vânzătorii sunt pregătiți pentru... a vinde, deci trebuie în mod 


obligatoriu să convingă, chiar să îşi manipuleze clienţii pentru ca 
aceştia să cumpere. Această fermitate a lor ia uneori aparențele 

‘ unui ajutor plin de bunăvoință, dar insistent, care sporeşte şi mai 
mult obligaţia de a cumpăra. Într-adevăr, nu este uşor să descura- 
jezi un individ atât de amabil, care pare că nu vrea altceva decât 
să-ţi vină în ajutor. Simplul fapt de a constientiza că suntem su- 
puşi unor presiuni, de a gândi: „Această vânzătoare mă presează 
să cumpăr“, ne poate ajuta să rămânem stăpâni pe situație şi să o 
analizăm cu mai multă obiectivitate. 

Şi apoi, Dominique nu este obligată să ia o hotărâre pe loc. 
Când nu suntem pe deplin convinşi de rostul unei cumpărături, 
cea mai bună soluție este să ne acordăm un timp de gândire. În 
cazul nostru, dacă Dominique şi-ar fi putut amâna decizia pe mai 
târziu, ar fi ieşit din magazin şi ar fi înţeles, când ar fi fost singu- 
ră, că nu este o idee prea grozavă să cumpere o penenie de "pantog 
care nu îi vin, pe motiv că o să-i vină într-o zi. 

În sfârşit, Dominique va fi nevoită să înțeleagă că nu ea trebuie 
să îi facă pe plac vânzătoarei, ci mai degrabă invers, şi că are drep- 
tul să refuze să cumpere o pereche de pantofi care nu îi convin. 
În loc de a se culpabiliza şi de a se simţi oarecum ridicolă, dacă 
se opune acestei cumpărături, Dominique ar putea foarte bine să 
gândească: „Nu sunt aici ca să dau satisfacție unei vânzătoare, nu 
am nevoie de aprobarea ei, nu am nicio legătură cu ea“. lar dacă 
vânzătoarea pare dezamăgită sau îşi manifestă în vreun fel ne- 
multumirea: „E problema ei, nu a mea“. 


LA COADĂ 


„Aştept de mai bine de o jumătate de oră, se gândeşte Ca- 
therine, OUTRE de ce din clädirea postei. Si totusi nu e 
oră de vârf...“ 

Strânge în mână scrisoarea recomandată şi mai numără o 
dată persoanele din fața ei. Lângă ea, coada cealaltă pare că 
înaintează mai repede, dar ceva mai încolo stă pe loc. 

— E prea de tot, spune un bărbat în spatele ei. 

Catherine se întoarce, se uită la el, suspină, dă din cap cu 


simpatie. Apoi verifică pentru a zecea oară plicul; totul pare în 

regulă. Îi pare rău că nu şi-a adus nimic de citi. Treizeci de mi- 
nute pierdute la coadă, când ea are atâtea de făcut! 

— Ar putea să deschidă mai multe ghişee, spune cineva. 

În sfârşit! Persoana de dinaintea ei a terminat. În acel mo- 
ment, un bărbat foarte elegant vine în grabă, trece în faţa lui 
Catherine şi se aşază în locul ei la ghişeu. Catherine, blocată, 
se uită fix la el. Acesta nu îi acordă nicio privire. Catherine îşi 
permite să îi atragă atenţia: 

— Scuzati-md, domnule, dar ati trecut în fața mea. 

— Nu cumpăr decât nişte timbre, răspunde acesta repede 
şi începe să discute cu funcţionarul. Catherine, surprinsă, nu 
ştie ce să mai spună. Dar când aude că bărbatul cere un pa- 
chet recomandat, simte că ia foc. În sfârşit, îi vine rândul, dar 
este deja foarte prost dispusă şi defel amabilă cu funcţionarul. 
Când acesta îi atrage atenţia că a uitat să completeze un for- 
mular pentru scrisoarea ei recomandată, izbucneşte. Îi spune 
că nu este bun de nimic, că serviciile poştei sunt jalnice. Persoa- 
nele din spatele ei încep să se agite şi să bodogănească. Nemai- 
putându-se stăpâni, Catherine îi insultă şi iese furioasă. 


e Aşa cum Dominique şi-a transferat furia pe pantofi, Catheri- 
ne o deviază şi ea de la ţinta inițială (bărbatul lipsit de jenă care 
trece în fața ei) către funcționar şi celelalte persoane care sunt 
la rând după ea. Catherine se enervează, îi face pe toți să piardă 
timpul şi iese fără să fi trimis scrisoarea recomandată, exaspera- 
tă, stresată, cu adrenalina la nivelul cel mai de sus. În acest timp, 
bărbatul responsabil de incident şi-a terminat treaba, a ieşit din 
poştă fără să fi stat la coadă şi fără să se culpabilizeze în vreun fel. 

Putem cu toții înţelege reacția lui Catherine şi ce simte ea. Sta- 
tul la coadă într-un spaţiu public este adesea o adevărată încerca- 
re. La cinema sau la vreo administraţie, statul la coadă îţi solicită 
răbdarea şi rezistenţa într-un mod aproape inuman. Ca şi cum 
toate astea nu ar fi suficiente, întotdeauna vine cineva care în- 
cearcă să treacă în față sub un pretext oarecare. Şi lumea nu spu- 
ne nimic, îşi înghite furia şi aşteaptă în continuare. Catherine nu 
are un comportament atât de pasiv, dar atitudinea ei pare totuşi 
inadecvată. Îşi reține furia şi o exprimă mai târziu, însă greseste 


tinta, agresând persoane nevinovate. În felul acesta, neavând cu- 
rajul să spună nu, face o nedreptate şi este si frustrată, şi furioasă. 
A „zbârcit-o“. 

În asemenea cazuri, cel mai simplu mijloc de a-ți apăra punc- 
tul de vedere şi drepturile este folosirea acelui „Înţeleg că dum- 
neavoastră... dar eu...“, despre care am vorbit în capitolul 6. Este 
un mod deopotrivă direct şi politicos de a începe un dialog lipsit 
de ostilitate manifestă şi care îi permite şi celuilalt să îşi modifice 
atitudinea. În loc să rămână mută de surpriză, Catherine ar fi pu- 
tut să răspundă acelui „Nu cumpăr decât nişte timbre“: „Înţeleg că 
sunteți grăbit, dar şi eu sunt, şi totuşi aştept de douăzeci de mi- 
nute. Faceţi la fel, aşteptaţi la rând“. Tupeistul, care îşi încearcă 
oricum norocul — dacă merge, cu atât mai bine — va înțelege că, 
de data asta, nu merge. Iar dacă Catherine se arată fermă şi hotă- 
râtă în ce spune, acesta va da înapoi. 

În plus, Catherine ştie că în spatele ei există un grup de per- 
soane care aşteaptă şi care nu vor nici ele să piardă timpul... Deci, 
care sunt susceptibile de a o susține. Uneori, pentru a rosti un nu 
ferm, este suficient să îți aminteşti că nu eşti izolat. Sentimentul 
că ai aliați trebuie să îți consolideze şi mai mult încrederea şi si- 
guranta. Catherine ar fi putut să-i includă şi pe ceilalți în răspun- 
sul ei: „Cei din spatele meu nu ar fi deloc de acord să vă las să tre- 
ceti în fața mea“. Exprimându-şi dezacordul în numele „tuturor“, 
îl plasează pe tupeist singur în fața grupului, într-o poziţie greu 
de apărat. Şi de data asta, el va trebui să renunţe ca să evite deza- 
probarea colectivă. 


SCAPĂ CINE... PETE 


Charlotte vrea cu orice chip să încerce o nouă cremă anti- 
rid, foarte eficace, crede ea, din moment ce nu se vinde decât pe 
bază de reţetă. Într-unul dintre magazinele ei preferate, a citit 
un articol extraordinar, redactat de un renumit dermatolog. 
După trei luni de insistente, a obținut o programare la acesta. 
Este foarte entuziasmatà la gândul că va întâlni o celebritate 
din lumea cosmetologiei. 

Atmosfera din cabinetul medical este vätuitä, sala de astep- 
tare, fastuoasă. 

— Intraţi, doamnă, îi spune cu o voce gravă practicianul, 
poftind-o în cabinetul mare cât un salon si mobilat cu gust. 
După ce Charlotte se aşază, medicul îi pune câteva întrebări. 

— Aş vrea să folosesc crema dumneavoastră exfoliantă, fi 
spune ea. Cea despre care vorbiti în presă. 

— Daţi-mi voie să vă examinez pielea. 

După câteva minute petrecute sub o enormă rampă de spo- 
turi, Charlotte aude sentința: 

— Crema aceasta nu este potrivită în cazul dvs. V-aş reco- 
manda mai curând un peeling ca să atenuăm petele lăsate de 
soare, urmat de injecții cu colagen. După această revitalizare, 
un mic peeling de întreținere din când în când va fi suficient, 
asociat bineînțeles cu produsele firmei. 

Lui Charlotte nu-i vine să-şi creadă urechilor. A venit pentru 
o banală prescripţie medicală, nu pentru un tratament de şoc. 

— Un peeling şi colagen? răspunde ea, uluită. 

— Bineînţeles. Sunteţi o candidată perfectă pentru acest tip 
de intervenții. Pielea dumneavoastră mai posedă încă unele ca- 
litäti de elasticitate şi o structură corectă. 

Charlotte nu scoate o vorbă, de aceea medicul continuă şi 
mai şi. 

— Este evident că un tratament de acest tip trebuie realizat 
cât mai repede cu putinţă, cât timp pielea este încă suplă. 

Charlotte se gândeşte atunci că ar fi minunat să aibă din 
nou înfăţişarea tânără, că ar fi altfel privită pe stradă, că soțul 
ei... Dar tratamentul propus costă o avere. 

— Regret foarte mult, dar nu pot avansa o asemenea sumă 
în momentul de faţă, îşi revine ea. 

— Este mai accesibil decât credeţi. Şi, bineînţeles, se poate 
plăti şi eşalonat. 

— Cât timp aş fi desfigurată? 

— Este mult spus! Cu tipul de peeling pe care îl realizez eu, 
una sau două săptămâni în casă. Apoi, pentru colagen sunt ne- 
cesare două luni în care veți veni la cabinet o dată la două săp- 
tămâni. lar tratamentul de întreţinere este de două ori pe an. 


— Este un adevărat program, spune Charlotte stupefiată. 

— Este vorba de petele de pe pielea dumneavoastră, răspun- 
de medicul. 

— Am să mă gândesc. 

Charlotte nu are intenţia să urmeze acest tratament pentru 
moment, dar nu se simte în stare să spună acest lucru. Se ridică. 
În ascensor, îşi dă seama că a plecat fără rețeta după care venise. 


e Charlotte se găseşte într-o situaţie pe care cu toții am avut oca- 
zia să o experimentăm: confruntarea cu un expert care, în speță, 
este o figură importantă, mai curând impresionantă. În general, 
suntem atât de mândri şi fericiți că avem şansa de a întâlni, chiar 
şi numai câteva minute, un personaj de asemenea talie, încât nicio 
clipă nu ne vine în minte să criticăm ce spune. Este de-ajuns să se 
uite la noi, să vorbească despre noi, şi suntem în al nouălea cer. Îi 
suntem atât de recunoscători că ne-a primit, încât rămânem muţi 
de satisfacție în fața oricărui verdict; ca şi cum, nedeschizând gura, 
ne-am aştepta la felicitări pentru bună purtare. Cu toate acestea, 
e bine să amintim că, în ciuda tuturor virtuţilor cu care le împo- 
dobim, aceste superstaruri sunt ființe umane, supuse greşelii sau, 
mai rău, escroci abili. Domeniul cosmeticii este deosebit de cunos- 
cut pentru promisiunile sale miraculoase şi... adesea mincinoase. 
În cazul acesta, Charlotte ştie că tratamentul recomandat de medic 
nu este pentru ea, dar nu se poate hotărî să îi spună deschis nu 
de teama de a nu fi ridicolă sau de a-l dezamăgi. La fel ca relatii- 
le pärinti-copii, descrise în capitolul 2, relațiile medici-pacienti se 
bazează pe modelul complementar autoritate /ascultare. Doctorul 
ştie tot, pacientul lui nu ştie nimic şi trebuie să îi urmeze prescrip- 
tiile. Prin urmare, dacă personajul nostru nu ascultă sfaturile doc- 
torului său, va deveni o pacientă rea. Docilitatea şi supunerea fac 
viaţa medicului mai uşoară; pacientul nu va obține însă neapărat 
aceleaşi beneficii. 

Asemenea unei fetiţe care vrea să câştige dragostea părinţilor 
ei, Charlotte vrea să obțină aprobarea doctorului. Este adevărat că 
pune câteva întrebări, dar nu se poate hotărî să ia o decizie fermă. 
În permanență härtuitä şi frământată de dorințe contradictorii, ea 
nu are nici măcar curajul de a le pune în discuţie. Ce impresie ar 

ce dacă ar mărturisi cât este de uiuită de acest discurs atât de 
Re şi clar? Până la urmă, uită şi scopul vizitei şi pleacă, ex- 
trem de tulburată, fără faimoasa cremă! 

În asemenea cazuri, „perdeaua de fum“, despre care am vor- 
bit în capitolul 6, te poate ajuta. Această tehnică îi va permite lui 
Charlotte să lase impresia că înțelege ce i se spune şi că lucrul 
- prezintă pentru ea un anume interes. Deci nu va risca să îl ofense- 
ze direct, însă dacă va folosi concomitent „placa stricată“, nu îşi 
va pierde din vedere nici obiectivul şi va continua să ceară crema 
pentru care a venit. Discutia ar putea continua în felul următor: 

— Crema aceasta nu este potrivită în cazul dumneavoastră. 
V-aş recomanda mai curând un peeling ca să atenuăm petele lăsa- 
te de soare, urmat de injecții cu colagen... 

— Ar fi într-adevăr o posibilitate, dar aş vrea pentru moment 
să îmi prescrieti crema despre care vorbiti în articol. 

— Dar sunteți o candidată perfectă pentru acest tip de 
intervenții. 

— Este foarte interesant. Dar aş vrea să aflu mai multe despre 
această cremă. 

— Ştiţi, tratamentul pe care vi-l recomand trebuie realizat cât 
mai repede cu putință... 

— Mă bucur să aflu acest lucru, însă, pe de altă parte, crema aş 
putea să o folosesc imediat şi ar fi mai putin costisitor. 

— Tratamentele de fond sunt mult mai accesibile decât credeți. 

— Adevărat? Dar care este prețul cremei? etc. 

Prin folosirea acestor tehnici, Charlotte pare să respecte auto- 
ritatea medicului, în timp ce îşi continuă liniştită discursul fără să 
se lase deturnată de la scopul pe care şi l-a propus. 


TRĂIASCĂ IAHNIA DE FASOLE 


Sebastien tocmai a pus punct articolului pe care îl scria şi 
se gândeşte să îşi ofere plăcerea unei iahnii de fasole cu afu- 
mătură. Mâncarea asta îi aminteşte întotdeauna vremea de 
demult, când locuia acasă. Nu de mult a citit undeva că recent 
s-a deschis un restaurant cu specific nu departe de el. Îi lasă 
deja gura apă. 


a. su 


— Aveţi rezervare? îl întreabă chelnerul. 

— Nu chiar, răspunde Sébastien plimbându-şi privirea pes- 
te sala goală. 

Este ajutat extrem de politicos să se instaleze la o masă şi 
i se aduce lista de bucate. După ce o consultă, comandă o iah- 
nie de fasole cu ciolan afumat. Peste câteva minute, i se aduce 
o „tărie“ „din partea casei“, de care nu are poftă, dar pe care 
o bea şi o găseşte îngrozitor de dulce. I se aduc şi nişte felii de 
pâine prăjită cu... (de fapt, nu se ştie cu ce) „ca să-şi deschidă 
pofta de mâncare“, pe care nu le vrea, dar le mănâncă şi i se 
par fără niciun gust. 

„Începe bine!“, îşi zice aşteptând iahnia care se lasă şi ea 
aşteptată. După trei sferturi de oră, i se aduce o iahnie călduță 
şi prea sărată, care nu-i mai spune nimic, dar pe care o mănân- 
că sub privirea atentă şi încruntată a chelnerului. 

— Ce oroare, se gândeşte Sebastien. O să mă îmbolnăvesc. 

— E în ordine? întreabă chelnerul cu o bănuială în glas. 

— A fost excelent. Nota, vă rog. 

La fel de sărată şi ea! 


e Ce s-a întâmplat? Sébastien nu are nevoie de lista de bucate, 
totuşi o acceptă. Nu vrea nicio băutură care să îi deschidă pofta 
de mâncare, dar nu o refuză. Nu-i place, dar o bea. Nu vrea pâine 
prăjită, dar şi de data asta, nu refuză. Deşi nu îi place, o mănân- 
că. Când, în sfârşit, vine iahnia, nu spune: „Este într-adevăr deo- 
sebit de proastă“ şi nu o refuză, ci o mănâncă. Şi chiar şi atunci 
când chelnerul îl întreabă dacă e în ordine, nu spune ce gândeşte. 
Sébastien spune nu tot timpul, dar nu şi-o spune decât lui însuşi. 

Aşa cum am văzut în capitolul 2, aceia dintre noi care au difi- 
cultäti când trebuie să spună nu au fost crescuți ca să devină copii 
„buni“. Aceştia au înţeles (sau au crezut că înțeleg) că li se cere să 
fie politicoşi, să respecte autoritatea în orice împrejurare şi să ac- 
cepte situații neplăcute fără să se plângă. Dar dacă este adevărat 
că viaţa în comun şi în societate impune un anumit grad de civili- 


tate şi de curtoazie, excesul în acest domeniu constituie un haii- 
dicap; cei care, la vârsta adultă, se conformează cu exactitate unor 
asemenea modele de conduită vor suferi cu siguranță din această 

cauză. Într-adevăr, ei nu dispun de un mijloc de apărare împotriva 
agresivitätii pe care o pot întâlni în viaţa de fiecare zi. Sébastien 
este un asemenea exemplu perfect. Ni-l putem reprezenta în rolul 
vecinului fermecător sau al funcţionarului ideal. Însă pentru cei 
mai putin scrupulosi, Sébastien este în primul rând un individ ma- 
nipulabil, de care poţi profita fără ruşine. 

Şi totuşi, la restaurant, Sébastien ştie exact ce vrea. Deci este 
perfect conştient de ceea ce nu vrea, însă îşi păstrează reflectiile 
_pentru el, probabil pentru că nu ştie cum să formuleze un refuz. 
Niciodată nu a învățat aşa ceva şi, în plus, socotește că de fapt nici 
nu prea are dreptul să o facă. Cu toate acestea, în viaţa de zi cu zi, 
dreptul de a spune nu constituie prima adevărată protecţie a con- 
sumatorului. Asemenea unei platoşe, un nu ferm şi definitiv poa- 
te îndepărta amenințarea unui vânzător şiret, îți poate permite să 
alegi între o achiziţie necesară şi o cheltuială inutilă; tot el te aju- 
tă să îţi exerciti controlul asupra calității produselor şi serviciilor 
propuse. Trebuie să ştii acest lucru şi să fii convins de el. Dar dacă 
aşa stau lucrurile, cum să exprimi acest nu? 

În cazul lui Sebastien, poziţia lui de client este, contrar a ceea 
ce gândeşte el, o poziție de forță. Are dreptul să ceară un servi- 
ciu corect în măsura în care şi el este corect. Or, este pus să as- 
tepte, i se propune o mâncare imposibil de mâncat; pe scurt, este 
tratat prost. Prin urmare, Sébastien trebuie să-i spună foarte răs- 
picat, fără agresivitate, dar ferm chelnerului: „Nu este vina dum- 
neavoastră, dar iahnia asta este rece, vă rog să o duceti înapoi la 
bucătărie“. În cazul în care chelnerul se arată în vreun fel nedume- 
rit, Sébastien trebuie să insiste în intenţia lui prin folosirea „plăcii 
stricate“, despre care am vorbit în capitolul 6, şi care constă în a nu 
te lăsa perturbat de argumentele interlocutorului, pästrându-ti în 
minte punctul de vedere şi apărându-l cu tărie. De pildă, chelnerul 
îi va putea spune lui Sébastien că este prima persoană care îi spu- 
ne aşa ceva (încercând astfel să îl destabilizeze prin culpabilizare). 
„Este foarte posibil, dar eu nu vreau să mănânc o iahnie rece“, va 
răspunde Sebastien, refuzând să se simtă vinovat. Chelnerul îi poa- 
te spune şi altceva: „Bucătarul nu o să se prea bucure“ (încercare 
de intimidare). „Asta este problema lui, problema mea este să mă- 
nânc cât mai repede o iahnie caldă.“ Sébastien poate de asemenea 


să adauge: „Şi cu cât o să mi-o aduceţi mai repede, cu atât voi fi mai 
mulțumit şi vă voi sâcâi mai puţin“, pentru a termina discuția cu o 
deschidere (vom avea şi unul şi celălalt ceva de câştigat). 


TRASEUL RAPID AL SOFERULUI DE TAXI 


— Bună ziua, spune Jacques, la aeroportul internaţional, 
vă rog. 

— La ce oră, zborul? întreabă şoferul de taxi. 

— La ora nouă. Avem timp destul. 

Taxiul pleacă în viteză şi o ia într-o direcţie care îl surprin- 
de pe Jacques. 

— De ce o luaţi pe acolo? 

— Mai puţină circulaţie, răspunde laconic şoferul. 

Jacques, liniştit, se aşază confortabil şi se apucă să îşi 
aranjeze hârtiile în servietă. Când ridică privirea, un sfert de 
oră mai târziu, constată că drumul îi este complet necunoscut. 

— Nu am trecut niciodată pe aici ca să merg la aeroport, 
spune Jacques, simțindu-se brusc cuprins de nelinişte. Acolo 
mergem, nu? 

— Nicio problemă, spune şoferul, la fel de laconic. 

— Dar nu ar trebui deja să fim pe şoseaua de centură? re- 
marcă Jacques. 

— Sunt mai puţine blocaje pe drumul ăsta. Nu vreți să rä- 
mânem prinşi într-un blocaj de circulaţie, nu? 

Jacques îşi închide servieta, se uită în jur şi caută, fără 
niciun rezultat, panouri care semnalizează aeroportul. 

— Ne-am rătăcit, spune Jacques cu o voce brusc încordată. 

— Ştiţi ce? Poate dumneavoastră, eu, nu. De douăzeci de 
ani sunt taximetrist, şi nu i-am întrebat niciodată pe clienții 
mei pe ce drum să o iau; ştiu eu traseele bune. 

Jacques se prinde cu mâinile de scaun, genunchii i se cioc- 
nesc unul de altul, începe să îl doară capul. Aproape că-i vine 
să oprească taxiul, dar de jur împrejur străzile goale îl descu- 
rajează. Aruncă o privire scurtă pe ceas. Mai puțin de o oră ca 
să prindă avionul! 

ques fără putere. 

— Aproape am ajuns, dar dacă vreţi să ne întoarcem, se 
poate, răspunde cu ironie şoferul. 

Jacques nu mai spune nimic. Se întreabă de ce nu i-a cerut 
de la plecare să o ia pe şoseaua de centură. Când taxiul ajunge 
în sfârşit la aeroport, Jacques plăteşte un pret exorbitant, îşi ia 
picioarele la spinare ca să prindă avionul... şi îşi uită agenda 
electronică pe bancheta din spate a taxiului. 


e În momentul în care urcă în taxi, Jacques este decontrac- 
„tat, senin, liniştit. Şi-a luat o marjă bună de timp ca să ajungă la 
aeroport; va avea timp să bea şi o cafea, să îşi cumpere un ziar şi 
să prindă şi avionul fără nicio problemă. Pe scurt, totul este în re- 
gulă. În ceea ce îl priveşte, şoferul de taxi îl linişteşte spunându-i 
că o va lua pe un drum anume ca să evite blocajele. Aceasta fiind 
situația, Jacques îl lasă să îşi vadă de treaba lui şi profită ca să îşi 
pună ordine în hârtii. După un sfert de oră, situaţia s-a înrăutățit. 
Jacques nu recunoaşte drumul, şi-a pierdut reperele şi liniştea: 
intră în panică. În consecinţă, un val de anxietate creşte treptat şi 
îl inundă. Deodată se simte încordat, tremură, migrena este ca şi 
instalată, este dezlânat şi incapabil să găsească o ripostă eficace. 
lar această reacţie este amplificată şi de comportamentul soferu- 
lui de taxi care se înfurie şi i-o spune fără menajamente. 

Jacques este complet derutat în faţa unei asemenea acumulări 
de „factori stresanti“. În loc să îşi adune gândurile şi să încerce să 
găsească o soluţie valabilă, pare prăbuşit, aproape zdrobit şi pa- 
ralizat. Am trăit cu toții situaţii similare, în care ne-am simţit în- 
tr-un fel luaţi ostatici de un şofer de taxi care ne ducea după bunul 
lui plac, fără să avem posibilitatea de a-l controla. Fie că locuim 
de multă vreme într-o zonă sau suntem străini, că drumul ne este 
cunoscut sau nu, o cursă în taxi seamănă uneori cu un drum ini- 
tiatic pe parcursul căruia trebuie să înfruntăm un anumit număr 
de încercări înainte de a ajunge la ţintă. Cum putem reacționa ca 
să evităm manipulările şi frustrarea? 

Să ne întoarcem la Jacques, pe care l-am putea sfătui să îşi pre- 
gătească din timp acel nu pe care va fi probabil nevoit să îl spună, 


adică să fie mai activ. Pentru aceasta, ar trebui să înţeleagă ce se 
ascunde în spatele anxietätii lui. În primul rând, teama de a pier- 
de avionul şi de a întârzia la o întâlnire importantă; sentiment 
perfect legitim, care ar trebui să îl determine să fie mai vigilent 
şi să acţioneze în consecință. Este un lucru pe care îl face atunci 
când pleacă cu mult înainte, dar doar pe jumătate, din moment 
ce omite să îşi stabilească traseul, adică să-şi pregătească argu- 
mente pentru un eventual nu. De ce? Pentru că se lasă condus de 
gândurile sale automate de tipul „Un şofer de taxi ştie traseul la 
aeroport mai bine decât mine; el este profesionistul, nu eu“. Se 
plasează astfel într-o poziție pasivă, ca şi cum ar fi abandonat ide- 
ea unui anume control în favoarea specialistului care ştie tot. De 
aceea, anxietatea resimţită este cu atât mai mare cu cât gândurile 
sale automate sunt mai active. Jacques nu îşi recunoaşte dreptul 
la cuvânt; de altfel, i se adresează putin şi neadecvat şoferului. În 
schimb, discursul şoferului îi consolidează gândurile automate 
şi, astfel, anxietatea. 

Jacques trebuie să îşi conştientizeze gândurile automate, să le 
critice şi să le înlocuiască cu gânduri alternative, mai bine adap- 
tate realității. El poate şi are dreptul să prefere un traseu în lo- 
cul altuia şi să i-l indice şoferului. El poate şi are dreptul să cea- 
ră informaţii în legătură cu unul sau altul din traseele alese de 
şofer. Cu condiția ca remarcile sale să se refere la fapte precise 
şi să fie formulate cu claritate, ferm, fără agresivitate. În loc să 
spună: „Ne-am rătăcit“, Jacques ar putea întreba: „Aş vrea să ştiu 
unde sunt şi pe ce traseu vreți să o luaţi“, sau altfel: „Vreau să trec 
prin X, apoi prin Y...“. Comentariile generale şi vagi sunt adesea 
prost înțelese, prost interpretate şi nu uşurează comunicarea, în 
timp ce un discurs direct şi personalizat (folosirea persoanei în- 
tâi singular) evită orice confuzie şi favorizează un dialog mai au- 
tentic, Cu acest discurs şi acest comportament ar fi putut să evite 
agresarea, să nu aibă o stare de angoasă, să îşi păstreze calmul 
şi... agenda. 


Concluzie 


Să gândeşti înseamnă să spui 
nu. Să observăm că semnul prin 
care spunem da este al unui om 
care adoarme; dimpotrivă, la tre- 
zire capul se mişcă şi spune nu. 


ALAIN 


Sperăm că după lectura acestei cărți nu o să-ţi mai spui nu tie în- 
suti şi vei deveni mai puternic, mai solid, mai independent. 

Vei putea exercita un autentic control asupra propriei existen- 
te, asupra viitorului tău, îndrăznind să fii diferit, având curajul 
să iei atitudine — chiar dacă acest lucru nu este întotdeauna bine 
perceput de către ceilalți —, acceptându-ti înclinațiile si dorințe- 
le. Vei putea astfel să te accepti în calitate de ființă umană în sen- 
sul cel mai nobil al cuvântului, distanțându-te de ceea ce nu vrei şi 
încercând să îți atingi obiectivele. Pe de altă parte, dacă decizi în 
loc să te laşi purtat de evenimente, îți vei putea reface stima față 
de propria ta persoană. 

Îndrăznind să spui nu, vei fi mai prezent în propria viaţă şi în 
societate: exprimä-ti individualitatea, refuză valorile care te fa- 
gocitează sau te înghit, conformismul şi supunerea care te dez- 
umanizează. Nu accepta să fii clona altora. Îndrăzneşte acel nu 
pozitiv, acţiunea mai curând decât apatia, participarea mai cu- 
rând decât pasivitatea, angajarea mai curând decât inerția. Tră- 
ieşte acest nu ca pe o nouă aventură. 

Îți rămâne să găseşti şi să îți construieşti propriul „proiect per- 


dhal de gestionare a unui nu“ adaptat nevoilor tale, realist, su- 


piü, Unele dintre metodele propuse în această lucrare ti se vor 
potrivi mai bine decât altele. Le vei identifica treptat şi vei reuşi 

încetul cu încetul să le foloseşti, în ritmul tău propriu. Vei reuşi 
toate dacă ai răbdare şi dacă rămâi vigilent. 

Iar după ce vei învăța să spui nu, abia atunci vei putea să spui 
da cu plăcere şi cu o reală convingere. 

multumirile noastre lui Henriette Joël, Thierry Spitzer, Philippe 
si Clément Baude. 


CUM SĂ-ȚI ÎNTĂREȘTI ÎNCREDEREA ÎN TINE 
MARIE HADDOU 


Încrederea în sine este un atu indispensabil în fața încercărilor 
şi dificultăților cotidiene, într-o societate în care înving cei 
combativi. Ea îţi oferă un sentiment de siguranță interioară, 
indispensabil pentru a te simţi bine şi pentru a reuşi. 


Cunostintele şi recomandările practice din această carte, 
bazate pe teoriile psihologice cele mai noi, îți oferă următoarele 
posibilități: | 


e să îți exprimi mai bine ideile şi sentimentele şi să actionezi 
` în acord cu ele; 
e să îți eliberezi mintea de gândurile care îți deformează 
. perceperea realităţii şi te conduc la eşec; 
e sä te eliberezi de emoțiile negative, atât de neplăcute; 
e să transmiti sentimentul de încredere în sine şi celor 
apropiaţi. 


CUM SĂ TE IUBESTI PE TINE 
PENTRU A TE INTELEGE MAI BINE CU CEILALȚI 


CRISTOPHE ANDRE 
FRANGOIS LELORD 


Atunci când nu ne iubim, când nu ne stimăm, nu suntem 
fericiţi. Ne îndoim de noi înşine, facem rareori alegeri bune în 
viață, ne simțim vulnerabili în calea obstacolelor, a dificultăţilor. 

Şi totuşi, nimic nu este pentru totdeauna pierdut... Această 
carte vă permite să vă cunoaşteţi mai bine, să faceţi un bilanț 
personal al concepției despre sine, a imaginii de sine, a iubirii de 
sine. Ea vă oferă şi recomandări, soluţii, pentru a înţelege cum 
se clădeşte, încă din copilărie, stima de sine, cum se dezvoltă 
în adolescență şi cum vă influențează ea viața sentimentală, 
profesia, relațiile cu ceilalți. 

Veţi afla, prin chestionarele prezentate în carte, cât de mult vă 
iubiţi şi cum vă puteţi schimba stima de sine în funcție de nivelul 
prea scăzut sau prea ridicat al acesteia. Drum bun în călătoria 
spre universul interior al stimei de sine! 

CUM SĂ NE ELIBERĂM DE FRICA DE CEILALTI 
TRACUL, TIMIDITATEA, INHIBITIILE, FOBIA SOCIALA 


PATRICK LEGERON 


Cum să explică lipsa de încredere în noi înşine? Ce ne face să 
ne intimidăm în faţa cuiva? 

Trac, timiditate, inhibitii, fobii... Autorii descriu formele 
pe care le poate îmbrăca anxietatea în societate şi explică 
mecanismele acestor frici. De cele mai multe ori, ele constituie un 
handicap atât în viața personală, cât şi în cea profesională. Ce este 
şi ce nu este patologic? Cum să ne eliberăm de frica de ceilalți? În 
ce caz trebuie să apelăm la ajutorul unui psihoterapeut? 


CHARISMA. i l 
CUM SĂ FAGI O IMPRESIE PUTERNICĂ ȘI DURABILĂ 


ANDREW LEIGH 


Îi admirăm şi îi invidiem pe oamenii care au charismă. 
Aceştia emană încredere şi şarm şi creează fără efort legături 
cu cei din jurul lor. Pe de altă parte, ei câştigă cu uşurinţă 
simpatie şi aprobare. Din păcate, suntem convinşi că nu putem 
să fim charismatici, dacă nu ne-am născut cu acest dar. Autorul 
demonstrează, contrazicând aşteptările noastre, că şi charisma 
se învață. Putem dezvolta propria paletă de abilități de impact şi 
relationare, aşa încât pe calea charismei să ne îmbunătăţim toate 
aspectele vieții noastre. 

DE CE MINT GOPIII? 
CUM POT ÎNCURAJA PĂRINȚII SINCERITATEA 


PAUL EKMAN 


«Fiul meu Billy m-a mințit si nu are decât cinci ani. Este 
normal?» 

«Michael minte tot timpul. Va depăşi această fază?» 

«Heather nu îmi spune ce face la întâlniri. Spune că nu este 
treaba mea, dar nu am oare dreptul să ştiu? Încerc doar să o 
protejez.» 

«Când copilul meu minte, mă gândesc ı că eu fac ceva care îl 
determină să mintä.» 

Acestea sunt preocupări comune-tuturor părinţilor, care pot 
afla din această carte motivele minciunilor, când înduioşătoare, 
când deranjante ale copiilor, evoluția minciunilor în funcție de 
vârstă şi modalități eficiente de a gestiona aceste minciuni şi de a 
încuraja sinceritatea copiilor. 


TREI 


oRTURI 


îţi oferă 10 cărţi de succes 
ca să te simți bine! 


PETER COLLETT 


FRANÇOIS LELORD 
CHRISTOPHE ANDRE 


DR. GERARD LELEU 


TIMOTHY J. SHARP 


„MARIE HADDOU 


CHRISTOPHE ANDRE 
PATRICK LEGERON 


CHRISTOPHE ANDRE 
FRANÇOIS LELORD 


PAUL EKMAN 


MARIE HADDOU 
ANDREW LEIGH 


Cartea gesturilor. Cum putem citi 
gândurile oamenilor din acţiunile lor 


Cum să ne purtăm 
cu personalităţile dificile 


Cum să fim fericiţi în cuplu. 
Între fidelitate şi infidelitate 


100 de căi spre fericire. Un ghid 
pentru oamenii ocupați 
Cum să spui NU. Acasă, la serviciu, 


prietenilor, în viaţa de zi cu zi 


Cum să ne eliberăm de frica de 
ceilalți. Tracul, timiditatea, 
inhibitiile, fobia socială 


Cum să te iubeşti pe tine, pentru a te 
înţelege mai bine cu ceilalţi 


De ce mint copiii. Cum pot încuraja 
părinţii sinceritatea 
Cum să-ți întăreşti încrederea în tine 


Charisma. Cum să faci impresie 
puternică şi durabilă 


